
PREFAŢĂ 


Cunoscutul cercetător şi critic de artă Adrian-Silvan lonescu, 
având publicaţii temeinice în domeniul istoriei şi al istoriei artelor, şi-a 
ales drept temă a lucrării sale - susţinută ca teză de doctorat - un 
subiect pe atât de nou şi interesant pe cât de dificil de abordat şi de 
tratat - Artişti documentarişti şi corespondenţi de front în Războiul de 
Independenţă 1877 - 1878, Intr-adevăr, ampla sa monografie - cu ca¬ 
racter multidisciplinar - îmbină metodele unei anchete de ordin istoric 
propriu-zis cu o profundă analiză a fenomenului artistic privind spaţiul 
românesc în secolul al XlX-lea, străduindu-se să pună în valoare un 
gen de izvoare narative, completate prin imagini plastice, puţin cer¬ 
cetate până în prezent. Astfel, autorul procedează la cercetarea istoriei, 
a curentelor şi evenimentelor condensate într-un moment de mare ten¬ 
siune din existenţa României; Războiul de Independenţă din 
1877-1878, ilustrând crearea statului modem, de drept, al României, 
In procedeul de abordare a acestui eveniment, Adrian-Silvan lonescu 
recurge la analiza temeinică a mărturiilor artiştilor călători străini care 
s-au perindat pe teritoriul actual al României, o dată cu apariţia zorilor 
epocii modeme. Străinii amintiţi, fie că erau artişti consacraţi, fie 
numai amatori aparţinând unor profesiuni şi categorii sociale diverse - 
de la ofiţeri de uscat şi de marină, recrutaţi mai mult din rândurile aris¬ 
tocraţiei, până la medici, literaţi, reporteri fotografi şi corespondenţi de 
presă cu variată pregătire, provenind mai ales din clasa de mijloc - au 
lăsat, de multe ori, pe lângă mărturia prin slova scrisă (monografii, 
studii, reportaje etc.) şi pe cea, tot atât de valoroasă, de ordin icono¬ 
grafic (schiţe, desene, acuarele, guaşe, picturi în ulei etc.) asupra 
oamenilor şi marilor evenimente la care aceştia au participat. Ei prove¬ 
neau prin excelenţă din Occident (Franţa, Anglia, Germania, Austria, 
Italia, Spania), dar şi din spaţiul central şi estic european (Cehia, Un¬ 
garia, Polonia, Rusia). Acestora, autorul a considerat, în mod judicios, 
să le alăture şi creaţia artiştilor autohtoni asupra participanţilor la eve- 

nimentele de mare răsunet amintite anterior, deoarece şi ei s-au înscris 
în marele curent european contemporan lor, anume „documentaris- 
muP\ intr-o doctă introducere cu care îşi începe lucrarea, Adrian-Sil- 
yan lonescu defineşte ,,documentarismuir ca pe o dimensiune mai 
puţin cercetată a artelor plastice, ilustrând interesul pentru exotism şi 
zone îndepărtate ale globului, într-o epocă de început a mondializării 
destinelor omenirii şi a estompării diferenţelor regionale, şi care a luat 
naştere o dată cu secolul al XlX-lea. Autorul clasează, în mod îndrep¬ 
tăţit, docuftieqtaţ'isnjul, după specificul orientării artistul ui-martor, în 
peisagistic (rezervat exclusiv unor preocupări estetice), arI\itectoi\ic 
(cu caracter urbanistic), etnografic (preocuparea pentru tipurile umane 
şi ocupaţiile tradiţionale), istoric (propensiune pentru eroii timpurilor 
trecute), militar (interesul pentru uniforme, parăzi, armament, viaţa în 
cazărmi şi bivuacuri) şi, în sfârşit, cel de actualitate (focalizând infor¬ 
maţiile legate de evenimentele la zi). Din îmbinarea acestor tipuri de 
documentarism, mai ales a celor de tip militar şi de actualitate, s-a 
născut şi „documentarismul de război^. Autorul arată că au existat 
întotdeauna preocupări pentru a ilustra prin imagine plastică faptele de 
arme ale unor comandanţi iluştri sau bătălii celebre din trecutul isto¬ 
riei, dar toată această artă cu caracter „militar^ s-a constituit până în se- 
ţolul al XlX-lea într-o artă de atelier, ruptă de realitate, artistul nefiind 
de cele mai multe ori martor ocular la scena redată prin arta penelului. 
Şi chiar dacă s-au realizat opere de artă deosebite cu caracter „batail- 
hsr - după termenul folosit de Adrian-Silvan lonescu - dedicate în 
special epocii napoleoniene, ele s-au adresat unui public închis, elitist, 
nebeneficiind de circulaţia meritată. Secolul al XlX-lea revoluţionează 
şi democratizează arta prin naşterea presei ilustrate şi perfecţionarea 
tehnicii de reproducere a imaginilor litografiate, realizând o mai eyi- 
dentă pătrundere în rândurile marelui public. Astfel, „documentarismul 
de război^, destinat publicităţii, presei, ia o mare amploare în dauna 
celui estetic, de atelier, intimist, agreat de cercuri mai restrânse. în 
felul acesta, explică autorul, ia naştere artistul specializat care îşi ilus¬ 
trează reportajul prin scene văzute la faţa locului. „Documentaristul de 
război^ sau, cum îl defineşte Adrian-Silvan lonescu, „corespondentul 
de front 11 este trimis pe teren de marile organe de presă care îl stipen- 
diază spre a urmări evoluţia conflictelor armate acolo unde se desfă¬ 
şurau ele, fiind dator să surprindă evenimentele pe viu. Apare astfel 
tipul „corespondentului de fronft cu o sănătate robustă care trebuia să 
reunească talentului artistic şi literar, însuşirile de bun lingvist şi 
calităţile de sportiv încercat, fiind nevoit să ştie a călări pentru depla¬ 
sările pe teren şi să posede pregătire militară. El urma să alimenteze 
regulat periodicul ce-1 subvenţiona cu reportaje de substanţă, însoţite 

de schiţe şi desene elaborate în grabă, cu caracter de liniaritate, propice 
prelucrării pentru xilogravură sau gravură în metal şi reproducerii 
rapide în presa ilustrată. „Corespondentul de front” artist pur îşi alcă¬ 
tuia schiţele, desenele şi crochiurile pe teren, dar urma ca la reîn¬ 
toarcerea în atelier să le prelucreze şi să elaboreze în ulei pânze de mari 
dimensiuni, la comandă specială. Aceste două tipuri de corespondent 
de front, cu începuturi în timpul războiului Crimeii. devine monedă 
curentă o dată cu Războiul de Independenţă din 1877-1878. 

Apariţia „documentarismului de război”, în sensul modem al 
termenului, este determinată în mod judicios de autor la Dunărea de 
Jos, în timpul războiului ruso-turc din 1828-1829, prin Hector de 
Beam. Dar abia în Războiul Crimeii ia amploare acest gen al artelor 
plastice dedicat informării la zi, iar corespondenţii de front - în 
accepţiunea propriu-zisă a cuvântului - îşi intră cu adevărat în drepturi. 
De data aceasta, implicându-se în conflict şi Puterile occidentale, aria 
de interes a publicului în „problema orientală” a crescut în mod 
deosebit, iar marile periodice ilustrate din capitalele Apusului îşi trimit 
şi ele corespondenţii pe fronturile de luptă, spre a beneficia de repor¬ 
taje însoţite de imagini. 

în Războiul de Independenţă din 1877-1878 calitatea cores¬ 
pondenţilor speciali atinge apogeul fiind ultimul mare conflict euro¬ 
pean până la sfârşitul secolului al XlX-lea, implicând şi atingând 
zonele de interes ale Marilor Puteri mai sensibile ca oricând la delicata 
şi complexa „problemă orientală”. Prin participarea României la acest 
război de partea Rusiei, spre a-şi dobândi independenţa de stat, a luat 
naştere şi presa autohtonă ilustrată, folosind corespondenţi de front 
naţionali. In aceeaşi măsură a fost intensificată utilizarea aparatului 
fotografic pe fronturile de luptă. Presa internaţională a dispus de peste 
80 corespondenţi de război în ambele tabere beligerante, rusă şi turcă, 
autorul aplecându-se foarte migălos asupra activităţii şi îndatoririlor 
lor pe front. După evidenţa lui Adrian-Silvan lonescu, cel mai mare 
număr de reporteri speciali l-a avut presa ilustrată britanică, reprezen¬ 
tată prin „The lllustrated London News”, „The Graphic”, „The 
Scotsman” şi „The Pictorial World”, urmată de cea franceză, oglindită 
prin „Le Monde lllustre” şi „LTllustration”; germanii au dispus de 
„Illustrirte Zeitung” şi „Die Gartenlaube” din Leipzig, spaniolii de „La 
Ilustracion Espanola y Americana”, iar Statele Unite de „Harper’s 
Weekly”. Presa ilustrată italiană şi cea rusă au fost inaccesibile autoru¬ 
lui. Din rândul acestor corespondenţi de front, autorul evidenţiază 
activitatea mai deosebită depusă de austriacul Johann Nepomuk 
Schonberg şi de confraţii săi britanici Melton Prior, Irving Montagu şi 
Frederick Villiers de la „The lllustrated London News”, Jean Bergue, 

Gustave Broling şi, îndeosebi, Dick de Lonlay (pseudonimul literar al 
lui Georges Hardouin) pentru „Le Monde Illustre"; Jose Luis Pellicer 
pentru „La llustracion Espanola y Americana", Themistocles von 
Eckenbrecher, Mathias Koenen şi „veteranul 11 Carol Szathmari pentru 
„lllustrirte Zeitung". Reportajele şi imaginile sunt foarte variate 
începând cu intrarea trupelor ruse în România, stabilirea cartierului 
marelui duce Nicolae la Ploieşti, sosirea ţarului Alexandru al 11-lea la 
Bucureşti, viaţa de bivuac a trupelor ruse şi cea a oştirii române, ope¬ 
raţiile principale de trecere a Dunării, ciocnirile navale de pe fluviu, în 
sfârşit, campania trupelor româno-ruse pentru asediul şi cucerirea 
Plevnei, căderea redutei Griviţa 1, activitatea marelui cartier general de 
la Poradim, acţiunile de război ale principelui Carol 1, căderea altor 
fortăreţe turceşti din zona Smârdan, Rahova în mâinile armatei române 
şi încheind cu trecerea pasului Şipka de către ruşi, în campania victo¬ 
rioasă a generalului Gurko spre Adrianopol, ce a pus capăt războiului. 
Spre a echilibra într-un fel ancheta documentaristă asupra războiului 
din 1877 şi prin viziunea artiştilor reporteri ruşi privind evenimentele 
de pe front, Adrian-Silvan lonescu se referă la activitatea lui 
N.N. Karasin (fructificându-şi materialele şi în periodicul „Die 
Gartenlaube" din Leipzig), dar mai ales la aceea a exponenţilor docu- 
mentarismului pictural Vasili Vasilievici Vereşceaghin şi Nikolai 
Dimitrievici Dmitriev-Orenburgski. Desigur, o atenţie specială a fost 
acordată de autor laborioasei activităţi a neobositului Carol Szathmari, 
corespondent la „lllustrirte Zeitung“ în colaborare cu Mathias Koenen, 
de care a fost chiar legat printr-un contract particular de lucru încheiat 
între cei doi artişti la 3 noiembrie 1877, necunoscut istoriografiei noas¬ 
tre şi descoperit de dl. Adrian-Silvan lonescu în manuscrisele Bi¬ 
bliotecii Academiei Române. Autorul a ţinut să treacă în revistă toate 
schiţele realizate de Szathmari pentru „lllustrirte Zeitung", indiferent 
de subiect, deoarece a considerat, în mod judicios, că ele reprezintă în 
integritatea lor contribuţia românească la iconografia Războiului de 
Independenţă şi la arta documentaristă în general. Szathmari, reamin- 
tindu-şi performanţele din timpul Războiului Crimeii, a recurs din nou 
la ajutorul aparatului de fotografiat, realizând o serie de imagini de 
mare interes documentar, reunite apoi într-un preţios album intitulat 
Suvenir din Resbelul 1877-1878 , la care au mai colaborat şi fotografii 
Franz Duschek, stabilit la Bucureşti şi afiliat cartierului general rus, şi 
Andreas Reiser. 

In finalul lucrării sale, Adrian-Silvan lonescu se apleacă şi 
asupra documentarismului de război promovat de puţinele reviste ilus¬ 
trate româneşti din acea vreme, constituind o premieră. Astfel, „Res- 
boiul“, revista lui Grigore Grandea, a numărat printre colaboratorii săi 

pentru ilustrarea reportajului de front artişti consacraţi ca Szathmari 
sau desenatorul polon Henryk Dembitzki de la care au rămas mărturii 
privind asaltul redutei Bucova, luarea Griviţei, activitatea ambulanţei 
condusă de Principesa Elisabeta, soţia lui Carol 1, sau gravurile ale¬ 
gorice „România recunoscătoare 4 ' şi „Cu steagul înainte' 4 . Ziarul rival 
„Dorobanţul", editat de Carol Gobl, a fost de o calitate mult mai slabă, 
conţinând ştiri de mâna a doua pe plan intern şi extern, ilustrate prin 
gravuri mediocre. 

Autorul mai precizează că în această epocă au mai proliferat şi 
stampele în tiraj popular, cel mai destoinic editor dovedindu-se inimo¬ 
sul artist amator Dimitrie Pappasoglu. devenit acum locotenent-co- 
lonel, de la care au rămas câteva stampe apreciate, ca „Bătălia cea 
mare de la Plevna" sau „Convoiul prizonierilor otomani' 4 . Mai este 
enumerată şi producţia unor artişti minori ca losif Wallenstein, 
Alexandru Elliescu, Isidor Selagianu şi a colaboratorilor ocazionali 
pentru „Die Gartenlaube 44 şi „Le Monde Mustre 44 , Henri Trenk şi, 
respectiv, Filip Montoreanu. Adrian-Silvan Ionescu analizează în cele 
din urmă şi activitatea la comandă a unor pictori cunoscuţi, cum ar fi, 
de pildă, vienezul Johann Nepomuk Schonberg (colaborator şi la „The 
Illustrated London News 44 ), care a alcătuit din 1878 şi până în 1903 
şase mari pânze dedicate Războiului Independenţei, menite a orna 
pereţii Palatului Regal, cu scenele cele mai importante din campania 
lui Carol I în Bulgaria. De asemenea, se relevă activitatea meritorie a 
desenatorilor şi pictorilor G.D. Mirea şi Sava Henţia, de la care au 
rămas valoroase schiţe din campania armatei române în 1877-1878, 
apreciate ca atare de cunoscători. O atenţie specială o acordă 
Adrian-Silvan Ionescu operei marelui pictor Nicolae Grigorescu de¬ 
dicată Războiului Independenţei unde, în afara celebrelor sale pânze 
„Santinela 44 , „Gornistul 44 , „Atacul d e la Smârdan 44 ş.a., sunt analizate 
schiţele şi desenele făcute de artist pe câmpurile de luptă şi în 
bivuacuri, cele mai reuşite fiind reunite în Albumul Războiului In¬ 
dependenţei , heliografiat la Paris. O ultimă privire este aruncată de 
autor şi asupra producţiilor pictorilor din generaţia următoare dedi¬ 
cată acestui important eveniment din istoria naţională, în acest sens e 
apreciat aportul adus de Tadeusz Ajdukiewicz şi Costin Petrescu, dar 
mai ales cel al lui Oscar Obedeanu, a cărui operă este prezentată mai 
pe larg. 

Un scurt, dar echilibrat capitol de concluzii oferă autorului 
prilejul de a reveni asupra liniilor directoare şi contribuţiilor aduse în 
decursul cercetării sale închinate documentarismului de război care 
şi-a demonstrat, în mod judicios, utilitatea ca dimensiune auxiliară a 

istoriei, integrând-o pe plan plastic şi oferindu-i prin concreteţea ima¬ 
ginilor o fericită completare a izvoarelor scrise. 

Prin noutatea şi importanţa subiectului abordat, prin pertinenţa 
judecăţilor de valoare emise, prin munca asiduă şi aproape exhaustivă 
depusă în arhivele, bibliotecile şi pinacotecile româneşti şi, în sfârşit, 
prin descoperirea multor materiale inedite şi fireştile completări aduse 
celor cunoscute, autorul a dovedit calităţile sale de cercetător cu 
vocaţie, iar interesul deosebit al lucrării sale o va face, cu siguranţă, să 
fie apreciată, după merit, de publicul cititor avizat. 

Acad. PAUL CERNOVODEANU 

Bucureşti, 24 martie 1998 

In memoria tatălui meu, 
portretistul 

SILVAN IONESCU 

INTRODUCERE 


Când sunt aduse omagii comandanţilor viteji 
şi soidafHor curajoşi, nu trebuie uitată bravura 
şi rezistenţa corespondenţilor de presă, şi nici 
munca lor nu trebuie subapreciată. 

EDWIN FORBES 


Din filonul documentarismului de actualitate, atât de vast ca 
traiecte de urmat şi ca posibilităţi de expresie plastică a aceluiaşi 
subiect, tratat din unghiuri diferite de diverşii lui observatori, se 
desprinde, ca formă de sine stătătoare, documentarismul de război . 

Şi acesta este un produs specific al secolului al XlX-lea, 
apărut din necesitatea informării publicului, a maselor civile 
rămase acasă, despre evoluţia vreunui conflict armat izbucnit în 
cine ştie ce parte a lumii. Ceea ce se făcuse în veacurile trecute, pe 
lângă faptul că arareori era rodul unei observaţii pe viu a luptelor 
evocate, avea finalitatea, oarecum restrictivă, de preamărire a uneia 
sau alteia dintre tabere şi, în special, a glorioşilor comandanţi. Ele 
erau mai mult nişte apoteoze ale împăraţilor şi regilor care gene¬ 
raseră războaiele, avându-i pe aceştia în prim-planul acţiunii, chiar 
dacă ei nici măcar nu auziseră bubuitul tunurilor. Latura obiectivă 
a acţiunii era, de asemenea, ignorată sau prezentată cu părtinire. 
Poate doar vestimentaţia şi armamentul să fi fost redate cu exacti¬ 
tate. Pentru Leonardo da Vinci, Bătălia de la Anghiari - atât cât ni 
s-a mai păstrat din bine cunoscuta schiţă - era un prilej de virtuo¬ 
zitate în imaginarea celor mai fantastice armuri zoomorfe şi a unei 
bestiale încleştări între luptători, deveniţi un tot, o monadă perfectă 
de încolăciri de braţe şi picioare, de arme şi cai, într-o uluitoare 
descărcare de forţe şi mişcări pluriaxiale. Tumirurile xilogravate de 
Lucas Cranach şi de Albrecht Diirer erau, la fel, reviste de arme, 
armuri şi valtrapuri sofisticate, chiar dacă neîndoioasa prezenţă a 
artiştilor ca spectatori la „paşnicul** sport războinic le dădea girul 
autenticităţii. Dar. nefiind decât o manifestare de agrement, ea se 
exclude din tematica noastră, fiind pendinte de documentarismul 
militar. 

în secolul al XVII-lea, arta bataillistă s-a bucurat de mare 
interes apărând chiar maeştri specializaţi în asemenea compoziţii, 
precum Salvator Roşa. Dar, cu tot verismul şarjelor de cavalerie 
care îi erau atât de dragi, nici el nu a depăşit idealismul acestor 
scene, urmărind mai degrabă corectitudinea şi eleganţa îmbră- 
căminţii călăreţilor decât firul evocator al unei lupte celebre. Poate 
doar gravurile lui Jacques Callot din ciclul Ororile războiului să se 
fi apropiat mai mult de dezideratele realiste ale documentarismului 
de front, deşi la el, convins ironist, prevala latura anecdotică şi 
depăşirea momentelor dramatice printr-o întorsătură hazlie. 

Dat fiind înaltul nivel al rafinamentului la care fusese dusă 
curtoazia în secolul al XVIII-lea, scenele de luptă imortalizate de 
plasticieni păstrează şi ele ceva din galanteria saloanelor, din gesti¬ 
ca falsă de purtare a armelor şi aspectul spilcuit, vesel şi sărbătoresc 
al trupelor care se duceau la moarte. 

Pe lângă alte considerente de natură estetică, poate şi mul¬ 
ţimea focarelor de război din secolul al XlX-lea şi dispersia lor pe 
alte continente, în Asia, Africa şi în cele două Americi, a adus câştig 
de cauză realismului fizionomie, vestimentar şi de armament al 
adversarilor. In fulguranta lor parcurgere de la un capăt la altul al 
Europei, războaiele napoleoniene nu au lăsat pentru moment în 
urma lor vreo consemnare de anvengură, nici literară, nici plastică. 
Participanţii direcţi nu aveau vreme de aşa ceva: cei de la eşalonul 
superior, fie ei dintr-o tabără sau alta, erau prea absorbiţi de elabo¬ 
rarea planurilor tactice şi strategice şi de pregătirea campaniilor ce 
se succedeau cu rapiditate una după alta; combatanţii de rând erau 
preocupaţi de avantajele directe ale expediţiilor şi de imperioasa 
odihnă dintre ele. Presa cotidiană nu era atât de dezvoltată în acel 
timp pentru a necesita rapoarte amănunţite şi descrieri corecte ale 
luptelor. Cea ilustrată nu apăruse încă. Abia mult mai târziu, după 
încheierea glorioasei epoci a Primului Imperiu şi după Restauraţie 
(care nu ar fi văzut cu ochi buni orice evocare, fie ea şi fugară, a 
perioadei anterioare) au început să fie publicate volume memoria¬ 
listice unde erau tratate, cu mai mult sau mai puţin har literar, 
diverse bătălii. Cu puţinele excepţii ale unor pictori contemporani 
evenimentelor - precum Jacques Louis David, Antoine Jean Gros, 
Franţois-Pascal-Simon Gerard, Jean-Baptiste Phillippoteaux - 
artiştii aveau să dezvolte tardiv pe pânză mitul napoleonian şi să 
ducă la perfecţiune arta bataillistă. Dar nici unul dintre aceia care 
au trăit în epocă nu asistase la vreo luptă şi nu se documentase pe 
câmpul de bătălie. 

l-a fost dat reportajului de război să se nască la Dunărea de 
Jos, în 1828, de sub mâna tânărului ofiţer de ordonanţă francez 
Hector de Beam, în timpul uneia dintre multele confruntări susci¬ 
tate de „chestiunea orientală 44 . Dotat cu talent literar şi artistic, 
acesta avea să îşi noteze, mai mult pentru sine, impresii de drum şi 
schiţe cu peisajele şi oamenii întâlniţi pe care, la întoarcerea în 
patrie, avea să le dea publicităţii. Astfel a apărut primul volum 
compact de memorialistică de război: Quelques souvenirs dune 
Campagne en Turquie. 

La începutul celei de-a cincea decade a secolului al XlX-lea 
luau fiinţă revistele ilustrate: în 1843 „L’Illustration 44 la Paris şi 
„Illustrirte Zeitung 44 la Leipzig, urmate, în 1852, de „The Illustrated 
London News 44 la Londra şi, în 1857, „Le Monde Illustre 14 tot la 
Paris. Ele aveau să devină principalele beneficiare ale imaginilor de 
actualitate din toate domeniile existenţei şi de pe tot globul terestru; 
în ele, scenele de război, cu informaţii precise şi la zi, furnizate de 
corespondenţii trimişi la teatrul evenimentelor, aveau totdeauna 
prioritate şi erau aşteptate cu nerăbdare. 

Dacă în prima parte a Războiului Crimeii şi în celelalte con¬ 
flagraţii anterioare celui de-al optulea deceniu, reportajul de front 
depindea mai mult de iniţiative personale, la 1877 serviciul de 
presă a fost foarte bine organizat, iar redacţiile s-au luat la întrecere 
pentru a le crea trimişilor speciali condiţii favorabile de lucru şi 
deplasare, precum şi spaţii preferenţiale de tipărire a materialelor 
trimise de pe câmpul de luptă. Astfel se impune şi un nou tip de 
gazetar: corespondentul de front sau artistul special Aceasta era o 
specie aparte de slujitor al presei, departe de combativii cronicari 
politici şi de subtilii comentatori ai sesiunilor parlamentare sau de 
filfizonii ce semnau cronica mondenă. El era un neliniştit cu multi¬ 
ple cunoştinţe şi aplicaţii practice şi artistice, vorbitor al mai mul¬ 
tor limbi de circulaţie, bun călăreţ şi ţintaş - uneori chiar fost mili¬ 
tar de carieră şi combatant în diverse războaie — cu o admirabilă 
adaptabilitate la mediu şi la condiţiile de campanie, gata oricând să 
se deplaseze într-un loc ce promitea informaţii de primă mână 1 , 
într-un cuvânt, acesta era un gazetar curajos, oţelit de intemperii şi 
de focul luptei pe care nu-1 putea evita, punându-şi de mai multe ori 
viaţa în primejdie (uneori chiar pierzându-şi-o) pentru a trimite 
corespondenţe senzaţionale redacţiei. 

Deşi nu avea nici un angajament pentru vreo revistă, celebrul 
pictor rus Vasili Vasilievici Vereşceaghin (il. 3) vine din proprie 
iniţiativă şi curiozitate pe câmpul de luptă din Bulgaria, în 1877, şi, 

aflat pe puntea şalupei canoniere „Şutka 44 ce se angajase în atacarea 
unei flotile turceşti formată dintr-un vapor şi două canoniere, nu 
ezită să-i ajute pe marinari să lanseze torpila, acţiune în care este 
rănit la şold. 2 Tot în acel an de război - foarte bine documentat şi 
de la care au rămas importante surse memorialistice - 
A. Mlochovski de Belina relata cum, după ce vizitaseră Măcinul 
cucerit, gazetarii se întorc la Galaţi la bordul unei canoniere pline 
de răniţii luptei pentru forţarea fluviului, la a căror pansare şi 
alinare a durerilor contribuie cu mult devotament. 3 Un ziarist bri¬ 
tanic - exponent ideal al naţiei sale, tenace şi flegmatic - îşi dicta, 
imperturbabil, corespondenţa la postul telegrafic din Giurgiu sub o 
ploaie de obuze, care deja distruseseră tavanul clădirii, şi ar fi con¬ 
tinuat cu orice risc dacă un nou proiectil nu ar fi distrus aparatul. 4 
Unii dintre gazetari cad chiar în ambuscade, aşa cum s-a întâmplat 
cu Henri de Lamothe de la „Ternps 44 şi cu Fedorov de la „Ilustra- 
ţiunea rusă 44 care, rămaşi singuri pe Muntele Sfântul Nicolae din 
Balcani, pe înserat sunt atacaţi de câţiva turci fugari care deschid 
focul asupra lor, fără însă a-i nimeri. 5 Nu sunt toţi la fel de norocoşi: 
confratele rus Maximov a fost grav rănit în timpul luptelor de la 
Plevna.* 

Trebuind să înfrunte rigorile campaniei ca orice soldat, ţi¬ 
nuta corespondenţilor de presă era, în majoritatea cazurilor, semi- 
militară, iar portul armelor era o necesitate imperioasă. Intr-un por¬ 
tret al pictorului Jean-Baptiste-Henri Durand-Brager, trimis special 
al lui „LTllustration 44 în Crimeea, în 1854-1856, şi apoi ataşat ofi¬ 
cial al lui „Le Monde Illustre 44 în expediţia franceză în Italia din 
1859 7 , apare purtând şapcă, şalvari şi brâu de zuav, bumus şi jam¬ 
biere, iar alături, sprijinit de ambrazura prin care priveşte motivul 
schiţei pe care o execută, are un mare pistol de marină, cu pat 
detaşabil. 8 Confratele şi conaţionalul său Constantin Guys, ce lucra 
ca „artist special 44 pentru revista britanică „The Illustrated London 
News 44 , se autoportretizează, pe 5 noiembrie 1855, străbătând 
câmpul de luptă de la Inkerman îmbrăcat într-o haină marinărească, 
scurtă, încălţat cu nişte cizme înalte, de călărie, iar pe cap având 
bine îndesată o şapcă, precaut prinsă cu subbărbia. 9 Acest aco¬ 
perământ de cap era înlocuit cu un fes atunci când se afla în antu¬ 
rajul muşirului Omer Paşa ori al altor generali turci, la Calafat şi 
Şurnla.^ 

în timpul insurecţiei din Serbia, din 1876, desenatorul trimis 
de „LTllustration 44 , Paul Kaufffnann (ii. 6), apare cu fes, pantaloni 
de călărie strânşi în jambiere de piele şi sacou, peste al cărui piept 

se încrucişau curelele tocului de revolver şi al binoclului. 10 Anul 
următor, în Bulgaria, ziariştii adoptă o vestimentaţie conformă 
condiţiilor de acolo, după cum o descrie unul dintre ei: „Am 
început să ne militarizăm. Corespondenţii au adoptat cascheta albă, 
cizmele cu carâmb înalt, o tunică albă şi fiecare era echipat cu un 
revolver de cavalerie. Aceasta dă un aer îndrăzneţ care va impre¬ 
siona pe drăguţele românce. Confraţii noştri englezi se obstinează 
să nu facă la fel ca noi şi şi-au păstrat costumul civil, nemţii s-au 
echipat ă la prusienne , iar austriecii au costume amestecate. 
Confratele nostru [Johann] Lichtenstadt are un chipiu american şi o 
bluză austriacă" 11 Dick de Lonlay (il. 1) - foarte pasionat de uni¬ 
forme şi de descrierea lor, atât în desene, cât şi în articole, într-atât 
încât colegii de redacţie îl porecliseră, pe bună dreptate, Monsieur 
Bouton de Guetre - primind aprobarea să se alăture unui regiment 
de cazaci de Don - a găsit un bun prilej să împrumute îmbrăcă¬ 
mintea de campanie şi armamentul ofiţerilor ruşi: şapcă de pânză 
albă cu cefar, tunică albă, pantaloni albaştri cu lampasuri roşii, 
cizme fără pinteni, pieptul străbătut în diagonală de curelele ce 
ţineau sabia circaziană (şaşka), revolverul, binoclul şi nagaica. Pe 
vreme rea, purta mantaua specifică acestor redutabili călăreţi ai ste¬ 
pelor (burka), cu gluga ei detaşabilă (beşlik). Doar brasarda de co¬ 
respondent îl deosebea de ceilalţi combatanţi. 12 Astfel se autopor- 
tretiza pentru coperta primului său volum de memorii, intitulat En 
Bulgarie (1883). 

O mare importanţă pentru iconografia epocii o are portretul 
pictorului american Francis Davis Millet (il. 5) realizat, în 1878, de 
conaţionalul său George Willoughby Maynard, pe care am avut 
şansa să îl descoperim, în 1991, la National Portrait Gallery din 
Washington, D.C. Millet fusese trimis pe front ca reprezentant al 
ziarului „London Daily News". Este figurat mărime naturală 
purtând acelaşi melanj de haine civile şi uniformă militară specific 
tuturor gazetarilor: pe cap are o căciulă neagră, de miel, cu o 
cocardă rusească în faţă, tunică gri cu guler şi margine neagră, pan¬ 
taloni gri şi cizme înalte, peste genunchi. La brâu, de o centură 
simplă, soldăţească, erau prinse revolverul şi o cartuşieră mică. 
Şnurul de mătase, legat de patul armei, îi înconjura gâtul. Un bino¬ 
clu era susţinut de o curea pe şoldul drept. Pe piept luceau două 
decoraţii cu care fusese distins de ţar pentru bravura cu care ajutase 
răniţii pe câmpul de luptă: Sfântul Vladimir şi Sfântul Stanislas. 
Din buzunarul de sus al tunicii se iţea carnetul de note, plasat la 
îndemână, spre a consemna orice amănunt interesant şi inedit. Un 

amplu cojoc, cu guler şi manşete negre, completa această vesti¬ 
mentaţie eficientă, de campanie. Pe mânecă avea brasarda de cores¬ 
pondent în culorile Romanovilor (negru, oranj şi alb) cu acvila 
bicefală în mijloc, numărul matricol 42 şi sigiliu roşu al cartierului 
general rusesc (care confirma autenticitatea acesteia). Millet nu 
arborase pentru acest portret o poză marţială, ci, mai degrabă, o 
mină obosită şi gânditoare - poate impresionat de ororile războiu¬ 
lui al cărui observator fusese. Figura se decupează pe un fond neu¬ 
tru de peisaj cu un cer învolburat şi un câmp cu iarbă înaltă, ars 4 de 
soare. 

La ţinutele descrise mai sus se adăugau echipajele, provizi¬ 
ile şi caii de că^de, fără de care jurnaliştii nu ar fi putut beneficia 
de independenţă în mişcare. Dick de Lonlay preferase mobilitatea 
absolută a unui rezistent căluţ de stepă, rezumându-se la bagajul 
strict necesar ce-1 putea duce în coburii de pânză impermeabilă a i 
şeii: trusă de toaletă, lighean de cauciuc, perii şi bureţi, trusă medi¬ 
cală, serviciu de masă de campanie compus din lingură, furculiţă, 
cuţit, pahare şi farfurii de metal ce intrau unele într-altele, pipă, 
tutun şi trabuce, ustensile de scris, de desenat şi o lanternă; lenje¬ 
ria, hainele de schimb, mănuşile şi parfumul erau puse într-un gea¬ 
mantan purtat de furgoanele militare. 1 ' Auguste Meylan (il. 7) se 
acomodase atât de bine cu viaţa în şa încât putea chiar să şi lucreze 
în această poziţie: într-un autoportret inserat între multele schiţe, pe 
care prolificul desenator şi caricaturist le nota cu repreziciune pe 
coala de hârtie, se reprezenta în plină activitate, călare şi cu blocul 
de desen în mâna în care ţinea şi frâul. Calul se obişnuise şi el cu 
deprinderile ciudate ale stăpânului şi. cu toate greutăţile de care era 
împovărat, stătea liniştit pentru a nu-1 incomoda.^ Pe aceeaşi foaie 
apar şi chipurile a trei gazetari englezi, ce se obstinaseră s 4 îşi 
păstreze hainele civile, aşa cum s-a precizat mai sus - aspectul lor 
spilcuit şi extravagant frizează ridicolul, fapt accentuat şi de caus¬ 
ticul Meylan în desenul său: unul poafţă ţchelari de soare, are 
favoriţi, iar în jurul pălăriei şi-a rulat o eşarfa lată de mătase albă, 
ca în Indii; altul are o barbă impozantă ce ~i acoperă tot pieptul, iar 
la melon şi-a înfăşurat şi el o eşarfa identic^; ultimul are o barbă 
scurtă, irlandeză, Şi P e ca P ŞÎ’ a îndesat o şapcă cu cefar. Şi rusul 
N.N. Karasin lucrează de-a-ncălare, cu uşurinţa specifică unu i 
dragon (il. 8). 

Cei care nu apreciau latura sportivă a vieţii în şa şi nu se 
mulţumeau cu un bagaj atât de sumar, se deplasau cu trăsuri de con¬ 
strucţie specială care ' e ofereau tot confortul. Cu tot aspectul exte- 

rior dezagreabil, amintind de cotiga precupeţilor de zarzavat, acest 
vehicul era extrem de eficient. Avea vreo trei metri lungime şi vreo 
doi metri lăţime. Arcurile foarte bune amortizau hurducăturile, iar 
coviltirul din piele sau pânză cauciucată ferea călătorul de ploaie şi 
viforniţă. Interiorul avea trei compartimente: primul era rezervat 
banchetei vizitiului şi servitorului; al doilea, mult mai larg, era 
folosit de ziarist şi, eventual, de un oaspete, călătorind aşezaţi pe 
nişte scaune sau culcaţi pe saltele şi perne moi, căci acest spaţiu 
putea folosi şi ca dormitor, pereţii fiind capitonaţi spre a opri zgo¬ 
motul şi frigul. în sfârşit, ultima despărţitură era destinată provizi¬ 
ilor şi echipamentului. Pânza şi stâlpii cortului, împreună cu baga¬ 
jele grele, erau prinse în spatele trăsurii, în vreme ce sub ea se afla 
o ladă pentru merinde, pentru a fi ţinute „la rece 44 . Se relatează că 
un englez prevăzător îşi făcuse un adevărat depozit de conserve, 
dulceţuri şi sticle cu diverse băuturi, care ar fi putut ajunge pentru 
hrana unei familii timp de şase săptămâni. 15 Teama de foame era 
legitimă în perspectiva parcurgerii unor zone sărace şi sterpe din 
Balcani care, pe deasupra, mai fuseseră şi răvăşite de război. La 
plecarea din Paris a gazetarilor, compartimentele de tren erau tic¬ 
site de valize, mantale, saci de dormit şi pachete, între care prevalau 
cele cu delicatese culinare, greu de procurat pe câmpul de luptă: 
pate de ficat cu trufe, sardele, brânzeturi, pui fripţi, conserve, sticle 
cu vin de Bordeaux, Bourgogne şi şampanie Roederer, care însă au 
fost repede consumate de vesela societate internaţională, încă 
înainte de a ajunge la destinaţie. 16 

Vehiculele acestea uşoare erau trase de câte patru cai; un 
altul, de rasă, desprins la călărie, era legat la spatele trăsurii, gata 
înşeuat, pentru deplasări urgente şi neprevăzute pe care le-ar fi 
cerut meseria. Fiecare căruţă de acest fel purta un steag alb pe care 
era scris numele ziarului pe care îl deservea. 17 Mlochowski de 
Belina este impresionat de eleganţa echipajelor pe care le posedau 
doi colegi şi nu-şi ascunde admiraţia în descrierea pe care o face 
acestora: „Două căleşti magnifice soseau pe şoseua Alexandriei. 
Am crezut că sunt cel puţin nişte echipaje de la Curte. Nicidecum - 
vizitiii îmbrăcaţi ruseşte şi-au oprit caii în faţa unei căscioare din 
Zimnicea şi domnii lvan de Woestyne şi A. de Lamothe, confraţii 
noştrii de la «Figaro» şi «Temps» au coborât maiestuos din trăsurile 
lor. Un steag alb cu inscripţia «Figaro» flutura pe prima caleaşcă. 
Pe chesonul celei de-a doua, un pictor român a înscris «Le Temps» 
cu caractere gotice. Caii sunt superbi; o armată de servitori, inter¬ 
preţi şi bucătari îi urmau pe confraţii noştri. 4418 Don Jose Luis 

Pellicer (il. 2) de la revista „La Ilustracion Espanola y Americana" 
surprinde de mai multe ori în schiţele sale acest indispensabil 
echipaj, iar în ultima lui contribuţie grafică la publicaţie, îi dedică 
acestuia şi oamenilor care l-au slujit cu devotament o întreagă 
pagină. 1 ^ (il. ţ)) Prietenul său francez Diclţ de Lonlay dă şi el un 
desen al echipajului în mers şi alte trei ale marelui cort ce folosea 
atât ca apartament al corespondenţilor, cu multiplele sale uzanţe 
(il. 1Q) - birou de lucru, sufragerie sau dormitor, în funcţie de felul 
cum erau ridicaţi sau lăsaţi pereţii de pânză ce compartimentau 
spaţiul -, cât şi ca hangar pentru căruţă şi grajd pentru cai. 2p Chiar 
şi Nicolae Grigorescu avea o astfel de trăsură, poate nu atât de 
sofisticată, dar, în orice caz, la fel de eficace, dându-i marelui pic¬ 
tor român o mare mobilitate. Se şi fotografiază în ea pe când îşi lua 
rămas-bun de la câţiva prieteni. 

Cei care nu posedau o asemenea trăsură erau dependenţi de 
ospitalitatea schimbătoare a colegilor - care, totuşi, le erau rivali şi 
cu care se aflau în constantă concurenţă pentru primatul infor¬ 
maţiilor - sau de bunul plac al droşcarilor şi birjarilor locali ce 
speculau la maximum nevoia de mobilitate a ziariştilor, solicitând 
preţuri exorbitante pentru orice traseu, indiferent de lungimea sau 
dificultatea sa; ori, în cel mai bun caz, de curtoazia vreunui ofiţer 
de ordonanţă aflat în misiune şi dornic să mai schimbe o vorbă cu 
un intelectual în timpul lungilor ore de călătorie în căruţă, pe dru¬ 
muri desfundate, între cartierul general şi vreo unitate îndepărtată. 
Era, de altfel, greu ca toţi corespondenţii de presă din 1877 să 
posede fiecare câte un astfel de vehicul, pentru că nu toate publi¬ 
caţiile aveau un tiraj suficient de mare spre a asigura un beneficiu 
substanţial care să permită întreţinerea unor cheltuieli atât de ridi¬ 
cate pe teren. 

Ca niciodată în alt război european anterior, acest nou con¬ 
flict oriental atrăsese o mulţime de observatori - peste optzeci, cum 
ne asigură unul dintre ei ss - unii fiind ziarişti profesionişti, iar alţii 
ataşaţi militari acreditaţi şi cu îndatoriri gazetăreşti. Cu toate că 
înalţii comandanţi ruşi nu erau foarte amatori de ziarişti străini care, 
de obicei, avuseseră remarci critice la adresa organizării trupelor, 
totuşi, afluxul de trimişi speciali i-au obligat să organizeze un servi¬ 
ciu de presă, aşezat sub conducerea colonelului Mihail Alexandrovici 
Hasenkampf (il. 11), secretarul marelui duce Nicolae, istoricul cam¬ 
paniei şi şeful serviciului de informaţii. Jose Luis Pellicer îi face un 
foarte bun portret acestui ofiţer; autenticitatea lui este confirmată şi 
de descrierea, extrem de plastică, a lui Frederic Kohn-Abrest.^ 

Curtenitorul, dar inflexibilul colonel - ce se exprima cu admirabilă 
eleganţă atât în franceză, cât şi în germană - i-a convocat pe toţi 
gazetarii la cartierul general şi le-a expus condiţiile de a fi admişi 
ca observatori de front: ei trebuiau să-şi ia angajamentul că arti¬ 
colele ce aveau să le scrie nu vor da detalii de ordin militar, de 
amplasament, mişcare şi dotare a trupelor, ce ar fi reprezentat 
preţioase informaţii pentru duşman, căci, odată publicate, în 48 de 
ore ziarele puteau ajunge la Stambul via Londra. Apoi, pentru iden¬ 
tificare, reprezentanţii presei trebuiau să prezinte trei portrete 
fotografice, format „carte-de-visite^: pe spatele unuia dintre ele - 
care rămânea la purtător - avea să fie scris numele posesorului, 
ziarul care îl trimisese şi o autorizaţie de liberă trecere, întărită de 
sigiliul în ceară roşie al statului-major ţarist; altă fotografie urma să 
fie păstrată în albumul comandamentului, iar ultima intra în arhiva 
Ministerului de Război. 

Acelaşi rol de specificare a calităţii de ziarist îl avea şi o 
placă de bronz cu însemnele imperiale, un număr de ordine şi titlul 
de „corespondent" scris în ruseşte, ce trebuia cusută pe mâneca 
stângă a ziariştilor. Deoarece tuturor gazetarilor li s-a părut că 
această placă era nu numai urâtă şi greoaie, ci şi dezonorantă pen¬ 
tru purtătorii ei, semănând cu acelea ale comisionarilor şi vizitiilor 
de omnibus, s-a renunţat la ea în favoarea unei brasarde de mătase, 
proiectate de un desenator francez al cărui nume nu îl cunoaştem 
(poate chiar Dick de Lonlay, deşi, modest, el nu menţionează nimic 
despre aceasta în memoriile sale). Aceasta avea fondul tricolor al 
steagului ţarist (negru, galben şi alb) pe care era brodată cu fir acvi¬ 
la bicefală, înconjurată de inscripţia „corespondent", urmată de 
numărul matricol şi autentificată de ştampila cartierului general. Ea 
putea fi furnizată de un ceaprazar din Bucureşti pentru suma de 35 
de franci* 4 ; această importantă investiţie avea să se amortizeze 
curând prin eficienţa ei ca permis de liberă trecere care, de multe 
ori, i-a salvat pe reporteri de controalele inutile şi plicticoase ale 
poliţiei militare din oraşele ocupate şi din zona ostilităţilor, ori de 
situaţii penibile, ca acelea relatate de Frederic Kohn-Abrest - în 
care vizitiul căruţei sale este biciuit, fără milă, de cerchezii din 
garda imperială care le opreau trecerea spre cartierul general şi care 
ar fi continuat să-l snopească dacă nu ar fi văzut brasarda 
stăpânului vehiculului 25 - sau de Mlochowski de Belina, luat la 
întrebări de ofiţeri ruşi, la Zimnicea.^T 

Totul era scump în vreme de război, iar activitatea cores¬ 
pondenţilor'necesita în mod special mulţi bani. Pe lângă trăsura 

amintită şi caii necesari, ei mai deţineau unul sau doi servitori şi 
patru sau cinci curieri folosiţi pentru transmiterea coresponden¬ 
ţelor- toate acestea necesitau mari sume de bani. Filiera de expe¬ 
diere a telegramelor de presă era prin Bucureşti, unde fiecare ziar 
important avea un birou. Pentru ca aceste materiale să ajungă cât 
mai repede la redacţie, direct de pe front, erau folosite linii de cu¬ 
rieri speciali. Se poate observa de aici enorma cheltuială a întreţine¬ 
rii unui astfel de trimis special care primea pe an 10 000 de dolari 
(fără a mai pune la socoteală propriile-i cheltuieli). 26 Chiar ziarul 
„Resboiul“ relata, amuzat, dar şi impresionat, despre imensele 
sume pe care ziariştii - în special cei englezi - le consumau cu tele¬ 
gramele trimise din Braşov (căci oficiile poştale bucureştene nu 
mai făceau faţă afluxului de expediţii internaţionale). 27 Aceasta se 
făcea, însă, fără efort şi parcimonie din partea redacţiilor, ştiindu-se 
câştigul total de pe urma vânzării ziarelor, dar şi satisfacţiile citito¬ 
rilor care urmăreau cu înfrigurare evenimentele consemnate de 
„trimişii speciali 11 , urmărindu-le astfel propriile aventuri şi 
îndrăgindu-i ca pe nişte buni şi vechi prieteni. 

Pe lângă aprecierile tacite ale publicului, pentru care aceşti 
gazetari deveniseră adevăraţi eroi, ei s-au bucurat şi de onoruri din 
partea guvernelor în slujba cărora lucraseră. Opera fotografică a lui 
Carol Szathmari din timpul Războiului Crimeii - care l-a înscris ca 
primul reporter de front cu o cameră obscură - i-a adus celebritate 
internaţională şi o mulţime de ordine şi medalii (il. 12). La fel, în 
1878, confratele său Franz Duschek (il. 13) era decorat de mai 
multe capete încoronate pentru imaginile luate în Bulgaria. Alţii 
sunt decoraţi pentru fapte de bravură, precum pictorul american 
Francis Davis Millet, trimis special al ziarului „London Daily 
News“ care, tot în acest război, se distinsese pe câmpul de luptă, 
ajutând răniţii sub ploaia de foc. 2 * Pentru valoarea literară şi 
gazetărească a corespondenţelor trimise, sunt decoraţi Alexander 
Ivanov şi Rossolovski de la „Novoe Vremia“, dr. Carrick de la 
„Scotsman“, căpitanul Dannhauer de la „National Zeitung“ şi 
locotenentul Marees de la „Uber Land und Meer u2 l Şi aceasta încă 
înainte de cucerirea Plevnei. După ocuparea oraşului au fost onoraţi 
şi alţii în acelaşi fel, printre care Johann Lichtenstadt de la „Die 
Presse“ din Viena, care se remarcase atât prin articolele sale foarte 
exacte şi bine documentate, purtând girul unui observator plin de 
obiectivitate şi probitate profesională - fiind primul care semnalase 
ţinuta demnă a ostaşului român şi-i lăudase curajul în luptă, 
apărându-1 în faţa denigrărilor altor publicişti răuvoitori -, cât şi 

24 


www.dacoromanica.ro 


prin acţiuni umanitare de îngrijire a răniţilor. 1,u Pe data de 18 ianua¬ 
rie 1878, el a primit Ordinul Sf. Stanislas cu spade din partea mare¬ 
lui duce Nicolae şi Bene Merenti clasa I şi Steaua României în grad 
de cavaler din partea principelui Carol I. ?I Confratele său, Friedrich 
Lachmann, acreditat al ziarelor „Bund 44 din Berna şi „Die Politik 44 
din Praga a fost, de asemenea, decorat pentru o faptă de bravură 
demna de un rnilitar de carieră: salvarea unui tun românesc într-un 
moment dificil al luptei. 3 * 

Imaginile create de reporterii de front reprezentau doar seg¬ 
mente disparate ale unor evenimente mai ample ce se cereau 
colaţionate în vederea constituirii unui tot unitar şi congruent. 
Pentru a le înţelege mai bine mesajul şi a le încadra corect într-un 
context istoric este necesara coroborarea informaţiilor furnizate de 
desene cu cele găsite în însemnările memorialistice, atât de pline de 
picturalitate şi verism când provin de sub condeiul unor observatori 
talentaţi care ştiau ce şi cum sa vadă, lucru ce-i dădea un lung exer¬ 
ciţiu plastic şi o obişnuinţa de surprindere a esenţialului. De aceea, 
fragmente din notele zilnice ale unor contemporani, din cronicile şi 
articolele însoţitoare ale ilustraţiilor, vor fi un adaos necesar şi 
suculent al acestei lucrări care, altfel, s-ar fi rezumat strict la 
comentariul expresiei plastice a momentului reprodus. Nu trebuie 
uitat ca însemnările corespondenţilor de front erau extrem de 
interesante, dând uneori informaţii inedite, chiar faţa de istoriile 
oficiale şi compendiile dedicate relatărilor reci ale evenimentelor. 
Aceasta datorita faptului ca ele fuseseră consemnate cu nervul par¬ 
ticipantului direct la evenimente ce, uneori, nu era doar un simplu 
gazetar de duzina, rutinat obişnuit cu fraze-standard, ci şi romancier 
ori poet, desenator ori pictor de mare reputaţie. 

Documentarismul de război, cu preponderenţa rnilitar şi 
bataillist, dar care nu a neglijat aspectele vieţii civile - cu toate 
avatarurile ei din vremea unui „etat de guerre 44 , legat direct de ac¬ 
tualitate - poate fi împărţit în doua categorii: cel publicistic , desti¬ 
nat presei, şi cel pur arlţslic, destinat operelor de arta plastica de 
mare anvergura, rnenite să decoreze edificii publice şi muzee. 

Cel dintâi, lucrat exclusiv pentru publicarea în paginile 
revistelor ilustrate, era caracterizat de liniaritate (uşor de redat prin 
gravare în metal sau lemn), cu parcimonie de griuri şi tente inter¬ 
mediare, cu o conciziune grăitoare, oprită P e subiecte-semnal cu 
mare forţă evocatoare, chintesenţă a mai multor evenimente deru¬ 
late într-un spaţiu şi timp mai mare sau mai mic şi făcând apel la 
convenţii uşor decodificabile de cititori. 

Cel artistic este pur personal, destinat notelor de teren făcute 
în vederea elaborării ulterioare de lucrări finite, tablouri mari, exe¬ 
cutate la comandă socială. Acesta este rar reprezentat de o planşă 
compusă şi constituită într-un subiect unic, ce ar fi putut fi trimisă 
direct la redacţie şi folosită pentru decalcurile gravorilor, cum se 
întâmpla cu producţiile documentariştilor de actualitate, publicişti; 
de obicei ele sunt schiţe disparate de portrete, studii de mişcare, 
tipuri specifice locale, animale, detalii de uniformă şi armament, 
aşternute în tihnă, cu sintaxa plastică specifică autorului ce-şi per¬ 
mite o anumită largheţe de tratare şi licenţe, menite a-i asigura 
stocul de amănunte necesar subiectelor mari ce-şi aşteptau finisarea 
acasă, în atelier. In acest caz, totul era rodul observaţiei realiste, la 
obiect, în vreme ce documentaristul de presă putea lucra şi din 
imaginaţie sau după descrierile participanţilor la evenimente - el 
posedând deja în muzeul său imaginar toate detaliile necesare iden¬ 
tificării trupelor şi personajelor ce apăreau în desene - spre a 
acoperi necesităţile curente de informaţii şi ilustraţii zilnice pentru 
redacţiile din toată lumea. 

Este dificil de făcut o departajare netă între subiectele pe 
care le abordau corespondenţii de front în desenele lor - aşa cum s-a 
procedat cu ceilalţi documentarişti de până la ei (peisagişti, etno¬ 
grafi, de actualitate etc.) - căci, deşi temele prevalente sunt cele 
militare, nu sunt eludate nici laturile etnografice şi peisagistice (cel 
puţin pentru faza premergătoare campaniilor şi ajungerii lor în zona 
operaţiunilor la care trebuiau să asiste şi pe care trebuiau să le docu¬ 
menteze). Apoi, scenele din spatele frontului sunt mult mai veri¬ 
dice, pentru că sunt desprinse din viaţa trăită de ei înşişi - şi era fi¬ 
resc să aibă spontaneitatea şi şarmul unei imagini surprinse pe viu - 
decât convenţionalismul tratării luptelor, la care de cele mai multe 
ori nu luaseră parte, dar pe care, prin profilul activităţii de furnizori 
de ştiri şi imagini inedite, fuseseră constrânşi să le lucreze după 
relatările combatanţilor, folosindu-şi propriul bagaj de cunoştinţe 
privind pictura bataillistă şi reţetele ei. 

Nu ne putem pronunţa, fără un oarecare risc, în privinţa 
măiestriei şi talentului acestor „corespondenţi 11 în imagini ai foilor 
ilustrate, deoarece schiţele lor rapide, făcute „in situ“, cu febrili¬ 
tatea de a surprinde toate amănuntele şi sub imperiul dramatismu¬ 
lui momentului, erau prelucrate şi stilizate de gravorii şi desenatorii 
revistelor, ei înşişi oameni de gust, dotaţi cu mari disponibilităţi 
plastice, exper[i în redarea maximei expresivităţi a imaginii (spre a 
fi pe măsura aşteptărilor publicului) şi în folosirea efectelor tehnice 

necesare realizării acesteia. De aceea, în majoritatea cazurilor, ceea 
ce ajungea la cititori era doar subiectul selectat de corespondent şi 
trimis, spre informarea redacţiei, care îl transforma în conformitate 
cu cerinţele pieţei. Astfel se obţinea o imagine filtrată prin prisma 
redacţională cu ajutorul unor maeştri de primă mână ai ilustraţiei; 
de aceea, în „Le Monde Illustre 44 , numele desenatorilor sunt tot¬ 
deauna trecute, cu conştiinciozitate, chiar înaintea celor ale cores¬ 
pondenţilor: ,JDessin de M. Gustave Janet d'apres Ie croquis de 
M. Schonberg, notre covvespondent “ sau ,Dessin de M. Li.x d'apres 
le croquis de M. Dick , notre envoye specia! “. 

Nu era neobişnuit ca şi aceşti excelenţi graficieni să fie 
trimişi în misiuni mai scurte, într-una din zonele mai apropiate ale 
teatrului de război sau într-una din capitalele ţărilor beligerante, 
atunci când ceilalţi „speciali 44 erau prea ocupaţi pentru a mai ajunge 
şi acolo. Abia în asemenea cazuri putem fi siguri de paternitatea 
absolută a stilului şi compoziţiei. Privitorul este dezamăgit de linia 
nesigură, de compoziţia discutabilă şi de slabele cunoştinţe de 
anatomie şi mişcare pe care le poseda Dick de Lonlay, relevate de 
un facsimil după o schiţă de-a sa, neprelucrată de gravorii redacţiei. 
Editorul lui „Le Monde Illustre 44 recurge la această metodă a fac- 
similării, fără a mai da crochiul să fie redesenat, în dorinţa de a 
oferi cititorilor un material de senzaţie, de. ultimă oră, de care 
depindea primatul absolut al ştirii cuceririi oraşului Tâmovo, 
vechea capitală a Bulgariei, de către regimentele de dragoni ale 
generalului Gurko, pe data de 7 iulie 1877. 33 Cu acea ocazie, a putut 
fi constatată marea diferenţă dintre ilustraţiile cu linie elegantă, 
subţire, bogate în detalii şi mişcări alerte, ce impresionau prin 
velocitatea şi nervul lor - aşa cum apăreau ele tipărite, în versiunea 
unuia dintre străluciţii desenatori ai revistei, spaniolul Daniel 
Vierge - şi materialul primar, trimis de pe câmpul de luptă, desenat 
cu duet gros şi egal, fără modelul, în care şocau poziţiile îngheţate 
şi neînţelese, figurile neindividualizate şi lipsa de paginaţie a „artis¬ 
tului special 44 al lui „Le Monde Illustre 44 , autodidactul Dick de 
Lonlay. 

La 1877, majoritatea revistelor luaseră obiceiul de a 
menţiona în legenda ilustraţiilor numele autorului ce le făcuse la 
faţa locului şi al desenatorului care le stilizase, asa cum s-a văzut 
mai sus. Excepţie făceau foile englezeşti care, în mod invariabil, 
consemnau laconic ,, Froin a sketch by one of our special artists‘\ 
fapt ce producea suficiente confuzii, atât pentru cititorul contempo¬ 
ran lor, cât şi pentru cercetătorul de mai târziu. Iar sub acest termen 

generic se ascundeau nume ilustre de graficieni şi reporteri de front 
cu bogată experienţa şi prodigioasă activitate, precum Irving 
Montagu (il. 14), Melton Prior (il. 15), William Heysman Overend, 
Richard Caton Woodville, Frederick Villiers şi Joseph Bell (il. 16). 
Pentru a-şi atesta prezenţa la teatrul războiului, de multe ori aceştia 
se autoportretizau în cadrul compoziţiei ce o trimiteau redacţiei, 
figura lor ţinând loc de semnătură. Rareori era dată paternitatea 
desenului, şi aceasta numai în cazul când artistul era un colabora¬ 
tor extern de altă naţionalitate, precum românul Carol Szathmari, 
germanul Mathes Koenen sau austriacul Johann Nepomuk 
Schonberg. Cel din urmă era, de altfel, considerat unul de-al lor, 
căci frecvent contribuia cu materiale la reviste londoneze şi, de 
aceea, i se făcea favoarea de a-i fi păstrată semnătura într-un colţ, 
în gravura făcută după desen. 

Această situaţie era, însă, generală pentru faza incipientă a 
tuturor revistelor ilustrate. Până către mijlocul celei de-a şasea 
decade a secolului, numele autorilor care trimiteau desene de pe 
vreun câmp de luptă nu apărea menţionat în presă decât în mod 
excepţional. De multe ori aceşti colaboratori benevoli nici nu erau 
profesionişti ai condeiului sau ai penelului, ci militari sau medici, 
aflaţi pe front în exerciţiul funcţiunii. Practic, Războiul Crimeii a 
impus, cu tărie, meseria de artist de front, conferind o specialitate 
strictă şi o specializare unor pictori şi graficieni cu propensiune 
pentru scene tumultuoase, de masă, şi personaje cu gestică alertă, 
pluriaxială, pe care numai încleştarea bătăliei o putea da. 

Dar, în acelaşi conflict oriental s-a impus şi un alt mijloc, 
foarte eficient, rapid şi extrem de obiectiv de surprindere a ima¬ 
ginilor: fotografia . Atunci au fost puse bazele reportajului fotogra¬ 
fic de către Carol Szathmari şi Roger Fenton. 

Dacă la 1853-1854 camera obscură era, totuşi, o raritate 
între beligeranţi, folosirea ei a luat mare amploare în deceniile 
următoare, în Războiul Civil din America (1861-1865), în 
Războiul Franco-Prusian (1870-1871) şi în cel din 1877-1878. 
încă din epocă fusese observată supremaţia fotografiei faţă de toate 
celelalte forme de corespondenţă de front în care, oricât s-ar fi în¬ 
cercat, subiectivismul tot persista. Lăudând obiectivitatea imagini¬ 
lor din Războiul Civil realizate de fotograful Mathew B. Brady - 
cunoscut de contemporani sub numele firmei sale din New York. de 
pe Broadway - cronicarul de la periodicul „Humphrey’s JoumaP 4 
nota: „Publicul este îndatorat lui Brady de pe Broadway pentru 
numeroase poze excelente ale «feţei cumplite a războiului». El a 

fost cu aparatul său în Virginia, şi imaginile pe care le-a luat sunt 
multe şi viguroase. Mărturiile sale de la Bull Run sunt singurele 
demne de încredere. Corespondenţii ziarelor rebele [sudiste, n.n.] 
sunt, în totalitate, mistificatori; pe corespondenţii jurnalelor 
nordiste nu se poate pune bază, iar corespondenţii de presă englezi 
sunt, cu desăvârşire, mai proşti decât ceilalţi; dar Brady nu dena¬ 
turează niciodată realitatea. 

Fotografia era folosită fie de maeştrii specializaţi - aşa cum 
s-a văzut mai sus -, fie de gazetari care doreau să-şi întărească 
relatările cu imagini elocvente. In timpul insurecţiei sârbe din 1876, 
Ivan de Woestyne (il. 4), trimisul special al ziarului „Figaro“, îşi 
luase şi un aparat fotografic ale cărui rezultate erau folosite ca bază 
pentru gravurile tipărite în „Le Monde Illustre‘\ 15 

Imaginile luate pe câmpul de luptă au fost adunate în 
albume: Szathmari participă cu al său, la Expoziţia Universală de la 
Paris din 1855, obţinând multe laude şi distincţii; Fenton dă publi¬ 
cităţii trei volume, în 1856, cunoscute sub diverse titluri precum 
întâmplări din viaţa in campament fotografiate în Crimeea în tim¬ 
pul primăverii şi verii lui 7555, sau Portrete istorice , sau Peisaje şi 
vederi fotografiate în Crimeea în timpul primăverii şi verii lui 
1855f în Statele Unite, fotograful Alexander Gardner - iniţial co¬ 
laborator al lui Mathew B. Brady de care s-a despărţit pentru a lucra 
pe cont propriu - a fost ataşat al Armatei de pe Potomac şi a strâns 
o bogată documentaţie fotografiind pe câmpurile de luptă de la 
Antietam şi Gettysburg; în 1865, la editura lui Philip şi Solomon 
din Washington, apare volumul intitulat Carnetul de schiţe foto¬ 
grafice din război al lui Gardnerf După încheierea ostilităţilor la 
sud de Dunăre, Szathmari dă la lumină elegantul album Suvenir din 
Resbelul 1877-78, iar Duschek pe cel intitulat Resboiul 1877-78. 

Astfel se instituie moda albumelor, fie ele cu fotografii, fie 
cu desene sau planşe litografiate - se deschidea epoca marilor sin¬ 
teze ilustrate ce va dăinui până după prima conflagraţie mondială. 
Tot în 1878, Victor von Strantze adună majoritatea gravurilor 
apărute în revista „Illustrirte Zeitung" din Leipzig şi încheagă volu¬ 
mul Illustrirte Kriegs-Chronik gedenkbuch am den Russische- 
Tiirkischen Feldzug von 1876-1878. Asemenea tomuri comemora¬ 
tive încep să fie tipărite şi cu ocazia împlinirii unui număr de ani de 
la desfăşurarea evenimentelor: la 50 de ani de la Revoluţia din 
1848, la Budapesta apare volumul O mie opt sute patruzeci şi opt. 
Istoria revoluţiei maghiare din 1848—49 în imagini n \ la 25 de ani 
de la încheierea conflictului fratricid dintre nordul şi sudul ameri- 

can apar două impozante volume sub titlul Soldatul in Războiul 
nostru Civil. O istorie ilustrată a conflictului 1861-1865 } * , iar 
fostul reporter de front al periodicului „Leslie's Illustrated 
Newspaper“, Edwin Forbes, dă publicităţii tomul După treizeci de 
ani . Amintirile unui artist al Războiului Civil 40 în care semnează 
atât textul memorialistic, bogat în informaţii, cât şi ampla ilustraţie; 
în sfârşit, în 1902, la Editura I.V. Socec din Bucureşti apare micul 
album al Războiului de Independenţă, la 25 de ani de la cucerirea 
ei, compus din fotografiile lui Carol Szathmari, Franz Duschek şi 
Andreas D. Reiser şi din reproduceri ale picturilor cu subiect batail- 
list, inspirate de acea campanie şi datorate lui Johann Nepomuk 
Schonberg şi Oscar Obedeanu. 

Paginile îngălbenite din presa ilustrată, schiţele şi crochi- 
urile iniţiale, fotografiile şi memoriile observatorilor de front din 
secolul al XlX-lea rămân să aducă mărturie despre teribile lupte şi 
eforturi artistice uriaşe, indiferent de ce parte a beligeranţilor s-au 
plasat autorii lor care au surprins, cu fidelitate şi dăruire, aspecte de 
pe câmpul de luptă sau din spatele lui, creând adevărate istorii în 
imagini ce pot fi derulate cronologic şi pot agrementa cu realismul 
lor tomurile ce le-au fost dedicate. Astfel, documentarismul de 
război îşi demonstrează viabilitatea ca important auxiliu al istoriei 
prin concreteţea imagistică oferită aridelor informaţii faptice şi prin 
animarea planurilor tactice ori hărţilor de luptă cu mişcarea firească 
a trupelor, cu uniformele şi chipurile caracteristice ale comba¬ 
tanţilor ce, în perspectiva viitorimii, pot prinde viaţă sub ochii lec¬ 
torului altor timpuri şi-i pot revela, cu exactitate, atmosfera unei 
epoci apuse. 

NOTE 


1. Frederic Kohn-Abrest, corespondent al ziarelor ,.Siecle‘\ ..Rappel’* şi 
„L’lndependance Belge“, tentat de o veste colosală pe care i-o 
furnizase un confrate binevoitor, întâlnit întâmplător la gara Filaret, nu 
ezită să-l însoţească pe acesta, luând primul tren, aşa cum era, total 
nepregătit, îmbrăcat nu pentru campanie, ci pentru plimbare, cu redin¬ 
gotă şi ţilindru nou-nouţ, avenrurându-se într-o călătorie peste Dunăre, 
prin ploaie şi noroi; această expediţie precipitată s-a dovedit inutilă 
căci informaţia fusese falsă şi a avut ca rezultat doar neplăcuta ruflire. 
spargere, udare şi decolorare a elegantei pălării, Cf, Fr, Kohn-Abrest - 
Zig-~ags en Bulgarie, Paris 1879, p, 290-291. 

2. A, Mlochowski de Belina - De Paris â Plevna, Journal d'un journa - 
liste De Mai â Decembre 1877 , Paris, f,a,, p, 93: Vassili Vereschea- 
ghin - Souvenirs, Enfance - Voyages - Guerre , Paris 1888, pp, 317 332; 
V. Vereşaghin - Amintiri din războiul de la 1877, traducere de Nicolae 
Pandelea. Editura Cartea Românească, f.a,, pp, 47-64; Adrian-Silvan 
lonescu - Luptele purtate pe Dunăre în timpul războiului din 
1877-1878 în iconografia epocii , „Revista Muzeelor şi Monumen¬ 
telor. Muzee“ nr, 5/1989, 

3. A, Mlochowski de Belina - op, cit,, p. 78, 

4. Fr, Kohn-Abrest - op, cit,, p, 150 - „Unul dintre aceşti domni a venit 
la biroul telegrafic în acelaşi timp ce două obuze de foarte mare cali¬ 
bru au considerat oportun să facă act de prezenţă; plafonul camerei 
unde funcţiona aparatul a fost complet crăpat şi ghiulelele începuseră 
să transforme mobilierul în fărâme. Dar reporterul anglo-saxon nu se 
descuraja pentru nimic în lume şi insista pentru a obţine expedierea 
telegramei sale. Telegrafistul care, cu siguranţă, poseda o frumoasă 
doză de sânge rece, rămânând la postul său până la completa imposi¬ 
bilitate materială, era total consternat de acest flegmatism miraculos: 
Pe onoarea mea - îmi povestea el aş fi dorit să expediez telegrama 
imediat. Dar buuuumî un nou obuz a sfărâmat aparatul, l-am arătat 
stricăciunea confratelui dumneavoastră şi acesta a făcut mutra unei 
vulpi prinse în capcană. Am plecat; vă asigur că era şi timpul. Abia 
ajunsesem în stradă că plafonul s-a şi prăbuşit. Câteva minute de 
întârziere şi noi eram îngropaţi de vii,“ 

RĂZBOIUL DE INDEPENDENŢĂ 


Conflictul Oriental din 1877-1878 a fost un nou moment 
care a suscitat interesul artiştilor - în special ilustratori în slujba 
revistelor profilate pe furnizarea de ştiri şi imagini de ultimă oră - 
orientând fluxul acestora înspre câmpurile de luptă din Bulgaria. 
Majoritatea au trecut prin România care atunci se afla în plină efer- 
xescenţă politico-diplomatico-militară pentru realizarea visului 
vechi de veacuri al emancipării faţă de Poarta Otomană. Aceşti 
„artişti speciali" fiind destul de mulţi, iar obiectul lor destul de 
diversificat, prezentarea lor se va face în funcţie de naţionalitate şi 
de periodicul la care erau afiliaţi, iar comentariul imaginilor se va 
referi în mod special la acelea realizate la noi în ţară sau, pe front, 
la cele privind acţiunile şi aspectul trupelor române. 1 

Corespondenţii de război aveau deja un statut bine definit în 
acel moment, iar materialele strict documentate trimise de ei de la 
locul evenimentelor erau absolut necesare publicaţiilor pe care le 
reprezentau, aflate în strânsă competiţie pentru informaţii inedite. 
Una dintre revistele britanice - care, întâmplător, nu dispunea de un 
asemenea reporter, fiind dependentă de ştirile furnizate de alte 
redacţii - „The Pictorial World", facea o adevărată apologie aces¬ 
tora într-un text ce însoţea o ilustraţie ce-i reprezenta pozând în faţa 
aparatului fotografic: „Este războiul declarat de un stat împotriva 
altuia, «specialii noştri» pot fi găsiţi în chiar primul rând al com¬ 
batanţilor, luând liniştiţi note «în vreme ce zboară gloanţele», sau 
ajutând la transportarea răniţilor cu acel sang froid care a făcut 
admirat caracterul englezului pe întreg pământul." 2 

Gravura - ce deja fusese publicată în „LTllustration" 
no. 1774/24 Fevrier 1877 - îi reprezenta pe cei mai importanţi re¬ 
porteri ai celor mai însemnate gazete europene ce se adunaseră la 
Istanbul pentru a asista la conferinţa suscitată de criza orientală 

(răscoalele sârbilor şi muntenegrenilor din 1876), în primul rând, 
de la stânga la dreapta, sunt aşezaţi Lucien Le Chevalier de la 
„Journal des Debats M , Qeorge Augustus Sala (cu fes) de la „Daily 
Telegraph M \ Qallenga de la „The Times 14 , Januarius Aloysius Mac 
Qahan de la „Daily Ne^ys" şi Campbell Clark de la „Daily 
Telegraph"; în rândul al doilea, în picioare, apar Cari Schneider de 
la „Qazette de Cologne* 4 , Camille Barrere de la „Pali Mall 
Qazette 11 , Ed\yin Pears de la „Daily Ne\ys" şi Melton Prior de la 
„The Illustrated London Ne\ys M , 

Aşa cum menţiona şi „The Pictorial World^, aceşti cores¬ 
pondenţi de război anglofoni (britanici şi americani, servind atât foi 
de pe vechiul continent, cât şi din Statele Unite ale Americii) erau 
mulţi şi plini de intrepiditate, fapt ce îndrituia elogiul pe care li-1 
aducea locotenentul american de geniu Francis Vinton Qreene - el 
însuşi observator al conflictului - dedicându-le un capitol într-una 
din cărţile sale de memorii legate de experienţa dobândită ca ataşat 
militar la statul-major rusesc, 4 Şi, parcă mai mult decât corespon¬ 
denţii de alte naţionalităţi, englezii au încercat din plin greutăţile 
războiului, sub cele mai variate aspecte: de la explozia ghiulelelor 
în preajma lor sau deschiderea focului asupră-le*, la atacul campa¬ 
mentului de către lupi în timpul unei nopţi de iarnă* şi până la 
arestarea sub bănuială de spionaj sau pentru că s-au aflat de partea 
turcească, ajungându-se până la expulzare. Este drept că ruşii erau 
foarte porniţi împotriva tuturor celor care simpatizau cu opozanţii 
lor, considerându-i. fără excepţie, duşmani. Acestei preconcepţii îi 
plăteşte tribut tânărul artist special Joseph Bell, arestat pe 1 ianua¬ 
rie 1878 la nord de Sofia, împreună cu trei alţi conaţionali. Este 
obligat să parcurgă pe jos o distanţă foarte mare, suferind de foame 
şi frig, fiind brutalizat şi jignit atât de gărzi, cât şi de ofiţerii supe¬ 
riori şi refuzându-i-se contactarea consulului ţării sale, 7 

Rezerva faţă de ziariştii britanici reiese cu pregnanţă şi din 
memoriile pictorului Vasili Vasilievici Vereşceaghin care nota, cu o 
undă de regret că, pentru a nu suscita reproşurile comandamentului 
rusesc, a fost obligat să-l evite pe cât posibil pe gazetarul Archibald 
Forbes, corespondent pentru „Daily Ne\ys M , deşi ca oameni de cul¬ 
tură se cunoşteau destul de bine şi, într-o anumită situaţie, îi slujise 
chiar ca interpret, fiind singurul rus din tabără care ştia englezeşte,^ 
Fobia cartierului general ţarist faţă de cei care se alăturaseră 
turcilor, indiferent de dată şi împrejurare, era atât de mare încât 
ajunsese să expulzeze un brav ofiţer american, devenit între timp 
gazetar, fiindcă participase, cu peste 20 de ani în urmă, la Războiul 

CrimeiU Totuşi, unele dintre aceste decizii radicale şi categorice 
erau, uneori, legitime, căci mai toţi corespondenţii britanici erau 
aroganţi şi sarcastici la adresa situaţiei reale a trupelor ruseşti, la 
ţinuta şi moralul lor, criticându-le ori de câte ori aveau prilejul. Ei, 
gazetarii Perfidului Albion, se simţeau reprezentanţii unei mari pu¬ 
teri ce, în acel moment, deţinea echilibrul de forţe în lume şi care 
oricând putea, prin atitudine şi faptă, să schimbe cursul eveni¬ 
mentelor politice şi militare (cum se întâmplase şi în anul 1854) şi, 
mai ales, pentru câ guvernul lor simpatiza cu acela otoman. Un 
exemplu al acestei simpatii era faptul că mai mulţi englezi se aflau 
în serviciul turcilor, în diverse funcţii militare şi civile, începând de 
la cele mai înalte, precum Hobart Paşa - numele său fiind Augustus 
Charles Hobart, fiu al celui de-al şaselea duce de Buckingham şi 
fost căpitan în Marina Regală - care era amiralul flotei otomane sau 
Baker Paşa - pe numele său creştin Valentin Baker, frate al cele¬ 
brului explorator al Africii, Samuel White Baker, el însuşi fost 
comandant al Regimentului 10 Husari din armata engleză - devenit 
unul dintre importanţii generali musulmani. 

Ziarul bucureştean „Resboiul 44 relata pe larg felul cum 
decursese conversaţia dintre colonelul Hasenkampf, şeful serviciu¬ 
lui imperial de presă, şi Frederic Boyle, trimisul special al perio¬ 
dicului „Standard 4 *, înaintea expulzării acestuia, nu numai de pe 
câmpul de luptă, ci şi din România, din cauza unui articol denigra¬ 
tor şi ironic, în care strecurase, cu sau Iară ştiinţă, şi câteva secrete 
militare. 1 *’ 

Dar, a existat şi reversul situaţiei când, pentru valoroasa 
activitate depusă, serviciile aduse presei internaţionale prin articole 
imparţiale, obiectivitatea şi seriozitatea informaţiilor, cât şi curajul 
arătat pe câmpul de luptă, în ajutorul dat răniţilor chiar sub focul 
încleştării, FRANC1S DAV1S M1LLET (1846-1912), (il. 5) pictor, 
ilustrator, scriitor şi gazetar de origine americană, dar trăind la Paris 
şi reprezentând pe front ziarul britanic „Daily News 4 * şi pe cel 
american „New York Herald 44 , este decorat de ţar. 11 La fel, bravul 
ziarist Januarius Aloysius MacGahan - care avea chiar să cadă 
jertfa activităţii sale înfrigurate pentru a-şi informa cititorii, murind 
de tifos pe 9 ianuarie 1878 într-un spital din Istanbul - a fost dis¬ 
tins cu trei decoraţii ruseşti şi cu două româneşti. 

„The Illustrated London News 41 trimisese ca observatori ai 
războiului mai mulţi ilustratori dintre care i-am putut identifica pe 
următorii: 1RVING MONTAGU (1850-1901), W1LL1AM 
HEYSMAN OVEREND (1851-1898), FREDERJCK V1LL1ERS 

aflaţi de partea aliaţilor ruso-români, RICHARD CATON 
WOODVILLE (1856-1926) care se pare că a trecut, cu versatili¬ 
tate, dintr-o tabără într-alta, în vreme ce alţi doi erau ataşaţi trupelor 
turceşti, MELTON PRIOR (1845-1910) la armata de pe Lom şi 
JOSEPH BELL-la armata din Bulgaria de Vest, în Pasul Şipka. 
Dintre toţi, Melton Prior era ilustratorul cu cea mai bună reputaţie, 
în articolul mai sus menţionat, ,,The Pictorial World 1 ' îi facea o fru¬ 
moasă recomandare: ,.Deşi încă tânăr, dl. Melton Prior este cunos¬ 
cut atât în cercurile artistice, cât şi în cele literare ca reprezentantul 
lui The Jllustrated London News pentru al cărei beneficiu a însoţit 
expediţia în Ashantee de sub Sir Gamet Wolseley. De asemenea, 
pentru acelaşi jurnal s-a dus în India, în timpul călătoriei Prinţului 
de Wales, iar creionul său a furnizat majoritatea materialului pentru 
gravurile care apar săptămânal în paginile contemporanului nos- 
tru 1 \ ,? După terminarea conferinţei din iama anului 1877, Melton 
Prior rămăsese în capitala Imperiului Otoman continuând să trimită 
diverse desene cu evenimentele politice la care asistase, precum 
înlocuirea din funcţia de mare vizir a lui Midhat Paşa cu Edhem 
Paşa sau deschiderea lucrărilor parlamentare. în răstimp, îşi găsise 
vreme şi pentru peisaje locale sau pentru a călători până la Mycene, 
spre a schiţa recentele descoperiri arheologice ale lui Heinrich 
Schliemann, autoportretizându-se în faţa Porţii Leilor în timp ce o 
aştemea, în linii sigure, în carnetul său, asistat de câţiva păstori 
greci. Şi, de fiecare dată când îi apăreau desenele, era precizată 
paternitatea: „Our Special Artist at Constantinople, Mr. Melton 
Prior supplies these series of sketches (...)*'. 14 

La aceşti artişti se adaugă austriacul JOHANN NEPOMUK 
SCHdNBERG (1844-1913) care acţiona ca un colaborator extern, 
independent, ce-şi trimitea desenele şi corespondenţele atât la re¬ 
vistele franţuzeşti, cât şi la cele britanice. Uneori, îi era confundată 
chiar naţionalitatea, conotându-i-se prenumele John şi fiind con¬ 
siderat mai mult englez decât supus cezaro-crăiesc datorită 
prezenţei sale constante în anturajul gazetarilor insulari. Fiind 
străin, redacţia păstra faţă de el o anumită deferenţă şi în majori¬ 
tatea cazurilor fie preciza în legenda însoţitoare că desenul îi 
aparţinea, fie îi păstra semnătura într-un colţ al paginii - curtoazie 
deosebită de care prea puţini dintre ceilalţi artişti speciali aveau 
p^rte. De obicei, apărea menţiunea, foarte neutră, ,.From a sketch 
by one of our special artists 14 , fără ca pe gravură să fie lăsată semnă¬ 
tura sau iniţiala autorului. Faţă de anteriorul conflict oriental din 
1853-1856, revista londoneză nu făcuse nici un progres în acest 

?8 


www.dacoromanica.ro 


sens, ţinându-şi în totală umbră desenatorii pe care îi avea. 
Conservatoare prin excelenţă, ea nu luase bunul exemplu al foilor 
franceze ce se mândreau cu artiştii de excepţie ce-şi oferiseră ser¬ 
viciile redacţiei. De aceea, cercetătorul de azi este pus în dificultate 
la atribuirea lucrărilor unuia sau altuia dintre „speciali 44 , cu atât mai 
mult cu cât ele treceau şi prin mâinile gravorilor care le stilizau sau 
le interpretau în funcţie de cunoştinţele şi talentul lor. Singurul 
indiciu este faptul că ştim repartizarea fiecărui desenator într-una 
sau alta din tabere şi, în funcţie de subiectul trimis, putem stabili 
paternitatea. 

Printre primele imagini trimise de la noi din ţară şi publicate 
de „The lllustrated London News 44 sunt cele care prezintă trupele 
ruse care abia intraseră pe teritoriul românesc: Un cap de pod al 
avangardei ruse în România. în No. 1973/May 5, 1877, p. 409: 
Cazaci pe drumul dintre Galafi şi Bărboşi , în No. 1974/May 12, 
1877, p. 437; şi, în acelaşi. O coloană rusească în marş de la Hotin 
la Lipcani (p. 440) şi Tunuri de câmp ruseşti dominând Dunărea la 
gura Prutului (p. 449). Câteva dintre aceste imagini îi reprezintă pe 
redutabilii cavalerişti ruşi. fie recunoscând terenul, fie într-un 
popas de adăpare a cailor atât de greu încărcaţi cu echipament şi 
armament. Cu toată sălbăticia lor. deja cunoscută, cazacii se 
dovediseră a fi chiar prietenoşi cu artistul special al revistei brita¬ 
nice. satisfacându-i curiozitatea de a le vedea armamentul. O schiţă 
îl arată pe tânărul corespondent în veşmântul său european - cu 
melon pe cap şi pardesiu lung - înconjurat de soldaţii cu aspect 
fioros cu mustăţile lor lungi şi pletele revărsate pe umeri de sub 
ceacourile învelite în muşama. Plasticianul priveşte, cu interes, 
lunga lance a acestora pe care o ţine în mână, în vreme ce un cazac 
îi întinde pistolul. Legenda este pe măsura anecdoticii desenului: 
Prima întâlnire a artistului nostru cu un cazac — punăndu-1 la 
încercare (p. 449) (il. 17). în articolul dedicat evenimentelor de la 
Dunăre, comentariul se referă şi la această ilustraţie: „Artistul nos¬ 
tru special din acea parte s-a amuzat schiţând prima sa întâlnire cu 
un detaşament de cazaci care i-a arătat lăncile şi pistoalele lor şi 
s-au purtat cu multă politeţe cu englezul călător 44 . 15 Astfel, aici se 
întâlneşte autoportretul unuia dintre acei bravi artişti al cărui nume, 
din păcate, nu-1 cunoaştem. 

în paginile revistei londoneze erau inserate şi peisaje, pre¬ 
cum acela atât de liniştit cu Dunărea Ia joncfiunea cu Prutul , din 
No. 1973/May 5, 1877, p. 417, unde, în prim-plan apare un cârd de 

pelicani ce pescuiesc şi mănâncă netulburaţi, iar pe undele calme 
ale fluviului pluteşte un bastiment. 

Numărul 1975/May 19, 1877 conţine mai multe ilustraţii 
făcute în diverse locuri, fapt ce denotă o mare mobilitate a artiştilor 
speciali, şi numărul lor destul de important, ce puteau furniza 
redacţiei informaţii din mai multe locuri din România şi de la 
graniţele ei: Soldaţi de linie ruşi părăsind gara Bărboşi pentni a se 
duce Ia Brăila (p. 457) arătând oamenii adunându-se la auzul 
goarnei în care suflă unul dintre ei şi îmbarcându-se, în grabă, în 
tren; unii îşi iau rămas-bun de la camarazii opriţi în rezervă acolo; 
mulţi muşcă, hulpav, din codrii de pâine ce-i primiseră drept raţie 
de drum, în vreme ce se înghesuie să-şi găsească un loc; Trupe 
ruseşti Ia gara din Iaşi (p. 465), cu un detaşament de soldaţi abia 
coborâţi din tren, cu ţinuta în neorânduială, dar bucuroşi că-şi pot 
dezmorţi picioarele şi pot respira aer curat, după drumul cel lung 
făcut în vagoane de vite; ei trec pe lângă o garnitură pregătită pen¬ 
tru front, pe a cărei platformă se află tunuri, chesoane de artilerie şi 
căruţe de ambulanţă; un ofiţer le arată direcţia în care să o ia. Pe 
deal, deasupra gării, se văd câteva acoperişuri şi turlele bisericii 
Mănăstirii Frumoasa. O altă schiţă, intitulată Prizonier turc pe diiA- 
mul de Ia Prut Ia Galaţi (p. 461) prezintă trei cazaci călări ce 
escortează un bărbat arestat ca spion. Alt crochiu descrie Sosirea 
Marelui Duce Nicolae al Rusiei la Villa Antachi, locuinţa sa din 
Galaţi (p. 476) - comandantul suprem al trupelor imperiale, aflat 
într-o trăsură deschisă împreună cu un aghiotant, salută mulţimea 
care s-a strâns să-l întâmpine. Pe aceeaşi pagină apare o Schiţă din 
Bucureşti (ii. 19) cu o mulţime de târgoveţi strânşi în jurul unui 
chioşc de ziare pe care, printre reclame ale gazetelor ,,Românul 44 , 
„Telegraphur şi „Timpul 44 , ce se vindeau cu 30 de bani - text foarte 
bine copiat, din română, de autor - este afişată şi o caricatură refe¬ 
ritoare la război, cu două personaje ce-şi dispută Dunărea, un rus 
mustăcios şi un turc indolent. Scena este alertă şi evocatoare: 
negustori ambulanţi, ţărani şi copii, fac haz de umorul gros al 
desenului ce este pe înţelesul lor. în cealaltă parte, pe ferestruica 
acestui chioşc, vânzătorul oferă un ziar unui dorobanţ fercheş ce 
pare cam neîncrezător în slova scrisă, stând cu mâinile în buzunar 
pe când o ţărancă aprigă de lângă el gesticulează şi vociferează în 
legătură cu evenimentele. întreaga compoziţie are ceva din grafica 
satirică a lui Honore Daumier, atât în sintaxa ei plastică, cât şi în 
mijloacele folosite pentru a produce hilaritate. 

Tot în acest exemplar al lui „The Illustrated London News 4 *, 
atât de bogat în imagini din România, mai apare una. cam ciudată, 
cu un Sat valah (p. 469) ce este o aglomerare de bordeie şi de coli¬ 
be pe picioroange. Aceasta este o anomalie, căci, dacă ar fi fost o 
zonă inundabilă, şi construcţiile ar fi fost ridicate pe piloţi, bor¬ 
deiele nu ar fi fost utile; pare mai probabil că artistul (ori gravorul 
ce a decalcat desenul) să fi luat pătulele sau coteţele de păsări drept 
locuinţe umane. Oricum, neaşteptata lor concentrare şi apropiere, 
fără curţile şi grădinile atât de caracteristice oricărei aşezări 
româneşti este anormală. Ar putea fi vorba de o compoziţie liberă 
sau din imaginaţie, amintire a unui loc văzut în grabă în timpul dru¬ 
mului sau al vreunui popas. Ţărani cu bâte şi căciuli mari şi ţărănci 
acoperite cu marame se plimbă sau conversează pe uliţe; una se 
întoarce de la apă cu o cofa pe umăr; copiii se joacă în faţa adăpos¬ 
turilor cu găinile şi porcii ce mişună peste tot. 

Mai multe schiţe sunt făcute în oraşele riverane; altele sunt 
simple peisaje fluviale: Pod de cale ferată peste Şiret la Bărboşi - 
vedere de pe platoul Zighina , Dunărea în zare (p. 478) este un pei¬ 
saj vast având în prim-plan câţiva cazaci opriţi să se odihnească - 
ei şi caii lor iar ofiţerul ce-i comanda studiază prin ochean 
depărtările; Prima ghiulea trasă la Dunăre (il. 20) (p. 461) îi arată 
pe locuitorii Brăilei privind descărcarea de tun de la distanţă; 
Adakaleh (scris Adehkaleh) prima fortăreaţă turcească pe Dunăre 
(p. 464); Pe Dunăre . lângă Brăila (p. 469) relevă faptul că autorul 
s-a aflat într-o ambarcaţiune, căci vederea este luată chiar de pe 
apă, din mijlocul fluviului. Spre stânga pluteşte unul dintre moni¬ 
toarele turceşti ce patrulau, supraveghind ţărmurile. Totul este paş¬ 
nic şi calm, luminat de o geană de soare la orizont. Nimic nu anunţă 
zgomotul canonadelor ce nu peste mult timp aveau să zguduie aceste 
locuri. Dar aceasta era liniştea grea de dinaintea catastrofei. Pe 
11 mai 1877, un tir bine ţintit de bateriile din Brăila scufunda mo¬ 
nitorul „Lufti Djelir, retras pe braţul Măcin, iar 15 zile mai târziu, 
în noaptea de 25 spre 26 mai, pe acelaşi canal era distrus un alt bas¬ 
timent otoman, „Hifzi Rahman“, de o flotilă rusească. Celor două 
evenimente li s-a acordat spaţiu amplu în paginile revistei britanice, 
în numărul 1976/May 26. 1877, pe prima pagină apare o imagine a 
unei străzi din Reni în timpul bombardamentului unui monitor 
turcesc de pe Dunăre (p. 481). Animale şi oameni fug speriaţi, iar 
unii, deja doborâţi de schije, dau o notă de tragism compoziţiei. In 
dreapta, doi soldaţi ruşi, un lăncier călare şi un infanterist, surprinşi 
de explozii, încearcă să se ferească. Artileriştii ruşi nu se lasă mai 

prejos şi deschid foc de acoperire a câtorva bărci trimise cu misi¬ 
unea de a anihila posturile izolate turceşti ascunse prin insule. 
Acestui subiect i-au fost rezervate două pagini în mijlocul publi¬ 
caţiei unde a fost tipărită gravura intitulată Cazaci traversând 
Dunărea la Brăila pentru a distruge posturile turceşti sub aco¬ 
perirea unei baterii ruseşti (p. 488—489): în prim-plan, trei cores¬ 
pondenţi de presă - având alături un soldat drept escortă - privesc 
cu ochiul liber sau prin binoclu luntrile evoluând pe fluviu, iar în 
plan secund, tunarii îşi fac datoria, cu prisosinţă. O altă schiţă, cu o 
acţiune de artilerie, este şi Explozia lui Lufti Djelil , canoniera 
turcească , văzută din bateria rusească de la Brăila (il. 21) (p. 485) 
care, în afara fumului de la tunuri şi al norului de foc, fum şi res¬ 
turi aruncate de explozie, este un peisaj fluvial, liniştit şi plăcut. 
Soldaţii salută distrugerea bastimentului vrăjmaş agitându-şi 
mâinile şi chipiele. Acest prim succes militar pare să fi fost mai 
mult întâmplător şi necauzat de calităţile de ţintaşi ale artileriştilor 
ţarului cât, mai degrabă, de un accident produs la bordul navei: 
„Săptămâna trecută am relatat despre explozia unui «monitor» sau 
canonieră cu turelă turcească, numită Lufti Djelil, care a fost lovită 
de un obuz al unei baterii ruseşti şi s-a scufundat imediat, lăsând 
deasupra apei doar catargul. Aceasta a avut loc pe 12 curent (sic). 
Se spune că numărul oamenilor de la bord ar fi fost de două sute, 
inclusiv ofiţerii, şi toţi au murit cu excepţia unuia care a fost luat de 
şalupele ruseşti, şi acum se află în spitalul militar, opărit îngrozitor 
fie de aburi sau de apa fierbinte de la cazanul maşinii, fie de 
explozia magaziei de pulbere. într-adevăr, turcii declară că vasul 
lor canonieră nu a fost aruncat în aer de un obuz rusesc pătruns în 
magazie, ci a fost distrus accidental de explozia unui cazan. Pe de 
altă parte, într-o trecere în revistă ce a avut loc marţea trecută la 
Ploieşti, marele duce Nicolae, comandantul suprem rus, l-a decorat 
pe sublocotenentul Romanovsky cu Crucea Sf. Gheorghe, pentru că 
a ţintit ghiuleaua norocoasă spre Lufti Djelil. 14,6 

Speriaţi de evoluţia războiului şi simţindu-se în nesiguranţă 
ţăranii începuseră să fugă din locurile de baştină. O mare com¬ 
poziţie cu o Familie de ţărani bulgari traversând Dunărea apare în 
acelaşi număr 1976, ca un supliment pe alte două pagini, semnată 
în stânga jos W.H. Overend: pe o plută din buşteni, oamenii şi-au 
strâns puţinul avut - mobilier, vite, doniţe, pături, o icoană - şi se 
refugiază în România. Un ţăran tânăr, mustăcios, ţine voiniceşte 
cârma. O femeie cu capul între palme, priveşte în gol, dezamăgită; 
alte două femei strâng la piept pruncii nevârstnici, în vreme ce 

băieţii mai mărişori se aţin pe lângă ele, uitându-se cu interes la flu¬ 
viu. Doi bărbaţi mai vârstnici stau lângă animale spre a nu se spe¬ 
ria şi a cădea în apă. 

Aceluiaşi artist îi aparţine şi schiţa ce reprezintă un Consiliu 
de război rusesc ta staţia de cale ferată Bărboşi (p. 497), unde mai 
mulţi ofiţeri de diverse arme sunt strânşi în jurul unei mese şi dis¬ 
cută, cu hărţile în faţă; unul dintre ei, ridicat în picioare, cu spatele 
către privitor, îşi expune planul strategic; câţiva localnici privesc, 
plini de curiozitate, prin geamul din fundal. Pe aceeaşi pagină este 
inserat portretul colonelului Gheorghe Slăniceanu, şeful statului-ma- 
jor al armatei române, pentru care a fost folosită o fotografie exe¬ 
cutată de Franz Duschek din Bucureşti. 

Scufundarea bastimentului turcesc rămâne un subiect intere¬ 
sant pentru cititori, astfel că redacţia revine cu noi ilustraţii în 
numărul următor (1977/June 2, 1877). Pe lângă două peisaje cu 
localităţi din zona Dunării de Jos — care nu au nici o legătură cu 
locul scufundării vasului - Fortăreaţa turcească de la Silistra, pe 
Dunăre şi Olteniţa, malul nordic al Dunării (p. 508), este dată o 
imagine a canonierei înainte de distrugere (p. 517) şi una cu ceea 
ce mai rămăsese din ea, catargul de pe care marinarii şalupelor 
ruseşti ce s-au deplasat la locul dezastrului, desprind drapelul cu 
semilună ce va fi trimis ca trofeu în Rusii. Desenul intitulat Ofiţeri 
ndşi dând jos steagul otoman de pe Lufti Djelil, canoniera 
turcească scufundată lângă Brăila (p. 509) (il. 22) este semnat, în 
stânga, cu iniţialele W.H.O., ceea ce îl desemnează ca autor pe 
acelaşi William Heysman Overend, aflat în acel sector. Una dintre 
şalupele torpiloare s-a apropiat de catargul navei scufundate, şi un 
ofiţer ia steagul, în vreme ce un altul, suit pe cazan, cercetează prin 
binoclu mişcările altor două monitoare turceşti, aflate în depărtare. 
La bordul altei şalupe este adus singurul supravieţuitor turc. 
Marinarii de pe a treia şalupă încearcă să tragă cu o cange un trup 
ce pluteşte pe unde. Textul explicativ dă câteva informaţii despre 
cele prezentate de gravuri, cât şi despre scufundarea lui Hifzi 
Rahman, survenită între timp: „Echipajul şi ofiţerii lui Lufti Djelil 
se spune că număra aproape două sute de oameni şi aproape toţi au 
pierit, deşi anumite eforturi de a-i salva au fost făcute de şalupele 
ruseşti, aşa cum arată ilustraţia noastră, reprezentând o scenă 
desfăşurată la numai zece minute după explozie. Catargul cano¬ 
nierei turceşti apare deasupra apei, cu steagul otoman cu semilună 
şi stea, pe care ofiţerul rus - colonelul Straukoff, adjutantul gene¬ 
ralului Saloff - este pe punctul de a-1 da jos. Dăm o altă ilustraţie 

cu Lufti Djelil, vas construit cu două turele rotitoare, fiecare având 
două tunuri mari; ea a fost una dintre cele patru canoniere construi¬ 
te de o firmă din Bordeaux pentru guvernul turc şi, de la începutul 
acestei campanii, a creat multe necazuri ruşilor între Galaţi sau 
Reni şi Brăila. 

O a doua canonieră turcească a fost distrusă de ruşi sâmbăta 
trecută, dimineaţa. Un detaşament de patruzeci de soldaţi ruşi - 
comandaţi de locotenentul Dubascheff (sic), însoţit de maiorul 
Murgescu, comandantul flotilei româneşti - a părăsit în trei sau 
patru bărci mici ţărmul nordic al Dunării şi s-a îndreptat spre punc¬ 
tul Piatra Fetei, mai jos de Măcin şi în partea opusă Brăilei unde era 
staţionat un mare monitor turcesc. Noaptea era foarte întunecoasă, 
şi ei au reuşit să înconjoare monitorul înainte de a fi descoperiţi de 
paznicii turci. Când, în sfârşit, au fost observaţi de santinelele de la 
bord, somaţia «Cine e acolo?» a răsunat în aerul nopţii. Maiorul 
Murgescu a răspuns în turceşte «Prieteni». Evident nesatisfacuţi, 
turcii au început să tragă în direcţia Măcinului, neştiind din ce 
direcţie vin aceste bărci. Gloanţele au zburat departe de ţintă şi nu 
au provocat vreun rău curajoşilor oameni din bărci. In timpul focu¬ 
lui, mai mulţi soldaţi ruşi, sub comanda locotenentului Dubascheff, 
au sărit în apă, au înotat în linişte până la coca vasului cuirasat şi au 
plasat torpila ucigaşă în contact direct cu fundul monitorului. După 
ce maşinăria distrugătoare a fost bine legată, şi firele unei baterii 
electrice corect ajustate, oamenii s-au retras pe malul apropiat al 
fluviului şi, la trei şi jumătate dimineaţa, monitorul a fost aruncat în 
aer, cu toţi ofiţerii şi echipajul. Explozia a fost teribilă şi, cum nu 
se spune nimic despre echipaj că ar fi fost salvat, se presupune că 
toţi de la bord au pierit o dată cu vasul. Marele Duce Nicolae a 
decorat pe locotenenţii Dubascheff şi Chestakoff (sic) cu Ordinul 
Sf. Gheorghe. Maiorul Murgescu, ofiţerul român, este, de aseme¬ 
nea, onorat cu o decoraţie. 11 ' 7 < 

Portretul bravului ofiţer de marină care a comandat 
îndrăzneaţă acţiune pe canalul Măcin apare pe pagina de titlu a 
numărului 1978/June 9, 1877, alături şi de aceeaşi dimensiune cu 
cele ale unor înalţi comandanţi - generalul Arthur Adamovici 
Nepokoicinski, şeful marelui stat-major rus, şi prinţul Carol I al 
României - lucru ce denotă importanţa faptei sale de arme. De data 
aceasta, numele îi este conotat mai aproape de realitate: 
T. Doubassoff. Pentru a-i prezenta chipul a fost folosită o fotografie 
în care tânărul apare îmbrăcat civil, în redingotă, cu cravată legată 
cu nodul „four in hand“, foarte pe placul eleganţilor nonconformişti 

ai epocii, la fel ca şi gulerul răsfrânt al cămăşii albe. Pince-nez-ul îi 
dă un aer distins şi chiar pendant, departe de acela al unui militar. 

Aspectele surprinse în punctele de concentrare a trupelor 
ruseşti le atrag atenţia, în continuare, reporterilor britanici: 
Campament de cazaci lângă Galaţi - trompetul sunând adunarea , 
dealurile Dobrogei in fundal apare pe două pagini în No. 1977/June 
2, 1877 (p. 512-513); Infanterişti ruşi dansând şi cântând in gara 
Ploieşti în No. 1978/June 9, 1877 (p. 529) este o compoziţie plină 
de vioiciunea petrecerii soldaţilor în repaus şi, în acelaşi exemplar, 
o scenă solemnă, Sfinţirea stindardelor Legiunii Bulgare in 
prezenţa Marelui Duce Nicolae şi a suitei sale (p. 536), iar în 
No. 1979/June 16, 1877, este publicată, pe o întreagă pagină gravu¬ 
ra intitulată Construind o baterie rusească pe malul Dunării , la 
Olteniţa (p. 560) - geniştii, dezbrăcaţi de mantale şi tunici, rămaşi 
doar în cămăşi, pantaloni şi cu chipiele pe cap, sapă cu spor, 
supravegheaţi de câţiva superiori. Unii, deja obosiţi, s-au aşezat pe 
mormanele de pământ. Cizmele, scoase din picioare pentru mai 
multă mobilitate, sunt aşezate în ordine, alături. Un artilerist, neim¬ 
plicat în această activitate, stă trântit pe afetul tunului. Câţiva ofiţeri 
privesc peste parapet în direcţia duşmanului. Autorul desenului 
fusese acolo şi lucrase sub foc, cu specificul sânge rece al naţiei 
sale, aşa cum precizează textul: „Geniştii şi pionierii ruşi sunt 
arătaţi angajaţi în terminarea construcţiei unei baterii care fusese 
începută mai întâi de artileria română cu câteva săptămâni în urmă, 
pe malul fluviului, lângă Olteniţa. Acest ţărm este jos şi întins, în 
vreme ce poziţia turcească din partea opusă, la Turtucaia, se ridică 
deasupra Dunării la înălţimi de 300 sau 350 picioare, astfel că le-a 
permis turcilor să tragă în ruşii ce lucrau la baterie cu puştile lor 
Martini-Henry, ce se încarcă pe la culată. Artistul nostru a fost a- 
colo în acel timp şi a auzit multe gloanţe ţiuindu-i peste cap, în 
vreme ce el continua să schiţeze, dar nici un om nu a fost lovit de 
focul turcesc. 4416 în acelaşi număr, tot pe o întreagă pagină, apare 
crochiul unui moment festiv la care asistase trimisul special englez- 
Prinţul Caro! al României decorând soldaţii care au fost în luptă 
(il. 23) (p. 561). Textul însoţitor dă unele informaţii despre eveni¬ 
ment: „Ceremonia acordării decoraţiilor la cincisprezece soldaţi şi 
şapte ofiţeri din armata română - primii care au fost sub foc la 
Olteniţa, deşi în realitate nu au fost deloc în pericol într-o canonadă 
atât de îndepărtată - a fost socotită demnă de a fi ilustrată. 
Ceremonia a fost săvârşită de prinţul Carol al României însoţit de 
soţia sa, prinţesa, pe câmpul Cotrocenilor din Bucureşti pe 23 al 

trecutei. Prinţul este reprezentat în timp ce aşază panglica şi sem¬ 
nul pe pieptul generalului Manu.“ 19 Soldaţii de diverse arme sunt 
aşezaţi în front; în prim-plan, în stânga, se observă un dorobanţ, doi 
infanterişti de linie şi câţiva vânători pedeştri. Domnitorul, călare, 
prinde decoraţia pe pieptul generalului; alţii îşi aşteaptă rândul. 
Principesa Elisabeta, în costum de călărie, asistă la ceremonie în 
fruntea suitei. In grupul ofiţerilor de stat-major şi într-o trăsură din 
apropiere se văd şi alte doamne care privesc, cu interes, cele ce se 
întâmplă. Doi civili, în dreapta, îmbrăcaţi în sacouri şi cu pălării nu 
tocmai de gală, par a fi gazetari străini. Trăsăturile personajelor 
cunoscute - generalul George Mânu, principele şi principesa - nu 
au putut fi surprinse cu acurateţe de artist, astfel că nu seamănă 
aproape deloc. Probabil că autorul nu a avut suficient timp să se 
familiarizeze cu modelele şi a recurs la nişte chipuri convenţionale, 
neutre. Alte ceremonii solemne apar în numerele următoare ale 
revistei, precum împăratul Rusiei binecuvântat de preoţi români în 
gara Ploieşti 1 " - unde, în centru, alături de ţar se observă chipul mi¬ 
nistrului nostru de Externe Mihail Kogălniceanu şi, ceva mai în 
spate, în dreapta, acela al prinţului Aleksandr Mihailovici 
Gorceakov, cancelarul Rusiei, purtând ochelari şi şapcă albă - şi 
Trupe ruseşti mărşăluind prin faţa împăratului Alexandru II şi a 
Marelui Duce Nicolae la Ploieştii 

Existenţa artiştilor speciali se derula, de obicei, la antipozi, 
trecând cu uşurinţă de la parăzile strălucitoare la mizeria campaniei 
unde riscau să-şi piardă viaţa în orice moment. în No. 1980/June 
23, 1877, cele două pagini din mijloc prezintă un peisaj de pe ţăr¬ 
mul românesc în timpul unui bombardament la care asistaseră: Vidin 
şi Dunărea, văzute de la Calafat, schiţate pe 5 iunie (p. 584-585) - 
un obuz tras de turci explodează chiar lângă un grup de soldaţi ce 
se odihneau, doborând pe mulţi dintre ei; mai jos, pe drumul ce 
urcă dinspre mal, vine o unitate încolonată. La scurt timp după ce 
executase anterioara schiţă, artistul şi alţi doi confraţi devin ţinta 
otomanilor. Gravura intitulată Corespondenţi speciali de partea 
rusă sub focul unui post turcesc de peste Dunăre (p. 589) (il. 18) 
prezintă pe cei trei gazetari surprinşi de tir, fugind spre a se adăposti 
de cealaltă parte a drumului, în şanţ. Toţi sunt cu spatele spre pri¬ 
vitor şi cu capul întors spre stânga, de unde se trăgea. în textul care 
comentează evoluţia războiului este evocat şi acest episod: 
„Acelaşi artist al acestui jurnal care contribuie cu schiţa sosirii lui 
Alexandru II la Ploieşti şi care a mers la Calafat cu scopul de a lua 
vederea Vidinului descrisă mai sus, a trecut, cu câteva zile mai 

înainte, printr-o mică experienţă personală, interesantă, pe drumul 
de lângă Olteniţa. împreună cu alţi doi corespondenţi speciali de la 
diferite ziare se plimba pe malul românesc al Dunării între un corp 
de gardă rusesc şi altul când, traversând o parte de câmp deschis, 
au fost surprinşi de un puternic foc de arme cu încărcare pe la culată 
din partea unui post turcesc de pe cealaltă parte, de la o distanţă nu 
mai mare de 1 500 de paşi. Situaţia dificilă a grupului este zugrăvită 
în mod evident de schiţa sa, care a fost socotită demnă de a o pune 
în faţa cititorilor noştri pentru ca ei să vadă ce riscuri şi pericole 
grave nu ezită să întâmpine paşnicii slujitori ai presei, ce nu folo¬ 
sesc alte arme fatale decât tocul şi creionul pentru a procura dis¬ 
tracţie doamnelor şi domnilor ce trăiesc acasă, în tihnă; sperăm că 
vor fi dispuşi să ni se alăture în gratitudine pentru faptul că «spe¬ 
cialul» nostru credincios a scăpat dintr-aşa un vădit pericol asupra 
vieţii sale.“ 2: 

Existau, însă, şi momente agreabile, recreative, atât pentru 
combatanţi şi comandanţii lor, cât şi pentru reprezentanţii presei. O 
asemenea scenă apare în No. 1983/July 14, 1877 23 : Românii 
dansând hora în faţa Marelui Duce Nicolae şi a prinţului şi 
prinţesei României (p. 44) (il. 24) care prezintă asemenea clipe de 
destindere, când domnitorul care, prin tradiţie, vizita într-o anumită 
zi Târgul Moşilor, îşi invitase şi oaspetele rus la această distracţie 
insolită. Un mare cort fusese întins special pentru nobilii vizitatori. 
Peste tot fluturau steaguri tricolore. O horă se încinsese chiar în faţa 
lor, dar femeile prinse în ea par, mai degrabă, nişte doamne din 
înalta societate ce făceau parte din suita prinţesei, înveşmântate la 
fel ca ea în port popular pentru această ocazie. Toate aceste 
amănunte se regăsec şi în notele unui alt artist observator de război, 
francezul Dick de Lonlay: „(...) Vreau să vizitez celebrul Târg al 
Moşilor unde astăzi este marea zi: se aşteaptă vizita prinţului şi a 
Marelui Duce. (...) Către orele opt ale serii nişte urale entuziaste ne 
anunţă sosirea iluştrilor vizitatori care sunt aşezaţi într-un landou, 
prinţul Carol pe bancheta din faţă, în fund prinţesa Elisabeta având 
la stânga ei pe marele duce Nicolae, sosit de la Ploieşti la ora patru 
şi jumătate. Prinţesa României a îmbrăcat pentru această prome¬ 
nadă costumul naţional: costum dintre cele mai încântătoare, pe 
care încerc să-l descriu pentru a satisface curiozitatea cititoarelor 
mele. Acest costum se compune dintr-o fustă de lână neagră sau 
roşie, acoperită cu mari broderii de mătase de toate culorile, puse în 
valoare de paiete de argint, dintr-un şorţ în nuanţe vii şi străluci¬ 
toare, cu aceleaşi ornamente. Corsajul consistă dintr-o bluză de 

mătase albă, acoperită în întregime cu bănuţi de aur şi argint a căror 
compunere formează desene dintre cele mai originale şi care 
strălucesc ca mii de focuri. Precum coafură, o calotă mică din 
postav roşu cu motive de fir de aur prinsă pe păr într-o parte, cu 
împletitură de ţechini şi peste care este aruncat un văl din borăngic, 
plin de paiete de aur şi argint, ce cade pe gât şi umeri.“ 24 Frederic 
Kohn-Abrest, trimis special al ziarelor „Le Siecle“, „Le RappeL şi 
„L’Independance Belge‘\ martor şi el al acestei vizite, adaugă că, în 
veselia generală a Moşilor, marele duce a invitat-o pe prinţesa 
Elisabeta să danseze o polcă." 

în acelaşi număr al revistei londoneze este publicată schiţa 
cu Spioni duşi din campamentul rusesc la închisoarea Văcăreşti „ 
lângă Bucureşti (p. 28) unde, un grup de oameni bănuiţi de intenţii 
duşmănoase este condus de patru călăraşi spre locul de detenţie. 
Ambele lucrări par a fi executate de altă mână decât cea cu care 
cititorul se obişnuise până la acea dată: fără a fi lipsite de expresi¬ 
vitate, totuşi, chipurile şi gesturile sunt cam rigide şi nu se simte 
acea lejeritate de aştemere a unui desen ce defineşte un artist 
expert, gata oricând să surprindă esenţialul din câteva linii modu¬ 
late, bogate în valori plastice. 

Dacă ilustratorii aflaţi de partea aliaţilor arar erau numiţi sau 
li se păstra semnătura într-un colţ al imaginii - fapt ce face imposi¬ 
bilă stabilirea paternităţii - cu Melton Prior, ce se afla de partea tur¬ 
cilor, stăteau altfel lucrurile, el fiind unul dintre artiştii foarte apre¬ 
ciaţi şi cu multă experienţă. De aceea, într-unul dintre comentarii 
este caracterizat drept „a well known «Special» of the Illlustrated 
London NeM>s“ şi unele dintre crochiurile sale sunt reproduse în fac¬ 
simil, fără a mai fi prelucrate de desenatorii revistei. Aşa este cazul 
cu trei ilustraţii din suplimentul numărului 1981/June 30, 1877: 
încartimirea circazienilor într-un hotel la Nicopole (p. 616), 
Circazieni îmbarcăndu-se la Nicopole , pe Dunăre, pentru un raid 
asupra ţărmului românesc şi Riza Bey urmărind raidul circazian 
peste Dunăre prin telescopul artistului nostru. în cea din urmă, 
Melton Prior se autoportretizează stând în picioare, în preajma 
ofiţerului şi a aghiotanţilor săi ce, întinşi pe burtă sau aşezaţi, 
cercetează malul opus. Artistul poartă pe cap o cască colonială cu 
eşarfa albă în jurul calotei pentru a-1 proteja de soarele torid şi este 
îmbrăcat în haine albe, comode şi rezistente în campanie. La brâu 
este încins cu o centură de care sunt prinse, în tocuri de piele, 
obiectele necesare activităţii sale. în stânga, oblic, sunt amplasate 
semnătura şi data: Melton Prior, June 1877. Linia desenului său 

este nervoasă şi expresivă, bine modelată şi sigură, denotând o 
mână exersată. Nu intră în detalii. Elementele de costum sunt abia 
sugerate, suficient însă pentru a putea fi discernute diferenţele. 
Valoraţia, de asemenea, este minimă, folosită doar pentru a accen¬ 
tua nişte trăsături fizionomice sau a detaşa planul apropiat de cel 
îndepărtat. 

Pe cele două pagini din mijloc ale aceleiaşi reviste apare o 
amplă compoziţie tot a sa, deşi nesemnată - Circazîeni şi başi - 
buzuci întorcăndu-se Ia Nicopole dintr-un raid pe ţărmurile 
duşmanului (p. 608-609) ce reprezintă cinci bărci plutind pe fluviu 
urmate de prada ce consta în cai şi vite, legate de gât şi obligate să 
înoate spre celălalt mal; multe s-au înecat, dar sunt trase mai 
departe, alături de cele vii, ce-şi ridică disperate capetele deasupra 
apei, privind valurile cu ochii dilataţi. Scena este sugestivă şi plină 
de dramatism. Ea nu a mai fost facsimilată, ca precedentele, ci dată 
în grija gravorilor care au tratat-o în maniera lor obişnuită, pierzând 
caracteristicile stilistice ale autorului. 

Un alt autoportret al lui Melton Prior apăruse în numărul 
precedent (1980/June 23, 1877, p. 580) în gravura intitulată Artistul 
nostru prezentat comandantului suprem la Şumla. Chiar dacă nu 
este identificat, plasticianul este recognoscibil după chelia 
respectabilă şi favoriţii lungi. îmbrăcat în acelaşi costum alb de 
nanchin, cu centura la brâu şi casca de pluta pe genunchi, el este 
aşezat pe un scaun, în apropierea sofalei pe care stă Abdul Kerim 
Paşa, burtos şi bărbos, desfăcut la tunică, într-o mână ţinând un tra¬ 
buc, iar pe cealaltă sprijinindu-şi-o pe un baston. Paşa nu pare prea 
mulţumit de prezenţa oaspetelui, căci îl priveşte cam încruntat în 
timp ce un ofiţer în picioare, aplecat plin de curtoazie în faţa supe¬ 
riorului său, îl recomandă pe reprezentantul presei. 

Alte facsimile sunt publicate în No. 1992/September 15, 
1877, trimise de pe câmpul de luptă, de lângă Plevna, de un alt ar¬ 
tist special. Unul reprezintă tabăra Regimentului 16 Dorobanţi de la 
Breslaniţa (il. 25) cu un grup de ofiţeri români ce prânzesc pe o pă¬ 
tură întinsă pe iarbă. Trei dorobanţi trec, respectuoşi, la oarecare 
distanţă şi trag cu ochiul spre superiorii lor. în vale se văd corturile 
trupei şi armele puse în piramidă. O altă imagine de pe aceeaşi 
pagină, cu Haltă a tmpelor în marşul spre Breslaniţa în faţa Plev- 
nei (il. 26) (p. 252), nu mai are aceeaşi vervă, părând a aparţine 
altui autor. Soldaţii s-au trântit aşa cum erau, cu raniţele în spinare, 
să se odihnească puţin. Ofiţerii sunt şi ei osteniţi - unul, în partea 
stângă, se şterge de sudoare pe frunte. Alţii, călări, îşi suprave- 

ghează oamenii şi-i încurajează cu vorbe de îmbărbătare. în depăr¬ 
tare se scurge un convoi de căruţe, tunuri, chesoane şi bucătării re¬ 
gimentare pe lângă care trec, în grabă, nişte cavalerişti. 

O reuşită nocturnă este Atac de noapte asupra unui avanpost 
românesc Ia Riben, în faţa Plevnei , apărută în No. 1994/September 
29, 1877, p. 301. Campamentul din linia a doua este trezit de fusila- 
da ce se dă la tranşee. Ofiţeri şi soldaţi ies din corturi şi privesc, 
neliniştiţi, spre orizontul luminat de împuşcături. 

Cu toate că era război, totuşi, la sud de Dunăre viaţa îşi urma 
cursul ei firesc aşa cum se vede într-o schiţă foarte elocventă în 
acest sens cu un Avanpost românesc în faţa Plevnei , publicată în 
No. 1996/October 13, 1877, p. 357, unde alături de retranşamentul 
în care stau de veghe doi dorobanţi cu armele pregătite, un cioban 
bulgar, însoţit de fiul său şi de un câine, s-a oprit să-şi lege nojiţele 
opincilor în vreme ce oile sale pasc liniştite. 

Dar liniştea era doar aparentă, iar pregătirile de luptă erau în 
plin progres. Pe prima pagină a numărului 1997/October 20, 1877, 
este reprodusă schiţa lui William Heysman Overend, intitulată 
Români făcând tranşee înspre a doua redută Griviţa (il. 27). Câţiva 
dorobanţi cu lopeţi ridică pământul pe parapet. Trei soldaţi stau în 
ambrajjyri şi în spatele gabioanelor gata să răspundă eventualului 
foc turcesc. Un ofiţer indică unor dorobanţi şi unui infanterist de 
linie locul unde trebuie să sape pentru a mări şanţul. în stânga jos, 
autorul şi-a plasat iniţialele: W.H.O. Pe două pagini suplimentare 
ale aceluiaşi număr apare Asaltul redutei Griviţa în faţa Plevnei pe 
II septembrie , (il. 28), fâcându-se precizarea „Facsimil după o 
schiţă a artistului nostru special din armata aliată ruso-română“. 
Este vorba de plaşticianul austriac Johann Nepomuk Schonberg a 
cărui semnătură - anglicizată, ce-i drept ■ apare foarte vizibilă, în 
dreapta jos, alături de data când a executat desenul: John 
Schonberg, 15 septembrie 1877. Datele sunt după stilul nou, fiind 
deci vorba de lupta din 30 august, când românii au cucerit prima 
redută din lanţul fortificaţiilor turceşti. Compoziţia este bine realir 
zată, organizată convergent, oferind sugestia tumultului asaltului, 
(n rânduri strânse, al dorobanţilor, spre vârful dealului unde este 
reduta. Spaţiul este presărat cu gabioane, morţi şi răniţi. Dar nici 
vederea camarazilor scoşi din luptă, nici exploziile ce-i decimează, 
nu le opreşte iureşul, înaintarea în valuri a fiecărei unităţi cu 
comandantul ei. Tot acolo este publicată grayyra ce prezintă 
nefericita luptă din 6/18 septembrie - Atac nereuşit al regimentului 
15 dorobanţi (rqmâni) asupra celei de-a doua redute Griviţa 

(il. 29) (p. 376) ce, stilistic, pare a i se datora altui afţist, fiincţ dife¬ 
rit de felul de lucru al lui Schonberg şi neavând semnătura sa. Şi 
aici lupta este bine sugerată, siluetele dorobanţilor din primele 
rânduri decupându-se, foafţe expresiv, pe fumul canonadei. Printr-o 
spăftură a perdelei de fum şi explozii, pe parapetul redutei, se vede 
un comandant turc ce-şi îndeamnă oamenii să continue rezistenţa. 
Aceste două imagini sunt, probabil, singurele care au fost cunos¬ 
cute la noi dintre cele publicate de „The Illustrated London News tk 
şi, cjatorită marii lor veridicităţi, au fost reproduse de nenumărate 
ori în tipăriţyri ulterioare războiului, în special în tomuri de istorie 
din contemporaneitate. Nimic teatral, nimic lucrat convenţional, 
după canoanele prestabilite ale picturii batailliste. Mai mult chiar, 
ofiţerii ce, de obicei apăreau în prim-plan, aici se pierd în masa ata¬ 
canţilor ce se aruncă, puhoi, asupra vrăjmaşilor. Trupuri împietrite 
de moafţe, contorsionate de durerea rănilor sau în plin avânt vitei 
jesc oferă autorilor tot atâtea posiblităţi de a-şi demonstra măiestria 
redării acestor variate ipostaze. Poziţiile sunt deosebit de bine 
observate, sculpturale chiar; unele siluete înţynecate se suprapun pe 
albul norilor de fum, cu multă picturalitate. 

în numărul 1998/Qctober 27, 1877 sunt tipărite două gravuri 
cu Spitalul di\\ Bi\c\{Ţeşîi al prinţesei României (il. 30) şi Doi difj i 
îŢe aftiştii floştfi vizitând spitalul pfiflţesei la B\\e\\Ţeşti (il. 31) 
(p. 396). Datorită acestei oportunităţi s f au păstrat şi pofţretele din 
perioada campaniei a acestor bravi reprezentanţi ai presei: „Doi 
dintre aftiştii noştri speciali aflaţi la război, Herr Schonberg şi 
dl. Irving Montagu, au vizitat împreună spitalul militar din 
Bucureşti care a fost înfiinţat şi este condus şi administrat personal 
de prinţesa României. tt2b Aceasta i-a primit, cu multă graţie, pe cei 
doi reporteri întf-una din rezeve, în timp ce surorile şi doamnele ce-şi 
oferiseră serviciile caritabile îngrijeau de răniţi. în acelaşi ţimp, se 
afla acolo şi consulul olandez la Bucureşţi. Gazeţarii îşi prezintă 
omagiile doamnei ţării, Irving Montagu, mai în faţă, se înclină cu 
respecţ, iar Johann Nepomuk Schonberg îşi aşteaptă rândul la 
marea cinste ce i se acorda. Infirmierii şi răniţii în stare mai puţin 
gravă privesc, cu interes, această scenă unică în felul ei. Interiorul 
este simplu şi curat. Exteriorul este la fel de nepretenţios: mai multe 
barăci mari peste care fluţyră steagul Crucii Roşii. Acelaşi semn se 
vede şi pe câteva căruţe cu coviltir ce au adus răniţi sau provizii. în 
spate se detaşează turla capelei Azilului Elena Doamna, iar în 
extrema dreaptă, în umbră, mănăstirea Coţfoceni, lângă care era 
instalat acest spital. Bine informat asupra periodicelor ce dădeau 

noutăţi din ţara sa, domnitorul Carol I văzuse această imagine şi-i 
scria doamnei în epistola trimisă de la cartierul său general de la 
Poradim, pe 24 octombrie/5 noiembrie 1877: „Un ziar ilustrat 
englez a reprodus un desen al baracei Tale “ 27 

în Bulgaria confruntările armate continuau. O mică gravură 
din No. 1999/November 3, 1877 prezenta un Atac turcesc asupra 
liniilor româneşti (il. 32) (p. 437), dar desenul, fiind făcut de foarte 
departe, nu dădea prea multe detalii asupra evoluţiei luptei ce se 
desfăşura undeva între colinele dintre care se ridica fumul. în prim 
plan se vede un regiment de infanterie, aflat până atunci în rezervă, 
îndreptându-se spre focul încleştării. Tot de departe şi tot prin 
fumul exploziilor este sugerată bătălia şi în schiţa Bombardarea 
Plevnei (il. 33) apărută în No. 2001/November 17, 1877, p. 469. 
Urcaţi pe carele cu fân sau pe coviltirele ambulanţelor, cărăuşii şi 
ceilalţi civili se străduiesc să distingă efectul canonadei. Pe o 
muchie de deal se văd câţiva ofiţeri de stat-major călări, care 
observă lupta. O altă schiţă de pe aceeaşi pagină îl arată pe Prinţul 
Carol al României ducându-se la cartierul general de la Poradim - 
domnitorul însoţit de un aghiotant şi de un ofiţer rus, şi escortat de 
patru roşiori, salută un dorobanţ care-i dă onorul la intrarea în sat; 
mai departe se văd şirurile de corturi soldăţeşti, iar în zare, fumul 
descărcărilor de artilerie. O căruţă a Crucii Roşii s-a oprit să lase 
drumul liber. Câţiva soldaţi şi-l arată reciproc pe prinţ. 

Aceste schiţe - ce nu mai ofereau cititorilor dramatismul 
luptei, ci se rezumau să dea doar vagi informaţii, consemnate de la 
distanţă, despre ceea ce se întâmpla în prima linie - erau rezultatul 
faptului că toţi gazetarii, din considerente legate de secretul 
operaţiunilor, fuseseră îndepărtaţi din preajma acelor locuri, aşa 
cum relevă o notă lapidară:,/artiştii, ca şi alţi corespondenţi de ziare, 
sunt acum excluşi din cercul interior al tranşeelor şi bateriilor liniei 
ruseşti de împresurare. 112 * în acelaşi număr 2000/November 10, 
ce dădea ştirea mai sus citată, apărea ilustraţia intitulată Tabăra 
corespondenţilor lui „ Times " şi „ The Illustrated London NeM>s“ 
atacată de lupi (il. 34). Textul însoţitor oferă amănunte asupra 
desfăşurării insolitului eveniment: „Dl Irving Montagu, care şi-a 
ridicat cortul rătăcitor lângă cel al dlui R. Coningsby, cores¬ 
pondentul lui Times , şi-a folosit creionul pentru schiţa gravată pe 
prima pagină pentru a ne arăta efectul unei alarme nocturne, nu din 
cauza apropierii turcilor, ci a unei haite de lupi, care a luat prin sur¬ 
prindere campamentul lor în orele ce ar fi trebuit dedicate nece¬ 
sarului somn u . Acesta avea să fie ultimul desen ce-i era publicat 

curajosului Montagu. El nu mai are posibilitatea să asiste la fazele 
finale ale luptelor din jurul Plevnei şi nici nu va intra în fortăreaţă 
după cucerirea ei. Pentru imagini de acolo, redacţia rămâne 
dependentă de materialele de maximă importanţă trimise de obser¬ 
vatori de front de alte naţionalităţi, precum germanul Mathes 
Koenen şi românii Carol Szathmari şi Franz Duschek, cum se va 
vedea la locul potrivit. 

în ultimele luni de război din iama lui 1878, în revista lon¬ 
doneză apar ilustraţiile, foarte uvrajate, ale unui alt documentarist 
de excepţie, Richard Caton Woodville. Fiu al unui reputat pictor 
bataillist, el însuşi având serioase studii la Diisseldorf şi Paris - în 
cel din urmă centru fiind elevul lui Jean Leon Gerome - tânărul 
Woodville avea o bună pregătire pentru subiectele militare. 
Plasticianul imaginează compoziţii piramidale pentru a-şi monu¬ 
mentaliza personajele şi a conferi grandoare temei. Osman Paşa 
este paginat în axul spaţiului, decupându-se pe cer, statuar şi eroic, 
în gravura din No. 2008/December 22, 1877. Urcat pe parapetul 
redutei, muşirul apare într-o poză gravă, deşi lipsită de marţialitate; 
este îmbrăcat simplu, într-o manta cu glugă peste care şi-a atârnat 
tocul de piele al binoclului pe care tocmai îl ţine în mână, 
pregătindu-se să cerceteze poziţiile aliaţilor. Apărătorul Plevnei are 
o privire liniştită, sigură pe sine. în partea de jos, în dreptul genun¬ 
chilor săi, se află doi başibuzuci al căror bust se ridică foarte puţin 
deasupra tranşeeiţ cu ochi crunţi şi armele pregătite, cei doi 
scrutează depărtarea pentru a observa o eventuală descărcare de 
puşcă al cărei glonţ ar fi putut periclita viaţa comandantului lor. în 
spate, mult mai mici, se văd capetele altor combatanţi. 

în No. 2013/January 26, 1878, lui Woodville îi apărea alt 
desen, dar luat de cealaltă parte a beligeranţilor: Un curier rus tra¬ 
versând Dunărea (p. 73). Scena este foarte expresivă, autorul fiind 
un ilustrator ce stăpânea mijloacele picturale de sugerare a atmo¬ 
sferei, mai mult decât simpla desemnare liniară a unei acţiuni, aşa 
cum procedau majoritatea confraţilor săi. Pe un ponton, ce înain¬ 
tează cu greu pe fluviul îngheţat, se află un ofiţer imperial, purtător 
al unei depeşe foarte importante. Nerăbdător să ajungă pe celălalt 
mal, el stă în picioare şi-şi ţine calul de frâu. Vântul bate cu putere 
din spate lipindu-i capa mantalei de trup. Doi însoţitori, bine înfo¬ 
foliţi în veşminte groase, stau aşezaţi pe marginea ambarcaţiunii» 
cel mai din faţă, un militar tânăr cu un fular rulat în jurul gâtului, 
are un aspect suferind şi privirea goală, fără speranţă. Doi marinari 
vâslesc energic, iar un ţăran mustăcios şi pletos, îmbrăcat în cojoc, 

înlătură cu o cange sloiurile de gheaţă din faţa pontonului. Peisajul 
este mohorât şi glacial. 

Deşi legenda ilustraţiei cu Prizonieri englezi în marş 
(il. 35) - publicată în No. 2019/March 9, 1878, p. 209 - precizează 
că este „From a sketch by one of them (Mr. Bell, our special 
artist) 4 ', ea este semnată, în stânga jos, de R.C. Woodville. El poate 
a fost cel ce a prelucrat desenul mai frust al lui Joseph Bell. Arestaţi 
în virtutea faptului că se aflau în serviciul turcilor şi fuseseră găsiţi 
în tabăra acestora, deşi activitatea lor era pur umanitară, cei câţiva 
civili englezi, alături de plasticianul Bell ceilalţi fiind medici - 
dr. Armând Leslie, dr. Neville de la Societatea Naţională pentru 
Ajutorarea Bolnavilor şi Răniţilor, şi dr. Kirkpatrick, de la Semi¬ 
luna Roşie - au fost trimişi sub escortă, din loc în loc, timp de cinci 
săptămâni. Imaginea îi arată pe aceştia, încolonaţi şi încadraţi de 
infanterişti ruşi cu priviri întunecate, înaintând prin zăpadă, sub o 
ninsoare abundentă. Faţă de soldaţii bine echipaţi pentru a înfrunta 
rigorile iernii - cu mantale groase şi capul acoperit de beşlik 
(glugă) - britanicii par destul de subţirel îmbrăcaţi în pardesiele lor 
de oraş, al căror guler l-au ridicat pentru a se apăra de viforniţă. 
Tânărul Joseph Bell, înveşmântat în tweed şi, pe creştet, cu o 
bonetă cochetă din acelaşi material, total nepotrivite cu viscolul de 
ianuarie, se află în primul rând. ţinut de braţ de dr. Leslie. Cu toată 
condiţia lor mizeră de prizonieri cărora li se refuza orice drept, 
englezii păşesc, totuşi, mândri, cu capul sus, plini de fatuitate şi 
înfruntând cu demnitate greutăţile. Cel puţin aşa îi relevă ilustraţia. 

Amintind de stilul lui Edouard Detaille, ce se impusese ca 
marele ilustrator al războiului franco-prusian din 1870, Woodville 
se avântă, cu mult curaj, în compoziţii ample, foarte meticulos con¬ 
struite şi abundând în amănunte anecdotice, elocvente. Aşa se 
prezintă lucrarea din No. 2022/March 30, 1878, dezvoltată pe 
paginile din mijloc ale revistei şi purtând titlul Soldaţi ruşi intrând 
într-un sat turcesc (p. 288-289). Pe o uliţă destul de lată, acoperită 
cu zăpadă subţire, murdară, înaintează la pas o unitate militară. în 
frunte, călăreşte trufaşul comandant, ţinându-şi mâna în şold; el 
este, de bună seamă, un ofiţer superior, general sau chiar un prinţ 
din familia imperială care avea dreptul la o gardă personală de 
cerchezi, ce-1 urmează la câţiva paşi în spate. După el vine, pe jos, 
întregul regiment, precedat de fanfara condusă de un tambur-major 
cu o impozantă barbă albă. Pe de lături au loc acţiunile mărunte 
care dau viaţă acestei scene marţiale: în stânga, un infanterist ieşit 
din rând, s-a oprit şi, îngenuncheat, îşi suflecă cu o mână pan- 

talonul, spre a-1 feri de zloata drumului; lângă el, un altul, lipit de 
un zid, se odihneşte sprijinit de armă, privind la camarazii ce 
mărşăluiesc prin faţa lui. In dreapta, un ofiţer de cavalerie, însoţit 
de un cazac cu lance, interoghează de-a-ncălare un bătrân în poarta 
gospodăriei acestuia. Venerabilul localnic face un semn cu palmele 
deschise arătând prin aceasta că nu poate răspunde la întrebările ce 
i se pun. In spatele său, o femeie şi un copil privesc, temători, la 
militarii opriţi la ei. Doi purcei fug prin mijlocul drumului şi un al 
treilea îşi iţeşte capul, din curte, pe lângă nepotul moşneagului. 
Lucrarea este plină de viaţă şi foarte narativă, putând fi parcursă ca 
şi când ar fi lecturat un reportaj. 

O altă gravură, la fel de grăitoare, dar cu o notă dramatico-mo- 
ralizatoare, apare în suplimentul la No. 2023/April 6, 1878. 
Intitulându-se Pentru aceasta au luptat: incident în timpul războiu¬ 
lui imaginea prezintă doi cazaci opriţi lângă o familie de refugiaţi 
turci, zgribuliţi în troienele de lângă drum, cărora le întind, cu un 
gest plin de umanitate, o ploscă. Bătrânul turc pare deranjat din lec¬ 
tura Coranului cu care încearcă să-şi încurajeze femeile amorţite de 
frig. Privirea lui este încruntată, suspicioasă. Cadânele se strâng în 
jurul lui, speriate, acoperind pe una mai tânără, albă şi firavă, ce 
pare degerată şi pe moarte. Peisajul este dezolant. Pe drum, în 
urmă, se vede un car abandonat, cu trupurile vitelor de tracţiune şi 
ale foştilor stăpâni îngheţate alături, pradă pentru lupii şi ciorile 
deja adunate în jur. Alţi corbi zboară pe cerul întunecat, în 
căutarea - sau în aşteptarea - altor cadavre. 

Elaborate în linişte, când războiul efectiv se terminase, even¬ 
tual după schiţe luate la faţa locului, marile compoziţii ale lui 
Richard Caton Woodville sunt investite cu mai multă plasticitate şi 
detalii decât ale celorlalţi artişti speciali care lucrau cu înfrigurarea 
reporterului dornic să furnizeze cât mai multe informaţii cu 
mijloace cât mai reduse. Nici gravorii nu mai erau, în primăvara lui 
1878, atât de solicitaţi ca înainte şi se puteau ocupa, în tihnă, de 
transpunerea pe placă a tuturor demitentelor bogate folosite de 
autor. 

Pe lângă „The Illustrated London News" mai existau încă 
două reviste ilustrate britanice, „The Graphic" şi „The Pictorial 
World". Din cel dintâi există la Biblioteca Academiei Române doar 
câteva numere, neesenţiale, din primăvara anului 1878, când con¬ 
flictul se încheiase şi nu mai puteau să apară, nici măcar retrospec¬ 
tiv, imagini importante privind acţiunile de pe front ale trupelor 
româneşti sau scene din ţară. Periodicul „The Pictorial World", deşi 

complet pentru întreaga perioadă a conflagraţiei, avea un profil de 
sintetizare a ştirilor şi ilustraţiilor pe care le prelua din alte părţi, 
făcând prezentarea acestora în formă succintă, ca un readers digest. 
De aceea, nu oferea nimic inedit. Se pare că nu poseda cores¬ 
pondenţi proprii, informaţiile fiind furnizate de trimişii altor gazete 
sau chiar împrumutate din coloanele acestora, după difuzarea lor. 
Oricum, foaia nu prezenta nimic deosebit în gravurile sale, care 
erau reluate din toate revistele europene. Se întâlnesc astfel desene 
deja tipărite în „Le Monde Illustre“ semnate de Paul Adolphe 
KaufTmann ( Vederea satului Ungheni , în No. 167/May 12, 1877, 
sau Bombardamentul dintre Vidin şi Calafat , în No. 170/June 2) sau 
de Dick de Lonlay (Sosirea Marelui Duce Nicolae la Bucureşti , în 
No. 171/June 9, şi Distrugerea monitorului turcesc Hifzi Rahman , 
în No. 172/June 16) sau din „LTllustration“ al căror autor este 
Auguste Lanţon {Bordeiul de pe malul Dunării , în No. 181/Au¬ 
gust 18) ori imagini după fotografiile lui Franz Duschek {Cartierul 
general al ţarului la Poradim , în No. 201/January 5, 1878, sau 
Prinţul Carol şi statul-major - de fapt poza domnitorului României 
împreună cu ţarul, dar acesta din urmă fusese probabil omis, din 
grabă, de vreun redactor obosit, care concepuse textul explicativ - 
în No. 9 (235)/August 31, 1878). Dar nicăieri în legendele însoţi¬ 
toare nu era făcută vreo precizare în privinţa paternităţii acestor 
ilustraţii sau a atribuirii articolelor trimise din Bulgaria. 

Şi revista americană „Harper’s Weekly“ era tributară 
clişeelor furnizate de „The Illustrated London News“ la un anumit 
interval după ce fuseseră publicate în Anglia, aşa cum se proceda 
de obicei, între redacţii existând înţelegeri de colaborare foarte 
ferme. Fără a mai repeta comentariul imaginilor deja prezentate 
până acum - ce apar şi în săptămânalul american - ne vom opri 
doar la acelea din vara şi toamna anului 1877, încercând să recon¬ 
stituim, într-o anumită măsură, numerele ce lipsesc în România din 
periodicul britanic. Majoritatea gravurilor ale căror reproduceri le-am 
avut la dispoziţie pentru cercetare 29 se referă la acţiunile armatelor 
ruseşti: Cucerirea Dobrogei - cazaci în drum spre Macin, apărută 
în numărul din 11 august 1877 (p. 633), Ruşii traversând fluviul la 
Zimnicea, scenă amplă, dezvoltată pe două pagini şi publicată pe 
18 august 1877 (p. 654-655); împăratul Rusiei dând ţigarete pri¬ 
zonierilor turci răniţi la Zimnicea, în numărul din 25 august 
(p. 669), cu ţarul distribuind tutun osmanlâilor în prezenţa mai mul¬ 
tor adjutanţi şi a ataşatului militar britanic, colonelul Frederick 
Arthur Wellesley. Pe aceeaşi pagină este o altă gravură cu Fuga din 

Rusciuk - un turc bătrân şi haremul său aşteptând trenul , re¬ 
flectând degringolada produsă în rândul populaţiei civile de apropi¬ 
ata ocupaţie a trupelor ruseşti. De teama noii administraţii militare, 
mulţi îşi părăsiseră casele şi plecau în necunoscut spre a se afla sub 
protecţia Imperiului Semilunei. Aşezat pe un maldăr de saltele şi 
perne, vârstnicul refugiat îşi pregăteşte, imperturbabil, pipa 
avându-şi cafeaua în faţă, pe un cufăr. în acest fel, el încearcă să 
ignore prezenţa a doi gazetari englezi şi a câtorva nizami, ce-i 
privesc soţiile învăluite în feregele şi oarecum ascunse în spatele 
săpânului lor, printre mobilele şi calabalâcul gospodăresc. în 
numărul din 1 septembrie 1877, apare o compoziţie cu fuga în¬ 
grozită a locuitorilor din Rusciukul bombardat, străzile fiind pline 
de oameni de toate vârstele, încărcaţi cu puţinul avut ce l-au putut 
căra, în vreme ce proiectilele explodează deasupra capetelor lor. 

în suplimentul revistei din 22 septembrie este dat asaltul 
nereuşit al trupelor ruseşti asupra Plevnei din 31 august, iar în 
următorul număr, un episod al aceleiaşi bătălii. Moartea colonelu¬ 
lui Rosenbaum din Regimentul Arhanghelsk (p. 774). 

O imagine de mare valoare documentară şi de mult interes 
pentru români este cea apărută pe 3 noiembrie 1877, reprezentând 
pe Colonelul Wellesley vizitând reduta Grivifa (il. 36) (p. 873). 
Bravul ataşat militar britanic a intrat în fortificaţie la scurt timp 
după ce aceasta fusese cucerită de trupele noastre. Interiorul este în 
totală dezordine, cu arme. echipament, gabioane şi mulţi morţi şi 
răniţi peste tot. Chiar în prim-plan este un grup de trei dorobanţi 
căzuţi: unul cu faţa în jos, altul cu faţa în sus, care nu mai dau 
semne de viaţă, şi un al treilea, în agonie, sângerând la tâmplă, ce 
îşi strânge încă în mâini puşca, încercând să se ridice. Stând drept 
în picioare, colonelul Frederick Arthur Wellesley priveşte peste 
parapet exact în momentul când un proiectil explodează acolo. Este 
însoţit de doi reprezentanţi ai presei, cu veşmintele lor heteroclite, 
ce se pun la adăpost. Cei doi sunt desenatorul Frederick Villiers de 
la „The Illustrated London News“ şi Rose de la „Scotsman. 4430 Unul 
dintre ei, cu şapcă şi costum alb, cu binoclul în bandulieră, este 
aşezat pe pământ, ţinând creionul într-o mână şi carnetul în 
cealaltă, sprijinit pe genunchi; celălalt, ridicat într-un genunchi, are 
barbă mare şi o pălărie moale pe cap, iar pe mânecă, brasarda de 
corespondent - el ţine în mână, în chip paradoxal, o sabie, deşi cu 
ea nu se putea apăra de schije. Imaginea este plină de imediateţea 
pe care numai un martor ocular al evenimentului o putea surprinde. 
O alta, la fel de amănunţită şi viguroasă în construcţie, este inspi- 

rată de o scenă din tabăra adversă şi apare în numărul din 24 noiem¬ 
brie, intitulându-se La Plevna, după un asalt asupra redutei (il. 37) 
(p. 928). în stânga jos este semnată şi datată: R.C. Woodville 1877. 
Compoziţia este montantă, obligând privitorul să-i parcurgă toate 
detaliile anecdotice din planurile prim şi secund: cei doi cerchezi cu 
hainele peticite, dar foarte bine înarmaţi, ce-şi măresc arsenalul 
jefuind un ofiţer rus căzut, apoi nizamul întors cu spatele, plasat în 
mijlocul altor trupuri de atacatori doborâţi şi, în sfârşit, grupul 
comandanţilor turci aflaţi în vârful dealului, cercetând cu privirea 
liniile duşmane. între ei se vede şi un gazetar sau consilier militar 
britanic, într-o atitudine mândră, stând foarte drept, cu picioarele 
depărtate şi mâinile la spate, îmbrăcat în costum de culoare 
deschisă şi având pe cap o cască colonială, iar la ochi un pince-nez. 
Ca toate lucrările lui Woodville, şi aceasta este extrem de 
elocventă, dozând informaţia şi concentrând-o spre punctul de 
maximă importanţă prin folosirea unei regii bine susţinută de 
efectele plastice. 

între documentariştii de front englezi trebuie menţionat şi 
unul ad-hoc, locotenentul W1LLIAM HERBERT, ce era voluntar în 
armata otomană. Memorialist înveterat, autor a două mari volume 
în care îşi descrie experienţa din timpul campaniei în Bulgaria - 
The Defence of Plevna (London 1895) şi The Chronicles of a Virgin 
Fortress (London MDCCCXCVI) - el inserează lângă pagina de 
titlu a primei lucrări portretul lui Osman Paşa (il. 38). După cum 
precizează legenda „From a Sketch taken by the Author on 
December 9, 1877“, se vede că acest chip a fost lucrat în clipele 
cele mai tensionate, când muşirul trebuia să ia o hotărâre decisivă 
pentru a sparge împresurarea aliaţilor. Pe trăsăturile aspre ale 
apărătorului Plevnei se citeşte oboseala rezistenţei îndârjite, dar şi 
hotărârea de a încerca toate posibilităţile ce-i mai rămăseseră, 
calităţi specifice marilor comandanţi. Din felul de lucru al volun¬ 
tarului britanic se vede clar că avem de-a face cu un neprofesionist 
care şi-a încercat şi el mâna cu desenarea figurii unei mari perso¬ 
nalităţi sub ordinele căreia lupta. Dar, dacă sunt evidente stân¬ 
găciile datorate inexistenţei exerciţiului şi dacă lipsesc calităţile 
plastice, nu se poate totuşi contesta valoarea de document a acestei 
schiţe luate în condiţii grele, chiar sub ploaia de foc a aliaţilor pen¬ 
tru care victoria era doar o chestiune de ore. 

între documentariştii de război trebuie inclus şi americanul 
HUGH DAWN (1842-1896) care, în timpul unui lung voiaj euro¬ 
pean efectuat între 1872 şi 1878, a ajuns şi în Bulgaria, în timpul 

conflictului armat, şi a executat mai multe schiţe cu trupele aliate. 
Dintre acestea, unsprezece sunt dedicate armatei române, despre 
care are referiri şi în jurnalul personal. Aceste lucrări, ca şi car¬ 
netele cu note memorialistice, se păstrează la Muzeul Municipal 
din Denver, Colorado. 30b,s 

In acea epocă a mai existat o revistă importantă - 
„Illustrazione italiana 44 - la care face referire şi N. Iorga, şi a cărei 
cercetare ar fi scos, desigur, la iveală multe aspecte particulare ale 
desenatorilor italieni, dar care ne-a fost imposibil să o consultăm, 
pentru că singurul loc unde se găseau numerele din anii 1877-1878 
era Biblioteca Naţională (fosta Bibliotecă Centrală de Stat), al cărei 
fond de periodice a fost închis publicului după cutremurul din 
1977, rămânând inaccesibil până la data redactării acestei lucrări. 

Nu cunoaştem nici activitatea celor câţiva reporteri artistici 
ruşi 31 despre care avem informaţii doar din notele memorialistice 
ale confraţilor. Dick de Lonlay menţionează un desenator, 
Makaroff, ataşat marelui duce Nicolae, precum şi pe trimisul spe¬ 
cial al „Ilustraţiunii ruse 44 , Fedoroff, cel care, datorită zelului său, a 
căzut într-o ambuscadă turcească pe Muntele Sf. Nicolae. 32 
Mlochowski de Belina îl adjudecă aceleiaşi reviste şi pe fostul 
locotenent de marină Maximow, care participase şi la campania din 
Serbia, în 1876, iar în cea din Bulgaria este grav rănit, în timpul 
celei de-a treia bătălii de la Plevna, pe 30 august; fără a preciza 
dacă îşi trimitea producţiile artistice la vreo redacţie, el vorbeşte şi 
despre talentul la desen al căpitanului de dragoni N.N. Karasin, ce 
era corespondent pentru „Novoe Vremia 4433 . Este posibil să mai fi 
fost şi alţii . 34 Deoarece nu am găsit nici un exemplar al „Ilustraţiunii 
ruse 44 în vreo bibliotecă românească nu ne putem referi la ea. 

Pe lângă colaborarea, probabil constantă, la periodicul ru¬ 
sesc, N.N. KARASIN (ii. 8) îşi expedia desenele şi la revista „Die 
Gartenlaube 44 din Leipzig. Prima imagine îi este publicată în 
no. 23/1877 şi este legată de importanta victorie repurtată pe 
Dunăre de artileria rusească - scufundarea unuia dintre monitoarele 
otomane care bombardau oraşele riverane: Luarea steagului de pe 
catargul lui «Lufti Dschelil» (sic) cu ajutorul voluntarilor ruşi , în 
raza vizuală a vapoarelor turceşti (p. 389). Sub titlu este specificat: 
„Luat la faţa locului de căpitanului N. Karasin, la Brăila 44 . Aceasta 
este cea mai autentică imagine a momentului capturării banierei: un 
militar, căţărat pe catarg, o desprinde cu grijă, iar ofiţerul de la 
prora ţine arborele pentru a păstra ambarcaţiunea cât mai aproape 
de el. Dintr-o altă barcă, un ofiţer face gesturi entuziaste, iar un 

marinar arată spre bastimentele turceşti ce plutesc, ameninţătoare, 
pe fluviu. Compoziţia este alertă şi închegată, dezvăluind în 
căpitanul Karasin un exersat mânuitor al creionului. O schiţă plină 
de umor apare în următorul număr (24/1877) sub titlul Garda 
naţională românească la instf-ucjie (p. 399): mai mulţi civili, în 
hainele lor pestriţe, de zi cu, zi, dar înarmaţi cu puşti şi având 
strânse în jurul mijlocului centiroane şi cartuşiere, stau aliniaţi în 
faţa unui superior care le dă sfaturi. Lipsa de disciplină militară se 
vede şi în felul în care stau aceşti soldaţi de duminică, unii cu băr¬ 
bia ridicată, alţii cu capul plecat, unii vorbind între ei, alţii cu pi¬ 
cioarele depărtate, unul cu mâna la gură, altul controlându-şi arma. 
Urmează mai multe ilustraţii cu trupe ruseşti de cavalerie în diverse 
ipostaze: Cazaci de strajă la Dunăre este tipărită în no. 26/ 1877, 
p. 441 - semnată în dreapta jos în caractere latine; Scenă de marş 
îndărătul unei coloane de cazaci la sud de Dunăre şi Repaus la o 
cârciumă la sud de Dunăre , ambele în no. 29/1877, p. 495, semnate 
în stânga jos în chirilice. Cu o admirabilă acuitate, autorul a sur¬ 
prins specificul fizionomie şi comportamental al acestor redutabili 
călăreţi, cu veşmintele şi echipamentul lor caracteristic şi încălecaţi 
pe micii, dar rezistenţii şi agilii cai de stepă. în atmosfera paşnică a 
unui sat încă nepârjolit de război, unde porcii şi păsările de curte 
umblă nestingherite prin mijlocul drumului - pe care se scurg con¬ 
voaie de căruţe cu provizii spre front - câţiva militari s-au oprit să-şi 
tragă sufletul pe prispa unei cârciumi; caii pasc liniştiţi iarba de 
lângă trepte, iar stăpânul şi soţia lui se grăbesc să-i servească pe 
muşterii. în acelaşi număr este inserat şi un desen în care colabora¬ 
torul revistei germane s-a reprezentat călare, cu carnetul de schiţe 
şi creionul în mână, concentrat asupra unei noi lucrări. Este 
înveşmântat ca toţi colegii de breaslă, cu un costum semimilitar: 
şapcă albă cu cefar, haină şi pantaloni în aceeaşi nuanţă şi cizme de 
călărie ce-i depăşesc genunchiul. Pe mânecă are prinsă brasarda de 
corespondent. O uriaşă barbă neagră îi acoperă tot pieptul. Ca un 
experimentat călăreţ, se ţine bine înfipt în şa pe înaltul său cal de 
dragon. în spatele său se deschide un peisaj larg, cu mlaştini şi 
insule acoperite cu trestii. Legenda precizează locul unde a fost 
executată schiţa: Desenatorul nostru de .război în Dobrogea , 
Autoportret de N. Karasin (p. 494) (il. 8). 

Ultimele desene semnate de el sunt publicate în no. 31/1877: 
Avanpost turcesc pe o insulă inundată a Dunării între Giwgiu şi 
Rusciuk (p. 527) - cu trei turci aşezaţi pe buşteni, unul în iarbă sau 
între crengile unui arbore, unul cu o goarnă la îndemână, pentru a 

da semnalul în caz de atac - şi Un cazac pedestru apropiindu-se pe 
furiş de un avanpost turcesc la Giurgiu (p. 526) - scenă plină de 
dramatism, cu un rus bărbos ce se strecoară printre tufişuri, cu un 
cuţit în mână, în spatele santinelei otomane ce priveşte întinderea 
de apă, sprijinit de un copac, fără a bănui pericolul. La ambele ilus¬ 
traţii este specificat, ca de altfel, la toate celelalte „Schiţat după 
natură de căpitan N. Karasin“, iar în dreapta este păstrată semnătura 
autorului. Lucrările sale erau atât de exacte şi expresive încât nu 
mai necesitau stilizarea unui desenator al redacţiei. De aceea, 
gravurile preiau toate caractersticile stilistice ale autorului şi toate 
liniile încărcate de nervul execuţiei pe teren, sub imperiul 
inspiraţiei şi al tensiunii de moment. 

Marele pictor de scene istorice şi biblice VASILI 
VASILIEVICI VERESCEAGHIN (1842-1904) (il. 3), datorită 
relaţiilor sale la statul-major şi a prieteniei cu generalul Skobelev 
cel bătrân, participă la campanie ca observator independent, pentru 
a se inspira în vederea executării unor tablouri cu tematică batail- 
listă. Pasionat călător, el avea deja o bogată experienţă de docu¬ 
mentarist şi chiar de observator de front, însoţindu-1 pe generalul 
Kauffmann în expediţia din Turkestan din 1867-1869. Voiajurile 
sale în Caucaz, în 1863 şi 1864, şi publicarea unor reportaje ilus¬ 
trate în celebra revistă „Le Tour du Monde“ îl făcuseră cunoscut în 
toată Europa la fel ca şi expunerea lucrărilor sale cu tematică ori¬ 
entală la Paris (1866, 1869) şi la Londra, la Crystal Palace. După o 
şedere de doi ani în Italia (1874-1876), adusese noi schiţe intere¬ 
sante. Izbucnirea războiului ruso-turc îl atrăsese pe front. Ex¬ 
perienţa avea să fie, însă, zguduitoare, cu atât mai mult cu cât un 
frate ofiţer îi moare în luptă. Aceasta îl face să devină un mare pro¬ 
motor al păcii şi în majoritatea lucrărilor să introducă mesaje paci¬ 
fiste. Soarta a vrut însă ca el să moară tot într-un război, în plină 
activitate, pe când se afla la Port Arthur, în 1904, în timpul conflic¬ 
tului ruso-japonez, când nava „Petropavlovsk 44 a fost torpilată de 
marina niponă. 

Lucrările realizate după schiţele din 1877 nu reprezintă 
încleştări sângeroase, ci reflectă mai mult viaţa grea a militarilor 
sau, atunci când trebuie să onoreze comenzi oficiale, creează o 
demarcaţie strictă între personajele importante ce trebuiau figurate 
în compoziţie şi mizeria efectivă a războiului de care acestea erau 
ferite prin rangul lor înalt (precum Alexandru II la Plevna pe 
30 august 1877), La Şipka este o compoziţie cu câţiva soldaţi înfo¬ 
foliţi în mantale şi cu beşlikul pe cap ce stau ghemuiţi în retran- 

şamentul clădit din zăpada căzută din abundenţă în acea iarnă tim¬ 
purie pe înălţimile Balcanilor. Acest aspect l-a impresionat foarte 
mult pe pictor, căci mai execută o suită de trei lucrări ce se ur¬ 
mează, cinematic, narând fazele serviciului unei santinele pe vifor¬ 
niţă. Fiecare cadru poartă un alt titlu care, în sine, ar părea fără sens, 
dar în ansamblu compune o frază-standard pentru buletinele de ştiri 
ale frontului - Toiul este... liniştit..., la Şipka (il. 39^10-41) —co¬ 
respunzând mai întâi poziţiei drepte a soldatului ce a intrat în post, 
apoi gârbovit, încercând să se ferească de viscolul necruţător şi, în 
sfârşit, doborât de frig şi oboseală, acoperit de troiene şi cuprins de 
dulcele somn amorţitor al îngheţului. Tema zăpezii, albă şi pură, ce 
acoperă ca un linţoliu curat urmele devastatoare ale conflagraţiilor 
l-a preocupat intens pe artist: pânza cu întoarcerea Marii Armate şi 
altele din ciclul dedicat campaniei napoleoniene în Rusia din 1812, 
deşi lucrată după mulţi ani, spre finele carierei sale (între 1887 şi 
1895), foloseşte amintirile iernii 1877-1878. Un martor ocular al 
mizeriei prizonierilor turci, colonelul rus V.M. Vonlarlarski, găseşte 
că pictorul a surprins în chip admirabil această latură a războiului: 
„(...) Toată şoseaua de la Plevna la Nicopole era jalonată de 
cadavrele întârziaţilor căzuţi pe drum. Penelul lui Vereşceaghin a 
fixat atât de magistral pe pânză această scenă dezolantă şi oribilă. 1435 
Halta prizonierilor de război - lucrare păstrată la Brooklyn 
Museum din New York - este o dramatică viziune asupra iernii: 
paznici şi păziţi sunt în egală măsură pradă viscolului. în vreme ce 
primii sunt obligaţi să stea în picioare, cu armele strânse la piept, 
aplecaţi sub loviturile vântului ce-i bate în spate, împovărându-i de 
nea, ceilalţi, sleiţi de drumul, de foamea şi durerea înfrângerii, s-au 
aşezat, chirciţi, unul lângă altul spre a se încălzi, oferind crivăţului 
un obstacol pe care să înalţe troienele. Personajul principal nu este 
omul, ci natura dezlănţuită, draperiile de zăpadă învălătucindu-se în 
cea mai mare parte a suprafeţei pictate pe când fiinţele, aparent vii, 
sunt plasate la extremităţi, ca nişte accidente inoportune în evoluţia 
forţelor primordiale. 

Dar pictorul a surprins şi scene mai puţin lugubre, precum o 
paşnică locuinţă ţărănească pe care o văzuse în Câmpia Dunării, în 
drumul său spre Bulgaria. Căsuţa - parte văruită, parte lăsată cu 
pământ bătut - este acoperită cu paie. O femeie scoate apă dintr-o 
fântână cu o ciutură înaltă. Altă imagine liniştită este a unui pichet 
pe malul fluviului păzit de doi cerchezi, unul, în picioare, scrutează 
ţărmul dimpotrivă, iar altul, aşezat, meştereşte ceva, poate cosându-şi 
lucrurile rupte. în apropiere se află trei prăjini învelite în şomo- 

ioage de paie cătrănite ce foloseau la semnalizare prin aprindere în 
caz de alarmă, după vechiul sistem întrebuinţat şi în anterioarele 
războaie din aceste zone. După schiţa aceasta, a pictat şi o pânză de 
dimensiuni apreciabile - 120 x 200 cm - plină de fluiditate, în 
tonalităţi liniştitoare, mai mult peisaj decât memento al unei pauze 
pe vreme de război. Toate lucrările mai sus amintite au fost repro¬ 
duse în volumul de memorii pe care maestrul l-a publicat la Paris 
sub titlul Souvenirs. Enfance-Voyages-Guerre. 

Ca fost elev al Şcolii de Cădeţi de Marină şi profitând de 
întâlnirea cu un fost coleg, devenit între timp locotenent şi, în tim¬ 
pul campaniei, deţinând funcţia de comandant al şalupei torpiloare 
„Şutka“ pe Dunăre, Vereşceaghin ia parte la o îndrăzneaţă acţiune 
fluvială, în care sunt atacate un vas şi două canoniere turceşti, din 
care se alege cu o rană de glonţ la şold. 36 în urma acestei experienţe 
inserează în cartea sa portretul vajnicului camarad cu a cărui 
ambarcaţiune participase la luptă, locotenentul Nicolai Ilarionovici 
Skridlov şi a unui marinar ce-i pozează destul de nostalgic, sprijinit 
în puşcă cu capul lăsat, gânditor, pe-o mână. 

Vereşceaghin este, prin excelenţă, exponentul documentaris- 
mului pictural. El strângea material pentru marile pânze cu scene 
din război pe care intenţiona să le picteze. Totdeauna a avut o 
propensiune pentru grandiosul cu notă moralizatoare şi pentru 
ciclurile de compoziţii narative, ce se urmează una pe alta, con¬ 
tinuând firul unei povestiri. înainte de atac . La Plevna şi După 
atac . Punct de prim ajutor la Plevna unde, în ambele, soldaţii sunt 
culcaţi la pământ, întâi pentru a se feri de gloanţe în spatele para¬ 
petului şi apoi, pentru că sunt răniţi şi aşteaptă să fie îngrijiţi de 
sanitarii de la ambulanţă. învingători sau învinşi . Serviciu funebru 
sunt alte două ipostaze ale combatanţilor: în prima, după ce au 
respins atacul, turcii parcurg câmpul de luptă şi jefuiesc morţii 
făcând mult haz de felul cum arată îmbrăcaţi în uniforme ruseşti pe 
care le încearcă; în cea de-a doua, nota amuzantă este înlocuită cu 
gravitatea solemnităţii ce se desfăşoară pe acelaşi câmp, acoperit 
doar de trupurile despuiate ale soldaţilor ruşi, răspândite printre 
mărăcini - totul este dominat de nuanţe galben-verzui, potenţate de 
razele ce se strecoară prin perdeaua de nori. In extrema stângă, 
două accente puternice vin de la siluetele preotului în odăjdii cer¬ 
nite, care săvârşeşte slujba de înmormântare şi a subofiţerului ce 
funcţionează ca dascăl şi, cu oarecare indiferenţă, ţine mâinile la 
spate, cu Evanghelia şi şapca sa militară. Toate compoziţiile anali- 

zate mai sus au dimensiuni identice, fiind totdeauna panotate 
alături. 

Aceleaşi contraste între vii şi morţi, între natură şi fortificaţii 
făcute de mâna umană apar şi în impozanta pictură Skobelev la 
Şipka (188 x 405 cm): în dreapta, fortăreaţa turcească, goală, încon¬ 
jurată de cadavrele luptătorilor din ambele tabere, iar în stânga, la 
poalele munţilor acoperiţi cu zăpadă, generalul Mihail Skobelev 
călare, urmat de statul-major şi de un cerchez cu drapelul desfă¬ 
şurat, galopează prin faţa trupelor sale aliniate, care îl ovaţionează 
şi-şi aruncă şepcile în aer de bucuria victoriei. Vereşceaghin are o 
aparentă tendinţă de a dezechilibra compoziţiile prin concentrarea 
personajelor într-o extremitate şi acoperirea restului pânzei cu 
efectele nesigure, evanescente, ale norilor şi exploziilor, precum în 
tabloul intitulat Alexandru 11 la Plevna pe 30 august 1877. Ţarul, 
aşezat pe un scaun pliant, împreună cu generalii şi aghiotanţii săi, 
în picioare, în spate, privesc de pe o înălţime desfăşurarea luptei din 
depărtare. Toată partea stângă a pânzei - aproape trei pătrimi din 
întreaga suprafaţă - este învăluită în fum. Nimic grandilocvent, nici 
un ofiţer rănit şi plin de praf, venit în fuga calului să anunţe victo¬ 
ria, ca în scenele batailliste ale începutului de secol XIX, de după 
campaniile napoleoniene. Totul este firesc şi descris în mod verist, 
fără edulcorări. Vereşceaghin nu putea şti, la fel ca şi ceilalţi obser¬ 
vatori, ce se întâmpla pe câmpul de luptă şi nici nu voia să repre¬ 
zinte momente pe care nu le văzuse. De aceea, fidel adevărului şi 
al evenimentelor la care fusese martor direct, el redă realitatea. 

Rezultatele activităţii de documentare pe front sunt expuse 
mai întâi la Londra şi în alte oraşe britanice apoi, în 1882, la Viena 
şi Berlin. In cea din urmă capitală, autorul îşi creează un spaţiu 
expoziţional deosebit de modem pentru acel moment, cu o sceno¬ 
grafie bine gândită, în care lumina electrică şi fondul sonor în care 
corurile soldăţeşti se împleteau cu muzica războinică orientală 
creau un efect deosebit, punând şi mai bine în valoare picturile. 
Kaiserul Germaniei a fost atât de impresionat după vizitarea pavi¬ 
lionului lui Vereşceaghin încât ordonă ca întreaga gardă imperială 
să vină la expoziţie pentru a-şi face educaţia estetică în faţa unor 
opere de artă care întăresc abnegaţia, eroismul şi patriotismul 
ostăşesc. 

Şi NICOLAI DIMITRIEVICI DMITRIEV-ORENBURGSKI 
(1838-1898) a semnat mai multe tablouri inspirate de acest război. 
Ţarul îi aprecia foarte mult lucrările cu tematică istorică şi i-a 
comandat câteva pânze cu evenimentele din Bulgaria. El va fi şi 

ilustratorul principal al volumului memorialistic al colonelului 
V.M. Vonlarlarski, Souvenirs d'un ojjicier d’ordonance. Guerre 
Turco-Russe 1877-1878 , apărut la Paris în 1899. Toate imaginile 
semnate de Dmitriev-Orenburgski sunt datate 1891, deci executate 
mult după campanie, fără a da vreo indicaţie în privinţa prezenţei 
sale pe front. 

Cele două reviste ilustrate franţuzeşti, „LTllustration 44 şi „Le 
Monde Illustre 44 , îşi disputau demult supremaţia pentru ştiri şi 
imagini cât mai proaspete şi inedite, publicate înaintea tuturor. în 
timpul războiului din 1877 concurenţa s-a accentuat între ele, 
fiecare încercând să o umilească pe cealaltă prin afluxul de date şi 
prin numărul corespondenţilor aflaţi pe teren. Balanţa s-a înclinat 
în favoarea celei din urmă, net superioară în această privinţă pentru 
că, pe lângă cei trimişi în diverse faze ale conflictului ca observa¬ 
tori ai evenimentelor din sud-estul Europei sau acreditaţi pe lângă 
trupele sau guvernul rusesc, „Le Monde Illustre 44 - la fel ca „The 
Illustrated London News 44 - mai avea corespondenţi şi de cealaltă 
parte, la turci, producând materiale insolite şi foarte bine desenate, 
ce confereau obiectivitatea necesară revistei, fără a cădea în unila¬ 
teralitate şi tendenţiozitate inerente, dacă ar fi furnizat materiale 
doar de pe o singură poziţie. Astfel, de partea aliaţilor ruso-români 
s-au aflat austriacul JOHANN NEPOMUK SCHONBERG şi 
francezul JEAN BERGUE, trimişi în primele luni ale anului 1877 
pe malurile Dunării, spre a strânge documentaţie asupra prelimina¬ 
riilor conflictului şi a locurilor unde avea să se desfăşoare confrun¬ 
tarea ce se anunţa iminentă; aceasta până în luna mai, la sosirea lui 
D1CK DE LONLAY, principalul furnizor de materiale suculente de 
pe front, atât ilustraţii, cât şi reportaje. GUSTAVE BROLING era 
trimisul special al revistei la Sankt Petersburg de unde expedia 
imagini inspirate de atmosfera din capitala imperiului şi din restul 
Rusiei. Elveţianul AUGUSTE MEYLAN (1843 - ?) (ii. 7) a fost 
trimis la sud de Dunăre, în tabăra turcească, unde a lucrat crochiuri 
foarte bune calitativ, cu o linie gracilă şi nervoasă, pline de vervă şi 
nelipsite de o nota umoristică dată de propensiunea sa pentru cari¬ 
catură, pe care o şi practica frecvent şi cu succes. Lui Meylan îi era 
caracteristică o compunere mozaicatâ a schiţelor de dimensiuni va¬ 
riate, luate în diverse locuri, fiecare cu legenda şi datarea ei, şi pagi¬ 
nate astfel încât să sugereze că sunt prinse cu ace, una lângă alta, 
pe un panou, ca la o expoziţie volantă. între ele strecoară mai tot¬ 
deauna şi un amănunt anecdotic. Desenatorul care le reproducea - 
de obicei talentatul şi rafinatul spaniol DANIEL VIERGE 

(1851-1904) - ştia să-i speculeze aceste calităţi de umorist pe care 
ceilalţi nu le posedau şi care făceau să destindă atmosfera unei co¬ 
respondenţe de la teatrul războiului; de asemenea, îi era respectat şi 
stilul acuzat grafic ale cărui efecte erau realizate numai din contur 
şi vagă haşură din vârful peniţei, fără valoraţii intense şi pete com¬ 
pacte, ca la alţii. Intr-una din primele sale grupări de desene apărute 
în „Le Monde Illustre 1 * no. 1043/7 Avril 1877 şi intitulate Din Car- 
paji la Marea Neagră se văd figurile specifice întâlnite de el în că¬ 
lătorie, surprinse în poziţii expresive, în timpul muncii, precum Ţă¬ 
ranca din Braşov aplecată asupra gâştelor pe care le hrăneşte, dar, 
în acelaşi timp, privind amuzată spre desenatorul ce o portreti¬ 
zează; sau Paznicul forestier român patrulând zgribulit- Următoa¬ 
rea sa oprire a fost în Moldova şi apoi la Dunăre, dar schiţele sunt 
inserate în pagină fără ordine cronologică, în no. 1046/28 Avrif p. 
266: Pescari turci pe Dunărei Stradă evreiască in Iaşi ; Serviciu de 
comunicaţii internaţionale intre România şi Rusia - 5 martie; 
Cantonamente ruseşti in Basarabia - 4 martie. In aceste ţinuturi îl 
prinseseră geruri şi viscole năprasnice pe care artistul le reda foarte 
bine prin dominanta albului agresat din loc în loc de câte o linie 
uşoară care figurează^ gest crispat sau o conversaţie îngheţată pe 
buzele interlocutorilor şi, pentru a certifica frigurile îndurate şi a le 
smulge cititorilor un surâs, fie el şi amar, desenează aproape imper¬ 
ceptibil, făcând corp comun cu marginea paginii, un termometru al 
cărui mercur este coborât mult sub 0°. Ajuns însă în Bulgaria, se 
desfată în soare şi căldură şi, fără a-i mai îngheţa mâna pe creion, 
se poate desfăşura în compoziţii ample cu multe personaje, mişcare 
alertă şi fizionomii deosebite: Rusciuk-sosirea unui dorobanţ pri¬ 
zonier; Populaţia bărbătească chemată la lucrări de războif 
Peisajele pe care le face denotă plăcerea pentru detalii şi aceeaşi 
siguranţă a mâinii în abordarea acestui gen, care la el derivă de-a 
dreptul din austerele schiţe arhitectonice: Fortificaţiile Rusciukului 
văzute de la Giurgiu ; Prima canonadă din Rusciuk împotriva 
bateriilor ruseşti; Şiştov, cartierul general al Marelui Duce 
Nicolae . 3R Totuşi, marea sa pasiune rămân tot chipurile umane cu 
trăsăturile caracteristice date de naţionalitatea şi de poziţia socială, 
evidente în ultimele ilustraţii ce i se publică sub titlul în Bulgaria - 
pagini detaşate din albumul d. Meylan , corespondentul nostru de 
partea turcilor: Hangiu bulgar ; Lăncier din legiunea poloneză 
(voluntar în armata otomană, n.n.); Cerchezi Lăptăreasă 
bulgăroaică ; Ţigancă din mahalale ; Fiul lui Ismail bey, in vârstă 
de 13 ani, fără fratele său ; Dragon din legiunea poloneză ; Zapciu 

examinând permisul de circulaţie al unui corespondent : Jurnalişti 
englezi in Turcia ; Corespondentul Iui Monde Illustre (Auguste 
Meylan, n.n.) in Turcia europeană , de partea turcilor, Rusciuk/ 9 
Ultimele două schiţe reprezintă un summum al vervei condeiului 
său în portretele pitoreşti, şaijat, ale gazetarilor britanici, purtători 
ale celor mai excentrice bărbi sau favoriţi, pălării şi şepci cu cefar 
sau eşarfe albe, de mătase, ca în colonii, ca şi în autoportretul, 
nelipsit de autoironie prin gloaba ce o călăreşte, cu coada şi coama 
foarte lungi, neţesălate, şi autorul, deja adaptat la condiţiile cam¬ 
paniei, desenând chiar în şa. 

Chiar în capitala Imperiului Otoman se afla alt corespondent 
al lui „Le Monde Illustre 44 , lyonezul FRANQOIS-CLAUDE 
HAYETTE (1838- ?), angajat acolo ca profesor de arte la un liceu 
imperial. Pe lângă scene cotidiene de instrucţie şi recrutare a sol¬ 
daţilor, el are prilejul, la finele războiului, să asiste şi să imortali¬ 
zeze o scenă pe care oricare dintre ceilalţi colegi şi-ar fi dorit-o 
pentru a le îmbogăţi carnetele: întoarcerea în triumf a lui Osman 
Paşa, la Stambul, după prizonierat, aclamat de mulţimea în delir 
care-i înconjura trăsura în drumul spre seraiul sultanului care-1 
aştepta pentru a-1 săruta pe ochi, pentru a-1 decora, a-i dărui o sabie 
de mare preţ şi a-1 numi „Ghazi 44 (Biruitorul). 40 

Este interesant de observat că poziţia de desenator, prelucră¬ 
tor al schiţelor de teren expediate de trimişii speciali la locul fap¬ 
telor, nu era deloc dezonorantă. Dimpotrivă, această activitate era 
prestată de plasticieni de renume care fuseseră şi ei, în anumite pe¬ 
rioade, artişti speciali ai revistei. Spre pildă, crochiul anterior este 
însoţit de legenda revelatoare „Dessin de M. Kauffmann d’apres le 
croquis de M. Hayette 44 . PAUL-ADOLPHE KAUFFMANN 
(1849-1915) (il. 3) era un talentat desenator alsacian, autodidact, 
specializat în scene şi costume din ţinutul natal. în 1876, fusese 
trimis în Serbia cu ocazia insurecţiei popoarelor oprimate din acele 
ţinuturi, de unde expediase ilustraţii interesante. Atunci avusese 
prilejul să facă şi câteva excursii prin România, iar schiţele reali¬ 
zate în acea perioadă au fost utilizate anul următor. De atunci 
datează şi două autoportrete - publicate în no. 1742/15 Juillet 1876: 
într-unul se prezintă cu fes. revolver la brâu, jambiere peste pan¬ 
taloni şi carnetul în mână, alături de vizitiul său şi de gazetarul 
Ludovic Rigondeaud, purtând, la fel, fes, dar îmbrăcat în redingotă 
elegantă, păstrându-şi un aer distins şi fumând cu un ţigaret lung. 
în cealaltă apare, oarecum stânjenit, în faţa a doi insurgenţi sârbi 
ce-i verifică actele de identitate, deşi este evident că nu ştiu carte şi 

nu înţeleg nimic din ele. Confratele Rigondeaud intervine, cu 
aplomb, din urmă, agitându-şi bastonaşul subţire şi strigând cu 
indignare la revoluţionarii zdrenţăroşi. De-a lungul anului 1877, 
plasticianul alsacian va stiliza multe dintre desenele trimise de pe 
front de diverşi corespondenţi, printre care şi pe acelea ale lui Dick 
de Lonlay, cum se va vedea mai jos. 

încă din iama lui 1876, Johann Nepomuk Schonberg s-a 
aflat în zona balcanică, atras de evenimentele din Serbia. Mai multe 
numere ale revistei de la finele anului şi începutul următorului au 
fost ilustrate de el cu imagini şi tipuri umane din România. 
Totdeauna îşi însoţea desenele cu lungi corespondenţe, pe lângă 
textele explicative inserate chiar în compoziţii. Se pare că, faţă de 
alţi observatori străini care ne agreau şi găseau în populaţia autoh¬ 
tonă candoarea şi insolitul vieţii tradiţionale patriarhale, pe care 
naţiunile lor le pierduseră printr-o industrializare şi urbanizare tim¬ 
purie, austriacului nu-i sunt prea simpatici românii în această fază. 
(Spre finele campaniei îşi va schimba, însă, poziţia şi va deveni 
unul dintre principalii ilustratori ai faptelor de bravură româneşti, 
cum se va vedea la locul potrivit.) Schonberg nu încetează să-i cri¬ 
tice pe români şi să-i prezinte în cele mai întunecate culori. Poate 
că această reacţie de aversiune era rezultatul vreunei probleme 
strict personale de altercaţie sau neînţelegere la graniţă, la vreun 
han sau în altă parte, în societatea ofiţerilor sau a dorobanţilor, căci 
în mod special fulgerele sale se îndreaptă împotriva armatei. Era 
atras mai mult de aspectele militare ale ţării noastre - ca o virtuală 
beligerantă - şi, pentru că a făcut călătoria pe Dunăre, pornind de 
la Viena cu destinaţia Odesa, se opreşte la imaginile pe care i le 
ofereau oraşele porturi şi garnizoanele lor. Un prim desen apărut în 
no. 1024/25 Novembre 1876, prezintă un Post românesc Ia Turnu 
Severin (p. 329) cu trei dorobanţi rebegiţi de frig, cu capetele trase 
între umeri şi mâinile înfundate în mânecile mantalelor, în vreme ce 
un ofiţer cu gluga peste chipiu cercetează actele unor ţărani sârbi 
refugiaţi. Ajungând pe o vreme atât de vitregă, cu viforniţă şi ger, 
era normal să i se pară desenatorului că: „(...) aceşti soldaţi sunt 
prost întreţinuţi şi n-au nicidecum un aer marţial, nici în uniformă 
nici în felul de a se purta.“ 41 Aceasta fiindu-i prima impresie, ea îl 
va urmări în tot răstimpul şederii pe teritoriul ţării. Peste două nu¬ 
mere i se va publica o întreagă pagină cu militari de diverse arme 
intitulată Types et uniformes de Varmee roumaine (no. 1026/9 De¬ 
cembre 1876, p. 368). Era o adevărată modă în acel timp ca, pentru 
a-i informa pe cititori, revistele ilustrate să prezinte modelul de uni- 


68 


www.dacoromanica.ro 


formă al diverselor ţări, mai ales atunci când acestea se aflau înain¬ 
tea sau în timpul unui conflict armat - astfel că în toate gazetele de 
acest tip din Europa se vor întâlni trupele ruseşti, turceşti şi 
româneşti, aşezate ca la o paradă, cu ţinutele ordinare sau de cere¬ 
monie, cu armele specifice, echipamentul şi dotarea fiecăreia, 
însoţite de un comentariu mai lung sau mai scurt legat de structura 
şi forţa armatei, sistemul de recrutare, numărul maxim la mobili¬ 
zarea generală, eventual numele comandanţilor şi câteva date des¬ 
pre recentele participări la războaie (dacă era cazul). Dar, faţă de 
acest standard, Schonberg se depărtează făcând o prezentare liberă, 
în mai multe registre, cu scene surprinse în acţiuni independente, 
fiecare cu textul ei explicativ. Pentru a fi exhaustiv îşi alege per¬ 
sonajele îmbrăcate în ţinute cât mai variate, de iarnă şi de vară, 
călări sau pe jos. începe de sus în jos cu trei roşiori; apoi inserează 
portretul unui dorobanţ (a cărui cocardă şi pană de curcan sunt pla¬ 
sate, în chip greşit, în dreapta în loc de stânga, cum era regulamen¬ 
tar - probabil îi scăpase acest amănunt sau poate că gravorul a 
inversat desenul când l-a decalcat; este interesant de semnalat că 
acelaşi chip îl preia, în aceeaşi formă greşită, şi Dick de Lonlay 
folosindu-1 ca vinietă în volumul său memorialistic En Bulgarie 42 
unde şi-a adjudecat şi desenele altor confraţi). In compoziţia lui 
Schonberg urmează doi vânători pedeştri şi doi infanterişti de linie, 
fiecare în mare şi mică ţinută, de iarnă şi de vară. în mijlocul pa¬ 
ginii dezvoltă un crochiu mai amplu, cu un grup de dezertori escor¬ 
taţi de câţiva jandarmi călări (aici descălecaţi, mărşăluind alături de 
prizonieri) sub un viscol necruţător care le flutură mantalele. Linia 
este foarte expresivă, reuşind să redea atât frigul pătrunzător, cât şi 
tristeţea celor ce fuseseră capturaţi. Ultimelor trei desene, le con¬ 
feră o notă ironică pentru a-şi explica nuanţa maliţioasă a corespon¬ 
denţei alăturate. în Recruţi de artilerie este dată o secvenţă amu¬ 
zantă a primei zile de cazarmă, cu un tânăr ofiţer în manta ce-şi 
însoţeşte comenzile de gesturi elocvente cu mâinile, ca şi când ar 
dirija, în vreme ce proaspeţii soldaţi, încă fără uniformă, îmbrăcaţi 
cum s-a nimerit - unul cu chipiu, altul cu bonetă de cazarmă şi trei 
cu căciuli ţărăneşti peste pletele lungi, aşa cum au venit de acasă - 
stau crispaţi, cu picioarele ridicate ţeapăn, nedeprinşi cu pasul de 
defilare, ca la prima lor instrucţie. O altă scenă de instrucţie apare 
în schiţa intitulată Dorobances (irreguliers), unde un ofiţer explică 
ceva unei trupe pregătite de marş, îmbrăcată în mantale şi cu 
toboşarul în frunte. Ultima imagine este rezervată unui grup de ofi¬ 
ţeri ce se relaxează după serviciu, la club sau în casa vreunuia din- 

tre ei şi proyin din toate armele pe care plasticianul le-a putut în¬ 
tâlni la Galaţi: un yânător cu fayoriţi şi mustaţă, ce stă cu pălăria pe 
cap, un cayalerist şi un artilerist ciocnind, protocolari, paharele 
stând în picioare şi un alt ofiţer, poate superiorul lor, îmbrăcat în 
manta, ce stă călare pe scaun, cu paharul în mână. în epistola trimi¬ 
să redacţiei este explicat şi în cuyinte ceea ce desenele eyocau sufi¬ 
cient de bine: „Pe străzile [Galaţiului], acoperite de un noroi gros şi 
puturos, se yăd circulând o mulţime de soldaţi a căror concentrare 
dq o idee despre uniformele atât de puţin militare ale acestor trupe. 
Administraţia românească şi-a dat multă osteneală pentru a intro¬ 
duce în armata sa uniforma franceză care, cu toate acestea, n-a 
putut să dea şicul şi dezinyoltura trupeţilor noştri acestor oameni 
mărunţi, parcă bătuţi de grindină^ cu figuri placide şi blajine care 
compun regimentele acestei ţări. în ansamblu, aceşti soldaţi vă fac 
să simţiţi aceeaşi impresie jalnică şi murdară pe care deja y.a cau- 
zat-o aspectul oraşului. Fiecare batalion este preyăţyt cu un număr 
considerabil de toboşari şi trompeţi pentru ca glasul acestor instru¬ 
mente să-i ţină tot timpul treji în marşuri pe aceşti soldaţi apatici. 
La Galaţi sunt acum aproape 20 000 de oameni şi se pare că în toată 
România s«au mobilizat aproape 80 000. Oricine care, la fel ca 
mine, a yăzut la Iaşi numeroasele grupuri de refractari, care yin zil¬ 
nic sub escortă militară, îşi pierde uşor toată încrederea în spiritul 
războinic al românilor. In acelaşi timp, trebuie să spunem că în Ro¬ 
mânia nu exsită nici cadre, nici registre matricole sau liste: în con¬ 
secinţă, când yine mobilizarea, oamenii sunt strânşi pur şi simplu 
de jandarmerie care.i escortează până la cea mai apropiată circum¬ 
scripţie unde sunt înregistraţi, îmbrăcaţi şi înarmaţi.“ 43 Chiar dacă 
nu-şi însoţeşte totdeauna desenele de comentarii, tonul critic al 
acestora este suficient de grăitor. în no. 1028/23 Decembre 1876, 
p. 396, apare o ilustraţie absolut tendenţioasă, cu o demonstraţie 
militară contra eyreilor din Iaşi, unde soldaţi şi subofiţeri sparg gea¬ 
murile prăyăliilor din cartierul israelit, insultă şi maltratează tre¬ 
cătorii care fug speriaţi. La o întâmpinare făcută de un cititor în 
priyinţa acestei scene denigratoare, desenatorul îşi mai ponderează 
agresiyitatea oferind, în no. 1030/6 Janyier 1877, o imagine mai 
neutră a muzicii militare ce dă onorul comandantului diyiziei din 
Galaţi unde, totuşi, nu.şi poate stăpâni causticitatea şi plasează, în 
prim-plan, câţiya câini ce ţin isonul fanfarei, urlând. Şi în 
no. 1032/20 Janyier 1877 apare o scenă de garnizoană cu Trecerea 
un\ţi batalion de yănătop pedeştp pŢintŢ-un ca^tief din Galaţi 
(p. 36) mărşăluind prin noroaiele periferice, precedaţi de purcei 

zglobii. Redactorul însoţeşte gravura cu o succintă explicaţie, ca 
din parte-i, dar inspirată probabil tot de vreo epistolă a corespon¬ 
dentului special, căci e străbătută de nuanţe ironice, caracteristice 
acestuia: „Costumul acestor soldaţi este destul de pitoresc cu 
pălăriile lor cu boruri largi întoarse într-o parte. înfăşuraţi în largile 
lor mantale gri-deschis, ei se împotmolesc în stratul gros de noroi 
care ţine loc de macadam în oraşele Orientului. Soldaţii, cu tobele 
sub braţ sau puştile pe umăr, merg înglodaţi până la glezne, în 
vreme ce un tânăr ofiţer, fără îndoială un proaspăt ieşit din 
Academia de la Bucureşti (Şcoala Militară, n.n.), se sileşte să-şi 
păstreze cizmele sale înalte curate de toată murdăria, urmărind 
marile pietre care ţin loc de trotuar la Galaţi. 1 * 44 Acesta avea să fie 
ultimul desen trimis din România de Herr Schonberg. Timp de 
patru luni „Le Monde Illustre 11 nu mai tipăreşte nici un material 
despre ţara noastră, dar, începând cu luna mai, ştirile sunt din ce în 
ce mai dese. 

Până la un curier mai substanţial privind evenimentele care 
luau amploare, pe o pagină dublă din no. 1049/19 mai 1877 
(p. 312-313) sunt publicate mai multe peisaje de la noi, datorate 
alsacianului Paul-Adolphe Kauffmann - care vizitase aceste locuri 
cu un an în urmă, în timpul insurecţiei sârbeşti - şi lui Jean Bergue: 
Vederea laşului , Nicopole , Porţile de Fier, Giurgiu, Silistra şi 
Sulina - cea din urmă o nocturnă plină de poezie, cu lună nouă ce 
străluceşte pe cer şi se reflectă în apă, luminând o casă ţărănească 
în curtea căreia sunt întinse rufe la uscat. în acelaşi număr apare şi 
prima schiţă a lui Dick de Lonlay, principalul „trimis special 14 al 
revistei. Acest prim material este salutat cu multă căldură de 
redacţie: ,Acesta este primul crochiu al d-lui Dick care, în ciuda 
miilor de greutăţi, nu va întârzia să urmărească operaţiunile de la 
Dunăre 11 . Desenul său reprezintă debarcarea la Baziaş a familiilor 
evreieşti fugite din Rusciuk şi Vidin dinaintea urgiei războiului 
(p. 309). De acum înainte, harnicul şi prolificul gazetar-ilustrator 
va trimite neîncetat bogate materiale scrise şi desenate care vor da 
adevărata faţă a conflictului. 

DICK DE LONLAY (1846-1893) (il. 4), pe numele său ade¬ 
vărat George Hardouin, era un autodidact plin de talent, cu încli¬ 
naţii atât pentru literatură, cât şi pentru plastică. Era atras, în spe¬ 
cial, de subiectele marţiale şi, de-a lungul vieţii, a publicat nume¬ 
roase volume cu memorii de călătorie sau de război, toate ilustrate 
de el însuşi: En Tunisie , EI Bulgarie (1883), Au Tonkin (1886, 
1889), De Paris ă Moscou , Fraruşais et Allemands în şase volume 

(1887-1891), Nos gloires militaires (1888), Les marins franqais 
depuis fes Gaulois jusqu 'ă nos jours (1888), Â travers la Bulgarie 
(1888, 1893), L ’Armee russe en campagne (1888, 1889). Dusese o 
existenţă aventuroasă care îi furnizase multiple subiecte pentru 
scrierile şi grafica sa. în timpul conflictului franco-prusian din 
1870-1871 fusese cercetaş - „guide de la garde 44 - aşa că avea sufi¬ 
cientă experienţă militară personală şi fusese călit în campanie, ast¬ 
fel că redacţia lui „Le Monde lllustre 44 se putea bizui pe serviciile 
lui de reporter de front, obişnuit să călărească, să doarmă pe pă¬ 
mântul gol şi să suporte o dietă frugală. Luase deja parte în această 
calitate la mişcarea carlistă şi la războiul civil din Spania din 1873, 
apoi la insurecţia sârbă din 1876, de unde trimisese totdeauna co¬ 
respondenţe foarte apreciate de cititori pentru exactitatea şi minuţia 
lor. Redacţia anunţa, cu satisfacţie, buna primire şi modul îndatori¬ 
tor în care fusese tratat de comandantul suprem al armatei de sud şi 
statul privilegiat pe care l-a obţinut pe lângă acesta „notre redacteur 
Bouton-de-Guetre 44 - cum era alintat Dick de Lonlay privind pasiu¬ 
nea sa pentru uniforme şi descrierea lor amănunţită, atât grafic, cât 
şi textual: „Atragem, de asemenea, atenţia cititorilor noştri asupra 
gravurilor din acest număr, executate după crochiurile d-lui Dick, 
trimisul nostru special, a cărui scrupuloasă exactitate o cunosc. 
A.S.I. Marele Duce Nicolae s-a arătat extrem de amabil faţă de 
corespondentul lui Monde lllustre şi a binevoit a-i acorda faci¬ 
lităţile necesare pentru a urmări operaţiunile armatei sale. 4445 Pentru 
a putea observa mai uşor mişcările trupelor şi a fi mai aproape de 
linia frontului, el este ataşat unui regiment de cavalerie, fapt ce-1 
umple de mândrie şi nu uită ca, pe foaia de titlu a volumului En 
Bulgarie , sub nume, să-şi treacă şi calitatea de „volontaire au 20' 
regiment de Cosaques du Don 44 . Este drept că, aflându-se afiliat a - 
cestei unităţi, nu avea prilejul să se deplaseze decât o dată cu acesta 
şi doar în direcţia ce ftisese ordonată, fapt pentru care informaţiile 
sale provin mai mult din zona rusească a frontului, ignorând miş¬ 
cările şi acţiunile trupelor româneşti. Chiar şi atunci când, din în¬ 
tâmplare, ajunge să se ocupe şi de ele, viziunea sa este marcată de 
oarecare părtinire, filtrată prin prisma trufaşilor comandanţi ruşi cu 
care avea de-a face în mod curent. 

Una dintre cele mai reuşite lucrări ale sale, pe când se afla 
încă sub impulsul noutăţii spectacolului ce i se derula dinaintea 
ochilor la sosirea sa în România, este Ziua de Sf. Gheorghe Ia 
Turnu Severin (il. 42), apărută în no. 1050/26 Mai 1877, p. 325. El 
observă şi notează, cu acel nerv dat de dorinţa de a consemna cât 

mai mult şi cât mai repede, o piaţa în zi de hram, cu oameni din 
popor în haine de sărbătoare. Chiar în prim-plan, un ţăran frumos, 
între două vârste, cu cămaşă lungă şi mâna proptită în brâu, îl pri¬ 
veşte mândru, cu capul dat pe spate, pe străinul care-1 desenează. O 
ţărancă tânără încearcă să dea curaj unui copilaş care abia se ţine pe 
picioruşe, să se îndrepte spre tatăl său care-1 aşteaptă cu mâinile 
întinse şi figura scăldată de bucurie pentru aceşti primi paşi ai pro¬ 
geniturii. în planul secund, o horă vioaie se învârteşte cu foc; în ea 
s-au prins, printre ţărani, un infanterist cu bonetă de cazarmă şi un 
pompier cu casca-i de alamă, ei înşişi plecaţi de la ţară. Totul exală 
voioşie şi vivacitate. Faţă de Johann Nepomuk Schonberg, acidul 
austriac, cinic şi plin de rezerve în privinţa poporului român, Dick 
de Lonlay este foarte cald în aprecierile pe care le face, din toată 
inima, impresionat de frumuseţea portului şi a fizionomiilor; „Pe 
5 mai s-a celebrat aici, cu mare pompă, ziua Sfanţului Gheorghe, 
ilustrul apărător al religiei slave. încă de dimineaţă, uşile şi feres¬ 
trele au fost decorate cu frunze şi ramuri; tarafuri de lăutari ţigani 
străbăteau străzile oprindu-se în faţa caselor celor bogaţi executând 
arii naţionale cu acea precizie şi gust ce nu aparţine decât acestei 
rase. După-amiază, în vreme ce înalta societate îşi etala toaletele 
(după exemplul Parisului) în grădina publică, ce domină Dunărea, 
oamenii din popor şi ţăranii executau dansurile lor naţionale sau 
hora, pe terenul viran din spatele gării. Nimic mai curios decât 
aceste rotiri semănând mult cu farandola provensală sau cu kola 
sârbească unde, bărbaţi şi femei, ţinându-se de mână, se rotesc în 
jurul muzicanţilor plasaţi în mijlocul acestei uriaşe circumferinţe. 
Ce tipuri curioase aceşti ţărani români, cu capul acoperit de mari 
căciuli albe sau negre de miel, purtând veste din piele albă sau cafe¬ 
nie cu blana pe dinafară, brodate în întregime cu flori şi desene din 
lână de nuanţe eclatante! Un pantalon de lână albă, găitănat în 
întregime cu ceapraţyri negre şi nişte opinci completează acest cos¬ 
tum naţional peste care mulţi dintre ei poartă o imensă manta sau 
caftan de aceeaşi culoare şi cu aceleaşi cusături ca şi pantalonii. 
Câţiva români purtau o cămaşă brodată cu flori în mii de culori şi 
ale cărei poale, ce trec peste pantaloni, sunt strânse la talie de o 
mare centură de piele stanţată, acoperită de catarame de aramă şi 
împletită în culori naţionale. Femeile nu se lasă mai prejos decât 
bărbaţii în originalitatea costumului. De pe cap le cade pe umeri şi 
continuă până mai jos de centură un mare văl roşu, verde sau, de 
cele mai multe ori, de muselină albă, fixat în jurul frunţii, fie cu 
mari ace aurite, fie ca un cordon de mătase cu franjuri care încon- 

joarg capul. O cămaşă cu flori sau ţesută cu fire de aur şi argint le 
iese din corsaj. Peste fustă sunt prinse două şorţuri plisate la partea 
superioară ca poalele tunicilor ofiţerilor noştri de zuavi sau de tur t 
coi. Acest şorţ, ţesut de femeile de la ţara in timpul lungilor vegheri 
de iama, este de 0 remarcabila soliditate şi pedanterie a tonurilor. 
Dansurile au ţinut pana seara în aceasta z i de sărbătoare şi, la 
miezul nopţii, oraşul a adormit, în vreme ce oamenii poliţiei, plasaţi 
în colţurile străzilor, scoteau interminabile fluierături ascuţite pen t 
tru a anunţa că totul merge bine, aceasta durând astfel până ' a 
ziuă“^ Cuvintele sale completau de minune aspectul sărbătoresc al 
ţăranilor olteni şi confereau culoarea necesară P e care desenul său 
în alb t negru nu o putea sugera cititorilor. 17 De altfel, Dick de 
Lonlay cumula în persoana sa pe lângă un excelent grafician şi un 
bun condeier cu acelaşi omniprezent spirit de observaţie - trebuie 
menţionat că, dacă pentru „Le Monde Illustre“ trimitea în primul 
rând schiţe, era în acelaşi timp observator de război şi pentru „La 
Moniteur UniverseL, pentru care trimitea articole ca oricare alt 
reporter, din care spicuia şi revista ilustrată anumite paragrafe care 
săii susţină rnai bine gravurile. 

în numărul deja menţionat (1050/26 Mai 1877), sub titlul 
Războiul pe Dunăre sunt date câteva peisaje care să lămurească 
publicul în privinţa locurilor conflictului, amplasamentul fortifu 
caţiilor, duelurilor de artilerie peste fluviu etc: 1. Fortâreţa şi 
oraşul sârbesc Kladova in faţa Turnului-Severin ; 2. Fortăreaţa 
turcească Ada-Kale (sic) în faţa frontierei austroiromăne\ 
3. Oraşul Ada*Kale\ 4. Avanpost de husari unguri la Orşova, fron¬ 
tiera romănescâ ; 5. Post de grăniceri ; 6. Vidin şi Calafat în timpul 
bombardamentului. Biserică distrusă în Calafat — cea din urmă este 
o nocturnă ce »i prilejuieşte artistului un exerciţiu de efecte de 
întuneric şi lumină de la explozii, foc şi fum. Toate aceste schiţe 
sunt redesenate de PauLAdolphe Kauffmann, excelentul grafician 
al redacţiei, aşa cum precizează legenda. 

Următoarele sale desene apar în revistă fără 0 ordine anui 
mită, inserate probabil în funcţie de data sosirii lor la redacţie, de 
dificultatea compoziţiei ce implica o durată mai mare pentru gra t 
vare sau pur şi simplu, de necesităţi editoriale care impuneau tem t 
porizarea publicării materialelor mai generoase pentru perioade 
când nu ar fi avut nici o noutate. Astfel, corespondenţa sa ilustrată 
continuă cu venirea ruşilor în România, trecerea sau stabilirea lor 
temporară în anumite oraşe, viaţa de bivuac, precum şi evenimente 
mai importante care dădeau strălucire acesteia. în no. 1051/2 Juin 

1877 apar: Podul de la Bărboşi pe Şirei ; Sosirea in piaţa bursei din 
Galaţi a unui escadron de husari ruşi; Campamentul cazacilor de 
Don in apropierea gării din Brăila (p. 340); Ploieşti ; Drapelul slav 
dăruit de oraşul Samara legiunii bulgare şi oferit acesteia de 
Marele Duce (p. 337); Binecuvântarea steagului slav oferit de 
oraşul Samara legiunii bulgare in prezenţa Marelui Duce (p. 341 )ţ 
Bucureşti - sosirea A.S.I. Marele Duce Nicolae ta Gara de Nord 
(p. 348). Acesta a fost un moment festiv pe care îl descrie în cele 
mai mici amănunte, cu obstinata lui pasiune pentru uniforme şi 
marţialitate. Deşi într-o compoziţie amplă ce se dezvoltă pe o în¬ 
treagă pagină, minusculele personaje oficiale sunt, totuşi, recog- 
noscibile şi prin schematicele trăsături de portret, nu numai prin 
alură şi veşminte - în prima caleaşcă, alături de marele duce 
Nicolae poate fi văzută principesa Elisabeta, iar în următoarea, 
principele Carol I şi fiul marelui duce. Redacţia adaugă şi descri¬ 
erea literară a desenatorului: „Vom da cuvântul d-lui Dick, desprin¬ 
zând din corespondenţa sa din Moniteur ceea ce a trasat cu cre¬ 
ionul: Pe 15 mai, prinţul şi prinţesa României s-au dus la gară unde 
trebuia să sosească Marele Duce. La sosire, au fost primiţi de 
miniştri şi de înalţi demnitari civili şi militari în saloanele de 
onoare. Aceste saloane, cu mobilier foarte simplu şi de bun gust, 
sunt în număr de două; primul, pentru prinţ, este în cafitea grena, al 
doilea, pentru prinţesă, este tapetat cu satin bleu-ciel. într-o mică 
încăpere de la intrare mitropolitul Bucureştiului, înconjurat de cler, 
a pregătit un altar improvizat. La orele 11,40 muzica roşiorilor a 
intonat un marş pentru a saluta sosirea marelui duce Nicolae. La 
coborârea din tren, acesta este primit de prinţul Carol care, după ce 
i-a strâns mâna în mod cordial, îl conduce în salonul de recepţie 
unde îl aşteaptă prinţesa, însoţită de două dintre doamnele ei de 
onoare. Apoi au avut loc prezentările oficiale şi, după aceea, 
Alteţele lor s-au urcat în trăsuri pentru a merge la palat. Cortegiul 
s-a pus în mişcare în următoarea ordine: în frunte un pluton de jan¬ 
darmi; după doi valeţi cu cizme răsfrânte venea o caleaşcă înhă¬ 
mată â la Daumont şi al cărei vizitiu, în vestă neagră cu nasturi 
sferici, avea pe braţul stâng o placă de argint cu stema României; la 
spate era aşezat un minunat valet în verde şi argint şi cu panaş alb. 
în această trăsură era aşezată prinţesa României şi marele duce 
Nicolae, în ţinută de campanie de general de divizie, purtând 
marele cordon albastru al Ordinului Sf. Andrei şi pe cap şapca de 
pânză albă, la fel ca toţi ofiţerii din suita sa. 

,într-o altă caleaşcă venea prinţul Carol având la dreapta sa 
pe fiul marelui duce, un tânăr voinic de vreo douăzeci de ani, cu 
faţa rumenă şi imberbă, purtând uniforma de ofiţer de ordonanţă. 
După ei veneau ofiţerii din casa militară şi cei din statul-major 
general. între ei am remarcat doi generali având pe cap cască cu ţui 
şi purtând marele cordon al Ordinului Sf. Ana peste tunica lor 
verde. Pe capra uneia dintre aceste trăsuri am admirat, de aseme¬ 
nea, foarte mult minunata uniformă roşie cu auriu a unui cavas, 
purtând o formidabilă mustaţă blondă şi aparţinând escadronului 
musulman al gărzii personale a ţarului. Pe tot drumul cortegiului 
populaţia se înghesuia şi întâmpina trecerea Alteţelor Lor cu o ati¬ 
tudine dintre cele mai plăcute. 

Datorită subiectelor sale militare este păstrată şi imaginea 
din acel timp a unor oraşe şi unor clădiri între timp mult modificate. 
Gara de Nord apare în gravura anterioară ca o construcţie enormă 
raportată la dimensiunea umană - este probabil o scăpare a scării 
perspectivale^din dorinţa de a surprinde toate detaliile de port ale 
personajelor. în no. 1052/9 Juin 1877 este tipărită o gravură cu gara 
din Piteşti la sosirea diviziei 31 ruse, cu furnicarul de lume agitată 
la venirea trenului, cu tipurile specifice de călători, vânzători ambu¬ 
lanţi şi gură-cască, obişnuiţii acestui loc. Tot acolo este publicată şi 
Casa Cantilli, cartierul general al Marelui Duce Nicolae la 
Ploieşti (p. 357), cu steagul imperial fluturând deasupra şi steaguri 
tricolore la porţile pe care intră, în goană, un cazac călare. Alte 
gravuri de pe aceeaşi pagină sunt: Detaşament de cazaci suprave¬ 
ghind calea ferată in împrejurimile Ploieştiului\ Cortul căpitanului 
bulgar Suhomilinojf Casa de bani a batalionului 5 bulgăresc ; 
Campamentul legiunii bulgare pe drumul Buzăului . în acelaşi 
număr este dată şi o imagine cu scufundarea unui monitor turcesc 
pe Dunăre, asupra căreia vom reveni. 

Sosirii ţarului Alexandru II, întâi la Ploieşti, unde i se aran¬ 
jase reşedinţa, apoi la Bucureşti, în vizită protocolară la familia 
domnitoare, îi sunt dedicate mai multe ilustraţii în no. 1054/23 Juin 
1877. La sosirea sa pe 6 iunie, ţarul e întâmpinat la gara Ploieşti de 
generalul Ioan Emanoil Florescu şi de notabilităţi municipale, cu 
înaltul cler şi celelalte personalităţi, în mare ţinută; oaspetelui i se 
oferă pâine şi sare (p. 388). Apoi se pleacă în trăsuri la reşedinţa 
imperială (p. 389). A doua zi, principele Carol îl vizitează la 
cartierul său general, şi ţarul conduce defilarea unei trupe a gărzii 
imperiale în onoarea domnitorului; la festivitate erau prezenţi şi 
ţareviciul Alexandru cu fraţii săi mai tineri, marii duci Serghei, 

Vladimir şi Nicolae (p. 393). Ziua următoare, familia imperială 
întoarce vizită, în Bucureşti, unde este primită cu toată pompa 
cuvenită (p. 385). In comentariul aferent sunt date amănunte asupra 
acestor evenimente: „împăratul, cei trei fii ai săi şi prinţul Carol au 
ieşit din cvartirul imperial şi, urcând pe cai. s-au îndreptat spre tru¬ 
pele care erau înşirate în partea de sus a străzii Sf. Nicolae. Ajunşi 
în acest loc, prinţii s-au oprit. în vreme ce împăratul a trecut singur 
prin faţa frontului escortei sale care l-a întâmpinat cu urale frene¬ 
tice; apoi. luând comanda, el s-a aşezat în faţă, urmat de generalul 
de divizie, comandant al acestei unităţi şi de doi trompeţi de 
lăncieri şi de cazaci. Ajuns în dreptul prinţilor, care l-au salutat cu 
mâna la şapcă, aceştia s-au alăturat împăratului şi, împreună, au 
mers până la cvartirul imperial în a cărui curte au intrat şi, 
întorcându-şi caii cu faţa spre stradă, au asistat la defilarea acestei 
gărzi de onoare. Această trupă, compusă din soldaţi ce aparţin 
tuturor regimentelor de gardă, ne-a oferit o bună idee despre acest 
minunat corp de elită. 

Infanteria înainta în frunte, oamenii erau cu capetele 
acoperite cu o cască de piele surmontată de o grenadă din argint. 
Printre ei am remarcat un pluton de grenadiri purtând legendarele 
ceacouri (de fapt „mitre“, n.n.) cu placă de aramă triunghiulară, a 
cărei formă îşi are obârşia în timpurile împărătesei Ecaterina; apoi 
veneau cavaleriştii încălecaţi pe cai magnifici: cuirasieri cu 
veşmânt alb, cu căşti de oţel şi purtând lănci cu flamură în culorile 
regimentelor! dragoni cu ceacou scund şi săbii prinse â la cosaqueţ 
grenadiri călări a căror cască de fier este garnisită cu un ornament 
în formă de semilună, aşezat de-a curmezişul: husari roşii şi 
albaştri, unii înarmaţi cu carabine, ceilalţi cu lănci; lăncieri cu 
şapska de piele; cazaci de Don şi de Caucaz. 

A doua zi, ţarul s-a dus la Bucureşti pentru a vizita pe prinţul 
Carol şi pe prinţesa Elisabeta. împăratul a găsit în capitala Româ¬ 
niei aceeaşi primire entuziastă a autorităţilor şi a populaţiei. Multe 
doamne au îmbrăcat costumul naţional pentru a-i arunca flori; la 
gară şi pe străzi, cordoane de trupe, ghirlande, verdeaţă, drapele, 
arcuri de triumf, au reînnoit, în mare, sărbătoarea de la Ploieşti. Să 
nu uităm ordinea cortegiului, după corespondentul nostru: în frunte 
un escadron de jandarmi; în spatele a doi valeţi înainta un landou 
cu patru cai înhămaţi â la Daumont şi în care se afla, în fund, ţarul 
având la stânga pe prinţesa Elisabeta şi, pe bancheta din faţă, pe 
ţarevici şi pe marele duce Vladimir; în jurul şi în spatele acestei 
trăsuri, care avansa la pas, mergea un stat-major strălucitor; apoi, 

într-un alt landou, veneau marii duci Serghei şi Nicolae, având în 
faţa lor pe prinţul Carol care stătea, cu modestie, aplecat. O a treia 
trăsură cuprindea pe fiul marelui duce Nicolae şi pe cei doi prinţi 
de Leuchtenberg. Apoi veneau miniştrii, casa militară a împăratu¬ 
lui etc. împăratul, fiii săi şi prinţii din familia imperială purtau pe- 
tunicile lor verzi marele cordon albastru ceruleum al Sfântului 
Andrei şi în jurul gâtului colierul de argint cizelat al acestui ordin 
imperial. 4449 

în acelaşi număr sunt publicate portretele domneşti în 
medalion, gravate după fotografii: principesa Elisabeta poartă cos¬ 
tum popular, iar principele Carol I uniformă de general (p. 389). 

Din faptul că a surprins toate aceste momente, precum şi 
altele în legătură cu viaţa destul de monotonă din campament, dusă 
în constantă nesiguranţă pentru ziua de mâine care putea să fie la k 
fel ca aceea trecută sau să aducă marşuri istovitoare spre ţinte necu¬ 
noscute, se poate vedea interesul lui Dick de Lonlay pentru tot ce 
implica o campanie militară de proporţii, ca şi conştiinţa obliga¬ 
ţiilor misiunii sale de observator neobosit şi nepărtinitor al ei. In¬ 
tr-un timp scurt el călătoreşte foarte mult, vede oraşe şi locuri vari¬ 
ate şi desenează totul, lăsând la latitudinea redacţiei să selecteze 
ilustraţiile şi corespondenţele sale în funcţie de necesităţi. Existenţa 
cotidiană în tabăra rusească a fost un motiv constant al desenelor 
sale. în acelaşi no. 1054 sunt tipărite trei asemenea imagini: Cam¬ 
pamentul de la Băneasa al bateriei regimentului din Cherson; 
Baterie rusă de poziţie stabilită la Brăila şi Ţarcul cailor de arti¬ 
lerie la Băneasa (p. 396). în numerele anterioare apăruseră aspecte 
din aceleaşi locuri reflectând felul de a se distra al soldaţilor în tim¬ 
pul liber sau chiar în marş: In campamentul de la Băneasa - diver¬ 
tismente ale soldaţilor ruşi - Trepaka, dans naţional (no. 1052/9 
Juin 1877, p. 361) şi Cântăreţii unui escadron de cazaci de Don 
(no. 1053/16 Juin 1877, p. 373) cu redutabilii cavalerişti ai stepelor 
călări, înaintând în formaţie pe un drum românesc şi având în 
primul rând un tânăr ce dirijează cu nagaica pe alţi patru camarazi 
ce-1 urmează, cântând din gură şi acompaniindu-se cu un trianglu şi 
o tamburină. Tot acolo pot fi văzute compoziţiile Campamentul în¬ 
tâiului batalion al regimentului din Cherson pe câmpul de la Bă¬ 
neasa şi Parc al echipajelor şi al bagajelor diviziei a 33-a sub o 
biserică (p. 372). 

Acţiunile militare se precipitau: în no. 1056/7 Juillet 1877 
apare Trecerea podului întins de la Brăila Ia Ghecet, pe 23 iunie , în 
prezenţa ţarului (p. 4) unde fiecare obiectiv este numerotat şi trecut 

în legendă, spre identificare. Alexandru II îşi salută trupele cu 
şapca ridicată în mână, într-un gest de mare respect, pentru cei care 
mergeau la moarte pentru cauza creştinătăţii. 

Intitulate Etapele corespondentului nostru — pagini desprinse 
din albumul său sunt publicate în no. 1058/21 Juillet 877 mai multe 
imagini consemnate de acesta din diferite locuri din ţară - ultimele, 
de altfel, de pe pământ românesc, înainte de a trece şi el în Bul¬ 
garia. Schiţele lui Dick de Lonlay au fost prelucrate de rafinatul 
grafician al redacţiei, Daniel Vierge, într-o linie gracilă. nervoasă şi 
expresivă. Acestea sunt următoarele: în marş spre Alexandria ; 
Drăgăneşti - haltă Ia un han ; Drăgăneşti - trecerea unui convoi 
rusesc ; Zimnicea - casă turcească abandonată ; Zimnicea - 
adăpătoare Ia Dunăre ; Zimnicea - bucătăria Cartierului Imperial 
(reprodusă şi în cartea sa En Bulgarie ); Zimnicea - Nizami şi 
başibuzuci prizonieri (la fel, reprodusă în En Bulgarie ); Şiştov - 
interiorul unei moschei ; Şiştov-vechiul castel ; Poroskia - biserică 
grecească ; Alexandria - interiorul unei biserici ; Alexandria — 
Clopotniţă şi cimitir (p. 44-^5). Toate aceste mici desene liniare 
sunt adunate în jurul unuia mai mare, o nocturnă plină de calităţi 
picturale, prelucrată de un alt valoros desenator al revistei F.T. Lix: 
Vedete tuşeşti la o răsctuce aproape de Naipu . Pe o pagină 
următoare sunt concentrate scene culese la Ploieşti cu interioarele 
rezidenţei imperiale şi atenansele acesteia ca şi un local foarte apre¬ 
ciat de militari: Salonul de primire al fătului ; camera de culcare a 
ţarului ; Grădina Moldaira - locul de întrunire al ofiţerilor ; grăj- 
dari şi remizele cartietului imperial (p. 48) - ultimele două repro¬ 
duse şi în volumul său memorialistic En Bulgarie . 

Dick de Lonlay era atât de scrupulos cu documentarea sa 
încât atunci când nu asista direct la evenimente le reconstituia cu 
ajutorul participanţilor sau cu materialele ilustrative ce şi le putea 
procura de la cartierul general. Aşa s-a întâmplat cu desenul scu¬ 
fundării monitorului turcesc „Hifzi Rahrnan 11 pe braţul Măcin, în 
noaptea de 25 spre 26 mai, de o flotilă de şalupe româneşti, armate 
şi rebotezate de ruşi, la care luase parte şi maiorul Ioan Murgescu. 
Artistul nefiind prezent, cere informaţiile necesare unuia dintre 
comandanţii ruşi care-i dă toate explicaţiile spre a compune o ilus¬ 
traţie veridică - cea mai exactă dintre câte fuseseră publicate de 
celelalte reviste de profil. Cu probitate profesională îşi anunţă 
redacţia de această colaborare, fapt ce aceasta menţionează în le¬ 
gendă: „Crochiu de dl. Dick după crochiul explicativ al locotenen¬ 
tului Dubasoff şi desenul monitorului aparţinând statului-major al 

marelui duce Nicolae“, revenind asupra acestei informaţii în textul 
explicativ, foarte detailat, al acţiunii, „Crochiul pe care ni-1 trimite 
dl. Dick a fost sub ochii locotenentului Dubasojf (subl. n.) cu 
desenele şi fotografiile cu canonierele şi monitoarele [turceşti] pe 
care le posedă statul-major al Marelui Duce. 4450 Peste două numere 
(no. 1054/23 Juin 1877, p. 400) apar portretele principalilor eroi ai 
acestui atac nocturn, locotenenţii Şestakov şi Dubasov ce coman¬ 
daseră şalupele „Xenia 44 şi, respectiv, „Ţarevici 44 , lucrate după o 
fotografie difuzată, se pare, la toate agenţiile de presă din Europa, 
de fotograful bucureştean Franz Duschek. Şi în textul însoţitor este 
amintită colaborarea dintre artist şi marinar în vederea slujirii 
adevărului: „Chiar după indicaţiile locotenentului Dubasoff a făcut 
corespondentul nostru crochiul pe care l-am publicat cu acest 
subiect şi pe care jurnalele ilustrate din lumea întreagă l-au repro¬ 
dus cu fidelitate: era modalitatea de a fi exact. 44 

în no. 1059/28 Juillet 1877, când redacţia nu dispune de 
noutăţi de pe front, este publicată o gravură pe o întreagă pagină cu 
Echipajul de campanie al corespondenţilor lui Monde Illustre , 
Moniteur Universel şi Figaro (il. 12) ce are în mijloc, în medalion, 
portretul lui Dick de Lonlay. Artistul are o figură dârză, cu nas drept, 
bărbie voluntară, privire scrutătoare prin lentilele unui pince-nez 
delicat şi o mustaţă groasă cu vârfurile răsucite. Poartă şapcă albă, 
de model rusesc, are o lavalieră romantică la gât şi mai multe deco¬ 
raţii pe piept. Cele patru imagini din jur dau tot atâtea aspecte ale 
vehiculului adaptat la multiple funcţiuni: Echipajul în mişcare ; 
Cabinetul de lucru ; Dormitor ; Sufragerie (p. 61). Ilustraţiile sunt 
relevante pentru viaţa de campanie, destul de comodă, a gazetarilor 
şi artiştilor speciali ce posedau un asemenea mijloc de locomoţie, 
ce le oferea independenţă de mişcare pe câmpiile aride ale Bul¬ 
gariei unde era greu de găsit un loc de odihnă şi de aprovizionare 
decent. 

Activitatea ulterioară a lui Dick de Lonlay pe frontul de la 
sud de Dunăre este legată exclusiv de luptele susţinute de trupele 
ruseşti, aşa că nu ne mai putem referi la ea decât în măsura în care 
erau implicate şi forţele româneşti, fapt ce se întâmplă cu ocazia 
asediului redutei Griviţa, pe 30 august/l 1 septembrie 1877. Artistul 
contribuie cu desene inspirate de această confruntare sângeroasă în 
no. 1072/27 Octobre 1877. Una dintre ilustraţii este o vedută â voi 
d'oiseau asupra câmpului de luptă cu amplasamentul şi numerota¬ 
rea poziţiilor antagoniste: Atacul redutei Griviţa de ruşi şi romani 
(aripa dreaptă) pe 11 septembrie: 1. Reduta turcească; 2, Tranşee 

turceşti, 3. Coloana de atac românească (un batalion din al 8-lea 
de linie, două batalioane de dorobanţi); 4 , Coloana rusească (1 
brigadă din divizia a 5-a a corpului 99), regimentele prinţului de 
Orange şi Arhanghelsk; 5. Al 3-lea batalion de vânători pedeştri 
români; 6. Două baterii ruse; 7. Generalul Alexandru Anghelescu 
comandând divizia a 4-a română; 8. Reduta turcească din centru. 
în prim-plan, în dreapta, batalionul de vânători apare în plin avânt 
spre fortificaţia aflată în centrul compoziţiei. Pe o colină, ceva mai 
departe. în stânga, se distinge silueta generalului român şi a câtorva 
dintre ofiţerii săi de stat-major care privesc evoluţia luptei. Scena 
transmite întreaga tensiune a acelor momente. Cealaltă este la fel de 
sugestivă, redând încleştarea de la nivelul combatantului, direct din 
mijlocul şanţului, când unii dorobanţi vin din dreapta, coborându-1 
cu scări şi gabioane, iar alţii urcă pe stânga peretele redutei. 
Ilustraţia poartă legenda: Atacul redutei Griviţa prin aripa stângă 
de batalionul de Botoşani (al 14-lea regiment de dorobanţi). Că¬ 
pitanul Volter (sic) ucis când punea primul gabion. Ziua de 11 sep¬ 
tembrie (il. 43). Căpitanul Valter Mărăcineanu cade, moale, 
susţinut de un soldat, fără gloria cu care aveau să obişnuiască pu¬ 
blicul toate tablourile grandilocvente editate de litografii români, 
cu mai mult sau mai puţin har, folosind drept model schiţa lui Carol 
Szathmari ce va fi analizată mai târziu. Nimic din elementele ce ar 
fi făcut din această imagine o memorabilă scenă bataillistă după 
formulele prestabilite ale genului: nici steag înfipt în redută, nici 
chipiu fluturat a chemare, nici îmbărbătarea soldaţilor prin gesturi 
teatrale, nici sabia în mână (căci aceasta este în teacă), ci, pur şi 
simplu, moartea firească, aşa cum este ea la război. Este posibil ca 
schiţa să fi fost concepută după indicaţiile vreunuia dintre partici¬ 
panţi sau după ce se consultase cu mai mulţi ofiţeri - aşa cum pro¬ 
cedase cu desenul scufundării monitorului turcesc -, dar acest amă¬ 
nunt nu este specificat nicăieri. Oricum, este sigur că lucrarea nu a 
fost executată de visu pentru că nici un corespondent de front, 
oricât ar fi fost el de curajos, nu s-ar fi expus exact în focul luptei, 
între linii, aşa cum redă autorul în creaţia sa. Această schiţă referi¬ 
toare la luptele românilor, prin realismul ei lipsit de nota eroică de 
care erau tentaţi majoritatea artiştilor bataillişti din epocă, face din 
Dick de Lonlay un excelent slujitor al creionului dedicat scenelor 
de război tratate în tot verismul lor crud. El are norocul să fie 
prezent şi la căderea Plevnei, lucru ce constituie un nou motiv de 
mândrie pentru redacţia lui „Le Monde Illustre": „Acest număr este 
consacrat în mod special capitulării Plevnei după crochiurile d-lui 

Dick, singurul corespondent artistic care a asistat .“ 5I (subl. n.). 
Imaginea tipărită pe prima pagină în no. 1083/13 Janvier 1878 -re- 
desenată de Gustave Janet, unul dintre bunii graficieni ai revistei - 
reprezintă pe Osman Paşa in faţa ţarului , a Marelui Duce Nicolae 
şi a prinţului Carol al României (p. 17). Cei trei comandanţi 
învingători, îmbrăcaţi în mantale, asistă la sosirea muşirului care, 
rănit, este susţinut de medicul său şi de unul dintre adjutanţi. Porţile 
curţii în care este adus sunt date de perete şi prin ele se vede escor¬ 
ta de cazaci a redutabilului strateg otoman. Toţi ofiţerii ruşi aflaţi în 
preajmă îl salută cu respect. Pe un minaret ce se vede peste gardul 
înalt a fost ridicat un steag cu cruce roşie, semn că acolo este insta¬ 
lat un spital. 

Urmează apoi, secvenţial, imaginile cele mai semnificative 
ale derulării evenimentelor căderii Plevnei: întâi o scenă de luptă cu 
Garnizoana turcă respinsă la ieşirea ei spre Dolni-Dubnik este pre¬ 
sată de divizia a 3-a de grenadiri in Plevna, dincolo de Vid (p. 20); 
urmează propunerile de predare -Pariam en tarul turc este primit de 
generalul Strukojf pe podul de peste Vid (p. 21), imagine foarte 
cunoscută, extrem de des reprodusă în majoritatea publicaţiilor 
istorice, de la manuale şcolare la tomuri de studii şi cercetări. 
Trupele otomane respinse, cărora li s-a acceptat predarea, trec din¬ 
colo de Vid printre cordoanele de soldaţi ruşi (p. 28). După aceasta 
urmează partea tristă, degradantă, a războiului: în Apelul ofiţerilor 
turci prizonieri închişi in lagărul de dincolo de Vid (p. 21) se păs¬ 
trează încă o notă marţială, ca între militari de acelaşi grad care se 
respectă reciproc, dar în Prizonierii închişi dincolo de Vid, în 
zăpadă şi Distribuirea de pâine prizonierilor turci închişi dincolo 
de Vid fii. 45) (p. 24), apare întreaga suferinţă a combatanţilor de 
rând, adunaţi pe un câmp nesfârşit peste care ninge cu fulgi mari, 
strânşi în grupuri şi aşezaţi unii în alţii pentru a se încălzi, plim- 
bându-se singuri de colo-colo, rugându-se cu faţa spre Mecca sau 
deja morţi, întinşi pe pământul îngheţat, iar în jurul lor clădindu-se, 
încet, troienele. Grămezi de pâine neagră, plasate chiar în nămeţi, 
sunt împărţite flămânzilor nizami, acum doar umbre firave ale celor 
ce apăraseră cu atâta îndârjire semeaţa redută. După ce-şi primeau 
raţia erau încolonaţi şi trimişi sub escortă spre o destinaţie necunos¬ 
cută, în prizonierat. Aceasta era Drama Plevnei , cum a fost intitu¬ 
lată, generic, această suită de gravuri. Lor li se adaugă Ridicarea 
cadavrelor turceşti din spitalele Plevnei (p. 25). Aceeaşi dezolare o 
inspiră şi drumul pe care trecuseră prizonierii dezarmaţi: Aspectul 
şoselei spre Sofia la intrarea în Plevna unde turcii şi-au depus 

armele\ Casa unde a fost transportat Osman Paşa, rănit, după 
luptă şi Cele 77 de tunuri de oţel luate de la turci in câmpul 
Plevnei , pe şoseaua spre Sofia (p. 29) sunt un aranjament ordonat, 
ostăşesc, de arme fără ostaşi, singure, pierdute, uitate, inutile. 
Armele tăcuseră şi se instaurase iarăşi liniştea. însă acea linişte 
tristă şi grea de după bătălie. 

în ultimul număr al revistei pe anul 1877 - 1081/29 Decem¬ 
bre - fusese publicată o schiţă cu întrevederea dintre Osman Paşa, 
apărăloi'ul Plevnei, Marele Duce Nicolae şi prinţul Carol al 
României (p. 400) desenată de alsacianul FREDERIC 

THEODORE LIX (1830-1897) probabil tot după schiţele fui Dick 
de Lonlay (deşi acest lucru nu este precizat), căci acest pictor de 
gen şi angajat al redacţiei „Le Monde Illustre“ nu luase parte la 
război. Poate de aceea apar şi unele inadvertenţe în vestimentaţia 
personajelor precum şapca şi mantaua rusească, îmblănită, pe care 
o poartă domnitorul nostru care, în tot timpul campaniei, a umblat 
îmbrăcat, fără excepţie, în uniformă românească. Este puţin proba¬ 
bil ca, din curtoazie pentru aliaţi, în acea zi principele să fi arborat 
ţinuta de iarnă a trupelor ţarului. Mai degrabă este posibil ca Lix să 
nu fi înţeles amănuntele schiţei primare, pe care o primise de la 
corespondentul de pe front, sau chiar să fi lucrat din imaginaţie, 
ilustrând impresiile vreunui martor ocular ce se adresase redacţiei 
în scris. Osman Paşa este în trăsură, ridicat de pe banchetă şi dă 
mâna cu Marele Duce, iar prinţul Carol I îl salută. Mai mulţi ofiţeri 
superiori ruşi din spate s-au descoperit în faţa mareşalului otoman 
care, şi în durerea înfrângerii, este demn şi impozant. 

Campania atinsese punctul culminant; după căderea Plevnei 
nu putea urma decât un război de rutină în care era clar că şi 
ultimele forţe turceşti aveau să capituleze. Corespondenţii înce¬ 
puseră să plece pentru că nu se mai anunţau evenimente epocale pe 
câmpul de luptă şi mai ales pentru că venise iama cu frigul şi incon¬ 
venientele ei. Locotenentul american Francis Vinton Greene obser¬ 
va, nu fără ironie, această situaţie, caracterizând cu multă judiciozi¬ 
tate activitatea gazetarilor: „Dintre aceşti optzeci de corespondenţi 
aproximativ jumătate au fost în timpul verii pe front şi mare parte 
din ei s-au expus în luptă, cu cea mai mare temeritate şi au îndurat 
cele mai mari greutăţi fără a se clinti (...). Pentru cealaltă jumătate 
au fost peste vară pe front şi mare parte din ei s-au expus în luptă, 
cu cea mai mare temeritate şi au îndurat cele mai mari greutăţi fără 
a se clinti. (...) Pentru cealaltă jumătate, comodităţile Bucureştiului 
au avut mai mare atracţie. Veneau ocazional la armată, vizitau 

campamentele şi spitalele, studiau caracterul rusesc şi plecau 
înapoi la Bucureşti pentru a-şi digera studiile. Dar când a venit 
iama, aproape tuturor le-a amorţit râvna, şi interesul lor a început 
să slăbească. Unii au plecat înapoi la Paris şi Londra, alţii au rămas 
în Bucureşti. Dar numai patru dintre ei, MacGahan. Grant, Millet şi 
Villiers - ultimul reprezentând Illustrated News -, şi-au târât 
picioarele prin zăpadă în Balcani şi au ajuns la Constantinopol cu 
trupele. Dintre aceştia patru, primii trei erau americani.“ 52 în 
mândria sa naţională, locotenentul Greene îl uită pe Dick de 
Lonlay, cel mai intrepid dintre reporterii de front francezi. Şi el 
urmase armatele ruseşti peste Balcani şi, ajungând în capitala 
Imperiului Otoman, imortalizase întâlnirea dintre sultanul Abdul 
Hamid şi marele duce Nicolae împreună cu statele-majore ale celor 
două armate, până nu demult oponente, reunite în palatul Beyler- 
beyului. Pentru exactitatea multiplelor portrete din compoziţie au 
fost folosite fotografii, aşa cum precizează legenda gravurii: 
„Desen de d-nii Lix şi Scott după crochiurile şi fotografiile comu¬ 
nicate de dl. Dick, trimisul nostru special/ 453 Dar înaintea acestui 
moment solemn care marca încheierea ostilităţilor, în ultimele zile 
ale lui decembrie 1877, când cartierul general rusesc se afla încă în 
Bulgaria, la Bogot, marele duce îl invită pe artist să-i arate desenele 
realizate în intervalul de când se afla afiliat trupelor sale. După ce 
le priveşte pe toate cu mare atenţie, cerând diverse lămuriri, îl soli¬ 
cită pe autor să-i dea şi lui câteva şi, drept recompensă, îi acordă un 
autograf pe caietul de schiţe. Observându-1 interesat de aspectul 
interiorului locuinţei sale, îl îndeamnă să îl deseneze. Aceasta era o 
mare chibitcă din postav, luminată tot timpul de două lanterne pen¬ 
tru că nu avea nici o deschidere prin care să primească eclerajul 
natural. în mijlocul ei era întins cortul de campanie ce slujea de 
dormitor. O maşină de gătit, al cărei coş ieşea prin acoperişul emis- 
feric, încălzea spaţiul şi furniza apa fierbinte necesară ceaiului, atât 
de drag ruşilor. Plasticianul s-a inclus în compoziţie alături de 
marele duce Nicolae - aşezat la o masă, în dreapta, comandantul 
suprem admiră desenele pe care Dick de Lonlay i le întinde. La 
picioarele lor se joacă doi temeri minusculi, mascotele ducelui. 
Atmosfera este intimă şi destinsă de parcă nu s-ar desfăşura în plin 
război şi sub cortul unui personaj de spiţă imperială. Autograful 
este facsimilat: „Merţi pour Ies dessins/Nicolae/Bogot le 22 
Decembre/1877. 4454 

Apropiat de artistul francez atât stilistic, cât şi prin relaţii de 
prietenie născute din împărţirea aceloraşi greutăţi ale campaniei şi 

activităţii umăr la umăr, în aceleaşi bivuacuri şi cu aceleaşi trupe, 
este catalanul JOSE LUIS PELLICER Y FENER (1842-1901) 
(il. 5), corespondent pentru „La Ilustracion Espanola y Ameri¬ 
cana. 11 ” Din cercetarea atentă a operelor celor doi s-ar putea bănui, 
la început, ori că au colaborat efectiv la elaborarea lor, ori s-au 
influenţat reciproc ori - ceea ce ar fi cel mai grav - unul dintre ei 
l-a plagiat pe celălalt. Căci, alegând la întâmplare doar câteva de¬ 
sene se va întâlni acelaşi cantonament de infanterie în Buzău, cu 
acelaşi soldat în manta şi cu raniţă, văzut din spate, aşezat de strajă 
lângă drapelul învelit în husă ce e proptit de o bârnă, atât la Pelli¬ 
cer 6 , cât şi la Dick de Lonlay, ca vinietă în cartea sa En Bulgarie 57 
(doar că la francez este lucrat cu mai multă degajare); sau portretul 
prinţului Tzerteleff, iniţiatorul drumului pesta Balcani al diviziei 
generalului Gurko, pozând în uniforma sa de cerchez, alături de 
calul favorit, atât în ilustraţiile artistului catalan 58 , cât şi în acelea 
ale confratelui de la „Le Monde Illustre 1459 ; sau prezenţa ţarului 
Alexandru II la trecerea Dunării pe 23 iunie, salutându-şi trupele, 
unde între imagini este identitate perfectă, diferind doar ex¬ 
plicaţiile, căci Pellicer este mai scrupulos şi, prin numerotarea per¬ 
sonajelor prezente la operaţiune, se identifică, la numărul 3, alături 
de alţi ziarişti: „corresponsales de los periodicos Figaro, Fanfulla e 
Ilustracion Espanola y Americana Această imagine a fost publi¬ 
cată în no. XXV/8 de Julio de 1877. La precizarea anterioară se 
adaugă şi informaţia, foarte revelatoare, a lui Mlochowski de 
Belina care asistase la traversarea fluviului şi-i observase pe toţi 
ceilalţi confraţi aflaţi acolo, inclusiv pe cei doi desenatori prieteni, 
ce imortalizaseră scena din acelaşi unghi: „Corespondenţii jur¬ 
nalelor sunt acolo, la postul de luptă, în număr complet. Dl Forbes 
de la Daily News este într-o şalandă, Ivan de Woestyne dă sfaturi 
lui Pellicer care desenează trecerea Dunării pentru suplimentul lui 
«Figaro ». Dar baia forţată de la Ghecet la Măcin nu a surâs nici 
unuia dintre aceşti domni şi, în fond, au dreptate, căci nu este nici 
o operaţiune de văzut pe cealaltă parte. Curând, ei pleacă în bărci. 
Ajung şi eu la Măcin, oraş drăguţ, cu aparenţă orientală şi aspect 
pitoresc. Confratele nostru Dick de Lonlay este deja aici împreună 
cu colonelul Brackenberg de la Times . Ne dăm mâinile. îmi pre¬ 
zintă pe cavalerul Lazzaro, corespondent al jurnalelor italieneşti, pe 
dl Marcotti, spiritualul Aristo de la « Fanfulla », pe Edward King, 
corespondent american şi pe dl Bjorlin, locotenent de stat-major 
suedez, care scrie la un jurnal din Stockholm. 4460 


www.dacoromanica.ro 


85 


Şi tot împreună erau cei doi plasticieni şi în Pasul Şipka în 
momentul când sunt găsite trupurile sfârtecate ale unor soldaţi ruşi 
şi când toţi gazetarii martori oculari ai acestui spectacol oribil emit 
o declaraţie ce face cunoscute Europei atrocităţile comise de başi- 
buzuci asupra combatanţilor răniţi şi rămaşi pe câmpul de luptă. 
Dar, pe lângă acest document semnat de colonelul Brackenberg de 
la „Times 44 , de Henri de Lamothe de la „Temps 44 , de Pellicer şi Dick 
de Lonlay, cei doi din urmă fac şi schiţe necesare, zguduitoare prin 
aspectul lor lugubru, cea a catalanului fiind publicată în 
no. XXXI/22 de Agosto de 1877, p. 117. Una din imaginile reali¬ 
zate de artistul iberic lămureşte definitv aceste nedjferenţieri tema¬ 
tice din opera lor: cei doi se aflau într-un grup mai mare de cores¬ 
pondenţi de presă afiliat unei unităţi ruseşti şi aveau, deci, aceleaşi 
modele pe care era normal să le trateze identic, fiind vorba de un 
stil grafic prin excelenţă, fără prea mult modeleu şi cu accentele 
necesare plasticităţii schiţei. Este vorba de gravura intitulată Prin 
Balcani (il. 46) - publicată în no. XXXIII/8 de Setiembre de 1877, 
p. 149 - unde sunt desemnaţi prin litere toţi gazetarii prezenţi în 
acel moment şi reprezentaţi călări, trecând prin vadul unui râuleţ şi 
urcând o pantă. Drumul era deschis de un cazac cu lance, slujind 
probabil de escortă, după care urmau: A) Principele Şakovskoi; 
B) Lamothe, corespondent al periodicului „Le Temps 44 din Paris, cu 
chipiu alb, cu cefar şi haină scurtă; C) Ivanoff de la „Novoe 
Vremia 44 din Sankt Petersburg, cu barbă mare, plete şi şapcă înfun¬ 
dată pe cap; D) Don Jose Luis Pellicer de la „La Ilustracion 
Espanola y Americana 44 din Madrid, aflat în prim-plan, cu faţa spre 
privitor spre a fi recunoscut; el călăreşte mândru, cu o mână în şold 
şi în cealaltă cu o nuieluşă ce-i slujea de cravaşă, cu şapca albă dată 
pe ceafa, barbă neagră şi două curele ce i se încrucişau pe piept şi 
ţineau geanta şi binoclul. în spatele său, notat cu E) călăreşte 
„Monsieur Dick 44 (aşa cum era cunoscut de toţi, inclusiv de propria-i 
revistă şi cum îşi semna chiar materialele) cu redingotă rusească, 
albă, la două rânduri, cu şapcă tot albă, mustaţa în furculiţă şi 
pince-nez cu şnurul prins la butonieră. Toţi au pe mânecă brasarda 
de corespondenţi. 

Având probabil un temperament mai liniştit şi mai poetic 
decât al amicului şi colegului său francez, Pellicer nu este atras de 
scenele violente, de şaije sau atacuri la baionetă, de câmpul de 
bătălie însângerat şi de măreţia victoriei cucerite cu pierderi de vieţi 
omeneşti. De altfel, imaginile de război efectiv la el sunt luate mai 
mult de la distanţă, nu încleştări corp la corp, nu asalturi de redută, 

ci lupte de poziţie, cu focuri sporadice schimbate din tranşee sau 
din ambrazura bateriei. Pellicer are înclinaţie mai degrabă pentru 
viaţa liniştită din spatele frontului, fiind legat de campamentele 
soldaţilor, de manutanţa cu cazanele ei mereu încinse, de trezitul în 
zori, la sunetul goarnei şi după-amiezele molcome, de spitalele mi¬ 
litare, de oraşele cucerite, pustii şi triste şi mai ales de portretele 
combatanţilor în repaus. Nu îl lăsau indiferent nici aspectele etno¬ 
grafice ale ţării prin care trecea: în acelaşi no. XXXIII apar câteva 
femei ce spală la fântână, o casă turcească, minaretul unei moschei 
din Şiştov, un bulgar bătrân ce bate toaca în vreme ce nişte copii, 
neobişnuiţi cu acest sunet, îşi acoperă urechile, şi nişte soldaţi ruşi 
fugind după nişte gâşte într-un sat părăsit. Aceste desene sunt 
alăturate portretului autorului, datorat confratelui Alfredo Perea y 
Rojas (1839-1895). Pellicer are o faţă prelunga, osoasă, pomeţi 
proeminenţi, barbă şi păr negru, rebel, şi o privire pansivă a ochilor 
săi negri, pierduţi undeva, departe, în reveriile sufletului de poet. 

Constant observator al propriei existenţe, lasă documente 
iconografice foarte interesante legate de traiul unui gazetar în care, 
mai totdeauna, se autoportretizează, ca o marcă sigură şi o sem¬ 
nătură a prezenţei sale acolo. în schiţa intitulată Din România in 
Bulgaria - traversarea Dunării (il. 47) - tipărită în no. XXVI1/22 
de Julio de 1877, p. 45 - autorul apare în prim-plan, cu spatele, cu 
binoclul alături şi cravaşa pe umăr, trântit pe fîindul unei bărci la 
care vâslesc doi ţărani bătrâni, mustăcioşi; în barcă se mai află două 
personaje în haine de mixtură militaro-civilă şi un alt ţăran, poate 
schimbul la vâslă. în acelaşi exemplar al revistei sunt inserate mai 
multe imagini din România (p. 48): un han la Drăgăneşti, cu o curte 
mare în faţă în care sunt trase două căruţe pe lângă care, câteva 
gâşte, ciugulesc în voie, sub paza unui băiat desculţ; câteva cruci de 
lemn, strâmbe şi mâncate de vreme, pe care le văzuse în satul 
Naipu, pe un deal, la asfinţit în timpul unui popas (de precizat că şi 
Dick de Lonlay desenase aceste cruci lângă care stăteau de santi¬ 
nelă nişte infanterişti, iar materialul său fusese prelucrat de Fre- 
deric Theodore Lix, devenind o romantică nocturnă publicată în 
„Le Monde Illustre“ no. 1058/21 Juillet 1877, cum s-a arătat mai 
sus). în compoziţia lui Pellicer urmează un peisaj de sat cu o 
fântână cu ciutură şi jgheab scobit într-un trunchi zdravăn, şi din 
nou cu nişte gâşte ce beau apă şi o biserică în fundal; un Voluntar 
român , probabil un miliţian din comunele rurale, îmbrăcat în 
hainele sale de zi cu zi, neuniformizat, fiind însă înarmat cu o puşcă 
veche. 61 între toate acestea, Un popas în marş (p. 48) care prezintă 

trăsura Iui uşoară, acoperită cu prelată, trasă de patru cai şi de care 
sunt prinse toate bagajele şi ustensilele necesare menajului în cam¬ 
panie; călătorii au coborât să se mai dezmorţească şi citesc ziare. 
Mihăileşîi - cartierul general provizoriu al câtorva corespondenţi 
de ziare (il. 48), (p. 49) îi prezintă pe aceştia strânşi în jurul unei 
mese sub umbrarul hanului din sat asistaţi de doi feciori ce stau, 
respectuoşi, la o anumită distanţă, cu şorţul dinainte şi sticle în 
mâini. Trăsurile sunt trase în faţa gardului. Cei cinci gazetari, toţi 
purtând haine şi şepci albe, ruseşti, şi cu brasarda presei pe mânecă, 
degustă mâncarea simplă oferită la sărăcăciosul han de răscruce. 
Luminile şi umbrele purtate sunt excelent realizate prin demitente, 
iar jocul frunzelor şi al razelor de soare ce formează pete schim¬ 
bătoare pe zidul şi veşmintele mesenilor creează o vibraţie ce dă vi¬ 
vacitate compoziţiei. Autorul se autoportretizează din nou, al doilea 
din stânga, în profil, tăind ceva cu cuţitul. Pe aceeaşi pagină este 
tipărită şi o altă imagine plină de picturalitate, Unul dintre podurile 
construite pentru trecerea trupelor - podul de pontoane ca şi caii, 
căruţele încărcate şi oamenii ce supraveghează şi îndeamnă anima¬ 
lele se decupează compact, negru, pe lucirile apusului şi pe undele 
mişcătoare ale fluviului. 

Când, în no. XXX/15 de Agosto de 1877, p. 100, îşi prezintă 
locuinţa din satul bulgăresc „Sarevitza“ - de fapt Ţarevicea, rebote- 
zare rusească a numelui turcesc al satului Tekir —, nu uită să şi dateze 
lucrarea, 4 iulie: o casă ţărănească, acoperită cu olane, în a cărei 
streaşină a fost înfipt steagul pe care este scris numele ziarului „La 
Illustracion Espanola“ (il. 49). în mijlocul bătăturii, în plin soare, la 
o masă de campanie, aşezat pe un scaun pliant, un bărbat scrie 
foarte concentrat, pe când un altul stă ceva mai departe - nici unul 
dintre ei nu este autorul desenului. Un servitor curăţă cartofi, iar un 
altul îngrijeşte de caii deshămaţi; trăsura, cu coviltirul pe jumătate 
strâns, este trasă în apropiere. Toată atmosfera exală tihnă, ca într-o 
zi de vacanţă, fapt accentuat şi de prezenţa în prim-plan a unei cloşti 
cu pui care ciugulesc nesupăraţi de cineva. Schiţa este aşternută cu 
o mână nervoasă, avidă de amănunte şi deprinsă cu redarea lor. 
Profunzimea şi gradarea intensităţilor se fac prin duetul mai tare 
sau mai slab, uneori abia atingând hârtia atunci când figurează 
pomii şi păsările din fundal. Compoziţia apărută în no. XLVIII/30 
de Diciembre de 1877 (il. 11) (p. 405) are aceeaşi notă de document 
pentru modul cum a activat artistul în campanie fiind, în acelaşi 
timp, şi un omagiu adus celor care l-au ajutat în acel răstimp, de la 
slujitori, la cai, trăsură şi obiecte neînsufleţite, direct legate de 

meşteşugul său: brasarda tricoloră de corespondent (în nuanţele 
steagului imperial rusesc - negru, oranj şi alb) cu acvila bicefală, 
numărul de ordine şi ştampila valabilităţii ei; trăsura cu steagul re¬ 
vistei, vizitiul Alexandru pozând mândru* cu barbă, pălărie, cizme 
înalte şi bici în mână, şi bucătarul Jules, zâmbind onctuos pe sub 
cozorocul chipiului său alb; campamentul cu vehiculul adăpostit 
sub o imensă foaie de cort şi autorul lucrând la o masă, în vreme ce 
în jur domină dezordinea de dinaintea amenajării taberei - oala cu 
mâncare pusă la fiert, patul de campanie desfăcut, dar încă neaşter¬ 
nut - pe când două berze privesc, impasibile, de pe acoperiş la 
aceste deşertăciuni omeneşti; urmează calul de călărie, Rubio, gata 
înşeuat, ţinut în frâu de grăjdarul Ivan şi* în sfârşit, căţeluşa Diana 
în mijlocul unei naturi statice formate din echipamentul folosit de 
artist în Bulgaria (busola, binoclul, harta, cravaşa, scaunul de cam¬ 
panie, geanta, un volum de informare turistică pe al cărei cotor 
scrie „Turkey 44 şi blocul de desen). Poate că Pellicer şi Dick de 
Lonlay se sfatuiseră în privinţa acestor imagini care să arate citito¬ 
rilor inventarul şi personalul necesar unei asemenea antreprize, căci 
şi francezul publicase, aşa cum s-a văzut mai sus, un desen intitu¬ 
lat Echipajul de campanie al corespondenţilor lui Monde Illustre, 
Moniteur LJniversel şi Figaro (il. 12). 

Intr-unui din numerele revistei „La Ilustracion Espanola y 
Americana 44 de la finele lunii iunie 1877 se anunţa: „Avem satis¬ 
facţia să oferim abonaţilor noştri în numărul de faţă primele desene 
relative la războiul din Orient pe care ni le-a trimis corespondentul 
nostru artistic special Sr. D[on] Jose Luis Pellicer care a sosit la 
Bucureşti în 7 al curentei, fiind primit acolo cu delicată curtoazie şi 
cu multe mostre de consideraţie de către onoraţii şefi şi oficialităţile 
care aparţin de cartierul general al armatei ruse de sud pe care o va 
acompania, cu autorizaţie cum se cuvine. în apropiata şi dificila 
campanie, ca reprezentant şi artist pentru «La Illustracion Espanola 
y Americana»/ 462 Acolo sunt date ilustraţii cu intrarea în Bucureşti 
a ţarului,^ pe data de 8 iunie; un peisaj din Brăila şi altul din 
Olteniţa. în no, XXIV/30 de Junio de 1877 sunt date alte peisaje: 
Piaţa din Ploieşti în ziua de 12 iunie (p. 420) în zi de târg, cu 
agitaţia specifică, plină de ţărani, de soldaţi veniţi după ultimele 
cumpărături înainte de a părăsi oraşul; Compamentul gărzii imperi¬ 
ale de infanterie care sei'veşîe de escortă împăratului Alexandru 
(p. 421) are aerul specific unei asemenea concentrări printre cor¬ 
turi, cai, rufe întinse la uscat, soldaţi trândăvind pe iarbă, bagaje şi 
mărfuri întinse peste tot, mişună negustori ambulanţi şi ţărani în. 

straie de sărbătoare. Semnătura autorului, localizarea şi datarea 
apar în dreapta jos: Pellicer, Ploesti 77. 

Pentru a informa cititorii asupra amplasamentului podului 
peste Dunăre, cu explicarea punctelor strategice pe un mal sau 
celălalt, recurge la un insolit peisaj luat dintr-un punct înălţat, poate 
chiar de pe un acoperiş căci, în prim-plan, ocupând aproape jumă¬ 
tate de pagină, se văd hornuri, coame de acoperişuri din olane, după 
care se iţesc mai multe catarge de vase, fluviul şi malul dimpotrivă, 
întunecat (p. 424). Maniera de peisajare, foarte sigură şi clară în 
privinţa estimării distanţelor este în acelaşi timp plină de nepre¬ 
văzut prin acest fel de cadrare, mai apropiată de fotografie decât de 
veduta clasică. Câteva chipuri pitoreşti de cazaci şi cerchezi for¬ 
mează obiectul portretelor sale din acelaşi număr. 

Artistul catalan îşi continuă trecerea prin alte oraşe ale 
României, punctându-şi-o cu diverse imagini publicate în 
no. XXV/8 de Julio de 1877: Ploieştiul, unde a stat mai mult timp, 
îi suscită încă o schiţă - Dependinţele cartierului general rusesc 
(p. 4) - cu bucătăria stabilită sub un şopron în preajma unei bise¬ 
rici, unde câţiva ruşi bărboşi, în rubăşti înflorate, trebăluiesc sau 
discută preţul unor produse cu nişte furnizori locali; Buzău , cam¬ 
pament al infanteriei de linie ce are în prim-plan o santinelă în 
manta şi cu întregul echipament, păzind steagul unităţii ce era în¬ 
velit în husa impermeabilă şi sprijinit de o bârnă, iar în planul se¬ 
cund alţi soldaţi ruşi cu raniţele în spinare, gata de a pomi în marş: 
Brăila, campament al cazacilor în apropierea localităţii , cu unul 
dintre redutabilii cavalerişti din stepă, de data aceasta pe jos, păzind 
cu sabia în mână lăncile camarazilor, aşezate în formă piramidală, 
iar în spate sunt parcate, în ordine, mai multe tunuri şi chesoane. în 
acelaşi exemplar al revistei este inserată şi ampla compoziţie 
Trecerea armatei ruse pe malul drept al Dunării , in prezenţa ţaru¬ 
lui Alexandru , la Galaţi, pe 23 iunie (p. 5). Pentru a fi mai explicit, 
autorul a numerotat diverse obiective şi personaje, printre care şi 
gazetarii prezenţi la eveniment: „1. poziţii cucerite de ruşi; 2. am¬ 
bulanţa Crucii Roşii; 3. corespondenţii periodicelor „Figaro 44 , 
„Fanfulla 44 şi „Ilustracion Espanola 14 ; 4. cazaci de Don; 5. ofiţeri din 
garda de cazaci de Caucaz; 6. Ţarul Alexandru II; 7. gardă de infan¬ 
terie; 8. calea ferată de lângă port; 9. unităţi militare care se 
îndreaptă spre port; 10. Canalul Măcin; 11. aşezarea Măcin; 
12. vaporul Fulgerul; 13. nave blindate pentru transportul trupelor 
la Măcin; 14. şalupa Xenia; 15. unitate de infanterie 44 . 

Trecând în Bulgaria şi fiind afiliat trupelor ruseşti, Pellicer 
nu mai are decât sporadic posibilitatea să ia contact cu armata 
română, în no, XXXVII/8 de Octobre de 1877, în compoziţia Prin¬ 
cipele Carol al României acompaniat de generalul Zotov vizitând 
linia ocupată de armata sa in faţa Plevnei (il. 50) (p. 225), cele 
două personaje importante nu sunt vizibile, ci mai mult se ghicesc 
în fruntea'călăreţilor, căci artistul se plasase în spatele grupului, 
surprinzând doar escorta de cerchezi cu puştile lor în huse de blană. 
Cu acelaşi prilej ajunge, pe 10 septembrie, în reduta Gri viţa 1, 
aflată în posesia românilor şi, dintr-o ambrazură, observă Plevna şi 
execută schiţa intitulată Poziţiile turcilor în Plevna văzute in timpul 
unui popas la Gri vi ţa (il. 51) (p. 228). Acolo desenează pregătirea 
pentru tragere a unui tun de către artileriştii noştri, cu servanţii în 
baterie şi ofiţerul pe parapet, privind prin binoclu efectul focului şi 
dirijând tirul. Alături de ei era aşezat un mare ulcior de apă. Se pare 
că acesta era un semn distinctiv al românilor, atât necesitate, cât şi 
formă de a-şi întreţine amintirile de acasă, când luau cu ei apă la 
câmp, la coasă sau la treierat - emblemă identică samovarului ru¬ 
sesc pe care îl inserează în schiţele cu soldaţii ţarului. Un ulcior i- 
dentic plasează şi lângă dorobanţul ce stă de strajă în tranşee într-o 
noapte ploioasă, cu capul tras între umeri şi căciula înfundată până 
la l ^iii, având pana de curcan pleoştită de umezeală (il. 52). 
Lucrarea este foarte elocventă pentru traiul greu al soldaţilor şi 
privaţiunile ce le-au îndurat, iar efectele de noapte şi de texturi, 
îmbibate de apă sunt admirabil redate de plastician. Aceasta gra¬ 
vură a fost publicată în no. XLII/15 de Noviembre de 1877 sub 
titlul greşit de Avanpost rusesc in tranşeele din faţa Plevnei (p. 297) 
datorat, probabil, grabei redactorului şi necunoaşterii diferenţelor 
uniformologice, pentru că este evident că soldaţii muraţi de apele 
meteorice sunt dorobanţii noştri, şi nu ostaşii imperiali. De altfel, 
imaginea este cea mai cunoscută din opera lui Pellicer şi adesea a 
fost reprodusă în publicaţii româneşti. 

O ultimă schiţă referitoare la noi, apărută în no. XLI11/22 de 
Noviembre de 1877, este Griviţa (Bulgaria) - corp de gardă de 
«Dorobanţi» } soldaţi români (il. 53) şi prezintă o casă cu pridvor 
înălţat în umbra căreia se odihneşte un curcan, trântit pe o moviliţă 
de pământ, cu puşca şi un blid lângă el; în preajmă sunt priponiţi 
trei cai înşeuaţi; alte căciuli dorobănţeşti se disting în umbră. Un 
ţăran bulgar priveşte apropierea unui soldat ieşit din postul de pază. 
Aceeaşi linişte paşnică, dragă lui Pellicer, rezidă şi în această scenă 

de repaus dintre lupte, cu oameni împăcaţi cu soarta lor şi cu ei 
înşişi. 

Don Jose Luis Pellicer y Fener şi Dick de Lonlay erau ne¬ 
despărţiţi, aşa cum o demonstrează identitatea tematică a lucrărilor 
semnate de ei şi, eventual, împrumutul de către cel din urmă a 
unora dintre schiţele confratelui catalan pentru ilustrarea volumului 
său memorialistic En Bulgarie, aşa cum am precizat deja. Fiind atât 
de apropiaţi, celor doi li se întâmplă să sufere aceleaşi pagube din 
cauza hoţilor locali, aşa cum informa ziarul bucureştean „L’Orienf 4 : 
„Nu totul este roz pentru corespondenţii care urmează armatele. 
Independent de oboseala şi pericolele inerente în meseria lor, ei 
sunt, de asemenea, expuşi a fi furaţi de o mulţime de negustori şi 
chiar de servitorii pe care îi iau în serviciul lor. Aceasta li s-a 
întâmplat d-lor Lazzaro de la lllustrazione italiana şi de la Roma 
din Neapole, Dick de Lonlay de la Moniteur Universel , Pellicer de 
la îlustracion Espanola y Americana. Din fericire dl prefect de 
poliţie, cu obişnuita-i amabilitate a promis acestor domni să le facă 
dreptate, prompt şi riguros. 4463 

A fost deja amintită competiţia existentă între „Le Monde 
Illustre 44 , cu numeroşii săi emisari artistici, şi „L’Illustration 44 care 
nu beneficia decât de doi: vienezul Ladislaus Eugen Petrovitz şi 
parizianul Auguste Andre Lanţon. Dar, până a fi ei trimişi pe teren 
şi până a li se publica desenele luate pe viu, redacţia tipărise infor¬ 
maţii despre prezenţa românească pe arena evenimentelor bal¬ 
canice. Astfel, în „L'Illustration 44 no. 1775/3 Marş 1877, sub titlul 
Armata română (p. 140), apare o întreagă pagină cu toate tipurile 
de uniforme ale trupelor noastre, desenate cu cea mai mare atenţie 
pentru caracteristicile şi pentru personalitatea lor naţională. Autorul 
fusese reputatul ilustrator şi xilograf CHARLES BAUDE (1853- ?) 
întrebuinţând probabil o documentaţie primită din ţară sau folosind 
chiar rigurosul Album al Armatei Române editat în 1873 de fotogra¬ 
ful şi litograful bucureştean M.B. Baer. La interval de două luni, în 
no. 1783/28 Avril 1877, p. 265, este tipărit chipul domnitorului, 
gravat după o fotografie lucrată în studioul maestrului parizian 
Lejeun. Acesta era portretul oficial al prinţului Carol I din această 
epocă, fiind dat publicităţii şi în alte periodice europene. 

Nea vând un reprezentant de partea turcească, gravurile cu 
scene din Constantinopol şi, în special, din ambianţa sultanului şi a 
Curţii sale, erau făcute după fotografiile furnizate de atelierul, deja 
celebru în imperiu, al fraţilor Abdullah. Aşa este portretul colectiv 
al corespondenţilor de presă ai principalelor jurnale continentale, 

trimişi în capitala Imperiului Otoman, pentru a asista la conferinţa 
Puterilor europene menită a convinge Sublima Poartă să acorde 
unele libertăţi popoarelor supuse; imaginea a apărut în no. 1774/24 
Fevrier 1877. p. 116, şi a fost reluată, aşa cum s-a văzut mai sus, de 
„The Pictorial World 44 No. 157/March 3, 1877, p. 5. Acesta este un 
important document iconografic pentru cunoaşterea chipurilor 
acelor temerari reporteri care, peste câteva luni, aveau să se afle pe 
linia de foc. 

LADISLAUS EUGEN PETROVITZ (1839-1907) pare mai 
mult un observator independent al evenimentelor, furnizând 
benevol informaţii, fără a avea un angajament prealabil cu revista 
pariziană. De altfel el este chiar prezentat drept „corespondent par- 
ticulier de LTllustration 14 . De la el provin câteva desene cu subiecte 
româneşti - în special vedute - fără a avea lejeritatea lui Lonlav, 
acurateţea lui Schonberg, linia elegantă şi spiritul maliţios al lui 
Meylan, gingăşia redării unei atmosfere paşnice atât de caracteris¬ 
tică lui Pellicer sau vigoarea colegului Langon. El este, mai de¬ 
grabă, un foarte corect desenator de panorame şi arhitecturi, redac¬ 
ţia folosindu-i la maximum această aplecare. Bombardarea Olte¬ 
niţei (Valahia) de monitoarele flotilei turceşti a Dunării , apărut în 
no. 1786/19 Mai 1877, p. 320-321, este o schiţă amplă, dezvoltată 
pe două pagini, luată de undeva de pe apă, cu \edere spre malul 
r0 t^*npsc; în prim-plan, cele trei cuirasate trag asupra oraşului ce 
apaic in depărtare. Este greu de precizat dacă lucrarea este rodul 
observaţiei după natură, aşa cum preciza textul, sau al purei fan¬ 
tezii. căci este puţin probabil ca artistul să fi avut acces pe un al 
patrulea bastiment otoman, şi nu putea fi nici pe malul opus, aflat 
încă în puterea păgânilor; pe de altă parte, puternicele monitoare - 
atât de impozante în desenul corect şi excelent documentat al lui 
Dick de Lonlav - aici apar doar ca nişte şalupe mai mari, dovadă în 
plus că autorul nu le văzuse prea de aproape. Mai posibil este ca 
Petrovitz să fi folosit o schiţă mai veche a sa luată pe Dunăre, în 
care a inclus vasele de război turceşti, asupra cărora avea doar in¬ 
formaţii sumare. în no. 1788/2 Juin 1877 dă alte două vedute unde 
prezenţa patrulelor, a bateriilor şi a unor personaje e doar o metodă 
de a anima scena, altfel o pură schiţă de atlas geografic sub per¬ 
spectivă cavalieră: Giurgiu (România) - patrulă călare suprave- 
ghiind cursul Dunării şi Vedere generală a Ghecetului şi Mă cinu¬ 
lui luată după o înălţime din faţa Brăilei (România) pe Dunăre 
(p. 348). în Brăila asistă la sosirea primei divizii de voluntari bul¬ 
gari, şi momentul i se pare demn de reţinut, publicându-1 în acelaşi 

no. 1788 la p. 349: trupele pedestre şi călări trec printr-o piaţă 
străjuită de clădiri impozante cu două şi trei etaje, şi de o biserică 
modestă, fără turlă, numită „biserica împărătească", sub privirile 
unor curioşi - un sacagiu şi un căruţaş ce-şi opriseră atelajele pen¬ 
tru a vedea mai bine şi un burghez cu joben pe cap, însoţit de fiul 
său nevârstnic. Imaginea are în ea ceva static, neimplicând deloc 
participarea afectivă a autorului. Acelaşi convenţionalism rece îl 
are şi vederea panoramică a Brăilei sau a altor câtorva oraşe şi 
fortăreţe de la Dunăre: Vedere panoramică a oraşului Kt din 
(Bulgaria) situat în faja Calafatului ; Cetăţuia de la Başi-Kanal vis 
ă vis de Brăila (il. 54); Cetăfuia Smurda-Kanal la Giurgiu , toate în 
no. 1789/9 Juin 1877, p. 364. Nici chiar în compoziţia Locuitori din 
Calafat refugiinduse în interiorul fării din cauza bombardamen¬ 
telor (p. 365) nu este mai vivace, deşi imaginea i-ar fi putut suscita 
interesul etnografic şi sociologic: ţărani şi orăşeni pe jos, călări pe 
măgăruşi sau urcaţi în căruţe ticsite de lucruri, purtând baloturi pe 
cap sau în spinare, un întreg grup de oameni au plecat în bejenie, ca 
în vechime. Mai interesant este un peisaj cu Palatul Cotroceni pus 
la dispoziţia ţarului, văzut dinspre parcul cu arbori înalţi, cu alei 
umbroase şi curate, pe care sunt bănci pe care stau la taifas doi 
ofiţeri ruşi, tipărit în no. 1790/16 Juin 1877, p. 377. Urmează alte 
câteva schiţe făcute la Dunăre: Monitoarele turceşti la Sulina, braţ 
principal al Deltei Dunării (în no. 1792/30 Juin 1877, p. 424), Po¬ 
ziţii ruseşti în satul Slobozia, vis ă vis de Rusciuk şi Poziţii ruseşti 
pe malul românesc în faţă cu Pvrgos (în no. 1798/11 Aout 1877, 
P- 84). 

Petrovitz nu era caracterizat de inspiraţie, el înscriindu-se 
între acei ilustratori fără prea mult har, dar corecţi şi sârguincioşi 
care trimiteau, din când în când, materiale pentru presă, din zone 
unde nu ajunseseră încă cei acreditaţi oficial. Calităţile sale incon¬ 
testabile de riguros reproducător la scară a peisajelor, cu explicarea 
fiecărui punct de pe ele - promontoriu, fort. oraş, râu etc. - deveni¬ 
seră indispensabile redacţiei pentru a pregăti cititorii asupra mediu¬ 
lui unde aveau să se desfăşoare evenimentele ale căror personaje 
urmau să fie imortalizate de Auguste Lanţon. Cei doi şi-au unit 
chiar forţele pentru redarea veridică a cadrului în care s-a desfă¬ 
şurat traversarea fluviului în Bulgaria, ariditatea tehnicistă a schi¬ 
ţelor de poziţii a lui Petrovitz fiind animată de figurile desenate cu 
dexteritate de Lanţon, cu tipuri de cazaci şi infanterişti ruşi anga¬ 
jaţi în acţiune. Cei doi au realizat astfel două compoziţii ample şi 
pline de forţă: Trecerea Dunării de Divizia 12 din al 8-lea corp ru- 

sesc pe 27 iunie şi A doua trecere a Dunării - brigada generatului 
lolsin din divizia a 14-a din al 8-lea corp trecând fluviul în bărci, 
la Zimnicea, pe 27 iunie, ambele în no. 1795/21 Juillet 1877, 
p. 40-41 şi 33. 

AUGUSTE ANDRE LANQON (1836-1887) era o persona¬ 
litate bine cunoscută a redacţiilor şi un constant participant la 
saloane, remarcându-se ca un admirabil pictor animalier şi batail- 
list. Fusese elev al Şcolii de Arte din Lyon, apoi, la Paris, elev al lui 
Picot; mare admirator al sculptorului Antoine Louis Barye - cele¬ 
bru pentru realizarea animalelor sălbatice în poziţii foarte diverse - 
Lanţon acumulase un bogat bagaj de cunoştinţe care îi dădeau o 
deosebită lejeritate în tratarea oricărui subiect. El se impusese şi ca 
desenator şi gravor, aceste cunoştinţe tehnice sesizându-se în felul 
său de lucru, ce împletea linia cu pata de laviu bine plasată şi fără 
a face abuz de griuri; bazându-şi efectele pe duetul expresiv mode¬ 
lat, cu parcimonie a detaliilor, prinzând esenţialul dintr-o ochire, 
foarte la obiect, fără a se pierde în elemente inutile care ar fi dat de 
furcă gravorului care prelua crochiul său, îl decalca şi îl tăia în 
lemn. La cei 41 de ani ai săi câţi avea în 1877, artistul era deja 
matur, poseda un stil bine cristalizat şi era perfect pregătit pentru 
campanie, căci până atunci dusese o existenţă aventuroasă şi se 
călise în lupte efective. Avea deja experienţa unui război, cel fran- 
co-prusian din 1870-1871, când se înrolase în Ambulanţa Presei, 
du L -e servise ca sergent într-un batalion de marş. Luase parte şi 
la Comuna din Paris şi se aflase la un pas de a fi trimis în faţa plu¬ 
tonului de execuţie, dar scăpase doar cu o detenţie de şase luni, 
după care fusese achitat. De aceea, poziţia de trimis special al revis¬ 
tei „LTllustration“ pe un câmp de luptă i-a surâs. Pe lângă emoţii şi 
pericole, aventuri şi experienţe insolite, această acreditare îi oferea 
şi posibilitatea de a se exersa în subiectele sale preferate. Din 
păcate, antecedentele sale de comunard nu erau o carte de vizită pe 
placul statului-major rusesc, atât de temător de propagandă pentru 
democraţie şi comunism. Astfel că plurivalentul artist a trebuit să se 
mulţumească doar cu scenele văzute în România, fără a putea urma 
armatele pe câmpul de luptă. Mlochowski de Belina, care îl 
cunoştea şi îl aprecia fără rezervă, notează, cu regret, această stare 
de lucruri care a privat presa ilustrată de o valoroasă contribuţie a 
unui artist de prestigiu: ,,A sosit dl. Lan^on. faimosul desenator de 
la L lllustration. El caută să fie acreditat la cartierul general rus, dar 
bietul băiat nu ştie cum să o facă din cauza trecutului său prea 
republican din 1871. Ce păcat că oameni cu meritele sale se 

rătăcesc în furtuna demagogică a acestei epoci! El a făcut precum 
Redus, precum Courbet. precum atâţia alţi republicani înverşunaţi 
şi, în pofida talentului său incontestabil, nu îndrăzneşte să se pre¬ 
zinte colonelului Hasenkampf care l-ar trimite să ceară o scrisoare 
de recomandare semnată de colonelul Gaillard. ataşatul militar 
francez la cartierul general rus, iar colonelul Gaillard nu este numai 
un militar instruit şi foarte apreciat peste tot. dar el a prezidat, de 
asemenea, un consiliu de război în 1871 şi are o memorie prodi¬ 
gioasă. Biet Langon! De ce nu ai rămas tu artistul \esel şi spiritual 
pe care l-am admirat la Bau-Saint-Martin, la Metz, în 1870, în 
vreme când nu era comod să vorbeşti despre republică în mijlocul 
gărzii imperiale? 14 ^ 

Publicarea desenelor sale începe din no. 1786/19 Mai 1877, 
cu o vedere a Noii Orşove şi a cetăţii turceşti Ada-Kaleh (conotat 
Ada-Kalessi ) şi scena debarcării la Baziaş a unor refugiaţi bulgari. 
Interesant este redat prânzul modest al salahorilor portului Orşova, 
români sărmani îmbrăcaţi fiecare după posibilităţi, cu sumane sau 
haine scurte, unii desculţi, alţii cu opinci, dar toţi având cusut pe 
căciulă un număr de ordine (p. 317). Chipurile obosite, privirile 
pierdute, stinse, ale acestora, îl arată pe Lanţon ca un excelent por¬ 
tretist şi observator al chipului omenesc. Cunoscând situaţia arma¬ 
tei române din descrierile tendenţioase ale lui Johann Nepomuk 
Schonberg din „Le Monde Illustre 44 , compoziţia cu Dezertori aduşi 
la o cazarma de recruţi, la Craiova, apărută în no. 1787/26 Mai 
1877. p. 333. nu mai frapează; fugarii însă nu se văd. ci doar câţiva 
dorobanţi îndreptându-se spre poarta unităţii de care stau sprijiniţi 
mai mulţi voluntari şi recruţi în straie ţărăneşti; s-ar putea să fie 
vorba de o neînţelegere a celor ce se petrec acolo, iar titlul să fie 
eronat. 

în mod surprinzător, Lanţon este atras de aspectele etno¬ 
grafice mai mult decât toţi ceilalţi documentarişti de război, aceste 
subiecte împletindu-se la el cu acelea militare tocmai pentru a 
specifica pronunţatul caracter naţional şi popular al războiului. O 
cantină a miliţiei române Ia Craiova - apărută în no. 1788/2 Juin 
1877, p. 349 - reflectă împletirea absolut naturală dintre soldaţii 
ţărani şi civilii ţărani: o femeie cu doniţa lângă ea le oferă militari¬ 
lor ceva de băut, probabil bragă, iar puţin mai încolo apare taraba 
pe trepied a unui plăcintar ambulant. Aceeaşi prezenţă a filonului 
popular o găsim şi în compoziţia intitulată Instrucţia recruţilor 
armatei române la Craiova , din acelaşi exemplar al revistei, unde 
viitorii soldaţi, cu căciuli ţuguiate şi în mantale, stau jos, cu puşca 

între genunchi, într-o pauză dintre exerciţii - ei sunt obosiţi, la fel 
ca hamalii din port (publicaţi cu câteva numere mai înainte), dar îşi 
fac datoria. Un ofiţer de artilerie, în picioare, pare stingher între 
recruţii extenuaţi, care nu-1 bagă în seamă, ştergându-şi transpiraţia 
de pe frunţi sau privind în gol. Comentariul desenelor este plin de 
simpatie şi admiraţie, atât pentru aceşti fii ai poporului, cât şi pen¬ 
tru ofiţerii lor, în totală opoziţie cu tonul caustic al lui Johann 
Nepomuk Schonberg: „Aceşti oameni îşi păstrează costumul lor 
naţional până la încorporare. Ei sunt nişte voinici veseli, supli, bine 
construiţi, inteligenţi. Ofiţerii au aluri franţuzeşti şi aproape toţi ne 
vorbesc limba. Soldatul român este sobru. Nici un om beat în can¬ 
tinele lor. Este adevărat că drept principală băutură răcoritoare li se 
vinde un fel de lapte de cocos (bragă, n.n.) care nu este făcută deloc 
pentru a li se urca oamenilor la cap. Echipamentul din timpul in¬ 
strucţiei se compune dintr-un centiron de piele groasă cu două car¬ 
tuşiere, una în faţă alta în spate, şi dintr-o port-baionetă. Instrucţia 
este făcută de bătrâni soldaţi reangajaţi funcţionând ca subofiţeri şi 
comandaţi de ofiţeri demisionaţi/ 105 

în no. 1789/9 Juin 1877 este tipărită gravura O fântână pe 
drumul Calafatului (p. 365) la care îşi adapă caii mai mulţi călăraşi, 
fără a descăleca, fiind în misiune importantă. Erau, probabil, 
aceiaşi cavalerişti care i-au furnizat artistului subiectul pentru O 
patrulă pe înălţimile Golenţului în apropiere de Calafat , care apare 
pe a^eaşi pagină a revistei, notaţi într-una dintre imaginile foarte 
cuiiu^ ue ale iconografiei războiului. Prezenţa populaţiei civile 
punctează constant traseul şi popasurile trupelor. în no. 1790/16 
Juin 1877, p. 380, apare o întreagă suită de desene semnate de 
Lan^on: un Convoi de tunuri Krupp venind de la Craiova în drum 
spre Calafat se intersectează cu un şir de căruţe; Popasul de noapte 
al unui convoi pe înălţimile ce domină Dunărea îi prilejuieşte au¬ 
torului realizarea unor efecte de clarobscur, pe care le-ar fi invidiat 
orice exersat pictor de nocturne, pentru expresivitatea chipurilor 
ţăranilor strălucind la flăcările focului în jurul căruia s-au adunat şi 
pe care fierbe ceaunul; Un post de infanterie pe drumul dintre 
Craiova şi Calafat este o scenă de repaus din puţinul timp liber al 
soldaţilor, cu o santinelă sprijinindu-şi faţa gânditoare în puşcă şi o 
pergolă sub care un gradat stă trântit pe un pat în vreme ce afară, 
lângă peretele ei de stuf, stau turceşte câţiva ostaşi ce şi-au pus nişte 
porumb la copt. Aceeaşi observare realistă a vieţii combatanţilor 
simpli, fără a schimba ceva, fără a edulcora sau a omite cu bună 
ştiinţă amănuntele defavorabile, surprinsă în desene luate chiar din- 

tre ei şi de la nivelul lor limitat de a gândi viaţa de campanie, doar 
din perspectiva zilei prezente în care preocuparea principală era 
dacă vor avea sau nu raţia întreagă de mâncare şi băutură, apare şi 
în schiţa Distribuirea şliboviţei în rândurile vânătorilor pedeştri 
români la Cetate unde militarii aşteaptă în ordine să li se dea porţia 
de rachiu, turnată de un popotar din nişte bidoane de tablă, sub 
supravegherea unui gradat. Vânătorii sunt înveşmântaţi în ţinuta de 
cazarmă, cu boneta pe cap, doar doi purtând pălăriile specifice 
armei. Ofiţerul este în spate, vorbind trupei ce-şi aşteaptă rândul. In 
schiţa cu Masa ofiţerilor de stat-major ai garnizoanei din Calafat 
prezintă, cu spiritul său dezvoltat de observaţie, câteva tipuri şi 
fizionomii caracteristice de militari superiori din diferite arme (arti¬ 
lerie, cavalerie, vânători), fără a intra în detalii de uniformă, cum 
procedau Schonberg şi Lonlay. Referindu-se la această scenă ca şi 
la cea anterioară, cu raţia de şliboviţă a soldaţilor, textul însoţitor dă 
explicaţii în termeni binevoitori: „Locuitorii acestui oraş (Calafat, 
n.n.) care sunt refugiaţi din cauza bombardamentului, cum am mai 
spus înainte, evident că nu s-au întors; astfel că locul este mereu 
pustiu. Bineînţeles, aici este vorba numai de populaţia civilă. Ma¬ 
joritatea hotelurilor sunt abandonate şi golite de mobilier. In acelaşi 
timp, câteva s-au menţinut bine: acelea unde şi-au luat pensiune 
ofiţerii. Aceşti domni trăiesc acolo ca şi când n-ar fi nimic şi mă¬ 
nâncă liniştiţi pe terase fără grija obuzelor care, câteodată, trec 
şuierând pe deasupra capetelor lor. Dar aceasta este meseria lor. şi 
ei sunt pregătiţi. Soldatul român este pe cât de viteaz pe atât de 
sobru. El trăieşte din puţin. Marele său festin este distribuirea ce se 
face în fiecare dimineaţă între rânduri a unui fel de rachiu foarte 
tare numit şliboviţă. Aceasta îi dă tonus şi forţa de care are nevoie 
în picioare pentru că, în acest moment, nu se duce chiar o viaţă de 
sibarit pe malul drept al Dunării. 1466 

Nici unul dintre confraţii plasticieni nu elaborase vreo schiţă 
legată de formele de habitat şi cu atât mai puţin cu interioarele a- 
cestora. Or, Lanţon, pe o întreagă pagină din no. 1796/28 Juil- 
let 1877, p. 60, dă două imagini cu un bordei de pe malul fluviului, 
întâi intrarea cu stâlpii de lemn sculptaţi, în faţa căreia câţiva 
dorobanţi îşi gătesc mâncarea sub cerul liber; apoi interiorul sordid, 
lumina slabă facându-1 şi mai mohorât, unde stăpânul său - un ţăran 
pletos şi zdrenţăros - stă, respectuos, în picioare, împreună cu soţia 
şi cei trei copii speriaţi, în faţa artistului ce lucra, „in situ“. Mobi¬ 
lierul este sărăcăcios: doar o masă rotundă şi joasă, ridicată pentru 
a crea mai mult spaţiu şi rezemată lângă uşă, de un hârdău, de care 

stă sprijinit un dorobanţ căzut pe gânduri, cu priviri apatice. Printre 
picioarele celor prezenţi se joacă un godac jigărit, locatar obişnuit 
al bordeiului. Textul alăturat este la fel de relevant: „Sărace sate 
aceste sate de pe malurile Dunării. Câteva colibe făcute din pământ 
şi paie, unele lângă altele, şi iată-le. Fiecare colibă are un mare 
acoperiş sprijinit pe nişte ziduri înalte de un metru. în perete, o 
gaură: este hornul. Intri acolo jos cum poţi. Unele dintre aceste co¬ 
libe sunt aproape complet sub pământ. Dăm o mostră, aspect exte¬ 
rior şi aspect interior. Intrarea este la nivelul soclului, un fel de uşă 
acoperind deschiderea unui culoar care duce la locuinţa subterană 
care se compune, în general, din două camere. Una, cea principală, 
nu primeşte lumină decât prin culoar. Părţile sunt susţinute de 
trunchiuri de arbori care, printr-un meşter-grindă, împiedică prăbu¬ 
şirea pământului şi a acoperişului. Acoperişul este făcut din crengi 
împletite şi din paie de grâu, totul acoperit cu noroi uscat. După 
această încăpere vine cealaltă, aceea unde doarme familia. Este, 
evident, ca într-un cuptor. Trişti locuitori, şi totuşi, locuitorii nu 
sunt prea melancolici din cauza aceasta. Se râde ca peste tot şi co¬ 
piii fac mare gălăgie împărţindu-şi locul cu găinile, câinii şi porcii, 
admişi să trăiască în intimitate cu stăpânul casei. în zilele frumoase, 
toţi aceşti copii mişună pe uliţe în vreme ce bărbaţii răscolesc 
pământul din care trăiesc cu toţii, iar femeile se ocupă de treburile 
casei, îngrijesc animalele, pregătesc mâncarea sau spală la fântână 
catrafusele familiei." 6 ^ 

Aceeaşi întâlnire firească dintre ţăranii de acasă şi ţăranii în 
uniformă care luptau pentru casă, se găseşte şi în celelalte crochi¬ 
uri ale lui Lanţon, luate „după natură", cum nu uită niciodată re¬ 
dactorul să precizeze în textul însoţitor: în Cavalerişti români la o 
fântână pe malul Dunării (il. 55) (no. 1801/Ier Septembre 1877, 
p. 137) se vede construcţia de zidărie a cişmelei unde câţiva călă¬ 
raşi în ţinută de cazarmă, cu bonete, îşi adapă caii sub privirile unor 
localnici; în Corvoada de apă a prizonierilor turci de la Nicopole 
conduşi de soldaţi români (p. 140) - gravură mult reprodusă de 
atunci încoace în diverse ocazii - apar câţiva dorobanţi în opinci 
escortând cu arma în mână un grup de osmanlâi cu găleţile pline. 
Rezervişti şi soldaţi în permisie adunăndu-se Ia corpurile lor este o 
duioasă compoziţie din no. 1804/22 Septembre 1877, p. 180. cu 
mai mulţi ostaşi însoţiţi de neveste şi părinţi până în preajma uni¬ 
tăţii, despărţirea fiind grea de ambele părţi; pentru a le mai mângâia 
năduful plecării de acasă în necunoscut, pe front, departe de locu¬ 
rile cunoscute, tărăncile cară armele şi parte din bagajele soţilor 

devenind şi ele, pentru o clipă, ostaşi alături de ei. Trecerea Dunării 
Ia Corabia de către români (il. 56) (p. 180) nu are nimic din teatra- 
lismul căutat de Lonlay şi Pellicer - aici totul decurge încet şi plic¬ 
ticos pentru cei ce-şi aşteaptă rândul, cum sunt călăraşii trântiţi în 
iarbă, pe malul apei, cu caii alături, ce privesc la traversarea fluvi¬ 
ului, pe pontoane, de camarazii lor; unii au timp chiar să-şi spele 
rufele sau să umple bidoanele cu apă. O notă amuzantă aduce 
schiţa cu trecerea în revistă, la Corabia, a bărbierilor-chirurgi luaţi 
ca infirmieri pentru serviciul ambulanţei române, unde chipurile 
speriate şi veşmintele heteroclite ale frizerilor sunt pline de ridicol 
în comparaţie cu ţinuta gravă şi aerul distins pe care-1 arborează 
sanitarii ce-i inspectează şi care se ţin, ţanţoşi în uniformele lor mi¬ 
litare, la distanţă. Dar, cu tot melanjul hainelor civile ale acestor fri¬ 
zeri ce s-au văzut deodată înrolaţi cu arcanul, o undă de uniformi¬ 
tate există în bucata de pânză albă cu crucea roşie pe ea, pe care toţi 
o au pe pălării sau pe şepci, înfiptă în panglică sau cusută. Tonul 
serios este adus de ultima schiţă a acelei suite ce reprezintă un 
Convoi de piese de artilerie intre Frăţeşti şi Giurgiu (p. 192) trase 
de boi mânaţi de ţărani desculţi. Pe afet stau soldaţi, iar pe ţeava 
tunului sunt îngrămădite bagaje, traiste şi puşti. 

Din cauze independente de voinţa sa, Auguste Lanţon nu 
poate urma trupele în Bulgaria. De aceea, toate crochiurile sale de¬ 
dicate românilor se referă la perioada premergătoare încleştărilor 
de pe front şi este regretabil că nu a putut imortaliza, cu linia sa vi¬ 
guroasă şi energică, şi scene de luptă. Neputând însoţi armatele la 
sud de Dunăre, artistul părăseşte România la începutul lunii sep¬ 
tembrie: lista călătorilor poposiţi la diverse hoteluri din Bucureşti - 
publicată zilnic, cu regularitate, de cotidianul de limbă franceză 
„L’Orient“ - îl menţionează pe trimisul special al revistei „LTllus- 
tration" plecând de la „Hugues.“ 6h De altfel, acest jurnal ţinea o evi¬ 
denţă riguroasă a mişcării gazetarilor de vază, dând preţioase infor¬ 
maţii în legătură cu prezenţa lor în Capitală sau pe front: america¬ 
nul F.D. Millet vine din Bulgaria şi pleacă la Giurgiu de la ,.Hotel 
Broft“ pe 24 august; 69 italianul L. Franchetti (conotat Franketty) 
soseşte de la Giurgiu pe 31 august şi trage la „Grand Hotel du 
Boulevard" 0 , iar austriacul Johann Lichtenstadt pleacă la Zimnicea 
pe 1 septembrie, părăsind „Hotel Concordia/' 1 

Balanţa politicii externe a acelui moment ridica din nou pro¬ 
blema românească, la fel ca în deceniul al şaselea şi în preajma 
Unirii Principatelor. De aceea, pentru a-şi satisface publicul şi a-i 
reaminti de România, de amplasamentul ei geografic, de condiţiile 

şi civilizaţia ţării, editorii lui „LTllustration“ au scotocit prin porto¬ 
foliul redacţiei pentru a da şi alte imagini de la noi, de la aceste 
Porţi ale Orientului. Astfel, în plin război, într-un număr de la finele 
lunii octombrie (no. 1809/27 Octobre 1877), când poate era mai 
normal să se tipărească o corespondenţă privind campania de la sud 
de Dunăre, apare chiar pe prima pagină, un desen vechi al lui 
CHARLES DOUSSAULT - Ziua Tuturor Sfinţilor intr-un cimitir 
moldo-valah (p. 257). Diferenţa stilistică între operele modeme şi 
aceasta, aparţinând unui artist dintr-o generaţie anterioară, este 
netă: un contur continuu, o linie egală, nemodelată, o dominanţă a 
demitentelor şi estompărilor ce impuneau, cu necesitate, laborioasa 
gravare cu dăltiţa în locul celei mai vii, mai personale, cu acul. 
Vetustă este şi tema, care distonează oarecum prin liniştea ei cu 
evenimentele grave de la ordinea zilei. în cimitirul cu troiţe şi înalte 
cruci din lemn. sculptate şi pictate, specifice Olteniei, în jurul a doi 
preoţi care oficiază s-au strâns câţiva săteni evlavioşi, o bătrână, 
două femei mai tinere, doi copii cu lumânări şi un moşneag care îşi 
potriveşte mica lumină într-o cutie, ca să o apere de vânt. Un text 
succint, conceput într-o notă idilică, specifică perioadei roman¬ 
tice- deşi nu aparţine condeiului lui Doussault - dă explicaţii în 
termenii restituirii unei imagini pe cale de dispariţie: Cimitirele 
valahe pierd în fiecare zi din originalitate şi numai în oraşele 
Valahiei mici şi în mănăstirile din Carpaţi mai găseşti cruci asemă¬ 
nătoare celor ce apar în desenul nostru. Cimitirul valah, ca şi cimi¬ 
tirul turcesc cu care seamănă ca aspect, nu are nimic lugubru. Ai 
zice că este o grădină plantată cu arbori. Fără a fi crucile, nu i-ai 
putea ghici destinaţia acestei porţiuni răcoroase ce surâde ochiului. 
Chiar copiii se joacă aici şi vin de bunăvoie să se plimbe la umbra 
salcâmilor înfloriţi, de care este plin. Micul monument de lemn pe 
care-1 vedem în dreapta desenului este destinat să protejeze o 
lumânare în anumite zile de sărbătoare, în special în ziua sfântului 
al cărui nume îl purta mortul. în ziua Tuturor Sfinţilor aceste lumâ¬ 
nări bineînţeles abundă, şi seara produc cel mai pitoresc efect. u7: 

Poate cea mai generoasă cu imaginile din România, cu tru¬ 
pele şi comportarea lor pe front, a fost revista germană „Illustrirte 
Zeitung“ care era editată la Liepzig. 7 ' Datorită scrupulozităţii 
redacţiei în atribuirea desenelor tuturor trimişilor săi speciali în 
Orient s-a păstrat întreaga listă a colaboratorilor, constanţi sau oca¬ 
zionali, ce-i furnizau materiale de la teatrul războiului, importanţi 
fiind Themistocles von Eckenbrecher, Mathes Koenen (al cărui 

nume este conotat, uneori, şi Konen) şi, poate cel mai prolific din¬ 
tre ei, înveteratul documentarist Carol Szathmari. 

Se constată, încă de la început, o diferenţă frapantă între 
ilustraţiile revistelor pariziene şi cele germane: vioiciunii stilistice 
a francezilor se opune rigorismul greoi al gravurilor îndăltiţă ale 
nemţilor, dominate de tonalităţi închise de griuri, foarte atenţi la 
orice amănunt spre a nu dezice veridicitatea scenei; francezii îşi 
permiteau anumite licenţe, nemţii însă niciodată. 

Acuarelistul THEMISTOCLES VON ECKENBRECHER 
(1842- ?), format la Academia din Diisseldorf, era deja un cunos¬ 
cut documentarist, lucrând peisaje în timpul nenumăratelor sale 
călătorii europene şi asiatice, majoritatea {acute în compania prin¬ 
ţului rus de origine germană Sayn-Wittgenstein. Se specializase în 
compoziţii orientale şi istorice. Relaţiile sale în înaltele cercuri 
ruseşti şi interesul pentru pictura bataillistă au fost motive înte¬ 
meiate pentru care a fost trimis ca observator al conflictului de la 
Dunăre. Urmăreşte şi el traseul obişnuit al fluviului, poposind în 
oraşele-porturi de unde expediază schiţe precum Piaţa din Giurgiu 
(în no. 1774/30 Juni 1877, p. 532), O stradă in Galaţi (il. 57) şi 
Oraşul românesc Galaţi pe Dunăre (il. 58) (ambele în no. 1775/7 
Juli 1877, p. 6, 7). In ele este redată, cu minuţiozitate, atmosfera 
acestor urbe de provincie care, chiar dacă în mod obişnuit erau agi¬ 
tate prin activitatea portuară şi comercială, acum, cu ocazia 
războiului, deveniseră nişte furnicare de lume din cele mai variate 
categorii sociale şi naţionalităţi, adevărate oraşe internaţionale 
ajunse celebre datorită evenimentelor. Toate sunt peisaje citadine în 
care artistul doreşte să ofere privitorilor individualitatea cu iz orien¬ 
tal încă a acestor locuri, chiar dacă multe dintre clădiri sunt cu iz 
apusean. Primul desen prezintă şi câteva tipuri de militari români 
strânşi în centrul Giurgiului dominat de un impozant turn cu ceas: 
călăraşi în mare ţinută, pe cai sau pedeştri, conversând cu dorobanţi 
şi ţărani în sumane, în vreme ce o trupă de vânători străbate piaţa 
diagonal, în marş disciplinat. în al doilea desen se găsesc şi detalii 
etnografice prin apariţia, în mulţimea care umblă pe stradă, a unui 
car înjugat cu bivoli mânaţi de un ţăran cu un frumos suman pe 
umeri, iar în plan secund, a unei sacale şi a altor vehicule. Ultima 
schiţă este o panoramă a Galaţiului luată din afara lui, de pe malul 
înalt al Dunării pe care s-a strâns multă lume, prilej pentru autor de 
a crea o frescă de tipuri umane şi costume: săteni, soldaţi, maha¬ 
lagii şi burghezi înstăriţi, toţi privind spre celălalt mal (unii cu bi¬ 
noclul) spre a se lămuri de intenţiile duşmanilor. Pe apă plutesc 

monitoare otomane, iar în portul românesc se văd ancorate corăbii 
cu pânze. Cu toată plăcerea artistului pentru miriadele de personaje 
impostate în peisaj, totuşi anatomia nu este deloc partea lui de 
rezistenţă, oamenii fiind invariabil îndesaţi şi cu capetele mari - 
aceasta pentru a le putea schiţa şi fizionomiile. Nici perspectiva nu 
o prea stăpâneşte şi, în unele cazuri, fuga, deformarea cornişelor 
sau ancadramentelor de uşi şi ferestre este de-a dreptul discutabilă. 
Themistocles von Eckenbrecher este adeptul abundenţei de griuri şi 
de valoraţii, nu al contururilor simple, expresive prin ele însele, ast¬ 
fel că mai toate compoziţiile sale sunt atât de întunecate încât par 
nocturne. Doar atunci când tratează jocurile de fluide în peisaje 
dunărene scapă de îmbâcseli şi este mai aerisit decât în scenele de 
uscat, pentru că ştie să redea cu succces cele două medii, apa şi 
cerul, ca în Oraşul turcesc Tulcea, pe Dunăre sau Portul Sulina 
(il. 59) (ambele în no. 1776/14 Juli 1877, p. 36), unde pe luciul flu¬ 
viului se leagănă vase de război, cu pânze, ce au sabordurile ridi¬ 
cate şi gurile de tun scoase prin ele, cuirasate scunde, abia ridicate 
deasupra liniei de plutire, caiace cu vele triunghiulare şi şalupe, 
care se apropie sau se îndepărtează de chei. 

Şi MATHES KOENEN îşi începe seria de desene din război 
în paginile lui „Illustrirte Zeitung“ no. 1769/26 Mai 1877 tot cu un 
subiect naval - Explozia monitondlui turcesc Lufti-Djelil la Brăila 
(p. 428). (In legendă numele bastimentului este conotat Litsi- 
Dschelil.) Scena este văzută de departe, fără a-1 implica pe autor în 
vreo greşeală de redare a vasului pe care, desigur, nu-1 putuse schiţa 
de aproape; este, mai degrabă un peisaj fluvial cu dealuri, apă, stuf, 
tulburat de jerba de foc şi fum a exploziei. Textul însoţitor este 
deosebit de elocvent şi augmentează desenul cu detalii interesante: 
„In cursul dimineţii zilei de 11 mai, trei vase de război turceşti se 
vedeau manevrând în canalul Măcin, între Măcin şi Ghecet, lângă 
Brăila. Către ora două după-amiaza, două dintre aceste vapoare s-au 
oprit pe canalul Măcin cam la 3 000 de paşi de bateriile ruseşti care 
imediat au deschis focul. După a zecea tragere, unul dintre vase s- 
a retras în afara liniei de bătaie a tunurilor. Celălalt vas stătea 
nemişcat, sub presiune, fără să răspundă focului. După trei sferturi 
de oră de canonadă, o ghiulea rusească nimeri vasul care staţiona. 
(...) Deodată apare un nor de fum deasupra punţii vaporului 
staţionat, după cum s-a stabilit ulterior, monitorul-corvetă Litsi- 
Dschelil (sic). în următoarea secundă, de pe puneta vasului izbuc¬ 
niră flăcări în toate direcţiile, împresurându-1; o jerbă uriaşă for¬ 
mată din coloane de flăcări se ridică spre cer la o înălţime de trei 

ori mai mare decât catargul, ca dintr-un vulcan ce scuipă foc. 
Coloanele de foc coborau din cer, înaintând. îndată tot nucleul de 
foc s-a transformat într-un con de fum al cărui vârf părea să plu¬ 
tească pe suprafaţa apei pe când baza se întindea spre stânga, înspre 
mal, până la nori. O bufnitură înfundată loveşte urechea, după care 
în atmosferă se rostogoleşte o detunătură îngrozitoare, ca un tunet. 
Pământul se cutremură. Un haos de obiecte întunecate cad pe 
pământ ca o ploaie. în zadar căutai vaporul cu privirea. Este scu¬ 
fundat! S-a scufundat cu oameni şi şoareci. Numai vârful catargu¬ 
lui, cu scările lui de frânghie încă întinse, se mai vede ridicându-se 
deasupra nivelului apei. Steagul roşu ca sângele cu semiluna palidă 
şi cu steaua lângă ea atârna şi el de catarg, fiind şi el pe jumătate în 
apă. Un spectacol înfiorător, de o ameţitoare succesiune a fazelor. 
(...)“ 74 . Comentariul nu îi aparţine lui Koenen, ci fusese preluat din 
ziarul austriac „Neuer Wiener Tageblatt“ al cărui corespondent 
asistase la eveniment. Artistul german îl ilustrase, însă, cu multă 
veridicitate, el posedând o mare uşurinţă de exprimare. Următoa¬ 
rele desene date publicităţii conving asupra manierei mai degajate 
de lucru a lui Koenen faţă de cea a lui Eckenbrecher, chiar dacă este 
vorba de peisaje urbane - ca Oraşul Hârşova din Dobrogea (în 
no. 1779/4 August 1877. p. 97) ori Oraşul turcesc Măcin In 
Dobrogea , cu cele două minarete ale sale şi dealul în vârful căruia 
fâlfâie un steag, ori chiar îmbarcarea ruşilor pentnt trecerea 
Dunării la Brăila (în no. 1776/14 Juli 1877, p. 37) unde, în afara 
primului plan, mai agitat din cauza soldaţilor care trag un tun pe 
podul de vase pentru a-1 îmbarca pe un şlep, pe deal se văd cazăr¬ 
mile şi construcţiile liniştite ale oraşului. în compoziţiile mai alerte, 
cu caracter militar, personajele nu mai sunt bondoace şi brahicefale, 
ca la compatriotul său, ci îşi păstrează scara firească, aşa cum este 
cazul în Bombardarea din Olteniţa a bateriei turceşti de la Tur- 
tucaia (no. 1778/28 Juli 1877, p. 77) unde. pe lângă tunurile ruseşti 
care trag peste Dunăre, apar şi câţiva cazaci călări. Distribuirea 
pâinii prizonierilor turci în Bucureşti (no. 1784/8 September 1877, 
p. 191) este o scenă vibrantă ce-i uneşte pe foştii oponenţi - pri¬ 
zonierii, ce luptaseră cu onoare şi bărbăţie pentru cauza lor şi 
învingătorii lor care îi tratează cu omenie, dându-le de mâncare la 
coborârea din tren - aspect unic la care asistase artistul şi pe care îl 
notase, cu uimire, ca pe un fapt memorabil, deoarece era cunoscut 
comportamentul deosebit de dur, lipsit de orice urmă de milă faţă 
de cei înfrânţi, atât de-o parte, cât şi de cealaltă. 

Cum o arată şi imaginea precedentă, se pare că soarta l-a fa¬ 
vorizat pe acest corespondent de război mai mult decât pe alţii, căci, 
deşi civil şi străin, are posibilitatea să fie prezent la evenimente de 
excepţie. Astfel, are ocazia să pătrundă în reduta Gri viţa 1, la scurt 
timp după cucerirea ei de români şi să deseneze atât interiorul, cât 
şi priveliştea ce se deschidea de acolo spre fortificaţia înrudită, Gri- 
viţa 2. Schiţele sale, publicate în no. 1790/20 October 1877, p. 304 
(ii. 60), sunt documente unice, luate direct sub linia focului duş¬ 
man, periclitându-şi viaţa pentru a-şi îndeplini ireproşabil meseria 
de reporter. Prima schiţă denotă înfrigurarea celor dintâi momente 
de după ocuparea redutei, cu artileriştii la ambrazuri, lângă tunuri, 
gata să tragă, şi dorobanţii pe metereze, cu puştile la ochi, în vreme 
ce doi dorobanţi infirmieri duc o targă cu un rănit în încercarea lor 
de a decongestiona locul de trupurile celor căzuţi. Cealaltă ilus¬ 
traţie a fost făcută chiar în linia tranşeelor, de unde dorobanţii trag 
spre cea de-a doua redută pe când doi ofiţeri, în prim-plan, stau la 
adăpostul unui val de pământ, unul întins pe burtă, observând miş¬ 
cările inamicului, iar celălalt, imperturbabil, ia o gustare, cu un şter¬ 
gar întins dinainte pe care se află mâncarea şi o sticlă de băutură. 
Acesta este un exemplu de indicibil curaj şi dispreţ faţă de moarte, 
dar evocă, într-o uşoară notă anecdotică, şi privaţiunile vieţii de 
campanie ce obliga la frugalitate. Materialul ilustrativ este însoţit şi 
de o corespondenţă care, deşi succintă, este foarte interesantă prin 
informaţiile de primă mână ce le furnizează şi care dă măsura 
riscurilor la care s-a expus artistul pentru a-şi satisface editorii şi 
cititorii. într-un stil simplu, lipsit de emfază la fel ca şi crochiurile 
sale, Koenen relatează împrejurările în care a ajuns în fortificaţie şi 
cele văzute acolo: 

„Din Plevna, la 20 septembrie 1877 
Onorată Redacţie! 

Am onoarea să vă trimit aceste două schiţe dintre care una 
reprezintă Reduta Griviţa Nr. 1, văzută din interior ce, după puter¬ 
nica rezistenţă a duşmanului a fost cucerită cu bravură de către 
români, cealaltă reprezintă Reduta Nr. 2, văzută din Nr. 1. în 
dimineaţa de după luarea cu asalt, maiorul Ignati 75 m-a invitat să 
vizitez reduta împreună cu el; am primit cu atât mai bucuros invi¬ 
taţia când mi-a spus că de acolo pot să am o vedere generală a 
lanţului de redute, pe care eu intenţionam încă demult să o am în 
atenţie pentru ziarul dumneavoastră. Aspectul pe care ţi-1 oferă 
interiorul redutei şi, în special, terenul pe care îl ai în faţă este cel 
mai groaznic pe care o fantezie bogată ar putea să-l născocească. 

De jur-împrejur zac trupurile mutilate ale românilor căzuţi, în cele 
mai multe cazuri în poziţii înfiorătoare; am văzut cadavre ale căror 
braţe şi picioare sau chiar ambele extremităţi lipseau: la alţii le 
lipsea capul care se afla în apropiere, având o expresie fioroasă. Ici 
şi colo fesuri însângerate, şi peste tot bucăţi de uniformă. în interio¬ 
rul cazematelor se deslaşuraseră lupte furioase; toţi turcii care 
căzuseră în luptă fuseseră îngropaţi în interiorul cazematei şi 
acoperiţi cu puţin pământ; un miros pestilenţial facea insuportabilă 
şederea în redută. Am putut să schiţez Plevna şi panorama ce se 
desfăşură împrejur numai din ambrazurile pe unde se trăgea cu 
puşca şi din apropierea tranşeelor: aceasta fiindcă imediat ce se 
arăta cineva în afară, o sută de puşti se îndreptau spre el de la numai 
350 metri depărtare, din fortul turcesc. Am început să mă retrag 
înspre redută cu mare precauţie din tranşeea unde îmi ocupasem 
locul. Dar, pentru că turcii deschiseseră un puternic foc de şrapnele 
mă hotărâi să rămân acolo până se lasă seara şi, apărat de întuneric, 
să mă întorc în lagăr. Turcii din pomenita redută, ca, de altfel, şi 
românii, păreau să guste cu mare plăcere acest serios război al vieţii 
lor. Pentru a le trece plictiseala începeau să cânte şi, în sunetele 
muzicii, faceau să danseze o manta umplută cu paie, cu un fes dea¬ 
supra. în continuare, românii trăgeau cu puşca ici şi colo, ca să le 
mai treacă timpul; dacă se greşea ţinta, se auzeau puternice strigăte 
şi insulte, iar dacş se întâmpla să ochiască bine fesul, izbucnea un 
îngrozitor Hallo. în fiecare noapte turcii atacau de mai multe ori, în 
mod obişnuit către ora 11 şi ora 3, cu care prilej comandantul 
român dădea semnalul de răspuns. Se pare că aceasta se facea în 
primul rând pentru ridicarea morţilor şi răniţilor în timpul nopţii, 
fapt de care profitau şi românii. Soldaţii se târau pe brânci spre cei 
căzuţi, îi legau cu frânghie în jurul trupului ca să îi poată trage în 
tranşee. în raniţele turcilor morţi se găseau raţii suficiente de orez, 
cafea şi tutun, dovadă că turcilor nu le lipseşte hrana, aşa cum cre¬ 
deau ruşii.* 176 

Ultimele luni ale anului 1877 sunt punctate cu două scene 
total opuse, datorate lui Mathes Koenen. Una este liniştită şi tristă, 
cu Spitalul militar de la Turnu Măgurele al comitetului de doamne 
ieşene (no. 1791/27 October 1877, p. 324) în momentul sosirii unui 
convoi de căruţe cu răniţi, observaţi de două surori şi de un sanitar, 
în spatele cărora stau aliniate trăsurile de ambulanţă cu steagurile 
lor cu cruce roşie; cealaltă, dezvoltată pe două pagini în mijlocul re¬ 
vistei, cu Trecerea trupelor române prin Nicopole (no. 1793/10 No- 
vember 1877, p. 364-365) (il. 61) unde, în atmosfera mohorâtă a 

acelei ierni timpurii, cu oraşul ruinat pe ale cărui străzi desfundate 
se scurg, în galop, cbesoane şi piese de artilerie ori căruţe cu pro- 
viant, câţiva dorobanţi cu priviri indiferente şi obosite au făcut un 
popas, ca să-şi mai tragă sufletul după marşurile lungi la care au 
fost supuşi; aşezându-se pe grămezile de moloz şi pe resturile de 
ziduri din jur. 

Există şi la noi în ţară un desen original al lui Koenen din 
timpul campaniei. El a fost achiziţionat de Gheorghe Sion, în 1911 
la o licitaţie la Viena, şi acum se află la Biblioteca Centrală Univer¬ 
sitară din Cluj, în cadrul donaţiei făcute de acest pasionat colec¬ 
ţionar şi mare patriot. 7 Este vorba despre un desen în laviu şi peniţă 
cu dimensiunile 23,5 x 56,5 cm. Colecţionarul a scris, cu un creion, 
titlul pe care l-a crezut cel mai potrivit - Câmpul de luptă de Ia 
Plevna de Koenen - însă autorul a notat propria-i legendă, în partea 
de jos - Vederea fortificaţiilor de la Plevna, după care şi-a aşternut 
semnătura, Mathias Koenen. Este prima dată când prenumele său 
apare astfel conotat, pentru că redacţia revistei din Leipzig folosea, 
după cum s-a văzut mai sus, pe acela de Mathes. Schiţa prezintă în 
prim-plan tranşeele româneşti pline de dorobanţi ce stau liniştiţi şi, 
aparent, destul de siguri că sunt în afara bătăii puştilor turceşti, pen¬ 
tru că toţi sunt cu capetele ridicate deasupra parapetului. Doi ofiţeri 
stau pe marginea valului de pământ, unul chiar în picioare, cerce¬ 
tând prin binoclu canonada din depărtare. în vreme ce un al treilea 
arată cu mâna în acea direcţie. Planul secund este ocupat de un 
peisaj foarte larg, cu dealuri domoale, arbori şi arbuşti, închis la 
orizont de lanţul Munţilor Balcani. înspre stânga, suficient de de¬ 
parte, se ridică norii exploziilor bombardamentului. Pe laturile de 
sus şi de jos altistul a dat explicaţia numerotării de pe desen a 
obiectivelor descrise. Datorită acestei schiţe originale poate fi ana¬ 
lizată mai bine maniera de lucru a ilustratorului german. El era 
stăpân pe sintaxa plastică a acestui gen documentar exprimându-se 
cu lejeritate, rapid şi expresiv, ştiind să gradeze intensităţile de gri- 
uri pentru a sugera profunzimea peisajului şi să micşoreze dimen¬ 
siunea personajelor în conformitate cu fuga perspectivală. 
Impecabil mânuitor al tehnicilor grafice, Koenen era artistul potri¬ 
vit pentru a fi corespondent de front. 

Cu siguranţă că viaţa de campanie, cât şi numărul redus al 
civililor aflaţi pe front - aceştia fiind mai toţi reporteri şi artişti 
corespondenţi de presă - ca şi mobilitatea de care- se bucurau de- 
plasându-se în voie de la un corp de armată la altul şi de la un car¬ 
tier general la altul, peste tot fiind primiţi cu onorurile de rigoare, 

i-a adus pe Mathes Koenen şi pe Carol Szathmari faţă în faţă şi i-a 
făcut să se apropie. Având aceleaşi preocupări şi colaborând la 
aceeaşi revistă, cei doi artişti îşi unesc forţele în faza finală a răz¬ 
boiului în vederea elaborării unor compoziţii mai complicate, ce 
implicau o atenţie distributivă şi prezenţa în mai multe puncte ale 
câmpului de luptă în acelaşi timp, ceea ce un singur om nu l-ar fi 
putut face. Ei îşi stabilesc bazele colaborării printr-un contract. 
Acest preţios document se păstrează la Cabinetul de Manuscrise al 
Bibliotecii Academiei Române într-o traducere tardivă şi destul de 
aproximativă, datorită probabil donatorului. Pe spatele colii de hâr¬ 
tie este scris cu creionul: „primită de la Dl. Stratulat în 29 ian. 1960“. 
Documentul reprezintă o înţelegere de cooperare între cei doi artişti 
ale căror nume sunt consemnate în mai multe variante, toate greşite. 
Redactarea sa în româneşte nu şi-ar fi avut locul între doi vorbitori 
de limbă germană, iar caligrafia nu aparţine nici unuia dintre ei, aşa 
că este certă apartenenţa manuscrisului unei perioade ulterioare şi 
unei terţe persoane: 

„Subsemnaţii am căzut de acord în ceea ce priveşte 
următoarele: 

1. Ei vor lucra în comun desene representând scene din 
teatru de răsboi pentru ziarele cu clişeie, şi anume 

2. D-nul Kohnen călătoreşte cu teatrul de răsboi şi desenează 
natura, atât evenimentele, cât şi personagiile, care sunt în legătură 
cu evenimentele de răsboi 

3. Desenele pe care le efectuează D-nul Kohnen trebuie să 
fie imediat prelucrate de D-nul Satmari şi trimise ziarelor 

4. Suma pe care o vor trimite ziarele va fi împărţită în două 
părţi egale 

5. Partea pe care o va trimite cu ramburs D-nul Kohnen este 
obligat D-nul Satmary s’o ramburseze imediat aceluia pe care fa 
însărcinat D-nul Kohnen 

6. Desenele vor fi semnate de ambele persoane 

C. Sathmari M. Koehnen 

Bucureşti 3 noembrie 1877“ 7R 

Din document rezultă că Mathes Koenen urma să se 
deplaseze pe front pentru a nota evenimentele în caietul de schiţe 
pe care Szathmari trebuia să le prelucreze. Probabil că între cei doi 
exista o mare diferenţă de vârstă care îl facea pe cel dintâi să fie 
mult mai mobil decât Szathmari aflat în cel de-al 65-lea an al vieţii. 

Rod al acestei colaborări este Cucerirea Rahovei de români 
(il. 62) din no. 1800/29 December 1877, p. 529, cu o vedere plon- 

108 


www.dacoromanica.ro 


jantă, nenaturală, asupra zonei, realizată din colaţionarea infor¬ 
maţiilor adunate de amândoi de la faţa locului şi a celor date de unii 
combatanţi. Ca toate desenele de acest fel menite să astâmpere 
setea cititorilor de noutăţi de pe front şi de detalii legate de ultima 
încleştare, se fac mari concesii valorii artistice a lucrării, primând 
cea documentară; de aceea, pe această diagramă a bătăliei - în care 
se introduce tridimensionalitatea, figurând corpurile de armată şi 
comandanţii, spre a fi pe înţelesul tuturor mai mult decât dacă ar fi 
dat o simplă hartă strategică a operaţiunilor, incomprehensibilă 
civililor - sunt numerotate poziţiile şi evoluţia trupelor: „1. Reduta 
turcească de pământ; 2. Reduta turcească luată de români pe 
7 octombrie; 3. Tiraliori români; 4. Coloana românească de atac; 
5. Baterie românească; 6. Cartierul general al colonelului 
Slăniceanu; 7. Cavalerie română; 8. Trăsuri ale ambulanţei ro¬ 
mâne.“ Deşi alertă şi plină de tensiunea desfăşurării evenimentelor, 
totuşi, cum era de aşteptat de la o lucrare atât de amplă şi cu atât de 
multe personaje - care treceau şi prin mai multe mâini după ce 
porneau de la creatorii ei şi până să ajungă în paginile tipărite, la 
public - se observă mai multe scăpări, în special de perspectivă. Un 
singur exemplu este suficient în acest sens: atelajele de artilerie din 
prim-plan, care se îndreaptă spre centru, şi ambulanţele care vin de 
acolo, sunt mai mici decât colonelul Gheorghe Slăniceanu şi statul 
său major de pe culmea dealului ce surmontează drumul pe care 
trece acest convoi. Această spargere a scării perspectivale este 
inexistentă în schiţa iniţială a lui Szathmari aflată la Muzeul 
Naţional de Artă care, însă, a suferit anumite modificări până a fi 
tipărită. Este greu de crezut că un peisagist desăvârşit şi un ad¬ 
mirabil cunoscător al anatomiei umane ca Mathes Koenen - aşa 
cum apare în desenul din Fondul Gh. Sion al Bibliotecii Centrale 
Universitare din Cluj - să fi avut acest aport nefast la finisarea 
desenului. Cauza deformărilor o constituie, mai degrabă, inter¬ 
venţia unui xilograf nepriceput, care a decalcat şi pregătit clişeul 
pentru tipar, lărgind nepermis de mult spaţiul în defavoarea scării 
umane. Astfel s-a obţinut această discrepanţă greu de pus pe seama 
unuia sau altuia dintre autori, ambii stăpânind prea bine mijloacele 
plastice pentru a cădea în asemenea greşeli. 

Fiind vorba de subiecte mai restrânse, celelalte trei rezultate 
ale colaborării lor - unde totdeauna se specifică ,,Nach einer Skizze 
von M. Koenen und C. Szathmari u - sunt mult mai reuşite. Toate 
le-au fost inspirate de ceea ce văzuseră imediat după predarea lui 
Osman Paşa şi a redutei atât de îndelung apărate de acesta şi au fost 

publicate în no. 3 804/26 Januar 1878, p. 64, 65: Intrarea ruşilor in 
Plevna, O stradă din Pier na in a treia zi după predare şi Familii 
turceşti pribegind in câmpia Plevnei. Toate sunt episoade tragice 
ale înfrângerii, cu cadavrele apărătorilor înţesând străzile pe care 
patrulau dorobanţii sau debusolarea şi zbuciumul populaţiei civile 
speriate. Ultimele două ilustraţii aparţin în exclusivitate lui 
Szathmari, căci schiţele originale se află la Muzeul Naţional de 
Artă dar, trebuind să respecte prevederile contractului, în legendă a 
fost trecut şi Koenen. 

Colaborarea dintre cei doi artişti nu s-a limitat doar la gaze¬ 
ta germană. Aceleaşi clipe dramatice ale oraşului-redută le-au sus¬ 
citat o lucrare apărută în „The Illustrated London News" 
No. 2011/January 12, 1878 - Oraşul Plevna văzut de pe drumul 
spre Lovcea (privind spre nord), schiţat pe 11 Dec . După o schiţă 
de DD. Szathmari şi Koenen (p. 32-33). In spaţiul generos al celor 
două pagini din mijlocul revistei este prezentat un aspect al oraşului 
luat de pe o înălţime unde se aflau cimitirul şi o moschee. Se văd 
câţiva ofiţeri ruşi, unul călare, altul odihnindu-se pe o piatră de 
mormânt turcesc, alţii în picioare, şi trupele care mărşăluiesc, de-o 
parte şi de alta a acestui loc, pe străzile pustii. Artiştii reuşesc să 
redea toată durerea pe care o poate transmite un oraş mort ca aces¬ 
ta, prin elementele sale exterioare - copacii desfrunziţi, cu ramurile 
ca nişte braţe descărnate, ridicate spre cer, Jalea caselor goale, fără 
geamuri, cu uşile sparte, acoperişurile găurite şi zidurile căzute, 
ecoul macabru al cadenţei cizmelor, cât şi melancolia de pe chi¬ 
purile obosite ale celor câteva personaje, care nu sunt alţii decât 
învingătorii. Contururi puternice, Jocul net de alb şi negru cu 
extrem de puţine treceri prin gri, caligrama nervoasă cu care e tratat 
fundalul, contribuie în mod salutar la aceste efecte. Câteva obiec¬ 
tive sunt numerotate pe schiţă şi explicate dedesubt: „1. Ziduri 
ruinate - rămăşiţele palatului lui Ghazi Aii Bey, vechi de 400 de 
ani; 2. Conacul sau casa guvernatorului turc; 3. Reduta Krişina pe 
deal deasupra oraşului". 

în „lllustrirte Zeitung" no. 1806/9 Februar 1878, apare 
acelaşi aspect lipsit de strălucire al înfrângerii în gravura Intrarea 
prizonierilor români prin Stambul-Kapu (Poarta Stambulului, n.n.) 
(p. 104) a cărei paternitate nu o cunoaştem fiind atribuită, laconic, 
„Nach der Skizze emes unserer Specialzeichner"; nu poartă vreo 
iniţială şi nici nu i-1 puteam adjudeca stilistic vreunuia dintre artiştii 
menţionaţi (care erau, de altfel, şi singurii furnizori de imagini ai 
gazetei), căci oferă prea puţine elemente de analiză, fiind mai 

degrabă un releveu de arhitectură al porţii ,,ţetqţii fecioară'* - cum 
era numit Vidinul - cu o santinelă turcească pe un parapet şi un 
grup de dorobanţi prizonieri ce se scurg pe sul? o arcadă, cu spatele 
la privitor. Este iarnă, zăpadă, toţi sunt îngheţaţi de frig, au gulerele 
ridicate şi căciulile înfundate pe cap, apărând ca o masă monolită, 

şri- 

QARQL ŞZATHMAjy (1812-1Ş87), ca pictor şi fotograf de 
(furte - şi chiar un apropiat al familiei domnitoare a urmat oare¬ 
cum din ofjciu cartierul general român, având o poziţie privilegiată 
faţă de ceilalţi confraţi, (fhiar înainte de a trece în Bulgaria, artistul 
îşi asigurase şi protecţia rusească în urma unei audienţe la ţarul 
Alexandru IL căruia îi arătase parte djntre lucrările sale documen¬ 
tariste cu caracter etnografjc şi peisagistic - d|n care acesta îşi ale¬ 
sese câteva - şi dărujnd ţareviciului un album cu fotografii cu 
subiecte similare, aşa cum informează ziarul „L ? Qrjent“: 
„Dl. Szatfifpari, pictorul !?ine cunoscut la Bucureşti, a avut zilele 
acestea onoarea de a prezenta M.Ş. împăratuluj Rusjei njşte 
acuarele în care prezenta costumele naţionale româneşti, mănăsti¬ 
rile ţărij, târguri, sărbători, peisaje etc. M.S. a !?jnevojt să cumpere 
un mare număr pe care imediat le-a tfimis M.Ş. împărătesei ' a 
Şankt-Peters!?urg. Dl. Şzathmari a primit un inel de l?rjante de mare 
valoare djn partea A.Ş.I. Ţarevicjul căruia j-a oferit un album 
fotografic cu costume naţionale româneşti. 1 ' 79 

Date fiind şi antecedenteje saje de plastician ce îmbinase, 
ţntr-un mod fericit, arta de şevalet de proaspăt-apăruta artă a foto¬ 
grafiei, servjciile sale erau nepreţuite în acel moment, fiind sesjzate 
ca atare în cele mai înalte cercuri miljtare şi diplomatice, care îi 
apreciau şi-j potenţau activitatea prjn sugerarea întocmiri unei 
{Stofii ilustrate a războiului. într-o notiţă, ziarul „ResboiuD rela¬ 
tează acest episod în termenji următori: „ţ)ilele acestea d. Şzatmary 
(sic) fiind invitat la dejun de M.Ş. Domnitorul în cuartjrul general 
de lângă Plevna, M.Ş. j-a propus a face într’un şir de tablouri tote 
momentele însemnate ale campaniei româno-ruse în întregimea ej. 
Representanţii militari străini, afiând de acesta, s’au grăbit a’şi 
areta dofinţa d ? a avea şi ei o asemenea preţiosă colecţie. «M.Ş. 
Principele este forte egoist - a bis representantul militar prusian -, 
uită că şi noi avem dorinţă d ? a avea un asemenea şir de tablouri». 
Acesta a dat idee artistului nostru d ? a pregăti pe lengă tablourile 
M.Ş. Domnitorului şi un album complect al acestei campanii, care 
va fi o istofie esactă şi vorbitore ochilor/ 1 ^ Jdeea îi venise artjstu- 
lui, desigur, mult mai înainte de a fi încurajat de domnitor şj de 

ceilalţi participanţi la dejun. Concretizarea nu a fost însă făcută cu 
mijloacele plasticianului, ci cu acelea ale fotografului, prin albumul 
Suvenir din Resbelul 1877-78 , reunind majoritatea imaginilor rea¬ 
lizate de el cu camera obscură şi, probabil, de încă doi fotografi ce 
au colaborat cu câteva cadre, în speţă Franz Duschek şi Andreas 
D. Reiser, aflaţi şi ei pe front. Albumul a fost multiplicat în sufi¬ 
ciente exemplare pentru a putea fi trimis ca amintire capetelor 
încoronate sau personalităţilor venite în vizită în România în anii 
următori campaniei. Până astăzi s-au păstrat destul de multe exem¬ 
plare în muzee şi biblioteci din toată ţara. astfel că acesta nu a avut 
soarta celui realizat cu aproape un sfert de veac în urmă, în timpul 
Războiului Crimeii, pierdut fără urmă. Suvenir din Resbelul 
1877-78 este un album cu dimensiunile 24,5 x 32 cm, legat în co¬ 
perte groase de carton îmbrăcate în piele verde, pe care, cu litere 
aurite, este imprimat titlul încadrat de un chenar decorativ cu entrelac. 
Paginile sunt, de asemenea, de carton gros. Pe ele sunt lipite, pe 
ambele feţe, fotografii cu dimensiunile de circa 18,5 x 24, 5 cm 
(±2-4 cm) ce au colţurile rotunjite. In unele exemplare ale albu¬ 
mului - precum cel de la Institutul de Istorie „Nicolae Iorga 11 - 
prima imagine este un portret al domnitorului, bust, profil spre 
dreapta, în uniformă de campanie, cu chipiul pe cap şi mantaua 
desfăcută la piept pentru a releva câteva înalte decoraţii. Autorul 
portretului este Franz Duschek. Urmează apoi, în majoritatea 
cazurilor, câte două-trei variante ale aceleiaşi scene, datorate lui 
Szathmari. Sub fiecare fotografie este scris titlul, cu cerneală 
neagră, de mână: Bateria Carol la Calafat , văzută din două unghiuri 
diferite, întâi de la nivelul ei, apoi dintr-un punct înalt ce oferă un 
racursi asupra ei; artileriştii sunt îmbrăcaţi în mică ţinută şi cu 
chipiele acoperite cu coafa de pânză albă, cu cefar, pentru a-i pro¬ 
teja de soarele verii. Bateria Elisabeta la Calafat , cu tunuri grele, 
deservită de marinari în ţinută de corvoadă, cu bluze lungi, albe şi 
berete bleumarin. Bateria Mircea la Calafat , dată tot în grija 
Marinei, însă aici servanţii sunt îmbrăcaţi în mică ţinută de vară, cu 
pantaloni şi bluze albe cu gulerul răsfrânt, albastru, cu cele trei 
trese albe de mătase la margine, legătura de gât neagră şi bereta 
albă; bateria este imortalizată în trei puncte diferite, două 
îndepărtate şi unul apropiat. Bateria Ştefan cel Mare Ia Calafat tot 
cu două vederi, una de ansamblu cu cele trei tunuri în ambrazuri şi 
alta apropiată, cu un tun în prim-plan şi altul în cel secund; soldaţii 
de artilerie călăreaţă, cu tot armamentul la ei (revolver pe şoldul 
stâng, sabie-baionetă şi cartuşieră), apar o dată îmbrăcaţi în bluza 

de vară şi a doua oară în tunica maro, dar în ambele cazuri au chip- 
iele acoperite de coafa albă cu cefar. Bateria mortierelor la Calafat 
are postaţi în jur marinarii transformaţi în artilerişti. în toate aceste 
scene, servanţii au fost aşezaţi la posturile lor, în poziţii fireşti pen¬ 
tru activitatea ce trebuia să o îndeplinească în vederea pregătirii şi 
slobozirii tunului: unul împinge proiectilul pe ţeavă, alţi doi potri¬ 
vesc focosul la următorul proiectil, altul ocheşte şi un altul stă cu 
firul întins, gata a executa focul. Trebuind să aştepte, însă, declan¬ 
şarea aparatului fotografic, majoritatea soldaţilor au expresii cris¬ 
pate şi gesturi îngheţate. 

Urmează câteva poze oficiale: Sfinţirea Ambulanţei la Po¬ 
iana cu un sobor de preoţi şi domnitorul în prim-plan, în spatele că¬ 
ruia se recunosc generalul medic dr. Carol Davila, colonelul medic 
dr. Iuliu Theodory şi adjutantul domnesc locotenent colonel 
Constantin Filitti. Cartierul Măriei Sal Ie Domnitorului la Poiana 
(il. 63) apare în trei ipostaze: întâi o imagine amplă cu principele 
Carol I în centrul grupului ce se află adunat pe cerdacul frumoasei 
case, încadrat de miniştrii săi Mihail Kogălniceanu şi I.C. Brătianu 
şi de mulţi generali, ofiţeri superiori şi ofiţeri de stat-major, în 
vreme ce, pe lângă casă, sunt aşezaţi ofiţeri inferiori şi steagurile 
diverselor unităţi cu garda de rigoare; apoi, o poză frontală doar cu 
clădirea şi jandarmii ce dau onorul în faţa ei, fără a fi prezente înal¬ 
tele oficialităţi civile şi militare; în sfârşit, ultima imagine este a 
pridvorului, luat mai de aproape pentru a fi mai bine vizibili gene¬ 
ralii şi ofiţerii de stat-major, ca şi cei doi miniştri deja amintiţi, strânşi 
în jurul domnitorului. In grup sunt recognoscibili generalii Alexan¬ 
dru Zefcari, dr. Carol Davila, Alexandru Cemat, colonelul Gheor- 
ghe Slăniceanu, colonelul Alexandru Schina din statul-major dom¬ 
nesc, locotentul-colonelul Constantin Pillat, iar jos, în stânga trep¬ 
telor, colonelul Constantin Barotzi şi căpitanul Nicolae Lascăr-Bog- 
dan, alături de un furier şi de un colonel de dorobanţi. Albumul 
continuă cu alte fotografii luate la malul Dunării: Baterii Ruseşti la 
Corabia; Baterii de Torpile la Corabia - ambele cu câte două 
variante - Vapor şi Şlepuri capturate la Corabia; Portiere pentru 
trecerea Dunării la Corabia. Cea din urmă, tot cu două puncte din 
care a fost imortalizată, mai de departe şi mai de aproape, prezintă 
un grup de călăraşi în ţinută de vară urcaţi pe pontonul ce urma a fi 
vâslit de marinari şi dorobanţi. Acest cadru va fi trimis de 
Szathmari la revista pariziană „LTllustration 44 şi după el se va face 
o gravură, aşa cum o să arătăm mai jos. Podul de la Corabia, Podul 
de la Nicopole şi două imagini din Nicopole după cucerire, cu o 

ruină de clădire impozantă şi o străduţă pe care se află un grup de 
ofiţeri ruşi, de oficialităţi civile şi de localnici încălecaţi pe asini. 
Urmează o altă serie de portrete oficiale de grup cu principele Ca- 
rol I. statul său major şi ataşaţii militari străini la Cartierul Măriei 
Selle Domnitorului Ia Poradim , întâi la intrarea în curte, având în 
afara gardului escorta de călăraşi comandată de un plutonier cu o 
impunătoare barbă neagră răsfirată pe piept. în spatele grupului se 
vede o chibitcă de pâslă folosită de comandanţii ruşi; apoi, acelaşi 
grup cu domnitorul în mijloc, în curte, în dreapta casei şi, ultima, 
cu domnitorul, doi generali ruşi şi colonelul francez Louis Dieu- 
donne Gaillard în cerdacul casei, cu garda de călăraşi şi jandarmi 
călări, în mică ţinută, străjuind la parter. Al 11-lea Cuartier al 
Măriei Selle Domnitorul Ia Poradim îl înfăţişează pe principele 
Carol 1 în faţa cortului său de campanie, de care este sprijinit 
drapelul ţării învelit în husă, lângă care fac de gardă un călăraş şi 
un jandarm. Măria Sa Carol la Plevna este un portret ecvestru al 
domnitorului făcut de Franz Duschek. Pare a fi un fotomontaj, căci. 
în prim-plan, în dreapta jos, apare cadavrul unui turc, căzut cu faţa 
în sus - dimensiunea lui exagerată şi anumite lumini şi umbre care 
nu corespund sursei de ecleraj a restului compoziţiei ne obligă să 
credem că a fost adăugat ulterior cadrului iniţial. Această fotografie 
apare doar în exemplarele albumului care nu au la început portretul 
domnesc - noi l-am găsit în volumul de la Cabinetul de Stampe al 
Bibliotecii Academiei Române. Probabil că aceasta era poza la care 
se referă principele în scrisoarea sa către doamnă, datată 29 oc¬ 
tombrie (10 noiembrie) 1877: „îţi trimit o fotografie care a fost 
făcută la Riben în momentul când trecusem Vidul şi mergeam în 
trăsură de-a lungul avanposturilor turceşti la o depărtare numai de 
500 metri.Ce-i drept, domnitorul nu este în trăsură, ci în şa, pe 
frumosul său bidiviu, dar acest cal de călărie îi era tot timpul 
alături, ţinut la dispoziţie de escorta sa de călăraşi; astfel, putea ori¬ 
când părăsi trăsura şi încăleca, fie chiar şi pentru a-i poza fotogra¬ 
fului din suită. Statul Major al Măriei Selle Domnitond la Paradim 
(il. 64) este un alt portret colectiv al ofiţerilor români şi străini ce 
apăruseră şi într-o anterioară fotografie alături de principe - în cea 
de faţă se vede, în centru, colonelul Louis Dieudonne Gaillard şi 
locotenent-colonelul Constantin Pillat. iar al treilea din dreapta, 
locotenent-colonelul Constantin Filitti. Urmează alte două 
fotografii datorate lui Franz Duschek ce poartă legendele Statul 
Major al Măriei Selle Domnitorul la Gri viţa, dar, în realitate 
reprezentându-1 pe principe împreună cu ţarul Alexandru II, călări. 

însoţiţi de suitele respective. Aşa, cel puţin, apare inscripţia în 
exemplarul de la Biblioteca Academiei Române; în cel de la Insti¬ 
tutul de Istorie „Nicolae Iorga 4i apare corect - Maj.S. împăratul şi 
M.S.R. Domnitorul cu Statul Major la Gr ivi fa. O altă suită de ima¬ 
gini este dedicată artileriei: Artileria Călăreţă îi va folosi lui 
Szathmari pentru executarea unui desen; Artileria Română prezintă 
două ipostaze ale atelajului unui tun, odată văzut din spate şi apoi 
din faţă; două imagini cu un Bivuac de Artilerie oferă o scenă de 
repaus cu soldaţii aflaţi în preajma efectelor lor, aranjate cu multă 
grijă, îmbrăcămintea şi păturile de şa împăturite în faţa săbiilor 
înfipte în pământ şi cu chipiele plasate deasupra, pe gardă; în spate 
se văd caii legaţi la conovăţ. Cadrul cu Parcu Trenului , cu echipa¬ 
jul oprit şi conducătorii călări îi va sluji lui Sava Henţia pentru o 
schiţă în creion ce va fi analizată mai jos. Căruţe de Requisiţie 
reprezintă mai mulţi ţărani strânşi la umbra unuia dintre vehiculele 
luate pentru necesităţile armatei. Soldaţii în front, pregătiţi pentru a 
fi trecuţi în revistă, apar în două imagini: Călăraşi - cu escadronul 
aliniat, în ţinută de vară, cu bluze albe şi trompetul sunând în 
goarnă; Vânători - cu soldaţii în mantale, cu tot echipamentul şi pă¬ 
lăriile acoperite cu coafa albă. Alte două fotografii cu Vânători 
prezintă campamentul acestora, cu puştile aranjate în piramidă în 
faţa corturilor şi oamenii odihnindu-se sub pânza lor albă, la umbră. 
Ultimele cinci imagini se pare că nu îi aparţin lui Szathmari, ci altui 
fotograf sau unui membru al Serviciului Fotografic al Armatei, încă 
neidentificat: Ambulanţa Mecica, Ambulanţa Cuartierului General 
de la Griviţa , Ambulanţa Divisionară de la Griviţa, Personalul 
Ambulanţei Marelui Cartier de la Griviţa - avându-1 în mijloc pe 
generalul dr. Carol Davila - şi Răniţi la Ambulanţa Griviţa unde, în 
spatele paturilor pe care sunt întinşi pacienţii, se vede din nou chi¬ 
pul generalului Davila, împreună cu un grup de alţi medici, asis¬ 
tenţi, sanitari şi studenţi voluntari. 

Este posibil ca domnitorul să fi selectat unele dintre aceste 
imagini din albumul pictorului şi fotografului său de Curte pentru 
a i le trimite marelui duce Nicolae, împreună cu altele, luate în 
clipele de tihnă de dinaintea trecerii Dunării, aşa cum menţionează 
în scrisoarea sa din 27 septembrie (9 octombrie) 1878, adresată 
comandantului suprem al trupelor ruseşti din Bulgaria: „Alătur la 
aceste rânduri câteva fotografii făcute la Sinaia şi altele de la 
Cotroceni pentru a-Ţi reaminti ceasurile de linişte ce am petrecut 
împreună; mai adaog încă şi alte fotografii de pe câmpul de luptă, 

cu nădejdea de a primi şi din partea Ta pe cele din urmă ce s ? au 
scos."* 2 

Carol Szathmari îşi începuse activitatea publicistică la 
, ? lllustrirte Zeitung" încă din vara lui 1877, chiar înainte de a pomi, 
alături de trupe, la sud de Dunăre, tpmiţând scene legate de eveni¬ 
mentele din România. Posedând la perfecţie limba germană 
datorită studiilor sale vieneze, având multe afinităţi de cultura şi 
structura nemţeasca, era firesc pentru artist să-şi îndrepte privirea 
spre o foaie din Imperiul Geiman care sjţ-i tipărească desenele 
lucrate pe front. El va fi cel mai constant şi mai prolific corespon¬ 
dent al revistei din Leipzig căreia îi va furniza cele mai variate 
imagini legate atât de acţiunile românilor, cât şi de cele ale aliaţilor 
ruţi, care sunt chiar prevalente, uneori. Mai jos vor fi prezentate 
toate ilustraţiile lui Szathmari, indiferent de subiect, fără a mai 
selecta doar scenele de strict interes românesc, datorită faptului că 
ele reprezintă tocmai contribuţia românească la iconografia 
războiului şi la arta documentaristă în general. 

Prima ilustraţie, apărută în „Illustrirte Zeitung" no. 1777/21 
Juli 1877 este Trecerea ruşilor peste Dunăre, la Zimnicea, în noap¬ 
tea de 27 iunie (p. 48) lucrată convenţional, probabil după relatările 
unor martori oculari sau chiar din proprie imaginaţie - duelurile de 
artilerie de pe dealuri, de-o parte şi de alta a fluviului, norişorii 
exploziilor şi un obuz care se sparge în prim-plan, speriind sau 
doborând câţiva cai; o companie merge spre mal condusă de un 
ofiţer care face gesturi elocvente de „înainte!"; pe apă plutesc bărci 
pline cu trupe. în acelaşi număr mai apare gravura cu podul de vase 
de la Zimnicea, distrus de furtună Şi reparat de pontonierii ruşi 
(p. 56). Focul din Giurgiu şi Rusciuk din noaptea de 27 spre 28 iu¬ 
nie ■, tipărit în no. 1778/28 Juli 1877, p. 69, este o nocturnă cu ora_ 
şele incendiate în urma bombardamentelor reciproce. Rezultatul 
canonadei poate fi văzut într-o schiţă următoare din no. 1780/11 Au¬ 
gust 1877 - O stradă din Giurgiu în \impul bombardamentului 
(p. 108) - peisaj dezolant cu case distruse, fără geamuri şi cu bal¬ 
coanele căzute. în acelaşi exemplar al revistei este dată ŞÎ 0 com¬ 
poziţie plină de vivacitate, cu şase başibuzuci escortaţi de doi 
cazaci de Don, călări pe cai focoşi ce joacă su b e i (P- 117); pentru 
a accentua diferenţa dintre prizonieri şi paznici, artistul şarjează 
puţin situaţia descriindu-i pe cei dintâi pe jos, mergând cu paşi 
mici, aproape sterotipi în mişcări, slabi şi gheboşaţi de spaimă, con ' 
trastând puternic cu degajarea cazacilor, bine înfipţi în şa, cu priviri 
crunte aruncate de sub cozorocul ceacourilor învelite în muşama şi 

aşezate pe-o sprânceană, zdravăn înarmaţi şi echipaţi, şi surprinşi în 
poziţii pluriaxiale, pline de plasticitate, dar nefireşti, căci, în reali¬ 
tate, asemenea mişcări i-ar fi dezechilibrat în mod cert şi i-ar fi 
aruncat de pe cai. Dar asemenea licenţe plastice nu deranjau pe 
nimeni, cu atât mai mult cu cât aduceau culoarea locală a unor zone 
îndepărtate, exotice, precum acestea de la sudul Dunării. Redacţia 
chiar atrage atenţia asupra acestor amănunte: „(...) printre altele, 
acelaşi desenator special ’ prieten al dumneavoastră (subl. n.), v-a 
trimis şi mândre figuri marţiale (...) în costumele lor pitoreşti (...)“. 
Acest citat denotă poziţia favorizată de care se bucura Szathmari 
datorită frecvenţei mari cu care îşi trimitea schiţele, fiind conside¬ 
rat „prieten 1 ' al cititorilor şi, evident, al redacţiei. Nu se va dezice, 
dându-le în continuare ceea ce doreau, în gravura cu bulgarii 
băjenari din Lovcea, fugiţi de teama turcilor şi poposiţi pe drum 
spre a se odihni, publicată în no. 1783/1 September 1877, p. 164: 
bărbaţii stau în picioare, femeile şi copiii jos, dormind chirciţi. în 
acest crochiu Szathmari dă măsura experienţei sale de pictor docu¬ 
mentarist prin acest aranjament al persoanajelor care releva şi 
spatele costumelor pe care le purtau. Dar, pe lângă această imagine 
luată pe viu şi foarte pe gustul său, în acelaşi număr al revistei, dă 
ampla compoziţie cu Bătălia de la Plevna din 30 iulie (il. 65) 
(p. 168-169), lucrată din imaginaţie, urmând clişeele marilor 
maeştri ai artei batailliste, Antoine Jean Gros sau Horace Vemet, cu 
plasarea în punctul principal de vedere a comandanţilor - ţarul şi 
generalii săi - în posturi eroice, cu gesturi teatrale, ce vorbesc de la 
sine despre măreţia personajelor şi victoria iminentă care li se cuve¬ 
nea, îndemnând trupele care se îndreaptă vesele spre zona unde 
focul este mai puternic; canonada este departe, dar lupta trecuse şi 
pe aici, căci, pe jos sunt răspândite trupuri de morţi şi răniţi, prin¬ 
tre care şi un turc - semn premonitoriu al înfrângerii păgânilor 
chiar dacă, în realitate, acest al doilea atac al Plevnei a fost un mare 
eşec al ruşilor. Cu toată falsitatea redării scenei de luptă pe care 
autorul nu o văzuse cu propriii ochi, lucrarea este închegată şi lip¬ 
sită de disproporţiile şi scăpările de scară perspectivală întâlnite în 
alte compoziţii de mare anvergură şi cu multe personaje executate 
de el anterior. Originalele ambelor schiţe se află în patrimoniul 
Muzeului Naţional de Artă, prima fiind o acuarelă, iar a doua un 
desen în creion. 

Fără a i-o putea atribui cu certitudine lui Szathmari - nefiind 
semnată şi fără vreo specificare din partea editorilor care, ca şi în 
alte cazuri, menţionează doar „După o schiţă de unul dintre dese- 

natorii noştri speciali 44 (Nach einer Skizze unseres Specialzeich- 
ners) - este şi Ceremonia sfinţirii podului peste Dunăre de Ia 
Corabia de către episcopul de Râmnic in prezenţa prinţului Carol 
al României din no. 1785/15 September 1877, p. 202. Ceea ce ne 
face să-l desemnăm pe artistul bucureştean ca autor al ei este iden¬ 
titatea de cadrare cu una dintre fotografiile din albumul Suvenir din 
Resbelul 1877-78 , cu sfinţirea ambulanţelor la Poiana: în ambele, 
dispunerea personajelor este făcută în două sectoare bine definite, 
în dreapta clerul în odăjdii scumpe, în stânga militarii cu domni¬ 
torul în frunte, toţi descoperiţi, iar în fundal corturile întinse şi tru¬ 
pele gata de a păşi pe malul celălalt. în mod ciudat, chipul domni¬ 
torului nu seamănă, or Szathmari îl portretizase de mai multe ori şi, 
fiindu-i mereu în preajmă, îi cunoştea suficient de bine trăsăturile 
pentru a realiza un mimesis pur. Cel mai probabil, această lipsă de 
asemănare i se datorează gravorului mai neîndemânatic, care nu se 
descurcase cu schiţa artistului. 

în Străduţa din Târnovo publicată în nr. 1786/22 September 
1877, p. 224, apare un peisaj urban cu ulicioare strâmte şi în pantă, 
cu edificii suprapuse, cu bovindouri susţinute de console din lemn, 
acoperite cu olane şi cu agitaţia populaţiei specifică venirii unor 
trupe străine, localnicii discutând frăţeşte cu militarii ruşi ori 
comercializându-şi produsele. în această ilustraţie se simte măies¬ 
tria lui Szathmari care ştia să redea şi în alb-negru tot ce ar fi putut 
obţine, mult mai expresiv, în acuarelă: umbre moi, transparente, o 
lumină puternică de amiază ce decupează totul tranşant şi învăluie 
în aburi de căldură înălţimile oraşului, filtrând şi estompând contu¬ 
rurile caselor din vârful colinei. Alt peisaj reuşit se află în numărul 
următor (1787/29 September 1877, p. 244) unde apare o trecătoare 
din munţii apropiaţi de Târnovo: pe o înălţime, în dreapta, se vede 
un castel şi, în stânga drumului pe care trec trei care şi câţiva ca¬ 
zaci, o mănăstire. Desenul original se păstrează la Muzeul Naţional 
de Artă. în acelaşi exemplar al revistei este tipărită şi gravura intitu¬ 
lată Vedete turceşti în Pasul Elena din Balcani (p. 24]) care îi prile¬ 
juieşte autorului detalierea uniformei şi echipamentului cavaleriei 
de nizami, prin cei trei soldaţi în mare ţinută, aşezaţi astfel încât să 
ofere o vedere din toate părţile asupra acestora: unul îşi cercetează 
încărcătura carabinei, altul este aplecat înainte pentru a ţine frâul 
calului ce-şi lasă capul în jos, iar ultimul, întors cu spatele, porneşte 
în galop să ducă un mesaj. 

Dată fiind importanţa momentului şi a informaţiei, pe chiar 
prima pagină a numărului 1789/13 October 1877 apare ilustraţia cu 

Luarea cu asalt a redutei Gr ivi fa in faţa Plevnei de către români 
(il. 66) (p. 281), desen celebru şi mult reprodus mai târziu, cu 
dorobanţii care urcă scările ca un fluviu de cămăşi albe şi căciuli 
împăunate, şi căpitanul Valter Mărăcineanu ajuns sus, la parapet, 
căzând cu drapelul într-o mână şi revolverul în cealaltă, de a cărei 
încheietură este prins dragonul săbiei. Compoziţia este montantă şi 
alertă, sugestivă prin mişcările fireşti ale atacatorilor. Ea aduce o 
altă viziune asupra luptei decât cea a lui Dick de Lonlay, chiar dacă 
aici a fost accentuată latura dramatică de sorginte romanescă unde 
eroul piere în culmea gloriei, chiar atunci când îşi atinsese, în apo¬ 
teoză, idealul vieţii de soldat. însăşi decuprea clară a siluetei lui 
Valter Mărăcineanu pe un nor alb de fum, ca o aureolă, excluzând 
orice alt element din jurul său care ar fi putut scădea efectul propus, 
este relevantă în acest sens. Toate acestea îl arată pe Szathmari ca 
un desăvârşit pictor bataillist, mai ales atunci când nu trebuie să 
acopere o suprafaţă prea mare şi se poate concentra doar asupra 
unei singure scene centripete. Aici el evoluează fără a folosi lecţia 
înaintaşilor, aşa cum era evident în alte lucrări dar, ulterior, nu se va 
mai apropia de acest gen, lăsându-1 altora mai dedicaţi pentru 
asemenea scene - cum era Theodor Aman de pildă - el preferând 
subiectele paşnice şi notele de călătorie. Tot scene bine închegate 
de luptă sunt şi Atacul turcesc al poziţiilor ruseşti din Pasul Şipka 
(no. 1790/20 October 1877, p. 305) şi Bătălia de la Lovcea 
(nr. 1791/27 October 1877, p. 325), prima cu fuga turcilor sub ploa¬ 
ia de ghiulele ce cade asupra lor, a doua cu o şarjă a cerchezilor din¬ 
spre stânga şi o ofensivă a infanteriei ruseşti dinspre dreapta, iar în 
mijlocul scenei, un general cade mort, cu cal cu tot; desenul origi¬ 
nal, în creion, al acesteia din urmă se află la Muzeul Naţional de 
Artă. Orice ar face, Szathmari nu poate scăpa, în scenele de luptă, 
de nota livrescă dată de numeroasele sale lecturi romantice, ca şi de 
temperamentul şi personalitatea clădită după modele găsite în acea 
epocă apusă şi care, în deceniul opt al secolului al XlX-lea, avea 
deja un aer vetust. însăşi iconografia războiului ffanco-prusian din 
1870 se debarasase de schema prestabilită a lucrărilor istorice din 
vremea neoclasicismului primului imperiu şi impusese realismul 
prin operele pline de veridicitate ale lui Edouard Detaille, 
Alphonse-Marie de Neuville şi Henry-Louis Dupray. 

Prizonieri turci şi başibuzuci escortaţi de cazaci şi voluntari 
bulgari pe drumul spre Tărnovo (no. 1794/17 November 1877, 
p. 395) este ceva mai dezlânată şi mai puţin impresionantă decât 
celălalt grup de prizonieri duşi sub pază căzăcească, amintit mai 

sus. Ultimele apariţii ale unor schiţe de Szathmari în „Illustrirte 
Zeitpng 44 se produce în nr. 1802/12 Januar 1878: Podul pesfe 
Dunăre la Nicopole (il. 67) (p. 29) unde, în prim-plan, se văd căruţe 
cu soldaţi şi ţărani care aşteaptă să treacă fluviul, iar în depărtare 
podul înţesat de trupe; pe o întreagă pagină este imprimată gravura 
intitulată Armata romănq (p. 28), care ilustrează un text explicativ 
privind componenţa acesteia 1 dotarea şi ţinutele soldaţilor. Era 
vorba de acelaşi tip de foaie informativă care mai apăruse şi în alte 
reviste europene, sub semnătpra altor artişti. Compoziţia nu ia o 
formă liberă, cu scene independente, cu anecdotică proprie, ca la 
Johann Nepomuk Schonberg, ci este structurată pe trei registre în 
care sunt aşezaţi, aproape frontal, soldaţi şi ofiţeri din toate armele: 
sus câţiva cavalerişti, un vânător pedestru, un dorobanţ care bea din 
bidon şi un tambur-major; în mijloc apare principele Carol I cu 
ofiţerii superiori călări, încadraţi de două casete cu un călăraş în 
ţinută de vară (cu bluză şi bonetă) şi un dorobanţ; jos apare flotila, 
miliţia, artileria, pompierii, jandarmii. Fiecare personaj este tratat 
într-o poziţie lejeră, firească, nu prea complicat^ tocmai pentru a-i 
fi vizibilă tăietura şi ornamentele uniformei. Scena centrală se 
doreşte un portret colectiv unde, printre generali, să poată fi identi¬ 
ficaţi Alexandru Cemat, Mihail Cerchez şi Gheorghe Slăniceanu - 
dar şi aici 1 trăsăturile lor ca şi ale domnitorului, sunt departe de a fi 
asemănătoare, pierdute poate în timpul gravării de un meşter care 
nu-i cunoştea şi nu putea, deci, colaţiona propriile-i amintiri cu su¬ 
gestiile date de autorul desenului. Acesţe incongruenţe se dato¬ 
rează şi desenatorului care a preluat schiţa iniţială şi al cărui nume 
este precizat în legendă, alătpri de cel al autorului - „După schiţe 
de C. Szathmari desenate de D. Finkentscher 44 . Compararea portre¬ 
telor principelui Carol I din această ilustraţie cu acela apărut în 
scena cu sfinţirea podului de la Corabia din nr. 1785 ne certifică 
paternitatea lui Szathmari şi, poate, mâna aceluiaşi artist angajat al 
redacţiei pentru decalcări şi eventpale rectificări. Aceeaşi imagine 
de ansamblu a armatei române va fi preluată, mai târziu, şi de 
ziarele ilustrate româneşti „Dorobanţul 44 şi „Resboiul 4 ^ şi poate 
chiar difuzată ca foaie volantă căci, în ultimul periodic, apărea un 
anunţ: „Un frumos tablou militar vedem depus la magasinul 
dlui Rozenfeld, representând armata prin figuri cunoscute. Atât 
gruparea, cât şi esecuţia nu lasă nimic de dorit. Esţe şi acesta una 
din fericitele producţii ale d-lui Satmary (sic). 44|<4 Se pare că planşa 
a circulat şi într-o variantq colorată sau care se putea colora la ce¬ 
rere căci, mai departe, în aceeaşi reclamă, se spunea: „(...) Acei cari 

doresc acest tablou colorat (subl.n.) care reprezintă Armata 
Română se vor adresa d-lui Rozenfeld trimiţend şi costul de 35 
franci‘\ 

Carol Szathmari nu s-a mărginit doar la substanţiala sa cola¬ 
borare la „Illustrirte Zeitung**, ci a trimis materiale şi altor reviste. 
Un moment-cheie precum a doua crâncenă luptă dată de ruşi pen¬ 
tru Plevna pe 30 iulie 1877 nu putea să nu-şi găsească locul în pa¬ 
ginile lui „The Illustrated London News 44 mai ales când, în numărul 
1988/August 18, 1877, în care este publicată gravura cu acest 
subiect, se preciza: „Nici unul dintre artiştii noştri speciali nu a fost 
prezent la bătălia de la Plevna din 31 al lunii trecute, dar am primit 
de la d. Carol Szathmary (sic), din Bucureşti, Pictor de Curte al 
Prinţului Carol al României, o schiţă după care s-a pregătit poza 
noastră pe două pagini a bătăliei; de asemenea, şi Herr Schonberg, 
unul dintre artiştii noştri speciali la locul războiului, ne-a trimis o 
schiţă a unui incident din lupta din faţa Plevnei, desenat după infor¬ 
maţiile date de căpitanul Dahnhaner, un ofiţer rus care garantează, 
credem, pentru autenticitatea şi corectitudinea lui* 4 . în orice caz, 
crochiul artistului român se referă, în mod ciudat, la atacul rusesc 
asupra redutei şi nu al celui românesc, mult mai spectaculos şi cele¬ 
bru, ce-i fusese lăsat spre execuţie plasticianului austriac. Tratarea 
este în aceeaşi manieră expozitivă consacrată de pictura bataillistă 
clasică. 

In faza finală a asediului Plevnei, când toţi reporterii de 
război fuseseră îndepărtaţi din jurul poziţiilor de încercuire ale alia¬ 
ţilor din considerentul păstrării secretelor strategice, 85 Szathmari, 
prin poziţia sa privilegiată de pictor şi fotograf al Curţii, putuse 
urma nestingherit trupele. De aceea, majoritatea desenelor publi¬ 
cate de revista britanică îi aparţin lui şi confratelui german cu care 
încheiase înţelegerea de colaborare. Redacţia londoneză chiar îşi 
aviza cititorii: „(...) In numărul nostru viitor vom da câteva ilustraţii 
cu interiorul oraşului după schiţe de d-nii Szathmari şi Koenen, cu 
alte subiecte interesante din acea localitate.** w Aşa cum promiseseră 
editorii, în No. 2011/January 12, 1878, pe cele două pagini din 
mijloc este tipărită gravura deja analizată mai sus, când am prezen¬ 
tat activitatea lui Mathes Koenen - Oraşul Plevna văzut de pe dru¬ 
mul spre Lovcea (privind spre nord) schiţat pe 11 Dec. (p. 32—33). 
Dar, în suplimentul aceluiaşi număr, pe alte două pagini nenumero¬ 
tate, apare o imagine ce-i aparţine exclusiv artistului bucureştean - 
Prizonieri turci pe drumul dinspre Plevna - precizându-se paterni¬ 
tatea: „După o schiţă de C. Szathmari, pictor de Curte al Prinţului 

României" (il. 68). O coloană de soldaţi otomani şerpuieşte printre 
dealuri, escortată de dorobanţi cu chipuri la fel de obosite ca şi ale 
celor prinşi. Doi ofiţeri privesc de pe marginea drumului această 
paradă lipsită de marţialitate. In stânga compoziţiei se vede un şir 
de corturi, iar în dreapta, alături de ofiţeri, mai multe lăzi aşezate 
lângă nişte gabioane din sistemul defensiv al redutei. în prim-plan, 
în dreapta, este cadavrul unui turc. Pe pagina următoare sunt inse¬ 
rate o serie de miniaturi tot de Szathmari, cu subiecte din oraşul for¬ 
tăreaţă după predare (il. 69): 1. Casa lui Osman Paşa la Plevna - o 
clădire absolut obişnuită, acoperită cu olane, cu parter şi etaj la care 
are un cerdac; 2. Osman Paşa părăsind Plevna - muşirul aşezat în- 
tr-o trăsură cu patru cai, încadrat de câţiva ofiţeri ruşi călări şi ur¬ 
mat de o gardă ce pare, totuşi, formată din turci înarmaţi cu lănci; 
scena este privită de nişte dorobanţi români ce se află în preajmă, 
în spatele cărora se vede oraşul cu case mici şi multe minarete; 
3. Stradă din Plevna - cu aspectul dezolant de după înfrângere, 
plină de cadavre vegheate de rude şi prieteni ce stau turceşte lângă 
ele; 4. Pod in Plevna - un peisaj citadin paşnic, ca şi când războiul 
nu ar fi trecut pe acolo, cu o moschee şi chiparoşi falnici în jur. 
Toate aceste schiţe fuseseră lucrate de Szathmari „de visu", fără a i 
le fi povestit cineva, aşa cum se întâmplase cu scenele de luptă, şi 
tocmai de aceea sunt pline de imediateţe, simţindu-se în ele plă¬ 
cerea artistului de a se dedica şi subiectelor paşnice pentru care 
simţea propensiune datorită anterioarei sale activităţi de acuarelist 
şi peisagist documentarist. De altfel, schiţa numerotată cu 3 este o 
variantă a celei publicată în „Illustrirte Zeitung" no. 1804, cu stra¬ 
da din Plevna aşa cum arăta la trei zile după predare. La Muzeul 
Naţional de Artă se află o acuarelă foarte elaborată care dezvoltă 
aceeaşi temă a oraşului cucerit. Plevna după capitulare are în cen¬ 
trul compoziţiei aceeaşi cişmea orientală surmontată de semilună în 
jurul căreia sunt întinse cadavrele unor turci. Evident, este acelaşi 
colţ de oraş care i-a slujit de model, căci sunt recognoscibile clă¬ 
dirile din vecinătate şi minaretele moscheii din stânga. în acuarelă 
cadrul este, însă, mai larg, şi sunt introduse mai multe personaje. în 
prim-plan sunt doi roşiori călări care înaintează la trap. Mai multe 
căruţe adună morţii. Intre timp, a nins şi totul este acoperit de un 
strat subţire de zăpadă ce dă o notă glacială, tristă. 

Există, cum era şi firesc, schiţe care nu au fost niciodată 
publicate şi care au rămas în posesia autorului sau a patronului său, 
principele Carol I, ajungând ulterior în patrimoniul diverselor mu¬ 
zee. Majoritatea lucrărilor specificate mai jos fac parte din colecţia 

Secţiei de grafică a Muzeului Naţional de Artă. 17 Intrarea trupelor 
române în Bulgaria (ii. 70) este un desen în creion, cu principele 
Carol I călărind în fruntea tnipelor sale, ce îl urmează făcând o 
mare curbă pe terenul întins. în fundal se vede podul peste Dunăre 
pe care armatele se scurg încet; ele sunt sugerate doar printr-o suc¬ 
cesiune de linii oblice desemnând armele ce soldaţii le poartă pe 
umăr. Desenul este lejer, fără detalii, executat cu vârful minei, fără 
valoraţii. La fel de puţin aprofundat - şi tocmai de aceea mai expre¬ 
siv, păstrând verva primei impresii, a primului impuls - este 
Transportul răniţilor din Plevna după capitulare , unde apar doar 
siluete şi studii de mişcare, fără ca vreunul dintre personaje să aibă 
chipul individualizat. 

A imortalizat şi diverse tipuri de militari - de altfel, unifor¬ 
ma militară a reprezentat pentru Szathmari o constantă atracţie, 
tratând-o în toate tehnicile pe care le stăpânea. Pe lângă călăraşi, 
roşiori, dorobanţi şi miliţieni români, trataţi singuri sau în grupuri 
de câte doi pe pagină, în creion şi (sau) acuarelă, artistul a abordat 
şi pitoreştile costume ale cerchezilor din garda imperială. Trei 
asemenea lucrări s-au păstrat de la el din perioada Războiului de 
Independenţă (altele datând din aceea a Războiului Crimeii sau din 
timpul călătoriilor sale In Orient). Una prezintă un cerchez, figură 
întreagă, cu tot armamentul şi echipamentul specific: este un studiu 
în creion, executat miniatural, într-un stil vetust - personajul stă cu 
mâna în şold, privind liniştit şi mândru. Alta este o acuarelă - 
etichetată în mod greşit drept Cazac - localizată şi datată de autor 
„Ploeşti 24 may 1877“ arătând, fără echivoc, că a fost realizată 
după natură, la scurt timp după sosirea trupelor ruse şi a cartierului 
general în acel oraş. Tonalităţile sunt palide, rafinate: verde china 
pe cerkeska ce o poartă războinicul caucazian, albastru şi violet în 
fundal. La Muzeul Militar Naţional se găseşte o altă acuarelă, 
datată 1878, cu un asemenea vajnic călăreţ caucazian călare pe un 
bidiviu focos. 

Fiind pictorul Curţii domneşti, Szathmari avea îndatorirea să 
surprindă prezenţa pe front a patronului său în cât mai multe ipos¬ 
taze: Carol I călare , Carol I in tranşee, Carol I pe front, Carol I în 
Bulgaria (il. 71), Intrarea trupelor române în Plevna (ii. 72) sunt 
desene în creion ce-1 au pe principe în centrul imaginii. Ultima, cu 
domnitorul aclamat de dorobanţii şi artileriştii intraţi în reduta cu¬ 
cerită, agitând steagurile capturate, a constituit scena centrală a u- 
nei litografii ce poartă titlul Suvenir de la Plevna ce - de-o parte şi 
de alta - are, în stânga, un vânător pedestru cu un steag, iar, în 

dreapta, un dorobanţ tot cu un drapel. Deasupra şi dedesubt sunt 
alte şase scene de război. Planşa are dimensiunile 33,5 x 50 cm şi 
în partea din stânga jos poartă specificarea ,.Desenat dupe natură de 
C. Szatmari et M. Koenen“. lată că această cooperare nu s-a rezu¬ 
mat doar la colaborarea la periodice, aşa cum stipula contractul din¬ 
tre ei, ci s-a continuat şi după război, concretizându-se în această 
stampă destinată unei largi difuzări în rândul amatorilor. 

Desenul Carol I in Bulgaria (il. 71) este preluat într-o 
acuarelă de aceleaşi dimensiuni apreciabile ca şi schiţa prelimi¬ 
nară - 51,8 x 75,8 cm - aflată la Castelul Peleş, ce poartă legenda 
Priimirea AS. Regale CAROL I Domnitorul Românilor şi coman¬ 
dam suprem al Armatei Russo-Române, la satul Tătăresc Debova, 
in timpul Resbelului. Tătari bătrâni, îmbrăcaţi în halate şi cu tur¬ 
bane pe cap, îngenunchează la trecerea prinţului şi a suitei sale de 
ofiţeri superiori - între care se recunosc chipurile generalilor 
Alexandru Cemat, Alexandru Fălcoianu şi al locotenetului-colonel 
Nicolae Schina din statul-major domnesc - în vreme ce, în cealaltă 
parte, femeile şi copiii privesc cu admiraţie şi curiozitate strălucita 
cavalcadă a învingătorilor. Lucrarea este semnată şi datată în stânga 
jos: C. Szathmari 1880. 

O altă acuarelă, de aceleaşi dimensiuni şi provenind din 
aceeaşi colecţie regală a Castelului Peleş, prezintă pe domnitor în 
mijlocul adjutanţilor şi ataşaţilor militari străini - între care se 
remarcă figura rubicondă a trimisului francez, colonelul Louis 
Dieudonne Gaillard - urmând aproape până la identitate fotografia 
făcută acestora de Szathmari şi inclusă în albumul Suvenir din 
Resbelul 1877-78 . în plus, artistul a creat un cadru nou plasând 
grupul jn faţa unei biserici la care sunt întâmpinaţi de preot şi de 
ţărani. în fundal, este un peisaj întins ce se opreşte la poalele unor 
munţi înalţi, albaştri, probabil Balcanii. Semnătura şi data sunt 
aşternute, cu roşu, în dreapta jos: Szathmari 1878. De altfel, prodi¬ 
giosul plastician îşi folosea la maximum documentaţia şi, adesea, 
fotografiile pentru a dezvolta, în atelier, compoziţii sau portrete. 
Poza intitulată Cartierul Măriei Selle Domnitorului la Poradim , din 
albumul mai sus menţionat devine motivul central al unei acuarele 
de la Muzeul Naţional de Artă, cu dimensiunile 26,9 x 38, 2 cm, 
datată 10 Octomb. 1877 şi purtând inscripţia artistului, în creion: 
„Poradim. Maison de S.A. le Prince Charles I‘\ Artistul a optat doar 
pentru clădire, fără a-i figura şi pe înaltul locatar şi adjutanţii săi, 
singurele personaje fiind doi soldaţi de santinelă în mijlocul curţii. 
Totul exală linişte şi pace, ca într-un peisaj de ţară, de parcă nu ar 

124 

www.dacoromanica.ro 


fi fost executat în plin război. în inventarul muzeului lucrarea este 
trecută sub titlul Primul sediu al cartierului general român de Ia 
Poradim. 

La Cabinetul de Stampe al Bibliotecii Academiei Române se 
află un desen al unei trupe de călăreţi ce înaintează, cu trompeţii în 
frunte (il. 73), având drept model una dintre pozele din acelaşi 
album, ce este etichetată drept Artileria călăreţă (il. 74). Probabil 
că maestrului nu-i plăcea să se repete şi atunci a schimbat tunicile 
la două rânduri şi chipiele cu coafe albe ale artileriştilor cu bluzele 
de vară, albe cu petliţe roşii pe piept şi căciulile mai spectaculoase 
ale cavaleriştilor/ 8 în fond, între cele două arme de elită, totdeauna 
cavaleria fusese cea preferată şi mai pe gustul publicului, chiar dacă 
în acest război ea nu participase decât la acţiuni izolate şi nu de prea 
mare anvergură, asigurând mai mult escortele comandanţilor, 
pichetele, ştafetele şi recunoaşterile decât intervenţii în forţă prin 
şaije măreţe cu săbii şi lănci. 89 Acest desen rămâne inedit, nefiind 
publicat în vreo revistă din epocă. La Muzeul Naţional de Artă 
există o acuarelă finisată care a folosit această schiţă primară por¬ 
nită de la o fotografie. 

Tot la Biblioteca Academiei se păstrează portretul în creion 
al generalului Mihail Skobelev, desenat după o fotografie, format 
carte-de-visite, făcută acestuia în studioul lui Szathmari la sosirea 
importantului personaj în Bucureşti (il. 75). Am avut şansa să 
găsim această poză în colecţia Muzeului de Istorie şi Artă al 
Municipiului Bucureşti. Portretul transpus pe hârtie era o mărire 
destinată, probabil, publicării în presă, pentru a contribui cu o 
imagine recentă a generalului când acesta îşi lăsase barbă întreagă 
în timpul campaniei. 90 Dar până ce aceasta avea să ajungă la nivelul 
lungilor şi mătăsoşilor săi favoriţi blonzi, pe care nu şi-i tunsese, 
trebuia să mai treacă un timp, astfel că între ei şi bărbia ţepoasă 
exista o vizibilă discrepanţă în portretul ce i-1 făcuse Szathmari. 
Acesta avea să fie reprodus abia la sfârşitul campaniei, între chipu¬ 
rile celorlalţi generali ruşi, în no. 1098/13 Avril 1878 al lui „Le 
Monde Illustre 41 sub genericul „Les Vainqueurs“ (p. 236). 

Dar au existat şi cazuri când unele schiţe pornite de la foto¬ 
grafii au apărut, cu sau fără menţiunea că i-ar aparţine sau că au 
avut la bază un model reţinut cu camera de luat vederi, cum s-a în¬ 
tâmplat cu cea din „LTllustration“ no. 1817/22 Decembre 1877 cu 
Deîachement de cavalerie roumaine passanî le Danube pour aller 
renforcer la garnison de Rahova (il. 76) (dată şi în „ResboiuT 
no. 265/14 Aprilie 1878 şi în „Dorobanţul* 1 no. 75/31 Ianuarie 1878), 

ce reia fotografia intitulată în albumul mai sus amintit Portiere pen¬ 
tru trecerea Dunării Ia Corabia (il. 77). Pe ponton stau înşiraţi 
câţiva soldaţi, ofiţeri şi subofiţeri de călăraşi în ţinută de vară, cu 
steagul strâns, învelit în husă cernită, şi caii ţinuţi de dârlogi, în 
spate; mai mulţi dorobanţi şi marinari stau la cârmele bărcilor ce 
susţin platforma. Privind cu atenţie schiţa lui Auguste Lanţon cu 
trecerea Dunării la Corabia, apărută într-un număr anterior al revis¬ 
tei pariziene (no. 1804), se poate sesiza în depărtare, pe pontonul 
care se desprinde de mal, cam aceeaşi imagine pe care. probabil, şi 
el ca şi Szathmari au surprins-o în acelaşi timp - fiecare cu mij- 
oacele sale specifice - fiind vorba în mod evident de acelaşi loc de 
desfăşurare a acţiunii; dar, în acelaşi timp. nu este imposibil ca ar¬ 
tistul francez să fi avut prilejul să vadă această fotografie care i-a 
sugerat compoziţia amintită. 

O poziţie interesantă şi de excepţie o deţine FRANZ 
DUSCHEK, (18307-1884) (il. 15), celălalt celebru fotograf bucu- 
reştean. Proprietar al unuia dintre cele mai importante studiouri 
fotografice din Capitală, ce-şi disputa întâietatea prin calitatea şi 
precizia execuţiei cu cel al lui Carol Szathmari - cu care era şi rudă 
prin alianţă (cumnat) - Duschek reuşise să se impună în decursul 
activităţii sale de peste un deceniu în România, ca unul din maeştrii 
necontestaţi ai genului. încă de la începutul războiului antiotoman, 
fotograful este afiliat cartierului general rusesc. Circumstanţele în 
care a avut loc această afiliere sunt, încă, neclare. Probabil că 
Duschek a avut foarte bune referinţe atât datorită statutului său de 
„fotograf al Curţii“, cât şi datorită operei sale de excepţională va¬ 
loare şi acurateţe ce se recomanda singură, spre a nu mai adăuga 
faptul că vorbea perfect nemţeşte, limbă pe care o posedau mulţi 
ofiţeri imperiali, parte dintre ei chiar de origine germană. 

într-un autoportret făcut în timpul campaniei, Duschek apare 
pe prispa unei case bulgăreşti, împreună cu un alt confrate bucureş- 
tean, A.D. Reiser, cu care împărţea acest precar cvartir (il.78). Fiind 
vară sunt îmbrăcaţi doar în cămăşi cu mânecile suflecate, pantaloni 
de doc şi şepci albe; pentru a se apăra mai bine de soarele necruţă¬ 
tor, Reiser şi-a adăugat şi un cefar din acelaşi material. Fiind ora prân¬ 
zului, cei doi îşi pregăteau mâncarea: Reiser, amuzat de situaţie, 
zâmbeşte sarcastic, privind scrutător în afară prin pince-nez-ul său 
şi, ţinând în mână o lingură de lemn, se pregăteşte să învârtească în 
conţinutul cratiţei din faţa lui, în vreme ce Duschek muşcă, emfa¬ 
tic, dintr-un fir de ceapă, spre a demonstra frugalitatea meniului pe 
care şi-l puteau permite la vreme de război. 

Din impresionanta cantitate de imagini luate de el pot fi 
urmărite, pas cu pas, etapele armatei ruse spre front şi fazele 
războiului, căci Franz Duschek nu se rezumă doar la a-şi îndrepta 
obiectivul spre chipurile marilor duci, a comandanţilor şi ofiţerilor 
superiori - care sunt, totuşi, prevalenţi ci se arată interesat de 
toate aspectele vieţii în bivuac, de diversele tipuri de combatanţi, de 
bucătăriile de campanie, fanfarele, ambulanţele şi trenurile cu pro- 
viant. Din tot ceea ce a surprins el pe placa de sticlă cu colodiu 
umed se poate constitui o istorie ilustrată a campaniei. Astfel apar 
gara Ploieşti, sărbătoresc pavuazatâ în cinstea sosirii ţarului (il. 79), 
reşedinţa marelui duce Nicolae din acelaşi oraş, podul de vase con¬ 
struit la Zimnicea, peste Dunăre (il. 80), malul fluviului la Brăila 
păzit de o baterie de tunuri străvechi, probabil folosite şi în Războ¬ 
iul Crimeii (il. 81), docul înţesat de lăzi şi butoaie cu provizii ce-şi 
aşteaptă încărcarea pe vase cu pânze sau şalupe ancorate la mal. 

Fotografiile personajelor importante, luate de obicei călări şi 
singulare pe pagină, sunt destul de stinghere şi îngheţate în poze 
marţiale, false şi neinspirate (il. 82, 83). Când este confruntat cu 
situaţia de a fotografia comandanţii de la eşalonul superior artistul 
se simte chiar stânjenit pentru că nu îşi poate permite să impună ţa¬ 
rului, marilor duci sau prinţului domnitor al României (il. 84) o 
anumită poziţie sau să-i aranjeze în conformitate cu una dintre con¬ 
venţiile compoziţionale prestabilite pentru asemenea fotografii de 
grup. De aceea asemenea imagini nu sunt totdeauna cele mai 
reuşite şi expresive. Aşa este cazul cu fotografia luată în cerdacul 
cartierului imperial unde stâlpii acestuia segmentează ansamblul şi 
izolează în mod nefiresc nobilele modele; în dreapta, ţarul aşezat pe 
o laviţă, cu un câine la picioare, în mijloc, prinţul Carol 1, marii 
duci Nicolae şi Serghei, iar în stânga, alţi generali şi ofiţeri de ordo¬ 
nanţă. Domnitorul Carol I pare stingher şi crispat între Romanovii 
de talie herculeană, el distonând şi prin uniforma sa de postav civit 
alăturată tunicilor albe, de vară, ale ruşilor. Ceva mai închegată este 
fotografia ce-1 reprezintă pe principe împreună cu generalul Eduard 
Ivanovici Todleben în mijlocul statului-major. Totuşi, din punct de 
vedere calitativ, această poză lasă mult de dorit, fiind subexpusă şi 
neclară. Este, însă, o imagine istorică, pentru că a fost făcută în ziua 
de 3/15 decembrie 1877, când generalul Todleben venise să-şi ia 
râmas-bun de la fostul său comandant, după capitularea Plevnei, 
moment pe care îl menţionează şi domnitorul în scrisoarea sa către 
principesa Elisabeta din 4/16 decembrie: „Pe la orele 12 a venit la 
mine Generalul Todleben cu întreg statul-major al armatei de vest, 

30 de persoane, spre a se prezenta de concediu. Eu i-am invitat la 
dejun. (...) După masă am lăsat să fiu fotografiat cu întreg statul 
Meu major"* 1 (subl.n.) 

Mult mai interesante sunt scenele de campament cu diverse¬ 
le feluri de habitat folosite drept cvartir pentru ofiţeri: modeste bor¬ 
deie sau corturi conice, chibitci de pâslă pentru marii duci şi case 
de zidărie pentru cartierul general şi comandanţi. Locatarii sunt 
imortalizaţi în acţiuni fireşti, în preajma adăposturilor lor tempo¬ 
rare, uneori în compuneri narative, elocvente pentru statutul ce-1 
deţineau: un stat-majorist, aşezat comod, picior peste picior, pe un 
scaun pliant, primind raportul unui subofiţer, împietrit cu mâna la 
cozorocul şepcii; o ordonanţă se apropie cu o tavă cu pahare de 
ceai, în vreme ce alta are grijă de un ceainic pus la încălziţi alături, 
câţiva ofiţeri de husari şi cuirasieri de gardă se odihnesc ori citesc 
ziare. Marele Duce Serghei se sprijină cu umărul de chibitca sa, 
având câţiva ofiţeri de ordonanţă plasaţi, respectuoşi, la o oarecare 
distanţă de tânărul lor superior. Acelaşi fiu mezin al ţarului, înalt şi 
suplu, stă drept şi cu mâna în şold în mijlocul unei curţi ţărăneşti, 
încadrat de prinţul Nikolai de Leuchtenberg şi de prinţul Skaiatin, 
călare (il. 82). Doi militari stau la o precară măsuţă de campanie 
instalată în umbra coşarului dintr-o gospodărie bulgărească, iar în 
preajma lor, pe o rogojină întinsă pe pământ, se află stăpânul lo¬ 
cuinţei, cu soţia şi copilul lor. Duschek folosea de multe ori compu¬ 
nerea, oarecum contrastantă şi aparent fără legătură, a localnicilor 
şi ofiţerilor imperiali pentru a conferi o notă de autenticitate scenei 
şi a o plasa în spaţiul geografic. Plină de nerv este poza unui colo¬ 
nel care, în faţa unei uşi deschise - uşă pe care maestrul o va între¬ 
buinţa şi în alte imagini drept fond - îşi trage mănuşa înainte de a 
încăleca pe bidiviul ţinut de căpăstru de un cazac. Unghiul din care 
este prins calul este deosebit de îndrăzneţ, creând un vector ascen¬ 
dent din dreapta jos spre stânga mijloc, cu vârful îndreptat spre per¬ 
sonajul principal, contribuind la evidenţierea şi la expresivitatea 
scenei. în faţa aceleiaşi uşi sunt plasaţi doi cerchezi din garda ţaru¬ 
lui, îmbrăcaţi în uniformele lor specifice; şi tot acolo sunt alăturaţi, 
pentru contrastul căutat de autor, o tânără bulgăroaică şi un mândru 
pod esaul din aceleaşi trupe de elită, asupra cărora vom mai reveni. 

Imaginile de război ale lui Duschek impresionează prin 
modernitatea conceperii cadrelor, simulând uneori instantaneul 
care, la acea dată, nu era posibil din cauza dificultăţilor ridicate de 
tehnologia fotografiei ce impunea expuneri lungi în lumină cât mai 
mare. De aceea, nu vom întâlni decât foarte rar scene de interior, şi 

aceasta în cazuri de excepţie, când modelul nu putea să se depla¬ 
seze şi nici nu putea fi mişcat şi adus afară, în plin soare. Aşa s-a 
întâmplat cu singurul supravieţuitor de pe monitorul turcesc „Lufti 
Djelir scufundat de o baterie din Brăila pe 11 mai 1877. Această 
poză este destul de palidă tocmai pentru că artistul fotograf nu a 
avut suficientă lumină în camera de spital unde a fost obligat să o 
tragă. 

Fotografiile sale din campanie au avut o largă difuzare în 
ţară şi în străinătate bucurându-se de o excelentă primire. încadrate 
în dimensiunile 13 x 18 cm de astăzi - ce varia între 11,5 x 17 cm; 
12,8 x 20,4 cm; 13,5 x 19,8 cm sau 14,8 x 20,4 cm - ele circulau 
lipite pe cartoane ce purtau, câteodată, o etichetă explicativă redac¬ 
tată în germană şi tipărită cu caractere gotice, iar pe spate apăreau 
totdeauna numele şi adresa maestrului. Majoritatea acestor foto¬ 
grafii se păstrează în patrimoniul Cabinetului de Stampe al Biblio¬ 
tecii Academiei Române şi la Muzeul Theodor Aman. Ele au fost 
comercializate fie într-un portofoliu fie cu bucata. Unele dintre ele 
au fost adunate într-un album intitulat Resboiul 1877-78. Exem¬ 
plarul pe care l-am consultat noi în cadrul instituţiei mai sus amin¬ 
tite are aproximativ aceeaşi dimensiune cu acela analizat anterior şi 
atribuit, în mare parte lui Szathmari - 24,5 x 34,4 cm. Coperta este 
roşie cu chenar negru, poansonat, şi titlul scris cu auriu. Pe forzaţ 
se află semnătura şi adresa fostului proprietar: „Emile N. Laho- 
vary/Str. Putzu de Peatră 8“. Fotografiile sunt lipite pe pagini 
groase de carton, dar nu au legendele originale, ca celălalt, atribu¬ 
irile şi localizările fiind recente, dactilografiate pe şuviţe de hârtie 
albă ce au fost aplicate în partea de jos. Unele dintre personaje sunt 
greşit identificate începând chiar cu prima imagine ce poartă le¬ 
genda Ţarul Alexandru II şi ţareviciul - de fapt, modelele sunt 
ţareviciul Alexandru Alexandrovici (viitorul ţar Alexandru III) şi 
fratele său, marele duce Vladimir. Urmează Cavasul (arului, în uni¬ 
forma sa strălucitoare de muntenegrean şi cu impozantele-i mustăţi 
blonde; Trăsura (arului în faţa casei Isîraie Negulescu din Ploieşti ; 
Locuinţa ţareviciului (de fapt, marelui duce) Nicolae, casa 
dr. Sîurm din Ploieşti ; Cazac (de fapt, cerchez) cu un cal\ Locuinţa 
ţarului ; Casă la Poradim - în uşa micii construcţii se află generalul 
conte Ignatiev împreună cu câţiva civili; Ţarul (atribuire greşită, 
modelul fiind un general oarecare) în cortul de campanie ; Cartierul 
general imperial - pe trepte şi la intrare se află gărzile de cerchezi 
şi de soldaţi din legiunea bulgară; Unitate de cavalerie aliată - 
reprezentând o trupă de cazaci călări, cu şepci albe şi de cerchezi; 

Trăsurile marilor duci în gara Ploieşti ; Vizitii şi grăjdari în repaus\ 
Cortul imperial - o chibitcă de pâslă şi alte trei corturi albe cu san¬ 
tinele lângă steag; Plevna după victorie - imagine plonjantâ cu un 
oraş cu minarete şi lume multă adunată în piaţă, în special femei cu 
basmale albe pe cap’ Trupe ruseşti cantonate într-o localitate în 
Bulgaria; Campament ; Plevna după victorie - un alt unghi al 
cadrului cu acelaşi titlu; Subofiţeri Ia masă - patru feldvebeli ruşi 
cu sticle de vin în faţă şi un vas cu liliac având în spate un gard de 
nuiele; Cuptor de pâine la cartietml imperial în Bulgaria ; Canto¬ 
nament - câteva chibitci, un cort conic, alb, de tip american (Sibley 
lent) lângă care flutură un steag cu Crucea Sfântului Andrei, iar în 
mijlocul spaţiului stau cavasul ţarului şi un preot; Ofiţeri ruşi la o 
ceremonie militară pe front - de fapt, un serviciu divin; Cantona¬ 
ment în timpul nopţii - mai degrabă o scenă de luptă, căci înalte co¬ 
loane de fum se ridică peste tot; Statul major al armatei române din 
Bulgaria - fotografie â contre jour cu mai mulţi ofiţeri călări, greu 
de identificat, printre care poate fi chiar principele Carol I în 
prim- plan şi mai mulţi prizonieri turci, pe zăpadă, în spatele primilor, 
posibil chiar muşirul Osman Paşa între ei; Unitate de cavalerie - 
ruşi călări, cu steagul desfăşurat în bătaia vântului; Grăjdari îngri¬ 
jind caii ; Ofiţer de cazaci (de fapt, de cerchezi) în faţa intrării unei 
locuinţe cu tânără bulgâroaică - imagine reprodusă în presa ilus¬ 
trată asupră căreia vom reveni; Trupe ruseşti ta defilare ; Cava¬ 
lerişti în repaus ; Pocful de vase rusesc peste Dunăre\ Ţarul Alexan¬ 
dru II cu ofiţerii ; In cantonament - un ofiţer scriind la o masă 
având lângă el doi subofiţeri, iar în spate, mai mulţi soldaţi stând 
jos sau în picioare; Vizitii şi grăjdari\ Grup de cazaci într-o curte ; 
Militari în cort - de la coviltirul unei căruţe a fost întinsă o foaie de 
cort sub care se adăpostesc de soare patru subofiţeri, unul ducând 
la gură o sticlă de băutură, în chip demonstrativ, mai în fund alţi doi 
stau în picioare, altul lejer sprijinit de căruţă, cu mâna în şold şi fără 
şapcă pe cap, iar în afară, un soldat cu puşca la picior. 

Pentru întreaga sa activitate Franz Duschek a fost acoperit 
cu laude şi onoruri, atât de Curtea imperială rusă, cât şi de alte ca¬ 
pete încoronate ale Europei, cărora le oferise albumul cu viziunea 
sa asupra războiului. Prima răsplată vine, bineînţeles, de la ţar. aşa 
cum anunţa, cu legitimă fatuitate, ziarul „Resboiul 14 ; „D-nul Fran- 
cisc Duşec (sic), fotograful Curţei nostre, care în timpul resboiului 
actual s’a aflat la cuartierul general de la Poradim, reproducând 
cele mai interesante vederi şi grupuri din câmpul luptelor, a priimit 
de la M.S. Imperatul Rusiei un inel c’o mare piatră de briliant, pe 

lângă care i s ? a mai esprimat de către însuşi Maiestatea Sa deplină 
mulţămire pentru silinţele ce şi-a dat în esecutarea acestor 
lucrai. 4492 Peste câteva luni, acelaşi ziar anunţa, sub flatantul titlu O 
distincţie bine meritată : „Simpaticul şi iubitul nostru artist, fotogra¬ 
ful Curţei d-nul Francisc Duşec (sic), a fost surprins filele acestea 
cu o adresă din partea consiliarului intim şi capul cabinetului civil 
al Imperatului Germaniei, prin care este însciinţat că Maiestatea Sa, 
vetfend producţiile sale fotografice de la câmpul resboiului din 
Bulgaria, atât de bine isbutite, fa conferit medalia de aur pentru 
arte. Ne scutim a mai înşira meritele d-lui Duşec, de ore ce sunt 
deja destul de bine cunoscute. Suntem fericiţi ve^end că un artist 
din ţera nostră a fost onorat cu o distincţie aşia de osebită şi mare. 4 ^ 
Curtea domnească a României nu s-a lăsat mai prejos în a-i expri¬ 
ma preţuirea printr-o decoraţie acordată puţin înaintea uneia ce- 
zaro-crăieşti, cum notifica aceeaşi foaie bucureşteană bine infor¬ 
mată: ,,D. Francisc Duşek (sic) fotograful Curţei, care de-ună-tfi a 
priimit de la M.S. Domnitorul medalia «Bene Merenti» pentru pro¬ 
ducţiile sale fotografice din resboiul de peste Dunăre, a fost deco¬ 
rat şi de Imperatorul Austro-Ungariei cu Crucea de merit de aur .‘ 4?i 
De aceea, începând cu anul 1878, pe spatele cartoanelor sale de 
fotografii - care până atunci nu comportau decât numele, titlul de 
fotograf al Curţii şi adresa - vor fi tipărite şi desenele acestor trei 
distincţii, imitând cartoanele cumnatului Szathmari care demult le 
avea împodobite cu numeroasele sale decoraţii, într-o compoziţie 
stufoasă, cu aversul şi reversul lor, precum şi anul când fuseseră 
primite scris dedesubtul fiecăreia, pe o mică filacteră. 95 Acesta este 
un excelent indiciu de datare al pozelor ulterioare acestei date, ce 
nu poartă altă consemnare sau nu pot fi periodizate după costumaţia 
modelelor. 

Din bogata recoltă de imagini realizată de Franz Duschek 
doar câteva au ajuns să fie celebre prin popularizare în presă, cu, 
dar mai ales fără menţionarea numelui autorului, ca nişte opere 
anonime. Acest fapt este destul de ciudat, căci arta fotografică, deşi 
recent apărută, fusese repede acceptată în rândul artelor vizuale, iar 
practicienii ei salutaţi ca mari maeştri şi adjudecaţi între ceilalţi 
confraţi de breaslă ce mânuiau penelul. Numele unui fotograf nu 
era niciodată neglijat în publicaţii, mai ales când avea certificarea 
unui adevărat artist precum Disderi, Numa Blanc, Carjat, Reut- 
linger sau Nadar. în mod curent, erau tipărite portrete de persona¬ 
lităţi gravate după fotografii făcute în ateliere celebre, ce totdeauna 
erau menţionate. Cu atât mai mult nu trebuia ignorat numele lui 

Duschek fiindcă el adusese inestimabile servicii ilustratorilor sau, 
direct, revistelor de profil. Celor dintâi le putea furniza poze de 
locuri şi tipuri umane după care să se inspire sau pe care să le co¬ 
pieze, iar la redacţii trimitea direct operele sale finite care erau gra¬ 
vate şi publicate. într-un singur caz îi este notat numele, atunci 
când, în „L 7 lllustration“ no. 1797/4 Aout 1877 apare chipul colone¬ 
lului Gheorghe Slzţniceanu, şeful statului-major al armatei române, 
sub care este făcută precizarea „Photographie de M. Duschek â 
Bukharest" (p. 98). Poza este tipărită, fanţ menţiunea autorului, şi 
în „The Illustrated London News** No. 1976/May 26, 1877 şi tot 
acelaşi porţret este dat, fanţ atribuire, în ,,Le Monde Illustre** 
no. 1098/13 Avril 1878, la încheierea păcii, când două pagini sunt 
rezervate chipurilor comandanţilor iluştri ai porţilor beligerante, 
sub titlul Les Vainqueurs , generalii ruşi (între care este inclus şi 
Gheorghe Slzţniceanu, înaintat între timp, pe 22 februarie 1878, la 
gradul de general de brigadă) - „Slaniciano, Zotoff, Ruach, 
Kriidner, Swiatopolk-Mirsky, Gourko, Totleben, Radetsky, 
Tatischtscheff, Scobeleff, Zimmermann 1 * - şi Les Vaincus , cei oto¬ 
mani - „Hobarţ Pacha, Ahmet Eyoreb Pacha, Derviş Pacha, 
Mouktarţ Pacha, Reouf Pacha, Osman Pacha, Baker Pacha, 
Mehmet-Ali Pacha, Suleyman Pacha, Hassan Pacha* 1 (p. 236-237). 
Aceeaşi compunere de porţrete apare şi în „The Pictorial World 1 * 
No. 219/May 11, 1879, însoţite de biografiile aferente. 

în numărul dedicat de „LTllustration** scufundării monitoru¬ 
lui turcesc „Lufti Djelil* 1 , bombardat pe canalul M^cin de subloco¬ 
tenentul rus de arţilerie Romanov, alături de desenul ce descrie 
scena exploziei este dată Ş* imaginea singurului supravieţuitor, 
marinarul Omer (il. 85), care fusese catapultat de suflu şi căzuse la 
distanţă apreciabilă de e P a vă? între trestii, unde fusese descoperit de 
ruşii veniţi să ia steagul navei distruse. Având arsuri grave, fusese 
internat în spitalul din Brăila. Acolo i-a făcut maestrul bucureştean 
o poză, întins pe pat, cu trăsăturile aproape ilizibile din cauza 
rănilor oribile care îl desfiguraseră, Şi vegheat la căpătâi de un sa¬ 
nitar bărbos. Autorul nu este specificat. In legendă se precizează 
doar atât: „D 7 âpres une phot. faite â fhopital militaire de Braila**, 
dându-se puţin mai jos explicaţii în privinţa provenienţei ilus¬ 
traţiilor de pe acea pagină, 7 X)’âpres les croquis et les photogra- 
phies adressees â LTllustration par M. Davila, inspecteur general 
du service sanitaire de l 7 Armee Roumaine. 1 ^ Omul de ştiinţă care 
era generalul doctor Carol Davila era, în acelaşi timp, şi un fin om 
de cultură- El îşi dăduse seama de marea necesitate ca ţara care îl 

adoptase şi căreia i se dedicase cu trup şi suflet să fie mai bine 
cunoscută şi apreciată în străinătate şi, de aceea, susţinea o cores¬ 
pondenţă cu gazetele europene mai importante, fiimizându-le date 
despre armata română şi serviciul sanitar al acesteia, precum şi 
ultimele ştiri legate de evenimentele de pe câmpul de luptă şi 
iconografia aferentă. Cine ştie din ce motive obscure nu a fost 
menţionat numele fotografului, ca şi al autorului schiţelor. Aceeaşi 
imagine o preia şi ziarul ilustrat „Resboiur câteva luni mai târziu, 
şi tot fără atribuire. 9 ' Tot în „LTllustration“ sunt date publicităţii, 
peste câteva numere, alte gravuri ce se referă la serviciul sanitar al 
armatei române, provenind desigur tot de la generalul Davila: bran- 
carda Percy, aşezată pe picioare pentru a forma un pat în infirmerie, 
o trăsură de ambulanţă şi felul de aranjare înăuntru a brancardelor 
cu răniţi de către doi sanitari şi, în sfârşit, scena plecării la Calafat 
a ambulanţei româneşti. 98 Cea din urmă este gravată tot după o 
fotografie al cărei autor nu îl cunoaştem şi este puţin probabil să fie 
Duschek; ea reprezintă câţiva studenţi medicinişti voluntari, mai 
toţi îmbrăcaţi în haine civile, dar purtând pe cap chipie învelite în 
coafe albe cu cefar şi având crucea roşie în faţă; alături sunt câţiva 
soldaţi sanitari urmaţi de trăsurile cu materiale. 

Fotografia cea mai difuzată al lui Duschek, care a făcut 
înconjurul globului în presa ilustrată - dar, din nou anonimă - a fost 
dublul portret al locotenenţilor de marină Şestakov şi Dubasov 
(il. 86). care torpilaseră alt monitor turcesc, „Hifzi Rahman“, tot pe 
canalul Măcin, la 15 zile după scufundarea lui „Lufti Djelir. Acest 
portret apare cam în acelaşi timp în mai multe gazete, fie în me¬ 
dalion. plasat într-o parte a schiţei cu scufundarea navei otomane, 
ca în „La Ilustracion Espanola y Americana 11 no. XXIII/22 de Junio 
de 1877 (il. 88), fie în întregime, arătându-i pe cei doi ofiţeri stând 
jos, picior peste picior şi ţinându-se prieteneşte de braţ, Şestakov cu 
barbă, Dubasov doar cu mustaţă, ca în „Le Monde lllustre“ 
no. 1054/23 Juin 1877 (il. 87), - unde apare menţiunea „D’âpres 
une photographie“, la care redactorul adaugă ,,(...) nu ezităm să le 
publicăm portretele pe care ni le trimite corespondentul nostru 
(Dick de Lonlay, n.n.)‘\ Această notă demonstrează existenţa unor 
relaţii cordiale de cooperare între reporterii de front, indiferent de 
naţionalitate şi de apartenenţa la un anumit periodic aflat în com¬ 
petiţie cu toate celelalte. Această variantă a portretului celor doi 
eroi ai nopţii de 25 spre 26 mai 1877 este preluată şi de „Resboiul“ 
no. 153/23 Decemvrie 1877, la intervalul de rigoare pentru peri¬ 
marea informaţiei difuzate iniţial de foaia străină. Este de mirare că 

nici ziarul românesc nu dg numele autorului, deşi îl cunoştea foarte 
bine pe Duschek şi publicase suficiente informaţii despre el, cea 
mai recentg doar cu patru zile înaintea apariţiei ilustraţiei. 

în acelaşi număr din „L’Illustration 41 (1817/22 Decembre 
1877, p. 401), care publica gravura cavaleriştilor ce treceau Du¬ 
nărea pe pontoane, pentru care fusese folosita fotografia lui Carol 
Szathmari, se dau încă doua imagini după cadre, datorate cu certi¬ 
tudine lui Duschek: împăratul Rusiei şi prinţul Carol al României 
şi statul lor major şi Casa lipcuitâ de împăratul Rusiei la cartierul 
general de la Poradim , preluate de „Resboiul" în numerele 266/15 
Aprilie 1878 şi 270/29 Aprilie 1878, precum şi de „The Pictorial 
World" No. 9 New Series (233 O [ld] S[eries])/August 31, 1878 
(dar prima etichetata Prince Charles of Roumania and Staff fiind 
uitat ţarul...) şi, respectiv, No. 201/January 5, 1878; ultima imagine 
apare şi în „Dorobanţul" no. 65/21 Ianuarie 1878. Şi, în nici una nu 
apare vreo atribuire. Publicând nu mai puţin de şase gravuri după 
fotografii de Duschek, „The Illustrated London News" recunoaşte 
ca nici macar nu ştie cine este autorul: „Ilustraţiile noastre din 
război din ziarul acestei săptămâni cuprind mai multe din scenele 
care au avut loc la Plevna, când armata lui Osman Paşa s-a predat 
împăratului Alexandru, pe 10 şi 11 ale trecutei (luni), pentru care 
suntem îndatoraţi unui fotograf străin (subl.n.) ocupat acolo cu 
exercitarea artei sale." 9 ? Era perioada când reporterii britanici fuse¬ 
seră excluşi din zona operaţiunilor, iar revista engleza se vedea 
obligata s 3 folosească exclusiv materialele expediate de colabora¬ 
torii externi. Cele şase ilustraţii sunt, după cum urmează: 1. Armata 
lui Osman Paşa predăndu-se împăratului Rusiei ; 2. Pod la Plevna 
pe dmmul Sofiei ; 3. Ruşi şi români pe câmp, la ieşirea lui Osman 
Paşa', 4. Plevna văzută de pe drumul Sofiei', 5. împăratul Rusiei în 
campamentul gărzii imperiale (il. 89, 90); 6. Cartierul general al 
împăratului Rusiei Ia Poradim - aceasta din urma fiind aceeaşi 
imagine pe care deja am amintit-o, publicată în „LTllustration". 

Cealalta revistă londoneza, „The Pictorial World", care nu 
excela în ilustraţii originale, preferând sft-şi acopere necesităţile cu 
retipărirea pozelor din alte gazete continentale, face totuşi o excep¬ 
ţie tipărind o gravura inedita după 0 fotografie de Duschek, ca de 
obicei fara a-i stabili paternitatea. Sunt comise trei erori încă din 
titlu: Marele Duce Nicolae în costuri de comandant circazian şi o 
fată valahă , slujitoare. (După o fotografie luată Ia Bucureşti) 
(il. 91, 92).'W Dar personajul nu este nicidecum ducele, foarte înalt 
de statura ~ caracteristica a Romanovilor - şi cu favoriţii destul de 

rari, ci un veritabil pod esaui cerchez pozând ţanţoş, cu imenşii săi 
favoriţi în vânt, în toată splendoarea uniformei sale, cu cerkeska 
(caftan) pe al cărui piept strălucesc multe decoraţii, papaşa (că¬ 
ciula) de astrahan bine îndesată pe cap şi, la brâu, caracteristicul 
kindjal (pumnal) al regiunii sale de baştină şi şaşca (sabia) în teacă 
de piele. Mai jos. pe prima treaptă a casei ce adesea i-a folosit 
autorului drept fond pentru cadrele sale. stă modestă o tânără bul- 
găroaică în costum de sărbătoare, cu ie cu alesături şi catrinţă în 
dungi. Desigur, acest port i-a indus în eroare pe redactori şi i-au 
greşit fetei naţionalitatea, ei neavând o idee prea clară asupra veş¬ 
mântului popular din aceste zone. Nu încape nici o îndoială în pri¬ 
vinţa locului unde a fost făcută poza, cu certitudine dincolo de 
Dunăre, în faţa aceleiaşi uşi, cu acelaşi ancadrament întâlnit şi în 
alte imagini. Şi-apoi, dacă Duschek i-ar fi avut ca modele pe cei doi 
în Bucureşti, nu ar fi avut nevoie să-i scoată afară, în faţa casei, 
pentru a avea mai multă lumină, ci i-ar fi aranjat - poate chiar mai 
inspirat - în studioul său unde avea toate facilităţile şi eclerajul ne¬ 
cesar (ceea ce, în Bulgaria, evident îi lipseau). Deşi compunerea 
este discutabilă, între cele două personaje neexistând vreo legătură, 
ele nedialogând în vreun fel şi aţintindu-şi privirile în părţi diferite - 
cerchezul uitându-se undeva, departe, spre orizont, iar codana, 
ruşinoasă, ţinând ochii în pământ - totuşi poza este spectaculoasă 
prin tipurile lor pitoreşti şi atât de diferite, pline de culoare locală, 
având valoare documentară prin costumele şi fizionomiile amân¬ 
durora. Pentru aceleaşi motive, umila ţărăncuţă a mai slujit de 
model şi într-un alt cadru, faţă în faţă cu vajnicul cavas muntene¬ 
grean al ţarului, călare pe un falnic armăsar, amândoi plasaţi în 
mijlocul unei curţi înconjurată de uluci. Nici aici nu există vreo 
încercare de a crea comunicarea între cei doi, efectul căutat de artist 
fiind doar acela al decorativismului costumelor. 

Prin vastitatea şi multiplele planuri pe care s-a dezvoltat, 
opera de reporter de front a lui Franz Duschek contribuie la înche¬ 
garea unei cronici vii, expresive şi pline de autenticitate a înfăp¬ 
tuirii independenţei naţionale româneşti, completând iconografia 
cu valoroase imagini luate în tabăra aliaţilor. 101 

Fotografiile sale au slujit ca motiv de inspiraţie şi pentru alţi 
artişti care nu au putut lua parte în mod nerpijlocit la campanie, pre¬ 
cum THEODOR AMAN (1831-1891). în colecţia pictorului am 
găsit mai multe exemplare ale unora dintre pozele lui Duschek, 
obţinute probabil direct din atelier, fără să mai fi fost lipite pe car¬ 
toane. Cei doi se cunoşteau foarte bine, se stimau şi aveau chiar 

relaţii pecuniare, căci pictorul îi închiriase fotografului o casă cu un 
an înaintea războiului. Intr-o scrisoare din 16 august 1876, plasti- 
cianul îi comunica soţiei sale. Anetta: „(...) cassa s-ay închiriaty lui 
Duchecu (sic) destul de eftiny. (...) Amy primity <^ece lire (...) 
Duchecu nu a voity să facă contractuly decâty la venirea nevestei 
sale. M ' o: 

Boala, anumite treburi, cât şi considerente personale îl opri¬ 
seră P e Aman să meargă m Bulgaria; dar spiritul său năvalnic şi 
patriotismul care îi călăuziseră viaţa şi arta spre pictura istorică ^ 
făceau să vibreze la ştirile victoriilor de pe front şi simţea nevoia să 
elaboreze şi el o lucrare cu subiect de actualitate. în acest sens stau 
mărturie mai multe schiţe în peniţă precum La atac , Drumul spre 
Plevna sau Cucerirea unei redute cu cele două variante ale sale, 
toate aflate la Muzeul Naţional de Artă- Multe dintre schiţele de 
militari ruşi au fost executate întrebuinţând documentaţia pusă * a 
dispoziţie de Duschek. Una reprezintă un ofiţer călare (il. 95) şi 
este o reluare fidelă a uneia dintre fotografii, cu elegantul şi aro¬ 
gantul rus pozând, cu mâna în şold, încălecat peiin frumos bidiviu 
alb. 103 O alta reprezinţi un cerchez (pe care, Radu Bogdan îl dă 
drept „cazac"'^) ce stă trântit în iarbă, cu cotul sprijinit pe un bolo¬ 
van şi capul încăciulat lăsat pe mână, ce u fusese, desigur, inspirat 
tot de tipurile surprinse de Duschek. Este interesant că, pe una din¬ 
tre aceste poze - reprezentându-1 pe pitorescul cavas al ţarului, în 
costumul său muntenegrean, cu cepchen brodat cu fir, căciuliţă 
scundă de astrahan cu acvila bicefală imperială, şalvari vârâţi în 
cizme înalte şi mari mustăţi blonde - Aman intervenise cu un 
cadraj cu tuş intenţionând, probabil, să facă 0 mărire sau să îl 
insereze în vreo compoziţie. 105 A realizat şi o acvaforte cu un cazac 
încălecat pe micuţul său cal de stepă, stând bine înfipt în şa, cu 
picioarele mult ridicate în scări, după obiceiul căzăcesc de a călări- 
Personajul, singular, a fost desprins dintr-o imagine mai amplă, 
care îl prezenta pe generalul prinţ Witgenstein, însoţit de garda sa 
de aprigi călăreţi de Don sau dintr-alta, cu o sotnie pregătită pentru 
o revistă a trupelor. 

Depărtându-se de generoasele surse oferite de Duschek, 
Aman se avântă şi într-o compoziţie originală cu dorobanţi. Este 
vorba de puţin cunoscuta pictură m ulei P e lemn, de mici dimensi¬ 
uni (10,5 x 14,5 cm) intitulată Scenq de^ rqzboi (il. 96) şi aflată m 
patrimoniul Muzeului Naţional de Artă- în prim-plan sunt doi doro¬ 
banţi ce au îmbrăcat cojoace scurte peste mantale, la fel ca mari¬ 
narii şi franctirorii francezi din războiul franco-prusian din 1870. 

Acesta este un amănunt documentar foarte preţios pentru cercetarea 
uniformelor, cât şi element sigur de datare, căci abia la 1 ianuarie 
1878 sunt introduse aceste efecte de echipament la trupele române, 
datorită asprimii iernii şi a prelungirii neaşteptate a campaniei. Cei 
doi soldaţi cercetează actele sau un carnet al unui camarad căzut, în 
vreme ce, în plan secund, alţi trei dorobanţi privesc trupul unui 
cavalerist turc, al cărui cal este doborât alături de fostul său stăpân. 
Confruntarea ce avusese loc între cei doi se înţelege de la sine, iar 
sfârşitul a fost acelaşi pentru amândoi, lată că, fără a aborda scenele 
tumultuoase de luptă care îi erau atât de dragi în tinereţe, Aman a 
redat cu multă forţă de sugestie un moment la fel de dramatic şi re¬ 
velator pentru tot ceea ce însemna războiul. 

In 1881, la trei ani după ce Nicolae Grigorescu executase 
deja mai multe variante ale luptei de la Smârdan, Ministerul de 
Război, prin adresa nr. 3696/10 iunie, îl invită pe Theodor Aman să 
elaboreze o compoziţie cu acelaşi subiect: „Domnule, / Ministerul, 
pentru a memora episodele Campaniei din Bulgaria, doresce a 
poseda un Tablou lucrat de Dv. representând lupta de la Zmărdan 
(sic) în apropiere de Vidin. Dacă aveţi timpul necesar a lua acestă 
sarcină, vă rog a comunica Ministerului condiţiile cu care doriţi să 
luaţi acest angajament. In condiţii se va specifica ca tabloul să fie 
colorat, dimensiunile ce va avea, timpul în careT veţi lucra şi suma 
de bani ce trebue să vi se plătescă. Vi se pote da de la Minister 
descripţia detaliată a acestei lupte, şi dacă credeţi necesar ca Dv se 
mergeţi în localitate pentru studiu posiţii, Ministerul de Resbel este 
gata a interveni spre a vi se da autorisaţie să o visitaţi.“ 106 Nu se 
cunosc cauzele pentru care artistul nu a onorat această comandă şi 
nici nu am putut depista răspunsul dat de el la această adresă în 
arhivele respectivului minister. 

începându-şi apariţia sâmbătă 23 iulie 1877, ziarul 
„Resboiur se declară fără vreo coloratură şi orientare politică: 
„(...) ^iarul acesta nu este al nici unui pardit, dar este al publicului, 
al tuturor cari iubesc binele şi adeverul (...)“ (deşi foarte curând îşi 
va arăta colţii împotriva liberalilor şi în special a lui Ion C. Brătianu 
şi a lui C.A. Rosetti, cu a sa gazetă „Românulu“, ce devine ţinta 
ironiilor şi săgeţilor înveninate ale redactorului Grigore H. 
Grandea. care astfel îşi demonstra apartenenţa la opoziţie); el se 
recomanda şi ca o foaie ilustrată şi bine informată - promisiune pe 
care şi-o va ţine mai bine decât pe aceea privind independenţa 
politică - „Peste doă ţlile cel mult vom avea corespondenţe d’a 
dreptul de la câte-va punte principale din teatrul resboiului de peste 

Dunăre, în fie-ţare numer yom publiţa ţâţe 9 iluştraţie din omenii 
şau faptele <jilei,“ 1?T Jnoepe <ju portretele gfiţiale ale oomandanţilgr 
ţelgr dţuă tabere antagţnişte, obţinute de la reyiştele ştrăine pen¬ 
tru 9 a, după primele în 9 leştări importante la oare partioipaşeră şi 
românii, şă tipăreaşoă figurile eroilo 1 * neamului. Se faoe de mai 
multe ori apel la oititori şă ajute redaoţia 9 U informaţii şi portrete 
ale aoeştora şpre a le da publioităţii: „Rugăm 9 U ştăruinţă pe rudele 
şi amioii ofioerilor oă^uţi pe oâmpul luptei d’a bineyoi şă ne’împru- 
mute fotografiile aoelor brayi pentru a le reproduoe în foaia noştră. 
Tot de odată rugăm a ni şe trimite împreună 9 U fotografia şi 9 
înşemnare de yerşta, I99UI naşoerei, treoutul şi alte aşemenea date 
din yiaţa repoşaţilor.“ ,w Cererea eşte reînnoită după yreo şaşe luni, 
9 ând ziarul înoepuşe şă duoă lipşă de material iluştratiy şi de detalii 
legate de lupte şi de oei oare şe jertfişeră în ele: Cauşa eşte oă 

puţine din rudele ofioerilor oă^uţi au reşpunş la inyitarea oe am 
faout în mai multe renduri d’a ne trimite atât fotografiile, oât şi 
biografiile oelor morţi în timpul oampaniei, Adreşăm şi aştă-^i 
aoeştă rugăoiune tutulor rudelor şi ambilor aoelor ofioeri morţi, ale 
Oăror portrete nu au fjşt înoă reproduşe în ^iarul noştru, pentru 9 a 
şă nu lipşeşoă nioi unul măoar din aoeşti brayi militari, 

Perşuaşiunea redaoţiei a fjşt de bun augur, oăoi atunoi ş-a 
realizat un panteon imagiştio, unio şi yaloroş, al oelor oe-şi dădu- 
şeră jertfa şupremă pentru independenţa patriei.C\i mijloaoele pre- 
Oare ale xilogravurii şi 9 U marea lipşă de meşteri şpeoializaţi, gale¬ 
ria de portrete a eroilor neamului eşte aooperită aproape integral, 
Ohiar daoă, din punot de yedere plaştio, realizarea nu efa totdeauna 
bună oalitatiy şi egală în expreşiyitate ou oelelalte olişee şoşite din 
Franţa şi Germania. 

în afara aoeştor portrete naiye, majoritatea il\iştraţiilor erau 
Obţinute de „Reşboiur din gazetele ştrăine, la \in interval de timp 
mai mare şau mai mio, în funoţie de durata ajungerii în ţară a 
Olişeelor originale şau de oopierea deşenelor deja publioate aoolo de 
grayorii români, atunoi oând nu eftişta un protoool eftpreş de 
furnizare a originalelor. Aoeşt interval era neoeşar şi pentru peri¬ 
marea informaţiei al oărei primat şi-l rezerva fieoare periodio în 
OOnourenţa şa ou oelelalte. Dar, pentru publioul român oare nu be- 
nefioia de un abonament la aoele fji apuşene, informaţiile aoeştea 
soşite ou întârziere rămâneau noi şi de ultimă oră. Editorii nu-şi 
faoeau nioi un şorupul din a fjloşi un material deja tipărit în altă 
parte şi ohiar reounoşteau oă ioonogfafia nu le aparţinea, oi yenea 
din ştrăinătate, iar aoeşta era ohiar un motiy de mândrie şi oertifi- 

care a autenticităţii ştirilor. Redactorul se explica la un moment dat: 
„Cerem iertare publicului dacă dăm încă ilustraţii cu sujete rusesci. 
Le-am comandat în număr mare acum câteva luni când credeam 
încă în parola împărătescă. Le-am comandat drept caşcaval şi acum 
au eşit săpun. De nevoie le dăm publicului şi noi tot drept caşcaval, 
până vom scăpa de ele.“ M0 Această notă apărea într-o perioadă de 
incertitudine politică şi de dezamăgire faţă de ruşi care, după sub¬ 
stanţialul ajutor primit pe câmpul de luptă din partea românilor, 
începuseră să se poarte imperativi, impertinenţi şi grosolani cu 
aliaţii lor, impunând chiar cedarea Basarabiei, când situaţia pe front 
le devenise favorabilă şi se simţeau din nou tari pe poziţie; nepopu- 
laritatea lor crescuse în special în urma acestei anexiuni samavol¬ 
nice. 

La sfârşitul acestei lucrări, în anexă, se dă catalogul ilus¬ 
traţiilor cu tematică românească, sau aparţinând unor artişti ce acti¬ 
vau în România, preluate de „Resboiul“ din revistele străine, orga¬ 
nizat în ordinea cronologică a republicării, cu precizări în privinţa 
autorului, a titlului original şi a celui sub care a figurat la noi. 

Dar şi în ţara noastră se făceau desene originale special pen¬ 
tru acest ziar, fie de Carol Szathmari - şi atunci erau lăudate ca o 
contribuţie foarte valoroasă a acestei personalităţi a vieţii artistice 
româneşti al cărei talent nu se uita vreodată a fi elogiat - fie de gra¬ 
vori, rămaşi anonimi, angajaţi ai redacţiei, fie chiar de desenatori 
ad-hoc, precum sergentul Mărgărit Şerbu, care îşi povestea în ima¬ 
gini fapta de bravură săvârşită în timpul unei recunoaşteri (il. 97). 
O patrulă a Regimentului 8 Infanterie de Linie comandată de ser¬ 
gentul Şerbu surprinsese nişte turci ieşiţi din Plevna pentru a tăia 
lemne. Viteazul sergent s-a autoportretizat ca principal erou al 
momentului făcând prizonier un turc tânăr care, de frică, se căţărase 
în copac şi pe care îl prinsese de picior. Compoziţia este supusă per¬ 
spectivei ierarhice, autorul figurându-se de statură herculeană în 
mijloc, iar camarazii şi inamicii săi apar, mici, pe margini: câţiva 
turci fug înspăimântaţi, alţii sunt deja morţi la picioarele lui, în 
vreme ce trei soldaţi români se apropie în pas gimnastic dinspre 
dreapta, îndemnându-se reciproc iar un al patrulea trage cu arma 
după fugari. Tratarea este naivă, dar plină de farmec şi amuzantă în 
sinceritatea şi autenticitatea ei. Reverenţioasă faţă de colaboratorii 
externi, editura menţionează paternitatea ilustraţiei: „După o schiţă 
trimisă de însuşi sergentul. 4klu 

Cu propriii săi angajaţi, redacţia nu era la fel de generoasă, 
pentru că nu sunt niciodată consemnate numele desenatorilor şi al 

gravorilor - aşa cum procedau revistele franceze - totul fiind sub¬ 
stituit semnăturii tipografiei „Thiel & Weiss, Palatul Dacia“. Nu 
este vorbă că aceşti xilografi erau destul de neîndemânatici, needu¬ 
caţi în precepte estetice şi fără cine ştie ce bagaj cultural, dar edito¬ 
rii ca şi cititorii nu-şi făceau probleme în privinţa calităţii imaginii, 
fiind mai important faptul că exista şi în România - ca şi în cele¬ 
lalte ţări civilizate - o revistă ilustrată ce se bucura de mult succes. 
De aceea, îşi permitea să-şi ridice singură osanale, citând, totuşi, 
„Telegraful Român 44 de la Sibiu: „Cel mai răspândit tfiar român e 
Resboiul , care chiar înainte de a se fi împlinit un an din viaţa sa, a 
ajuns a fi mai răspândit de cât tote fiarele românesci cari au esistat 
până acum. Ast-fel Nr. 196 în care se înfăţoşa Domnitorul Carol I 
încongiurat de armată, a fost tipărit în 40 000 esemplare, care însă 
nu a fost destule şi a trebuit să se mai tipărescă încă 15 000 esem¬ 
plare. Resboiul a ajuns la acestă respândire ne mai pomenită atât 
prin redacţia populară, cât şi prin ilustraţiile sale tot-d’auna bine 
esecutate. 44 " 2 

Prezenţa lui Szathmari cu câte un desen pe prima pagină a 
ziarului era o adevărată sărbătoare, mult aclamată atât înainte, cât 
şi după apariţie: „Iubitul şi talentosul artist d. Szathmary (sic) 
fotograful Curţei, va procura cititorilor noştri plăcerea d’a le da 
vederi de la teatrul resboiului, unde domnia-sa urmează mişcările 
armatelor. Chiar în numerul de mâne vom pune o vedere dela 
Tâmova. 44,13 Acea imagine apărea pentru prima dată aici , în no. 
24/16 august 1877, sub titlul Ternova , vechia capitală a Bulgariei . 
Vederea unei strade în timpul ocupărei ruseşti , având specificat în 
legendă „Desemnat după natură de D. Szathmary 44 (sic). Foaia 
românească avea de ce se mândri cu această ilustră colaborare care 
îi oferea şi primatul absolut al unei schiţe care avea să fie publicată 
peste mai mult de o lună în „Illustrirte Zeitung 44 no. 1786/22 
September 1877. Peste câteva zile, în coloanele gazetei sunt inse¬ 
rate laudele aduse de o publicaţie de prestigiu, „Le Journal de 
Bucarest 44 , cu apologia cuvenită lui Szathmary şi îndemn la o 
lucrare de mari proporţii: „piarul Resboiul ia în adevăr alurile unui 
tfiar ilustrat. După ce a publicat succesiv portretele principalilor 
şefi ai armatei turce şi ruse, începe a da lectorilor sei vederi de pe 
teatrul de resboiu. Iecă, de esemplu, în numerul de lunea trecută un 
desen de d. Szathmary (sic). Nu e reu de loc desenul acesta şi gra¬ 
vura Pa reprodus fidel şi cu îngrijire. Socotim că dacă d. Szathmary 
ar voi să 1 şi ia ostenela, ne ar putea da o istorie ilustrată a resboiu¬ 
lui actual, care în adever nu ar fi lipsită de valore. 44,14 Totuşi, colabo- 

rarea sa la „ResboiuP nu este atât de statornică şi substanţială ca 
aceea de la „Illustrirte Zeitung l \ După această primă apariţie, atât 
de lăudată, urmează alte câteva schiţe, la intervale mai lungi sau 
mai scurte de timp: Bombardarea dintre Giurgiu şi Rusei uk. Arde¬ 
rea morei de abur din Giurgiu, la 15 Iunie noptea în no. 30/22 au¬ 
gust 1877 - deja tipărită în gazeta germană în no. 1778/28 Juli. 
Comparaţia celor două imagini constituie o dovadă grăitoare a lip¬ 
sei de dexteritate a xilografilor lui Thiel & Weiss, care o execută 
foarte neglijent şi neclar, întunecată, înecată în cerneală, fără per¬ 
spectivă, cu nişte siluete mici de oameni, cai şi căruţe care aleargă 
în totală degringoladă. Acelaşi lucru se întâmplă şi cu Podul de la 
Biela publicat în no. 35/27 august 1877. „ResboiuP deţine din nou 
întâietatea publicând. în no. 51/12 Septembrie 1877, Luarea Gri- 
vi (ei. Morte a eroica a căpitanului Valter (Mărăcinenu) in momen¬ 
tul când a înfipt pe reduta turcă - luată de dorobanţi şi alte trupe 
române — stegul batalionului seu . In corpul lui s'au afat noă 
glonţe , ce va fi reluată de „Illustrirte Zeitung“ după exact o lună. 
Este evident că artistul a lucrat o singură schiţă a cărei executare în 
material finit a lăsat-o în seama gravorilor: meşterul din Leipzig, 
posesor al unei bune experienţe, a ştiut ce şi cum să speculeze din 
dramatismul şi sălbăticia luptei redate în desen tratându-le cu 
acuzat naturalism, uneori obositor şi fastidios prin mulţimea detali¬ 
ilor, a luciului şi fulgurării armelor, a cutelor, a numărului exact de 
nuiele din gabioane şi fascine; xilograful din Bucureşti şi-a dat şi el 
osteneala, dar marile sale carenţe în cunoştinţele de anatomie şi 
mişcare şi-au spus cuvântul şi a ieşit o scenă rizibilă a cărei tensi¬ 
une a scăzut simţitor, pierzând efectul scontat şi distonând flagrant 
cu gravitatea textului explicativ prin decorativismul frust, lipsa vo¬ 
lumetrici, inversarea perspectivei şi inexpresivitatea figurilor. Că¬ 
pitanul erou apare ca un supraom din cauza perspectivei ierarhice - 
el are dimensiuni de uriaş atât pe lângă dorobanţii săi, cât şi pe 
lângă apărătorii turci. Moartea sa în glorie nu este sugerată în mod 
firesc - decât poate de capul dat pe spate (ceea ce ar putea echivala 
şi cu un suprem avânt) - fiindcă el încă urcă pe parapet, păşind voi¬ 
niceşte, cu sabia ridicată şi steagul în vânt, întreg, neciuruit de 
gloanţe, astfel desfăşurat încât să releve sectoarele tricolore, stema 
şi ciucurii, ca să nu existe vreun dubiu în privinţa apartenenţei sale. 

Comparând desenele originale ale lui Szathmari cu gravurile 
publicate în presă, se constată că artistul nu le lucra prea detailat, 
iar chipurile nu le individualiza aproape deloc pentru a lăsa edito¬ 
rilor deplină liberatate în a da fizionomiile dorite; în crochiu el 

dădea doar o sugestie asupra plasării personajelor, a gesticii, tere¬ 
nului sau ambianţei în care se derula naraţiunea. Este regretabil că 
angajaţii ziarului românesc nu au ştiut să folosească datele sumare 
furnizate de artist şi rezultatul a fost mediocru, astfel încât atri¬ 
buirea devenea chiar jignitoare pentru talentul său. Singura salvare 
o constituie confirmarea şi sublinierea colaborărilor sale extinse, de 
recunoaştere europeană: „Desenat de d. Szathmary (sic), artistul 
Curţei şi desinatorul mai multor <^iare ilustrate din străinătate. 14 

Când este tipărită gravura cu Doamna românilor îngrijind pe 
răniţi , explicaţia imaginii confirmă întrebuinţarea fotografiei de 
către plastician ca bază de pornire pentru anumite desene: „Gravura 
de mai sus, care este desemnată de fotograful Curţei d-nu Szath¬ 
mary (sic) după o fotografie (subl.n.), represintă fidel după natură 
interiorul unei săli de răniţi, tocmai în momentul când Domna ţerei, 
ca o adevărată şi bună mumă visiteză pe aceşti fericiţi bolnavi, 
înconjurată de medici, de dame de onore şi alte domne cari şi-au 
impus nobila datorie d’a căuta pe răniţi. 14115 Descrierea fiind sufi¬ 
cient de elocventă, ea nu mai suferă alte comentarii fiind o trans¬ 
punere fidelă şi corectă a pozei în gravură, fără nici o intervenţie 
sau fantezie. 

Urmează apoi o lungă pauză, când numele şi opera lui Szath- 
mari încetează de a mai apărea în paginile „Resboiului 44 . Abia anul 
următor, când conflictul era demult terminat, este tipărită, anonim, 
în no. 387/15 august 1878, schiţa cu Vedete turceşti în strămtorile 
Balcanilor , publicată deja în „Illustrirte Zeitung 44 no. 1787/29 Sep- 
tember 1877. Fiind folosit clişeul original al foii germane nu s-a mai 
procedat la penibilele transpuneri xilografice cu modestele mijloace 
ale meşterilor autohtoni. O ultimă ilustraţie care, de data aceasta îi 
este atribuită artistului, apare peste încă un an, în no. 527/3 ianua¬ 
rie 1879 şi reprezintă Soldaţi români in faţa redutei de la Smărdan , 
a cărei schiţă originală, în tuş şi creion, se află la Muzeul Naţional 
de Artă (il. 98). Doi dorobanţi în picioare scrutează depărtarea, spre 
fortificaţia vrăjmaşă, prin ambrazura propriului retranşament, în 
vreme ce alţii, aşezaţi, cu genunchii la gură şi braţele strânse la 
piept spre a se încălzi, încearcă să fure câteva clipe de somn. Fiind 
multiplicată litografic şi nu xilografic, lucrarea este mult mai vie şi 
păstrează toate caracteristicile de schiţă rapidă. Fizionomiile sunt 
specifice felului său de a le trata. Nu ar fi imposibil ca execuţia să-i 
fi aparţinut chiar artistului, căci dezinvoltura cu care este aplicat 
desenul denotă o mână exersată, deprinsă cu o uşurinţă de a da ex¬ 
presivitate liniilor fără a chinui materialul suport, fără a face excese 

de duet repetat, nesigur, sau de pete. Tipăritura păstrează un nerv şi 
o decizie proprii doar celui care se simte sigur pe subiectul elabo¬ 
rat chiar de el. 

Asaltul Griviţei şi moartea căpitanului Valter Mărăcineanu 
nu este singura ilustraţie naivă din „Resboiur. La fel de precare, de 
parcă ar fi fost desenate de copii, sunt şi alte trei, reprezentând 
scene la fel de crunte de pe câmpul de luptă. Una, publicată în 
no. 38/30 august 1877, este Luarea carelor turceşti de călăraşii 
români lângă Trestenic. O despărţire (companie, n.n.) din a 3-lea 
regiment de călăraşi români fiind trămisă in recunoşcere de 
Generalul Lascareff spre Trestenic, la 13 August , au luat 40 de care 
turcesci şi 15 başibuzuci prizonieri , unde călăreţi şi animale par 
păpuşi de lemn cu chipuri groteşti, lucrate de o mână infantilă. Alte 
două imagini sunt Luarea stegului turcesc de către soldatul Mohor 
Vasile din regimentul al 6-lea de Călăraşi la 5 Septemvrie 1877 (în 
no. 90/21 octomvrie 1877) şi Luarea stegului turcesc de către sol¬ 
datul Grigorie Ion din bataliionul al 2-lea de vânători in ţliua de 30 
August 1877 (în no. 91/22 octomvrie 1877), „opera“ aceluiaşi umil 
ucenic de gravor (căci era departe de a fi socotit meşter cu expe¬ 
rienţă), foarte palide, echivoce, cu linii nesigure, întrerupte. Autorul 
ştia să deseneze destul de bine caii (sau ştia de unde să-i copieze!), 
dar nu se pricepea să figureze oameni, care sunt îngheţaţi în poziţii 
nefireşti. Spre pildă, în cea de-a doua gravură, atât eroul vânător, 
cât şi victima sa se ţin. practic, de hampa steagului fără a da suges¬ 
tia că şi-l dispută cu violenţă, în vreme ce românul îl împunge pe 
turc în piept cu baioneta - care însă nu l-a străpuns - dar acesta deja 
cade, descărcându-şi, în acelaşi timp, pistolul înspre agresor. 
Autorul nu ştie să deseneze nici portrete, cele două chipuri fiind 
neparticipative la acţiune, cu expresii destul de afabile şi privirile 
îndreptate în direcţii divergente, care nu vizau deloc adversarul. 
Lucrarea ar fi fost, poate, acceptabilă ca o schiţă de intenţie care, 
ajunsă în mâna unui gravor expert, ar fi putut-o stiliza, dar nu era 
demnă de o ilustraţie finită, cum se dorea. Totuşi, în acel timp de 
pionierat al presei ilustrate româneşti, când nici publicul cititor nu 
era suficient de educat din punct de vedere plastic, era bine primită 
orice imagine care purta pecetea noutăţii şi autenticităţii informaţiei 
de pe front. 

Trebuie amintite şi alte xilogravuri cu notă oficială, dată de 
prezenţa unor înalte personaje, şi care au beneficiat de o execuţie 
aparte, mult mai îngrijită. Este vorba despre împăratul Alexandns 
II înapoind sabia Iui Osman Paşa (no. 143/13 decemvrie 1877), 

MS. Ţarul conferind MS. Domnitorului ordinul S-tul Stanislau 
(no. 226/7 Martie 1878) şi MS. Domnitorul înmânând săbiele lui 
Sadic şi Edhem Paşia ]]t (no. 232/13 martie 1878). toate fiind 
unitare ca fel de lucru şi ca sintaxă plastică, ieşite din mâna unui 
meşter cu mult mai mult talent şi cunoştinţe în domeniu decât cel 
(sau cei) de dinainte. Toate subiectele implicând figuri cunoscute, 
gravorul recurge la întrebuinţarea portretelor de aparat ale acestora 
(pentru paşale recentele fotografii ale lui Duschek) (il. 93, 94) - 
nelipsite însă de stilizarea pe care o impunea dificila tăiere în lemn 
şi, mai ales, pe o suprafaţă mică - plasând capetele pe trupuri lu¬ 
crate din imaginaţie. De aceea se întâmplă ca acestor chipuri să le 
acorde o atenţie mai mare şi o tratare mai migăloasă, recurgând 
chiar la uşoare supradimensionări în vreme ce restul corpului este 
supus unui anumit schematism şi unei conciziuni care nu face deloc 
rău, ci, dimpotrivă, conferă farmec imaginii. In toate trei cazurile, 
unul dintre eroii scenei este surprins într-o poziţie expresivă, cu 
mâna (sau mâinile) întinse spre celălalt (ori ceilalţi), oferind obiec¬ 
tul al cărui motiv a suscitat ilustraţia; poza este uşor forţată pentru 
ca, în acelaşi timp, capul acestuia să fie văzut din faţă, spre a fi 
recunoscut, iar braţele din profil, cât mai departe de trunchi, pentru 
ca gestul să fie neechivoc. Lipsa detaliilor inutile de costum (şi 
chiar volumetrie) în unele zone mai puţin importante, decuparea 
siluetelor pe pereţi goi, într-un spaţiu ambiguu, spre a nu încărca 
imaginea (şi nici a-şi complica lucrarea), ni-1 dezvăluie pe acest 
xilograf anonim ca pe unul dintre bunii mânuitori ai dăltiţei, ce 
împletea un fel naiv de redare frontală a scenei cu o bună dozare a 
intensităţilor şi o conciziune a trăsăturilor pentru ca portretul să fie 
în caracter, fără a abuza de fărâmiţări şi demitente greu de realizat 
în xilogravură, potrivit pentru a aborda, cu tact şi inspiraţie, teme 
de acest fel. 

La o cercetare stilistică aprofundată a ilustraţiilor executate 
în tipografia Thiel & Weiss, care imprima ziarul „ResboiuL, se 
constată că dispunea de patru gravori: unul foarte bun, folosit 
destul de rar, pentru portrete importante de personalităţi marcante - 
precum generalul Ioan Emanoil Florescu, dr. Carol Davila, Vasile 
Alecsandri, Vasile Boerescu, Dimitrie Bolintineanu, Alexandru 
Lahovary. C.A. Rosetti lucrate excelent, în dăltiţă: altul, cel mai 
activ, care acoperea necesarul de portrete xilogravate ale ofiţerilor 
şi soldaţilor căzuţi pe câmpul de onoare, destul de îndemânatic, dar 
limitat ca posibilităţi de expresie (nu este imposibil ca tot el să-şi fi 
încercat mâna şi în anumite compoziţii cu personaje în care nu a 

prea avut succes); un altul, foarte slab - un începător - folosit la 
transpunerea pe placa de lemn a ilustraţiilor apărute în reviste 
străine şi care, de obicei, nu pricepea nimic din plasticitatea imagi¬ 
nii pe care trebuia să o copieze, iar rezultatul era în concordanţă - 
de aici apăreau şi marile diferenţe între desenele originale şi cele 
preluate - şi tot lui poate că îi aparţineau neconvingătoarele scene 
de luptă, mai sus analizate, ce cădeau în comic; în sfârşit, exista un 
adevărat artist, ale cărui servicii erau rezervate doar pentru paginile 
duble din mijlocul ziarului, pentru realizarea compoziţiilor ample, 
eroice şi pilduitoare ce erau oferite cititorilor, precum tablouri gata 
de înrămat şi care au avut o lungă persistenţă în multe case de ţară 
sau de periferie urbană, până târziu, în primele decenii ale secolu¬ 
lui XX, când iconografia primului război mondial a înlocuit-o pe 
aceea a Războiului de Independenţă. Autorul acestor lucrări de 
excepţie era talentatul desenator polonez HIPOLIT NAPOLEON 
HENRYK DEMBITZKI (1830-1906) care, în 1863. după înfrân¬ 
gerea revoluţiei din ţara sa, se stabilise în România." 7 Posesor al 
unor serioase cunoştinţe plastice deprinse în timpul studiilor de artă 
la Munchen, Dembitzki stăpânea toate mijloacele de creare a unor 
compoziţii închegate şi expresive. Calităţile sale de caricaturist cu 
vervă sunt remarcate de editorii de reviste satirice din Bucureşti, 
fapt ce-i asigură o bogata colaborare la „Ghimpele", „Dracul", 
„Urzicătorul", „Sarsailă", „Viespea" şi „Scrânciobul". Din cauza 
virulenţei sale din „Ghimpele", în 1872 este implicat într-un proces 
de presă împreună cu N.T. Orăşanu, redactorul acelei foi. 11 * Dar este 
achitat şi anul următor primeşte catedra de desen şi caligrafie a 
liceului din Brăila, pe care o va deţine până la pensionarea sa în 
1898. El însuşi refugiat politic, se împrieteneşte cu revoluţionarii 
bulgari ce primiseră azil în România. Este foarte activ în cadrul co¬ 
loniei lor din Capitală şi face caricaturi pentru ziarul editat de ei. 
Lucrează însă şi litografii cu tematică istorică din trecutul ţării 
adoptive, precum Bătălia de Ia Călugăreai , Mihai şi călăul, Banul 
Mărăcine Ia curtea Franţei, Banchetul Iui VIad Ţepeş. Grigore 
Grandea îl cooptează la „Resboiul" printre colaboratorii săi de 
marcă folosindu-i înclinaţia pentru compoziţii tumultuoase ce ne¬ 
cesitau un expert al gesticii şi expresivităţii figurilor, al diferenţierii 
texturilor şi sugerării mediului ambiant care să dea verosimilitate 
lucrării, chiar dacă nu fusese martor ocular al scenei redate. Păs- 
trându-se, cu modestie, în umbră, Dembitzki îşi semna desenele cu 
iniţialele H.D. 

Ilustraţiile sale cu subiecte alegorice ori tratări fanteziste ale 
luptelor au apărut ca supliment pentru abonaţii şi cititorii fideli ai 
ziarului, anunţate din timp pentru ca toţi cei interesaţi să-şi procure 
exemplarul ce-1 conţinea şi risca să se epuizeze: „In numerul de 
mâne vom da un tablou simbolic, o fericită inspiraţie a unuia dintre 
artiştii noştri. Tabloul va cuprinde pagina a doua şi a treia. Este un 
semn de recunoscinţă ce datorăm armatei, pentru vitejia ei, şi popo¬ 
rului, pentru patriotismul lui.““ 9 Acesta era Toţi pentru unul, unul 
pentru toţi! - In amintirea vitejilor vitezului Caro11 (il. 99), tipărit 
în no. 196/5 februarie 1878, conceput centripet, cu domnitorul în 
mijloc, ţinându-şi o mână în dreptul inimii şi cu sabia în cealaltă 
ţintuind la pământ un turc, ce se prosternează; în spate, se află un 
tun sfărâmat. Către domn converg toate celelalte personaje: din 
stânga vin fugind ofiţeri superiori, unul cu braţele deschise, parcă 
pentru a-şi îmbrăţişa comandantul; un dorobanţ se ridică din ge¬ 
nunchi, şi nişte soldaţi înalţă deasupra capetelor nişte steaguri ro¬ 
mâneşti, în vreme ce, în dreapta un vânător (Grigore Ioan) şi un că¬ 
lăraş (Mohor Vasile) îi prezintă, plecate, drapelele turceşti cap¬ 
turate; un dorobanţ îl aclamă, descoperit, cu căciula în mână, iar un 
vânător pedestru poartă în vârful baionetei o coroană de laur. O 
linie hotărâtă, volumetria firească şi fizionomiile variate cu ten¬ 
dinţe de portret - pe lângă chipul domnitorului care seamănă destul 
de bine, între ceilalţi ar fi identificabili Gheorghe Slăniceanu, în 
generalul cu braţele deschise şi Pavel Cemovodeanu, în ofiţerul de 
roşiori ce-1 ovaţionează cu sabia ridicată şi ţinută de lamă - griuri 
plăcute şi o compoziţie elocventă pentru mesajul ce şi-l propusese 
arată că redacţia poseda în colectivul ei un artist de excepţie ce se 
detaşa net de ceilalţi angajaţi şi ridica simţitor nivelul calitativ al 
revistei. Lucrarea s-a bucurat de mare succes, ca dovadă că după 
epuizare a fost încă solicitată: „Ediţia farului «Resboiul» No. 196 
care înfăţişa pe M.S. Domnitorul înconjurat de armată, a fost 
tipărită în 40 000 esemplare, crezând că acest numer va fi deajuns. 
Insă, ve^end că corespondenţii noştri ne cer necontenit chiar prin 
telegrame încă sutimi şi mii de esemplare, am mai tipărit 15 000 şi 
astfel putem satisface acum asemenea cereri tutulor corespon¬ 
denţilor/* 120 Peste o lună şi jumătate, redacţia era obligată să scoată 
un nou tiraj: „Tabloul «Vitejii vitezului» sfarşindu-se şi cererile 
venind mereu s’a tipărit osebit o nouă ediţie. 44121 

Tot Henryk Dembitzki elaborează şi Botezul de sânge al 
vitejilor Dorobanţi la Griviţa (1877) (no. 277/27 aprilie 1878), 
anunţat în aceiaşi termeni înflăcăraţi de numărul anterior apariţiei 

sale, care dă şi o informaţie utilă în privinţa surselor de inspiraţie 
ale autorului: importam - Numerul de mâne va apare cu o 

ilustraţie mare, representând asaltul dorobanţilor contra unei redute 
de la Plevna, lucratâ după o schiţă [a] unor oficeri români care au 
luat parte la acel asalt . (subl.n.) Atât alegerea momentului suprem, 
cât şi esecutarea artistică fac din acestă ilustraţie un tablou demn de 
patriotismul şi vitejia poporului Român.Este redat momentul 
când dorobanţii, escaladând parapetul de pământ pătrund în redută 
şi se angajează în luptă corp la corp cu turcii. Faţă de alte scene de 
acelaşi gen, aici încleştarea este convingătoare, adevărată. Privirile 
combatanţilor sunt crunte, mâinile lor strâng armele, trupurile lor se 
încordează pentru a da o lovitură mortală, învălmăşeala este mare, 
fumul de pulbere neagră şi praful iscat de bătălie ca şi armele ridi¬ 
cate deasupra capetelor ce se împletesc într-o masă unduitoare, sunt 
creatoare de sinestezie, făcând pe privitor să perceapă, mental, 
bubuiturile, zăngănitul, urletele, gemetele şi goarnele. Un trompet 
suflă în trâmbiţă, aşezat călare pe parapetul pe care un ofiţer îl sare, 
cu sabia în mână. In stânga, un dorobanţ a trântit la pământ un turc 
şi-l ţine imobilizat cu mâna în gât şi genunchiul în piept, pregă- 
tindu-se să îl înjunghie cu baioneta scoasă de la puşcă. Compoziţia 
este foarte alertă şi închegată faţă de următoarea, publicată în 
no. 327/16 iunie 1878, cu Locotenent colonelul Grigore Ion in ca¬ 
pul regimentului 7-lea la asaltul contra redutei Bucova (7 Octom¬ 
brie 1877) (ii. 100), care este împărţită în două zone pe axa de si¬ 
metrie unde se plasează eroul titular al desenului, într-o atitudine 
teatrală, cu sabia scoasă şi steagul în mână, fluturându-1 a îmbăr¬ 
bătare şi îndreptându~l oblic agresiv, spre redută. în stânga este 
iureşul infanteriştilor, figuraţi cu aceeaşi orientare diagonală, para¬ 
lelă cu a comandantului; chipiurile de pe capetele lor şi profilurile 
mai evidente sunt repetate, stereotip, pentru a sugera mulţimea. în 
dreapta este multă agitaţie dată de lupta corp la corp, lucrată cu 
aceeaşi precizie ce denotă admirabile cunoştinţe anatomice şi-l 
relevă pe Dembitzki drept un ilustrator bataillist de primă mână 
(dacă se face abstracţie de anumite gesturi prea expozitiv-dramatice 
şi de unele licenţe prin care evită figurarea trupelor). 

Totuşi, se pare că această scenă nu fusese suficient de ve¬ 
ridică în reconstituire, căci, în no. 434/1 octombrie 1878, redacţia 
solicita participanţilor informaţii exacte asupra desfăşurării eveni¬ 
mentelor din acea zi nefastă şi inutil de sângeroasă: ,,Cerem notiţe 
adeverate şi nepasionate d-lor oficeri din divisia IV-a (acei care vor 
voi să le dea) asupra ordinelor, mişcărilor şi acţiei atacurilor de la 

7 Octomvrie anul trecut contra Griviţei No. 2. Dorim aceste notiţe 
spre a complecta istoricul acelei $ile. Tristă iconă scrisă cu pana 
tristului adever - la care vom produce martor - între alţii şi pe 
d. general Mânu, care a vecjut d'aprope acel balamuc în care totă 
divisia a IV-a a fost ameninţată, sângerată şi în urmă demoralizată. 
Aceste notiţe pot să fie trimise nesemnate, căci are cine să le con¬ 
troleze. 14 

Tot lui Dembitzki îi aparţine şi alegoria România recu- 
noscătore , apărută în no. 441/8 octombrie 1877. Este vorba de o 
litografie cam palidă şi destul de stângace - distonând cu realizările 
sale de până atunci - tipărită pe cele două pagini din mijloc ale 
ziarului în chiar ziua intrării triumfale a armatei române în 
Capitală: un geniu togat, ce reprezintă patria, ţine într-o mână un 
steag tricolor cu inscripţia „România Independentă 44 şi în cealaltă o 
coroană de laur ce o oferă primilor trei ofiţeri ce deschid defilarea; 
unul dintre aceştia chiar întinde mâna să o primească, într-un gest 
de infantil egoism. Trupele se aliniază în stânga spaţiului, pe când 
în dreapta, poporul aşteaptă să le aclame. Fiind o lucrare de con¬ 
junctură, elaborată, probabil, în mare grabă, este explicabil nivelul 
scăzut al rezultatului. 

Şi tot graficianul polonez este autorul unei planşe indepen¬ 
dente, descrisă de ziar în nota despre „Premiul abonaţilor anuali ai 
Resboiului 44 : „Vom da de anul nou un frumos tablou fotografic: Cu 
steagul înainte\ episod din asalturile Românilor de la Plevna, un 
adevărat cap-d’operă al talentuosului artist Dembinzchi (sic). Ta¬ 
bloul este lucrat în atelierului Ziarului Resboiul. Mărimea lui este 
de 22 centimetri lăţime şi 36 cent. înălţime. 44 ' 2 '' (il. 101). Pe lângă 
exagerarea că litografia oferită este o capodoperă - atitudine de în¬ 
ţeles pentru o redacţie care voia să-şi convingă cititorii de valoarea 
publicaţiei pentru a creşte deverul - informaţia are deosebită im¬ 
portanţă, deoarece pentru prima dată este menţionat numele autoru¬ 
lui acestor compoziţii batailliste de largă respiraţie. 

Este indubitabil că, la baza acestei stampe, a stat o acuarelă 
executată de artist cu câteva luni mai înainte, ce fusese expusă în 
vitrina unei librării bucureştene şi căreia i se făcuse reclamă tot în 
coloanele „Resboiului 44 : „Un tablou frumos (aquarel) care repre- 
sintă un episod din ultimul resboiu al Românilor, înfăţişând o grupă 
de dorobanţi angajaţi într-un asalt: în mijlocul lor căpitanul căcjend. 
pare în cel din urmă moment, şi care a fost espus la librăria d-lui 
Szolosy, se pote vedea acum la tipografia Thiel & Weiss, fiind de 
ven(Jare. 44124 Confruntat cu o scenă de luptă, Dembitzki se simţea 

din nou în largul lui: compoziţia este foarte legată, dorobanţii fiind 
strânşi unul într-altul ca oamenii uniţi în faţa nevoilor şi a peri¬ 
colelor. Ei formează un tot compact, o masă bine sudată din care ies 
în afară doar ţevile puştilor cu baionetă şi, exact în mijlocul lor, ca 
un ax, se ridică drapelul. Sub faldurile lui, în chip simbolic, căpi¬ 
tanul cade lovit de gloanţe. Trupul îi este sprijinit de soldaţii din 
spate, iar gornistul de alături sună, cu înverşunare, atacul. Acest 
avânt nu poate fi stăvilit, iar plasticianul a ştiut să îl sugereze cu 
multă elocvenţă. 

Toate aceste gravuri cu tematică bataillistă au fost republi¬ 
cate, la scară redusă. în „Calendarul Resboiului pe anul 1880‘\ Prin 
activitatea sa, Hipolit Napoleon Henryk Dembitzki se prezintă ca 
un artist de excepţie, ale cărui servicii aduse ziarului au făcut să 
crească tirajul şi vânzările, iar editorii pot fi apreciaţi pentru flerul 
de a-1 fi angajat, fapt ce le mai iartă din greşeala folosirii celorlalţi 
gravori slab pregătiţi. 

O altă compoziţie ce reţine atenţia, fără a fi, după câte se 
pare, creaţia lui Dembitzki, este o dedicaţie către principesa Elisa- 
beta, ce face apel la un repertoriu din antichitate, vetust, ce conferă 
acestei planşe note de parodie. Publicată în no. 378/6 august 1878, 
ea se intitulează Steaua României , făcând aluzie la decoraţia cu 
acelaşi nume, mult acordată în epocă. Ea reprezintă un grup de 
mutilaţi de război, ciungi şi orbi, suferind de durerea rănilor, culcaţi 
sau în picioare, lângă o clădire pe care flutură steagul Crucii Roşii, 
ce privesc, halucinaţi, spre apariţia celestă a principesei Elisabeta. 
Ea pluteşte deasupra lor luminată de o stea ce-i sclipeşte deasupra 
capului. Fizicul ei nu prea se preta la o interpretare de muză şi nici 
la veşminte greceşti cu tunică prinsă cu fibulă la umeri, lăsându-i 
gâtul şi braţele goale şi relevându-i un picior încălţat cu o sandală 
romană. Părţi din hlamidă îi zboară în spate formând un fel de aripi. 
In mâinile durdulii ţine un pansament desfăşurat ca o filacteră, iar 
pe braţ, o cutie cu sticluţe de medicamente. Zâmbeşte cu o notă de 
suficienţă - ceea ce nu-i era caracteristic Doamnei României iar 
privirea îi este îndreptată în jos, spre bieţii suferinzi, astfel că ochii 
îi par închişi şi contribuie la aerul de hieratism macabru al portre¬ 
tului care, din cauza coafurii la modă, distonează cu întregul trup. 
Mixtura de convenţii alegorice de sorginte neoclasică şi observaţii 
realiste (precum elementele de uniformă, portretele, grimasele du¬ 
rerii de pe chipurile răniţilor), ca şi tratarea în două planuri - cel 
superior, luminos, al principesei (care este supradimensionată, după 
criteriile perspectivei ierarhice) şi cel al oamenilor de rând, întu- 

necos şi mizerabil - fac din ea o lucrare ambiguă, fără bătaia lungă 
ce, probabil, i-o preconizaseră editorii, şi care este de mirare că nu 
a supărat sobra casă domnitoare. 

în mijlocul numărului 440/7 octombrie 1878, pe pagini 
duble, este tipărită gravura cu M.S. Domnitorul inspectând bale¬ 
nele ■, ce preia o acuarelă şi o pictură în ulei a lui Emil Volkers. 
Prinţul Carol I este reprezentat în uniformă de general de cavalerie, 
galopând pe un cal negru, focos. Gravorul şi-a luat libertatea de a 
modifica schiţa iniţială a artistului german, prin înlocuirea grupului 
de călăraşi ce-1 urmau pe domnitor, cuminţi, în linie, ca la paradă, 
cu o acţiune mai alertă în care un ofiţer arată cu sabia înainte, un 
gomişt sună şarja, aplecat pe gâtul calului, şi regimentul se pregă¬ 
teşte de galop. Această velocitate impusă scenei nu-şi prea mai ex¬ 
plică titlul, mai ales că nicăieri nu se vede vreun tun, în afara unor 
norişori caraghioşi pe dealurile din stânga. Este simptomatic faptul 
că, fară a-i fi dezvăluit numele, încă un plastician de reputaţie con¬ 
tribuia la ilustrarea ziarului. EMIL VOLKERS (1831-1905) era un 
pictor academist cu îndelungate studii - timp de 16 ani - la Dresda, 
Miinchen şi Diisseldorf. Se specializase în scene de gen şi anima¬ 
liere. El fusese invitat de principele Carol încă din primul său an de 
domnie, petrecând în România perioade mai lungi sau mai scurte, 
stabilite după datele ce le poartă lucrările rămase - 1867-1869, 
1871-1872 şi 1877-1878. Se distinsese ca un bun documentarist, 
capabil să imortalizeze anumite momente ale vizitei domnitorului 
prin ţară, ca şi scene de târg, atât de dragi mecenatului său. Apoi, la 
Castelul Peleş, se păstrează mai multe „portrete" ale frumoşilor cai 
domneşti, gen în care Volkers era expert. în timpul campaniei din 
Bulgaria, a executat o acuarelă cu domnitorul şi trei adjutanţi călări, 
în timpul unei viforniţe, privind câmpul acoperit de zăpadă, peste 
care zboară cârduri de ciori, ce accentuează atmosfera dezolantă 
(il. 102). Mica lucrare, de 13,8 x 19,4 cm, este dominată de nuanţe 
de gri, celelalte tonalităţi fjind mult atenuate. însoţitorii prinţului 
sunt doar sugeraţi prin siluetele indistincte, întunecate, ce se între¬ 
văd prin perdelele viscolului ce-i bate din spate. Pentru echilibrarea 
petelor mai intense din dreapta, în stânga au foşt plasate ciorile care 
se înalţă, planând greoi peste întinderile albe. Deşi miniaturală, 
această acuarelă impresionează prin puterea de evocare pe care au¬ 
torul a realizat-o din doar câteva tuşe bine aplicate. Cealaltă acua¬ 
relă este aceea cu domnitorul în uniformă de cavalerie, călărind 
mândru, ca la paradă, în fruntea unui regiment (il. 103), care a slu¬ 
jit pentru gravura publicată în „Resboiul". Ambele se află la Cabi- 

netul de Stampe al Bibliotecii Academiei Române. După cea din 
urmă, Emil Volkers a pictat o pânză de mari dimensiuni (94 x 123 
cm), ce se păstrează la Muzeul Militar Naţional. Este tratată în 
game strălucitoare şi are aerul sărbătoresc al unei scene marţiale. 
Referiri la această lucrare se întâlnesc într-un articol din ziarul,,Ro- 
mânulu“, dedicat artistului vienez Johann Nepomuk Schonberg, al 
cărui beneficiar era prinţul Carol I: „(...) în acelaşi timpu se face 
reproducerea după unu tablou esecutatu de pictorului Volkers din 
Diisseldorf, care represintă pe M.S. Domnului în fruntea unui regi- 
mentu de călăraşi în momentului atacului. (...) 44 ' 25 

în mod obişnuit, principele Carol I purta uniforma sa de 
general, cu bine cunoscutul chipiu şi tunica de postav civit, dar, în 
primele luni ale anului 1877, puţin înaintea declanşării războiului, 
îmbrăcase această uniformă de cavalerie cu care pozase în faţa 
aparatului fotografic al lui FranzDuschek (il. 104). Carol Szathmari 
avea să folosească imaginile fotografice pentru un portret oficial al 
domnitorului (il. 106), figură întreagă, urmând tipul de impostare al 
predecesorului său, Alexandru Ioan I, realizat atât pe placa sensibilă, 
cât şi litografic, de acelaşi artist: principele este paginat în axul 
cadrului, înveşmântat în uniformă de cavalerie, cu mantia albă, 
domnească pe umeri şi căciula cu surguci de pietre preţioase aşezată 
alături de buzdugan pe masa pe care modelul îşi sprijină mâna. 
Toate acestea erau elemente ale învestiturii de mult ieşite din uz şi 
pe care Carol I nu le folosise vreodată. De aceea poate că nu a ajuns 
lucrarea în colecţia princiară, ea păstrându-se astăzi în patrimoniul 
Muzeului Naţional de Istorie a României. Tabloul are dimensiunile 
71,5 x 52 cm şi este semnat şi datat în dreapta jos cu negru: Szath¬ 
mari 1877. Un portret în mărime naturală ce-1 reprezintă pe domni¬ 
tor tot în uniformă de cavalerie execută, în 1881, pictorul american 
GEORGE PETER ALEXANDER HEALY (1808-1894), lucrare 
datată 1881, ce se află în patrimoniul Castelului Peleş. 1251,14 (il. 105) 
„Dorobanţul 44 , ziarul rival al „Resboiului 44 , se prezintă încă 
de la apariţia sa, pe 15 noiembrie 1877, ca un periodic fără persona¬ 
litate, nici pe departe la fel de interesant, combativ şi suculent ca 
celălalt, pe care îl şi pastişa în mod evident. De altfel, era în con¬ 
flict deschis cu acesta, căruia îi ataca, pe rând, redactorii, până a a- 
junge la interpelarea fără ocol a lui Grigore Grandea în no. 40/25 de¬ 
cembrie. Dar „Resboiul 44 , cu aer superior, nu catadicseşte să-i răs¬ 
pundă sau să înceapă vreo polemică, ignorându-1 total ca pe un ad¬ 
versar nedemn de a încrucişa săbiile. Este drept că editorul „Doro¬ 
banţului 44 era tipograful Carol Gobl, lipsit de experienţă jumalis- 

tică, dar redacţia şi direcţia erau lisate unor gazetari cu experienţă 
ca G. Dem. Teodorescu, 1. G. Bibicescu şi Teofil Frâncu şi tocmai 
de aceea este de mirare că publicaţia nu a atins un nivel intelectual 
mai înalt. Cum, la fel, este uimitor că tocmai o foaie patronată 
un tipograf nu avea condiţii grafice mai bune, ele fiind inferjoare 
competitorului său, începând chiar de la frontispiciu. Acesta era 
naiv conceput, încadrat de doi dorobanţi, unul ieşind cu drapelul 
din traforul majusculei D - ca dintr-o cutie de jucărie cu surpriză 
iar celălalt, la extremitatea cuvântului, în dreptul literei L, arătând 
cu degetul înspre camaradul său, într-o facilă soluţie de închidere a 
compoziţiei. Dedesubt, sub arcul ce-1 descrie titlul, apare o 
reprezentare feminină a Libertăţii, zâmbind în nimb de raze, urcată 
pe un maldăr de „trofee belice 4 * (steaguri, tunuri, ghiulele, puşti cu 
baionetă), oferind cu mâna stângă 0 coroană ' aur unu i gnip 
dorobanţi piuit mai mici decât ea - căci este respectat^ perspectiva 
ierarhică - care P arc ă s-ar feri speriaţi de acest cadou, deşi unul din¬ 
tre ei schiţează gestul de a o lua. Cu mâna dreaptă, Libertatea 
strânge un paloş proptit cu vârful în pământ, în semn de pace. Dacă 
partea stângă es te atât de agitată, * n ^reapta se creează un mare 
dezechilibru prin plasarea singuratică a statuii lui Mihai Viteazul 
din faţa Universităţii, tratată realist, cu soclul ei înconjurat de un 
gărduleţ. Cât de precare şi inutil complicate apar aceste simboluri 
faţă de forţa evocatoare a pumnului cu mănunchiul de fulgere care 
sparge pagina înspre cititor din frontispiciul „Resboiului“! Şi aces¬ 
ta are titlul scris pe fundalul unui peisaj din Capitală unde este vizi" 
bilă tot silueta monumentului lui Mihai Viteazul, dar totul este cu 
măiestrie subsupiat ideii de semn elocvent pentru conţinut, astfel 
încât nimjc din planul secund să nu fie agresiv. 

In texte, „Dorobanţului 4 * îi lipsesc nervul şi aciditatea gaze¬ 
tărească- Cu greu poate fi găsită în paginile lui vreo notiţă intere¬ 
santă sau inedită- Ştirile sunt toate la a doua mână, informaţiile in¬ 
terne erau preluate din alte ziare româneşti („Timpul 4 *, „Monitorul 
Oficial**, „Românului „România Liberă* 4 ), i ar cele externe din ga¬ 
zete străine pe care totdeauna le citează, cu probitate, punându-le 
însă sub semnul supoziţiei spre a-şi asigura rezerva confirmării 
ulterioare. Ilustraţiile sunt primite, aproape exclusiv, din străinătate, 
iar atunci când sunt tipărite gravuri originale acestea sunt slabe ca¬ 
litativ, neexpresive şi neelocvente, lucrate de meşteri fără expe¬ 
rienţă ?i talent. „Dorobanţul 4 * nu beneficiază de colaborarea, fie ea 
şi sporadică, a Ini Carol Şzathmari şi nici de cea a lui Hipolit 
Napoleon Henryk Dembiţjfci, cu tablourile lui pe pagini duble, ce 

se bucurau de aşa mare succes de public, încât erau necesare reedi¬ 
tări. Redactorii „Dorobanţului 44 merg atât de departe cu imitarea 
foii rivale încât solicită şi ei date despre eroii căzuţi în luptă pentru 
a le face portretul: „Redacţiunea Dorobanţului rogă cu stăruinţă 
familiele celoru căluţi pre câmpulu de gloriă, se-i procure portre¬ 
tele loru, însoţite de schiţe câtu se pote mai amănunţite: data nas- 
cerii. data intrării în armată, corpul în care intraseră, data înaintărei 
lor, ş.a. 44i:b Documentaţia astfel obţinută nu este însă fructificată la 
justa valoare, iar chipurile reproduse cu modestele mijloace ale 
xilografilor locali sunt reci, rigide şi, adesea, departe de model în 
ceea ce priveşte asemănarea. 

Cu toate eforturile şi reclamele ce şi le făcea, „Dorobanţul 44 
rămâne un jurnal mediocru pe care nici chiar schimbarea carac¬ 
terelor de literă, sublinierea titlurilor şi rubricilor permanente - pe 
care se străduieşte să le copieze cât mai bine după „Resboiul 44 , 
începând cu luna februarie 1878 - nu-1 pot aduce la acelaşi nivel de 
succes şi notorietate de care se bucura foaia adversă. 

In acel moment de efervescenţă patriotică era mare cerere de 
picturi şi litografii cu subiecte militare legate de războiul abia în¬ 
cheiat, ceea ce a dus la o substanţială producţie plastică, variabilă 
calitativ. Au proliferat stampele în tiraje populare, de serie mare, 
scoase fie de sub teascurile lui Thiel & Weiss 12 , fie din alte tipografii. 

Atent ca totdeauna la evenimentele contemporaneităţii, bă¬ 
trânul DIMITRIE PAPPASOGLU (1811-1892) - ridicat între timp 
la gradul de locotenent-colonel în retragere - a editat o suită de lito¬ 
grafii, din a căror vânzare destinase a patra parte ajutorării vă¬ 
duvelor şi orfanilor de război. După vechiul său obicei, se adresa 
ministrului de Interne pentru ca difuzarea să se facă prin interme¬ 
diul prefecturilor de judeţe, de sus în jos, la primării şi la toate nota¬ 
bilităţile locale, comunale şi săteşti. Pe 3 aprilie 1878, el înaintează 
o asemenea petiţie, înregistrată sub numărul 703, prin care îşi reco¬ 
mandă ultima producţie şi, elogiind anteriorul ajutor primit din 
partea ministerului - care a avut drept rezultat strângerea unei sume 
de 3 000 de franci împărţiţi Crucii Roşii şi familiilor eroilor căzuţi 
în luptă - solicită aceeaşi intervenţie pe lângă autorităţile distric¬ 
tuale spre a-şi desface lucrările. 128 Ministrul dă aviz favorabil aces¬ 
tei cereri. Autorul adaugă un „Abonament 44 în care face o descriere 
amănunţită a stampei şi-şi precizează intenţiile altruiste, încheind 
cu un formular de borderou pe care trebuiau să se înscrie amatorii: 
„ABONAMENT / la marele şi memorabilul tablou pe care s’a lito- 
graphiat pustia-cămpie de Ia Plevna , peste care s’a arătat mormin - 

tele bravilor ostaşi români , căluţi pentru independinţa României în 
mijlocul cărora s’a desemnat unul din cele mai sublime monumente 
din mama nostră Roma şi peste el s’a înscris numirea corpurilor din 
oştirea română şi locul diferitelor lupte, iar cadrul tabloului s’a 
ocolit cu portretele tutulor oficerilor morţi pe câmpul de onâre , în¬ 
conjuraţi cu ghirlantele florilor neuitărei; sub tablou s’a înscris data 
încăerărilor, numele oficerilor şi frumosa poesie a D-lui Urlăţianu . 

„Preciul acestui istoric tablou este numai de 2 lei noui din 
care a patra parte să va trimite casei dotaţii pentru ajutorul famili¬ 
ilor morţilor soldaţi, precum s’a mai trimis până acum şi suma de 
lei noui 3 000 în decurs de 6 luni de <^ile. Cu acest tablou s’au com¬ 
plectat suma de 12 ediţiuni cu bătăliile ce au dat armata română la 
Plevna.(...)“ 

In luna septembrie a aceluiaşi an, Pappasoglu tipăreşte o 
planşă de 51,4 x 35,5 cm cu Asaltul Redutei Grivifa dat la 30 Au¬ 
gust 1877 (il. 107), urmând îndeaproape compoziţia lui Szathmari, 
în forma ei naivă, publicată în „ResboiuD no. 51/12 septembrie 
1877. Cari Isler, gravorul cu care a lucrat în mod constant Pappa¬ 
soglu, a făcut minime modificări la desenul iniţial al pictorului şi 
fotografului Curţii: capul căpitanului erou este dat tot pe spate, dar 
nu apare în profil, ci frontal, pentru a i se vedea cât mai bine trăsă¬ 
turile; în mână nu mai ţine drapelul regimentar tricolor cu stema 
ţării în mijloc, ci fanionul batalionului. Intre asediatori, printre 
dorobanţi apar şi infanterişti şi vânători, aşa cum este specificat şi 
în textul imprimat în partea de jos a stampei: „Bravul căpitan 
Valter, comandant Batalionului din Regimentul al 8-lea de linie - la 
asaltul dat (era Reg. al 14 de Dorobanţi şi al 2-lea Batalion de Vâ- 
netori) elu fu înpuşcat la capu când ’narbora Fanionul Batalionului 
pe redută. S’au au^it strigând soldaţilor^ săi când cădea «nainte 
băieţi». Fie gloriosa lui memorie eternă 11 . în plus, în registrul supe¬ 
rior, a fost adăugat portretul acestui erou, cu două ramuri de laur şi 
o filacteră cu numele său dedesubt. 

Pentru a-şi distribui această planşă, Dimitrie Pappasoglu 
face din nou o adresă către minister. 129 De acolo, pe 27 septembrie 
1878 este emisă circulara cu nr. 17027 către toţi prefecţii de judeţe 
pentru împărţirea listelor de abonamente. 110 Totuşi, virtualii amatori 
sunt rezervaţi în a se înscrie pe ele înainte de a vedea lucrarea, aşa 
cum anunţa prefectul de Bacău prin adresa nr. 12868/4 octombrie 
1878. 111 Dar Pappasoglu era obişnuit cu asemenea obiecţii de multă 
vreme, aşa că îşi continuă neabătut activitatea editorială. Astfel, 
tipăreşte o planşă de mari dimensiuni (49 x 62,8 cm) având în regis- 

trul superior Panorama situaţii oraşului Plevna - cu specificarea 
„Originalu este dupe jumalu «Illustrated London Nevs»“ (sic), 
având notate toate obiectivele de interes - şi în cel inferior Bătălia 
cea mare de la Plevna , cu un lung text explicativ (il. 108). Tratarea 
este naivă, chiar caricaturală uneori: ruşii opun o dârzâ rezistenţă 
trupelor otomane; Osman Paşa este rănit, şi calul său cu valtrap 
elegant se ridică, speriat, în două picioare; un ofiţer turc a prins o 
năframă albă de lama săbiei şi înaintează, călare, spre trupele ruse, 
printre soldaţii săi care continuă să lupte. Semnătura gravorului 
este plasată chiar pe desen, în mijloc, pe latura de jos: C. Isler. 

O altă lucrare iniţiată de Pappasoglu se referă la perioada 
imediat următoare încheierii ostilităţilor şi poartă titlul Convoiul 
Prisonierilor Otomani (il. 109). Este executată mai bine decât cele¬ 
lalte de un meşter cu o pregătire mai solidă. Este respectată mic¬ 
şorarea dată de fuga perspectivală şi scăderea intensităţilor de gri în 
funcţie de profunzime. Soldaţii turci, îmbrăcaţi sumar şi suferind de 
frig, înaintează sub ninsoarea abundentă, escortaţi de dorobanţi şi 
vânători. Alături de ei mărşăluieşte generalul Alexandru Cemat, ca 
un simplu ostaş. în manta, cu gluga ridicată peste chipiu, ţinându-şi 
sabia sub braţ şi făcând un gest consolator cu mâna. De altfel stam¬ 
pa îi este dedicată chiar lui. Imaginea este dramatică, dar se în¬ 
cearcă impunerea unei note umanitare, prin felul compătimitor cu 
care se poartă românii din gardă, care îi susţin pe unii dintre pri¬ 
zonierii slăbiţi de drum. Acelaşi mesaj caritabil răzbate şi din tex¬ 
tul însoţitor încheiat în termeni de preamărire a armatei, a coman¬ 
danţilor şi civililor care i-au ajutat pe turcii prizonieri: „După 
filantropicele măsuri ordonate de D-lui D-lu General de Divizie 
A. CERNAT, Batalionul I de vânători, cel din a 13-a de dorobanţi, 
din cele de Linie şi Călăraşi au transportat de la Plevna în Capitală 
10 000 prisonieri între care doi paşi şi mai mulţi oficieri otomani în 
luna Decembrie anului 1877 dânduli-se toată ospitalitate la drum şi 
în Capitală. Glorie Armatei Române, glorie filantropiciloru îngrijiri 
a ministrului oastei şi D-lui Colonel A. BUDIŞTEANU, Coman- 
dantu din Capitală cum şi tutulor româniloru care i-au priimit şi 
i’au ospitalitat până la a loru liberare luna Aprilie 1878“. Pe mar¬ 
ginea de jos a desenului, în afara cadrului realizat printr-o torsadă, 
este menţionat, în stânga, „Editor Lt. Colonel D. Pappasoglu“ şi, în 
dreapta. „Tipo-Lithographie Baichel, Mogoşoi 27“. 

Dar. cu toată susţinerea din partea Ministerului de Interne, 
gravurile acestea se vindeau destul de greu şi, adesea, listele de a- 
bonament nici nu se mai retumau. De aceea, autorul face o adresă 

pe 10 octombrie 1878 prin care solicită să-i fie restituite aceste lis¬ 
te, precizând şi judeţele care nu au răspuns apelului circularelor. Cu 
acel prilej erau date şi titlurile tuturor stampelor cu tematică legată 
de recentul război pe care le executase până la acea dată: „Domnule 
Ministru/ Plin de totă recunoscinţa viu respectuos a ve ruga ca să 
binevoiţi a ordona ânapoerea listeloru mele de abonamente care aţi 
bine voit pentru âncurajarea mea şi adjutorul orfanilor celor morţi 
soldaţi a le trimite prin districte şi care până astăzi nu sunt ânapo- 
ete pe care respectos ânsemnetfu în dosul aceştia; ân acelle liste 
sunt pote ânscrişi mai mulţi abonaţi, cărora până acum nu li s-au 
satisfăcut cererile şi se află ân adăstare şi urmează a mi se înapoea 
acellea liste sau cu banii ce se vor fi adunat sau fără bani.(...) [Pe 
verso] însemnare de districtele ce nu au ânapoeat âncă listele de 
abonamentu ce li s’au trimes de către onorab. Minister de Interne / 
Pentru Tabloul Valter / La Ordinul No. 21.232 din 1877 / Argeşul, 
Covurlui, Dorohoiu; / Pentru trecerea armatei preste Dunăre, cu 
Călindarul de părete pe anul 1878 / La ordinul No. 25.148 din 1877 
/ Teleormanu / Pentru bătălia de la Plevna / La ordinul No. 1130 din 
1878 / Prahova, Teleorman, Bu^ău / Pentru Tabloul cu monumen¬ 
tul şi portretele morţiloru officeri / La ordinul No. 6565 din 1878 / 
Oltul, Brăila, Muscelu, Râmnicul Sărat, Teleormanu, Cuvurlui, 
Iaşi, Neamţu, Romanu, Tutova, Vasluiu, Bolgradu şi Bacău/ 
Aceasta până la 10 octomvrie 1878./ L. col. Pappasoglu. 441 ' 2 

Din fondurile strânse, pasionatul iniţiator de planşe cu su¬ 
biecte patriotice a făcut acte de caritate pentru care a fost mult 
apreciat şi lăudat, aşa cum precizează o notiţă din ziarul „Ro- 
mânulu 44 din 1 noiembrie 1878: „D. locotenente colonelu Papa- 
soglu a oferit armatei suma de lei 2.162, b[ani] 11 din venitulu 
tablouriloru litografiate de d-sea. Ministerulu îi adreseză mulţămiri 
publice pentru acestă patriotică ofrandă. Noi felicitămu pe 
betrânulu soldatu pentru frumosulu seu esemplu. 44 

Dar Pappasoglu nu era singurul autor de litografii inspirate 
de războiul cu turcii: Johann Nepomuk Schonberg tipărise la Viena 
în institutul de arte grafice al lui J. Haupt, o planşă de 48 x 55,5 cm 
intitulată CAROL I AL ROMÂNIEI / în capul Armatei Selle / în 
campagnia 1877-78 (il. 113). Traducerile în germană şi franceză 
ale titlului sunt aşezate de-o parte şi de alta a celui românesc. în 
jurul unei scene centrale - ce-1 prezintă pe domnitor pe câmpul de 
luptă, urmat de câţiva ofiţeri superiori, cu legenda Carol I al Ro¬ 
mâniei înaintea Griviţei Ia 30 August 1877 - sunt zece scene mai 
mici, fiecare cu localizarea şi datarea ei. Unele fuseseră deja publi- 

cate de artistul vienez în periodicele ilustrate. Aceste scene, luate în 
sensul acelor ceasornicului, sunt: (18 Apr) OLTEN1TZA (30 Apr); 
(15 Maiii) CALAFAT (27 Maiu) - inspirată de una din fotografiile 
lui Szathmari din albumul Suvenir din Resbelul 1877-78; (20 Aug.) 
CALAFAT (1 Sept.); (27 Aug.) GRIVITZA (8 Sept.); (8 Noemvrie) 
RAHOVA (21 Noemvrie)\ (12 Fevruarie) W1DDIN (24 Fevruarie); 
(8 Noemvrie) PLEJWA (10 Dec.); (12 Jenarie) SMIRDAN (24 
Januarie); (30 Aug.) GRIVITZA (11 Sept.); (19 Julie) N1COPOLI 
(31 Juillet). Atribuirea lucrării, localizarea atelierului, şi editorii ei 
sunt trecuţi în partea de jos: „Comp. et Lith. par i. Schonberg, 
Vienne" în stânga „Etabl. Lith. artist. J. Haupt, Vienne“ în mijloc şi 
„Editeur Lachmann et Luis, Bucarest" în dreapta. Ziarul 
„Resboiur se grăbea să anunţe apariţia acestei planşe făcând o de¬ 
scriere sumară a ei fără a da, însă, vreo informaţie asupra autorului: 
„Avem ’naintea nostră un tablou care a eşit filele acestea şi care 
coprinde momentele cele mai înseninate din faptele militare ale 
armatei nostre peste Dunăre precum: Nicopoli (19 Iulie), Griviţa 
(27 şi 30 August), Smârdan (12 Ianuarie), Rahova (9 Noemvrie), 
Plevna (28 Noemvrie) etc. In mijlocul tabloului se vede M.S. Dom¬ 
nitorul ’naintea Griviţei la 30 August." 133 

Pentru imortalizarea festivităţilor ocazionate de intrarea tri¬ 
umfală a armatei române în Bucureşti pe 8 octombrie 1878 se face 
apel tot la talentul lui Schonberg. Acestuia aveau să-i fie trimise 
schiţele şi informaţiile de la faţa locului culese de gazetarul austriac 
Friedrich Lachmann, după care urma să elaboreze o pictură şi stam¬ 
pe în tiraj popular. Ziarul ieşean „Steaua României 1 ' anunţa, cu 
entuziasm, această iniţiativă artistică: „Aflăm din isvor sigur că 
Măria Sa Domnitorul Carol a avut înalta bună-voinţă de a însărcina 
pe d. Lachmann, cunoscutul corespondent militar, ca să schiţeze 
momentele cele mai principale ale intrărei triumfale a oştirei nostre 
în capitală, serbare care, precum se ştie, va avea loc poimâine 
Duminică. Acestă schiţă va fi trimisă d-lui Schonberg, pictorul de 
bătălii din Viena, ca să compună un tablou în oleu, care apoi să se 
facă şi în litografii în mărime de 60-80 centimetri spre a fi pus la 
dispoziţiunea publicului, cu preţul minim de 1 leu 50. Acestă lu¬ 
crare ca şi tablourile cari se executează în Viena asemine din 
ordinul Măriei Sale, dovedesc înaltul interes ce pune Măria Sa 
Domnitorul pentru a face să se respândescă în tote căminurile, chiar 
şi în cele mai modeste, iconele vii ale disciplinei, avântului şi a 
bravurei oştirei române. Exprimăm cea mai adâncă recunosciinţă 
pentru înalta generositate a Măriei Sale Domnitorului." 134 Această 

planşă, editată tot de Lachmann, este intitulată INTRAREA TRIUM¬ 
FALA A ARMATEI ÎN BUCUREŞTI (il. 314) şi are dimensiunile 
54,3 x 69 cm. Ea cuprinde şase scene ale acestei festivităţi: într-un 
medalion central, înconjurat de o coroană de verdeaţă, apare mo¬ 
mentul de la Şosea, de la Arcul de Triumf, surprins din tribuna di¬ 
plomaţilor străini. Domnitorul, călare, primeşte o coroană de flori 
de la nişte doamne, în vreme ce discursul oficial este ^rostit de un 
domn în frac. In spate se desfăşoară ofiţerii superiori. In dreapta şi 
stânga, deasupra medalionului, este înscrisă data evenimentului: 
„1878 Octb. 8“. în partea de sus apar alte trei scene: Te Deum în aer 
liber, în faţa altarului improvizat la care oficiază înalţi ierarhi; 
prinţul Carol I şi statul-major, călări, trecând în revistă trupele; 
prinţul şi principesa decorând steagurile unităţilor care s-au evi¬ 
denţiat în luptă. Jos, compoziţiile sunt aşezate excentric faţă de 
imaginea centrală. în stânga este defilarea trupelor în piaţa Tea¬ 
trului Naţional, prin faţa domnitorului, a doamnei (aflată singură în 
trăsură) şi a suitei lor; faţada teatrului este pavoazată cu ghirlande, 
drapele şi cifrul domnesc, iar pe baluştrii balconului este prinsă o 
pancartă pe care este scris „Grivitza" în dreapta este retragerea cu 
torţe, seara, pe bulevard, prin faţa statuii lui Mihai Viteazul; fan¬ 
fara, condusă de un impozant tambur-major, este încadrată de 
dorobanţi cu făcliile aprinse ce mărşăluiesc pe sub stâlpii de care 
fâlfâie steaguri tricolore. Sub gravură, în dreapta jos, apare inscrip¬ 
ţia: „Editor F. LACHMANN, Bucuresen“ şi în dreapta „Tote drep¬ 
turile reservate F. LACHMANN". Desenele nu sunt atribuite, dar, 
într-un loc discret în gravură, în dreapta celor trei ţevi de tun de sub 
scena din medalion, este plasată monograma I.S. - asemănătoare 
semnului dolarului - ce-1 desemna pe Johann Nepomuk Schonberg, 
Cei doi editori ai stampelor lui Schonberg folosiseră exem¬ 
plul lui Dimitrie Pappasoglu şi ceruseră sprijinul Ministerului de 
Interne pentru desfacerea planşelor în provincie. Prin circulara nr. 
20741/5 decembrie 1878, autorităţile locale erau puse la curent cu 
această apariţie: „D-nii Lachman (sic) şi Louis, a editat doue Ta¬ 
blouri, representând unul: «Intrarea triumfală a armatei în Capitală 
în ţliua de 8 Octombre 1878» şi cel alt «Diferite episode istorice ale 
Resbelului din anul 1877-1878» al căror preciu este de 2 lei cel 
d’ânteiu şi de 4 lei cel d’aldoilea. Ministerul luând în considera- 
ţiune acestă lucrare şi avend în vedere că aceste Tablouri merită a 
le avea fie care cetăţen ca singurul suvenir de glorie a armatei 
nostre, ve trimite un numer de ....bucăţi din cel d’ânteiu tablou şi ... 
bucăţi din cel d’al duoilea şi ve invită, D-le Prefect a le pune la dis- 

posiţia amatorilor şi în urmă se-mi înaintaţi banii ce veţi prinde din 
desfacerea lor împreună cu tablourile ce ve vor remâne neven- 
dute.“‘" 


Faţă de alte lucrări mai slabe calitativ, pentru care amatorii 
a\eau întemeiate rezerve - precum acelea scoase de Pappasoglu - 
acestea se vând foarte bine, sunt chiar cereri pentru noi exemplare, 
şi, până în martie 1881. stocul este epuizat şi plăţile acoperite, ceea 
ce era un record pentru că mulţi alţii, printre care chiar marele 
Nicolae Grigorescu, vor avea mult de aşteptat până la amortizarea 
investiţiilor şi, cîteodată, acestea rămâneau neacoperite. Este drept 
că stilul naturalist, plin de exactitate, practicat de Schonberg, era 
mai pe gustul publicului decât timidele compoziţii naive ale lui 
Isler şi Pappasoglu. De aceea, artistul vienez a beneficiat de impor¬ 
tante comenzi primite din ţară şi, de la atitudinea sa critică faţă de 
soldaţii români - aşa cum s-a văzut că nu se abţinea să şi-o expri¬ 
me, cu maliţie, în primele sale corespondenţe publicate în perio¬ 
dicele străine la începutul conflictului - ajunge să preamărească, în 
operele sale, armata României şi comandanţii ei. Pentru principele 
Carol I, pictează, la invitaţia acestuia, şase pânze cu scene din cam¬ 
panie: Trecerea Dunării, Bombardarea Vidinului , Atacul asupra re¬ 
dutei Gr ivi (a, Vizita domnitorului în reduta Gr ivi [a, Carol I la bă¬ 
tăi' 1 la Plevna, Prima întâlnire a domnitorului Carol I cu Os¬ 
man Paşa după capitulareP* 

In arhiva Casei Regale se păstrează un contract încheiat pe 
10/22 iulie 1878 între Martin Stohr, maestrul ebenist al Curţii, ca 
reprezentant al domnitorului Carol I, şi Friedrich Lachmann, ca 
reprezentant al pictorului, în care erau stipulate condiţiile pentru 
executarea a două dintre aceste pânze, Bombardarea Vidinului şi 
Atacul asupra redutei Grivifa . Una dintre acestea prevedea ca 
autorul „să ţină seama pe cât va fi posibil de asemănarea portretis¬ 
tică atât a ofiţerilor superiori care s-au aflat în suita Alteţei Sale, cât 
şi a celor de la trupele de acţiune propriu-zisă“. U6bli (Anexa 1) Acest 
articol explică atenţia cu care artistul a tratat chipurile celor din 
preajma domnitorului, realizând nişte portrete veridice nu numai 
pentru aghiotanţii sau comandanţii de unităţi, ci şi pentru comba¬ 
tanţii de rând, artilerişti, dorobanţi şi vânători pedeştri. In aceeaşi 
zi, printr-o scrisoare, Martin Stohr îl însărcina pe Lachmann să-i 
comande lui Schonberg alte două picturi: Vizita domnitorului la 
reduta Grivifa şi Prima întâlnire a domnitorului Carol I cu Osman 
Paşa după capitulare, indicându-i exact momentul pe care trebuia 
să îl reprezinte şi ambianţa în care să se desfăşoare acţiunea. 137 


159 


www.dacoromanica.ro 


Aceste două compoziţii, ca şi anterioarele, urmau să fie multipli¬ 
cate prin oleografie, în tiraj popular. (Anexa 2). Comenzile sunt 
onorate de plastician într-un interval foarte lung de timp, variind 
între 6 şi 25 de ani, aşa cum o demonstrează datările de pe lucrări. 
Aceste tablouri de mari dimensiuni - 125 x 185 cm - au fost, desi¬ 
gur, mândria Palatului Regal din Bucureşti. Aflate astăzi în patri¬ 
moniul Muzeului Naţional de Artă, ele sunt într-o stare de conser¬ 
vare total nesatisfacătoare ce ar necesita o intervenţie rapidă a 
restauratorilor. Deşi în mare parte cunoscute datorită litografiilor şi 
reproducerilor în volume de istorie sau albume închinate Războiu¬ 
lui de Independenţă, lucrările sunt interesante şi prin inscripţiile de 
pe spatele pânzei, consemnate în englezeşte şi, uneori, nemţeşte, în 
care autorul precizează prezenţa sa la eveniment, apartenenţa pic¬ 
turii la colecţia regală şi, câteodată, data desfăşurării momentului 
imortalizat şi a execuţiei. La cele cinci picturi despre care există 
informaţii în presa epocii se pare că, ulterior, a mai fost comandată 
una, terminată în 1903, mult mai târziu decât toate celelalte. Ope¬ 
rele lui Schonberg au fost cunoscute sub diferite denumiri subsu¬ 
mate, însă, aceleiaşi teme. Trecerea Dunării la Corabia (il. 110), 
litografiat şi mult reprodus, îl prezintă pe domnitor salutând trupele 
care se îndreaptă spre pod. în suita sa se recunosc figuri de ofiţeri 
superiori şi comandanţi de mari unităţi: generalul Alexandru Cer- 
nat, coloneii Mihail Cerchez şi Gheorghe Slăniceanu, un ataşat mi¬ 
litar suedez cu chipiu roşu, apoi, grupaţi locotenent-colonel Con¬ 
stantin Blaramberg, locotenent-coloneii Constantin Filitti şi 
Alexandru Schina din statul-major domnesc, generalul dr. Carol 
Davila şi maiorul Iacob Lahovary, privind prin monoclu. Lucrarea 
este semnată şi datată, dreapta jos, cu brun: Schonberg 1893, iar pe 
spate, cu aceeaşi culoare, este inscripţionat: „Proprietatea Regelui 
României / Armata română trecând Dunărea lângă Corabia / Au¬ 
gust 1877, pictat / de John Schonberg din Viena / care era prezent 
ca şi corespondent / special al lui Illust[rated] London News“, 
„pinxit 16 9bre[noiembrie, n.n] 1893/ Londra". 

Bombardarea Vidinului cunoscută şi sub titlul Asta e muzica 
ce-mi place , după cuvintele rostite de principele Carol I în momen¬ 
tul când un obuz a explodat în preajma lui - scenă, de asemenea, 
mult reprodusă şi intrată în conştiinţa publicului - îl prezintă pe 
domnitor în picioare, salutând cu chipiul ridicat, deflagraţia. El toc¬ 
mai se ridicase de pe scaunul aşezat pe parapet de unde examinase, 
prin telescop, poziţiile duşmane. Soldaţii de artilerie, stat-majoriştii 
şi adjutanţii aflaţi în baterie, la adăpostul parapetului, sunt surprinşi 

de detunătură. Pânza este semnată, cu brun, în stânga jos: Schon- 
berg, London 1884. Pe spate, cu negru, scrie în stânga: „Artistul a 
fost prezent la acţiune/ John Schonberg 4 ', iar in dreapta „Am modi¬ 
ficat figura regelui/ în anul 1891“. Aceasta demonstrează timpul în¬ 
delungat de elaborare şi revenirile asupra picturii iniţiale pe care 
le-a practicat artistul. Atacul asupra redutei Griviţa — intitulată uneori 
şi Carol Ipe câmpul de luptă sau Bătălia de la Griviţa - este o scenă 
amplă, întunecată de fum şi cu cerul mohorât. în mijlocul com¬ 
poziţiei, principele, călare, primeşte raportul unui ofiţer de stat-ma- 
jor. Suita domnitorului se află în stânga imaginii. în prim-plan apar 
resturi ale unui cheson, un cal mort şi un grup de răniţi ce primesc 
primul ajutor. Din dreapta se apropie două căruţe de ambulanţă 
peste care flutură steagul alb cu cruce roşie şi un alt grup de răniţi 
ori brancardieri ce poartă soldaţii invalizi. între aceştia, îmbăr- 
bătându-i şi dându-le sfaturi, se vede generalul dr. Carol Davila, 
călare. în planul secund, în vale şi pe dealul redutei, se disting 
unităţile ce înaintează compact, ca nişte mari paralelograme umane, 
iar pe culme, fumul descărcărilor de arme şi al exploziilor. Aceasta 
este o scenă bataillistă bine observată, plină de tensiune şi drama¬ 
tism, închegată şi veridică, aşa cum numai un martor ocular putea 
să realizeze. Semnătura, datarea şi localizarea sunt făcute, cu negru, 
în "4a jos- John Schonberg, London 1891 -, iar pe spate, scrisă 

cu negru, în dreapta sus, apare specificarea: „Artistul, dl. John 
Schonberg / a fost prezent la lupta / reprezentată în această pictură“, 
iar în stânga sus, sub nişte caricaturi în cărbune cu tipuri de negus¬ 
tori, este plasată monograma inconfundabilă a autorului şi anii între 
care a executat pânza: I.S. 1879-1891. Pentru această compoziţie de 
mari dimensiuni a executat una intermediară, de 84 x 63 cm, care a 
slujit de schiţă preliminară. Ea se află la Palatul Episcopal din 
Curtea de Argeş şi este semnată cu roşu, în dreapta jos: John 
Schonberg 1879. 

Vizita domnitorului in reduta Griviţa (il. 111) evocă clipele 
de încordare de după cucerirea acestei fortificaţii, când prezenţa 
principelui într-o poziţie atât de înaintată era periculoasă. Carol I, 
îmbrăcat în manta şi însoţit de patru ofiţeri de stat-major - doi cu 
chipie albe şi doi cu ele roşii - este condus de colonelul de artilerie 
Henric Herkt. Câţiva artilerişti stau lângă tunul lor, întorşi spre înal¬ 
tul vizitator. Doi dorobanţi răniţi aşteaptă să-i fie prezentaţi coman¬ 
dantului suprem. Alţi dorobanţi sunt la parapet şi trag prin ambra- 
zuri înspre reduta vecină; unul dintre ei este chiar în acel moment 
lovit de un glonte vrăjmaş şi cade. în stânga, doi dorobanţi cară pe 

o targă un camarad rănit, iar un sublocotenent de stat-major le face 
semn să-l poarte cu grijă. Semnătura şi datarea autorului sunt pla¬ 
sate în stânga jos, cu brun: Schonberg 1893. Ca de obicei, pe spate 
este o inscripţie în englezeşte, cu brun: „1877 Artistul John Schon¬ 
berg/ a fost prezent pe când Regele / vizita Reduta Griviţa / luată de 
români / de la turci / doar cu două zile / mai înainte românii / deja 
o aveau cu / propriile lor tunuri, 1893“, „Proprietatea / Regelui 
Carol I / al României 14 . 

Pentru a respecta cronologia campaniei trebuie inserată aici 
lucrarea comandată ulterior şi finisată cel mai târziu, în 1903, faţă 
de celelalte din această suită - este vorba de Carol I la bătălia de 
la Plevna (il. 112) şi-l reprezintă pe domnitor călare, îmbrăcat în 
manta şi cu chipiul alb pe cap, îndemnându-i pe vânătorii pedeştri. 
Aceştia s-au strâns într-un grup dezorganizat în jurul domnitorului. 
11 privesc cu stimă şi încredere; unii îşi controlează şi îşi pregătesc 
armele. Alături de principe se află maiorul Candiano-Popescu tot 
călare, cu sabia scoasă. Pe dealul din spate, sanitarii cu steaguri de 
cruce roşie şi brancarde aleargă în ajutorul răniţilor; cei uşor atinşi 
se întorc pe propriile picioare. Pe culmea dealului se dă o luptă în¬ 
verşunată. Lucrarea este semnată şi datată în dreapta jos, cu negru: 
Schonberg, London 1903, iar pe spate, în stânga jos scrie: „Carol I, 
Rege al României / în bătălia de la Plevna, 11 Sept. 1877 / John 
Schonberg pinx[it] 1903 / artistul a fost martor ocular la luptă 14 . In 
sfârşit, ultima scenă din ciclu, Prima întâlnire a domnitorului Carol I 
cu Osman Paşa după capitulare este şi ea o lucrare cunoscută şi a - 
desea reprodusă. In mijlocul compoziţiei cu multe personaje se 
vede principele, călare, întinzându-i două degete - după obiceiul 
său - muşirului care se ridică în trăsură şi îl salută; alţi ofiţeri turci, 
pe jos sau călări, îl salută pe comandantul învingător. Domnitorul 
este urmat îndeaproape de generalii Alexandru Fălcoianu şi Mihail 
Cerchez (proaspăt avansat) şi de o suită de alţi ofiţeri între care este 
recognoscibil T.C. Văcărescu, mareşalul Curţii, cu nelipsitul său 
monoclu la ochi. O căruţă trasă de bivoli, plină cu femeile unor 
refugiaţi, este oprită în prim-plan, în dreapta, alături de câţiva pri¬ 
zonieri ce şi-au aruncat armele la pământ şi sunt păziţi de un 
dorobanţ; pe deal se văd pâlcuri de alţi prizonieri strânşi în jurul 
unor focuri la care se încălzesc. Artistul s-a semnat în stânga jos, cu 
negru: Schonberg 1896. Pe spate, pe pânză, în dreapta jos este in¬ 
scripţia, în englezeşte: „Regele Carol I al României / întâlnindu-se 
cu Osman Paşa după / căderea Plevnei / Pinx [it] Schonberg, 135 
Croxted Road, W. Dulwich, S.E., London 1896“, iar în stânga jos, 

162 


www.dacoromanica.ro 


cu brun. în germană:, Joh. Schonberg hat den Feldzug mit eemacht 
1877“. 

Primăria municipiului Iaşi, luând exemplul domnitorului, îi 
solicită pictorului austriac o lucrare legată de aportul soldaţilor 
moldoveni la cucerirea independenţei. Interesele sale erau repre¬ 
zentate de editorul litografiilor, Friedrich Lachmann. fostul cores¬ 
pondent de front al ziarelor „Die Politik“ din Praga şi „Bund 4 ' din 
Berna, care se distinsese pe câmpul de luptă pentru saharea unui 
tun românesc, faptă pentru care fusese decorat. Pentru stabilirea va¬ 
lorii şi a autenticităţii istorice a schiţei preliminare, municipalitatea 
ieşean^ numise o comisie mixtă de artişti, oameni de cultură Şi nii- 
litari din care faceau parte Gheorghe Panaiteanu-Bardasare 
(1816-1900), directorul Şcolii de Belle-Arte din Iaşi, Constantin 
D. Stahi (1844-1920), profesor de gravură la acea instituţie, cu¬ 
noscutul junimist Vasile Pogor (1833-1906), colonelul Nicolae 
Dabija (1837-1884), comandantul Regimentului 4 Artilerie şi loco- 
tenent-colonelul Arghir Pretorian de la Intendenţa din Iaşi (al cărui 
nume este greşit scris în document, apărând drept „Petrodanu^, deşi 
în evidenţele militare ale acelui an - „Anuarul Armatei pe 1878^ - 
nu figurează nici m ofiţer cu acest nume). în adresa de convocare 
a celui dintâi membru se fac precizări în privinţa subiectului lu¬ 
crării asupra căreia trebuia să se pronunţe: „în urma Convenţiunei 
preliminarie închiată de acesty oficiu în basa votului Consiliului, 
cu D-lu F.A. Lahmany (sic), reprezentantele D-lui pictore 
Schonberg, de a ne presenta în termeny maximum de doue luni dela 
data acelei Convenţiuni (1878 Iuniu 25) o schiţă de tablou colorată 
în acuarelă care se represinte momentul când regimentul XIII de 
dorobanţi cu alu II-lea batalion din regimentul V-lea de linie, 
susţinute de o secţie de artilerie au luat tote porţiunile turcesci şi 
mica redută din faţa redutei mari Griviţa, la 27 August 1877. 
Numitul representanty Dl. Lahmany, acum cu petiţia înregistrată 
sub No. 1928, presentând schiţa esecutată- 

Sub-semnatul, spre esaminarea ei, a compus o Comissiune 
din D-voastră care sunteţi Competinte şi D-nii Constantin Stahi, 
Vasile Pogor, Colonel N. Dabija şi D-lu Locotenent Colonel Petro- 
danu (sic), de aceea am onoare a vş pofti Dl. meu ca Duminică 
la 3 ale curentei luni pe la orele 12 din $i, sş bine voiţi a vş întruni 
în pretoriul acestei Primării, şi esaminând împreună cu D-Vostră şi 
cu Colegii Dv. care compuneţi Comissiunea, schiţa tabloului are- 
taty, sş daţi apoi avidul D-Vostră asupra lucrărei ce se presentă de 
D-lu Lahman, presentând acestui oficiu resultatul observaţiunilor 

D-vostr|, spre cea mai diparte lucrare. (...)“ ,?7h,i Acuarela este găsită 
absolut satisfăcătoare, şi consiliul municipal votează 0 importantă 
sumă bani pentru a fi acordată artistului în vederea execuţiei 
tabloului în forma finală, a S a cum anunţa presa timpului: „Aflăm cu 
deosebită bucurie că Primăria nostră este hotărâtă s ă acorde 
10—12.000 lei pentru facerea unui tablou istoric din campania anu¬ 
lui trecut, care se reprezenteze atacul din ziua de 27 august , atac la 
care s’au ilustrat atât de mult regimentul al 13-lea de Dorobanţi şi 
care l’au făcut stăpân pe podişul dinaintea redutei Griviţa. Pentru 
acest scop Primăria a rugat pe d. Lachman (sic), cunoscutul cores¬ 
pondent militar, prin intervenţiunea căruia şi M.S. Domnitorul au 
binevoit de a comanda în Viena cinci tablouri istorice aseminea din 
campania trecută, ca s ă tracteze cu d. Schonberg, pictor celebru 
pentru specialitatea bătăliilor, pentru executarea menţionatului 
tablou. D. Lachman se află deja sosit în Iaşi şi au înfăţoşat o schiţă 
a bătăliei de la 27 august, schiţă care au fost examinată de d. pri¬ 
mar, de d. pictor Bardasare Panaiteanu, de mai mulţi ofiţeri cari au 
luat parte la atacul din 27 august, precum şi de alte persone com¬ 
petente din Iaşi, şi găsită bună Şi corespun^ştore realităţei. Noi 
înşine am avut plăcerea de a observa atât schiţa acestei bătălie cât 
şi o alta a luptei de la 31 aug. când s’au reluat reduta Griviţei, şi am 
rămas forte satisfăcuţi. 

Tabloul care înfăţoşeză atacul de la 27 august va ave o lun¬ 
gime de 3 metri şi o lăţime corespun^lştore. El va fi cu atât mai fru¬ 
mos şi mai credincios cu cât dl. Schonberg cât şi d. Lachman au 
luat parte la totă campania trecută, î n calitate de corespondenţi, 
unul militar, celălalt artistic, al ziarelor streine, fiind chiar în 
cuartierul diviziunei a IV-a. Va contribui mult la fidelitatea repre- 
zentărei evenimentului şi împrejurarea că artistul va dispune de 
fotografiile tuturor ofiţerilor care au participat la acea luptă gloriosă 
şi a patru zeci de soldaţi din regimentul al 13-lea cari au că^ut răniţi 
în aceeaşi bătălie şi cari au avut fericirea de a se vindeca. 

Mai aflăm asemine că şi comitetul permanent ar fi dispus a 
acorda o sumă corespun<Jştore pentru facerea tabloului al doilea, a 
aceluia care reprezentă reluarea Griviţei, în ziua de 31 august, luptă 
la care au participat împreună cu a l te regimente şi al 13-lea de 
Dorobanţi. Am felicita din totă inima nostră P e comitetul perma¬ 
nent dacă ar traduce în fapt pozitiv o asemene frumosă şi patriotică 
intenţiune. 

Aceste doue Tablouri, împreună cu acele cinci comandate de 
M. Sa, reproduse în mărime de un metru în tipariu de oloiu, se vor 

pute procura cu preţuri modice de ori-cine, vor împodobi păreţii 
multor locuinţe române şi vor reaminti necontenit generaţiunei 
prezente ca şi celor viitore faptele vitejesci ale armatei române/' 1 * 

După cum se vede din acest articol, fidelitatea portretelor 
incluse de Schonberg în compoziţiile sale se datora folosirii foto¬ 
grafiilor celor care jucaseră un rol în scena reprezentată. 

Din păcate, ministrul de Interne de atunci, C.A. Rosetti. nu 
este de acord cu semnarea creditului necesar acoperirii cheltuielilor 
pentru execuţia lucrării. Argumentele lui sunt absolut patriotice, el 
recomandând municipalităţii să facă apel la serviciile unui artist 
român, precum Nicolae Grigorescu, şi nu la ale unuia străin. 

Dar primăria se simte lezată de această obstrucţionare a 
deciziilor locale şi se obstinează să solicite fondurile destinate artis¬ 
tului asupra căruia s-au oprit opţiunile unanime ale ieşenilor. Pe de 
altă parte, presa propune rezolvarea problemei fără ajutorul statu¬ 
lui, prin liste de subscripţie care să fie susţinute de un comitet com¬ 
pus din personalităţi de prestigiu ale Moldovei. H9 Se pare că nu s-a 
ajuns la un rezultat pozitiv, şi în consecinţă, lucrarea nu a mai fost 
executată. 

Municipalitatea ieşeană îşi dădea toată osteneala spre a-şi 
arăta deschiderea către arte şi bun gust: când ţarul Alexandru II se 
înmiea în Rusia, la începutul lunii decembrie 1877, şi urma să 
treaba prin oraşul moldav, făcând doar o scurtă oprire la gară, auto¬ 
rităţile solicită directorului Şcolii de Belle-Arte - care era şi direc¬ 
tor al Pinacotecii - împrumutul celor mai frumoase picturi ale 
colecţiei în vederea decorării salonului de onoare. Alegerea o face 
însuşi prefectul de Iaşi, oprindu-se la două pânze de Murillo, două 
de Lundahl şi mai multe lucrări cu subiecte naţionale, patru 
datorate lui Theodor Aman (nu se precizează care, cu excepţia celei 
intitulată Arcaşii lui Ştefan cel Mare), o scenă de luptă compusă de 
Constantin Stahi şi Bătălia de la Racova de Alexandru Valenţius, 
elev al Şcolii de Belle-Arte din localitate şi proaspăt câştigător al 
concursului pentru o bursă la Roma. Toate aceste informaţii le fur¬ 
nizează apostila lui Gheorghe Panaiteanu-Bardasare aşternută pe 
adresa nr. 11381/4 decembrie 1877 a primăriei. 140 Lucrarea lui 
Valenţius, inspirată de una dintre victoriile lui Ştefan cel Mare 
asupra turcilor, mai fusese expusă cu puţin timp înainte, aşa cum 
reiese din adresa Ministerului Cultelor şi Instrucţiunii Publice sub 
nr. 12722/25 noiembrie 1877 prin care pânza era retumată Pina¬ 
cotecii din Iaşi. 141 De altfel, Gheorghe Panaiteanu-Bardasare a 
iniţiat o expoziţie în timpul căreia se organiza o loterie al cărei be- 

neficiu urma să fie vărsat în folosul răniţilor. Bazându-se, probabil, 
pe o participare masivă a ofiţerilor imperiali aflaţi în oraş, afişul 
care anunţa acest eveniment era redactat în rusă. ,4: 

Alţi artişti minori, pătrunşi de sentimente patriotice, şi-au 
părăsit catedrele de desen de la şcolile unde activau şi s-au trans¬ 
format în documentarişti ad-hoc plecând în Bulgaria să asiste la 
război, o perioadă mai lungă sau mai scurtă. Unul dintre ei este 
10SIF WALLENSTEIN (1831-1900), fiul lui Carol Wahlstein, 
pionierul învăţământului artistic românesc şi primul muzeograf din 
Bucureşti. Iosif Wallenstein era profesor de desen la Ploieşti. El 
cere permisiunea de a merge pe front şi această deplasare are drept 
rezultat o pânză menită a umple de mândrie pe prahoveni pentru 
fapta glorioasă de arme a fiilor judeţului: Luarea Grivifei de către 
Batalionul 2 Vânători din Ploieşti la 30 August 1877 , lucrare nu 
foarte valoroasă din punct de vedere plastic, dar importantă pentru 
iconografia războiului şi pentru dăruirea unor particulari de a con¬ 
tribui la preamărirea bravurii concetăţenilor. 143 

La fel a procedat şi ISIDOR SELAGIANU (1836-1887) din 
Craiova, profesor de dans şi caligrafie în acel oraş 144 în care îşi în¬ 
cepuse activitatea ca fotograf, prin 1860. In acea perioadă recursese 
la un procedeu foarte ingenios pentru a-şi face reclamă: neavând 
cartoane proprii cu adresa atelierului - care erau suficient de 
costisitoare şi trebuiau imprimate la Viena (căci în România nu 
existau la acea dată tipografii de mare precizie, capabile să execute 
lucrări de asemenea fineţe) - îşi scrisese numele pe una dintre mo¬ 
bilele ce, de obicei, foloseau în studio la poziţionarea modelelor, un 
soclu pe care acestea îşi sprijineau mâna sau braţul. Consemnat cu 
vopsea albă, în majuscule groase - „DE / SELAGIANU / IN / 
CRAJOVA 11 - textul apărea ca o carte de vizită în toate compozi¬ 
ţiile sale, imortalizat o dată cu personajele ce-i pozau. Arar re¬ 
curgea şi la o ştampilă cu acelaşi text scris cu majuscule în mijlocul 
unei palete cu peneluri, aplicată pe spatele cartoanelor atunci când 
soclul ce-i folosea de firmă era obturat de crinolina doamnei pe 
care o fotografiase. 

Din proprie iniţiativă, cu umilele resurse de care dispunea, 
Selagianu pleacă pe front în timpul vacanţei şcolare din vara lui 
1877, pentru a asista la lupte şi a face schiţe. Gestul său de curaj şi 
dăruire este salutar - şi salutat de presa contemporană -, dar rezul¬ 
tatele nu sunt pe măsura efortului depus. Lucrările sale, deşi modeste 
şi foarte departe calitativ de acelea ale lui Sava Henţia şi G.D. Mi- 
rea - spre a nu-i numi pe artiştii de primă mână, precum Carol 

Szathmari şi Nicolae Grigorescu sunt, totuşi, apreciate de gaze¬ 
tarii yremii, ce se entuziasmau mai mult în faţa iniţiatiyei patriotice 
care îl mobilizase pe autor szj treacfl Dunărea şi, din acest conside¬ 
rent, să-i laude operele. Cronicarul relateagă mai întâi despre cura¬ 
jul pictorului de a merge pâmj în prima linie, sub foc, dupîj care îi 
descrie creaţiile: Pe timpul resboiului din urmîj cu Turcii, pic¬ 

torul S^l^geanu, numai cu modestele mijloce adunate din econo- 
miele sale, s’a dus pe câmpul de luptzj şi a asistat la luarea Nicopo- 
lei apoi s*a dus la Pleyna şi a stat în tab|j*a cartierului general de la 
Griyiţa şi chiar la luarea Griyiţei. Nemulţumit numai cu atâta, în 
<^iua de 6 Şeptembre, a înaintat în ayant-posturi şi pe când se aşe¬ 
zase într-o câmpie ca szj desemneze posiţiunea Pleynei, bombele şi 
glonţele curgeau din redutele turceşti aşa că, un soldat care de cu- 
riositate se uita cum desemnegă pictorul Szjlzjgeanu, a fost rănit. 

întorcându-se la Craioya, se duse de mai multe ori la Calafat 
şi a ye^ut cu ochii sei bombardarea Vidinului de către bateriile 
române. 

I^cum pictorul Ş^geanu lucreazsj la o serie de tablouri cari 
au sîj represinte bravura soldatului român pe câmpul de bătaie. Un 
tablou terminat şi bine reuşit reprezint^ primul atac la luarea Gri- 
yiţei. (Fotografia în mare a acestui tablou se poate yedea espusâj la 
librăria Şocec.) în tabloul acesta se represintjţ înn^lţimele din pre- 
jurul Pleynei şi în deportare se yede maiestoşii Balcani. Viteazul 
nostru Domn, înconjurat de statul său major chiar sub bombele ina¬ 
mice, după ce a dat ordinele de asalt, asist^ la lupta crâncen^ pen¬ 
tru luarea Griyiţei. Bateriele iau cu iuţeala fulgerului noui posiţii. 
Deja primele coloane s’au suit pe în^lţimele Griyiţei şi abia se mai 
yedeau de fum, când dorobanţii înainteagg cu un pas hotărât şi, cu 
ochii ţintiţi la Domnitor, salutjţ, parcjţ ar gice: «Ne ducem se murim 
pentru jarij şi pentru Domnitorul ei.» Printre coloane se distinge 
neobositul şi intrepidul general Dayila, cu corpul seu sanitar, dând 
ajutor celor căzuţi pe câmpul de bătaie chiar sub gloanţele inamice. 

Din aceste puţine schiţe se poate yedea c^ pictorul nostru, 
dupîj ce a studiat consciincios în faţa locului luptele armatei noas¬ 
tre, ştie s^ le represinte ast-fel în cât se ne facem o ideie complect^, 
despre aceste lupte, cari yor forma o pagin^ frunioas^ în istoria Ro¬ 
mânilor. Şperijm cî| atât guyemul, cât şi publicul inteligent şi pa¬ 
triot, se vor grăbi a încuragia aceasta întreprindere a pictorului 
Ş^gianu. (...)“T 

Dornic s^-şi mărească portofoliul de desene din război şi Sjj 
asiste la căderea Vidinului, Isidor Şelagianu solicit^ un nou con- 

cediu, la începutul lunii februarie 1878, printr-o petiţie adresată 
preşedintelui Comitetului Permanent al Judeţului Dolj: „Când s’a 
începutu resbelulu actualu, care a încoronatu cu o glorie nemuritore 
armele române, sub semnatulu pentru a perpetua faptele mai me¬ 
morabile a-le oştirei nostre, n’am cruţatu nici bani, nici viaţă, 
ducendu-me în vacanţie pe câmpulu luptei pentru ca se fiu marturu 
ocularu. Am admiratu bravura Româniloru şi am desemnatu unulu 
din frumosele şi teribilile momente ale luptei actuale: primulu atacu 
la luarea Griviţei; 

Dorindu, Domnule Presidente, a continua studiele şi lucră¬ 
rile mele relativu la tablouri resbelnice, şi apropiandu-se la Vidinu 
momentulu decisivu aşi voi se me transportu în acelu locu. Pentru 
acestu scopu ve rog, Domnule Preşedinte, se bine voiţi a mi acorda 
unu concediu de două luni de tfile timpulu celu mai strictu necesa- 
riu pentru atingerea scopului arătatu. 

Totu de o dată amintescu, Domnule Presidente, că în timpu 
de 7 ani, de cându suntu profesoru la şcola Normale, n’am luatu 
nici un concediu şi dacă astă-^i ’lu solicitu, acesta o făcu numai din 
sentimentu puru patrioticu, prin urmare speru ca nu mi veţi refusa 
acestu concediu. (...)" 146 Comitetul Permanent îi acordă concediul 
solicitat, iar aprobarea este dată pe spatele cererii sale. 

Probabil că şi această nouă deplasare pe front a fost la fel de 
fructuoasă ca şi prima. In toamna anului 1878, Selagianu îşi expune 
lucrările în vitrina magazinului de muzică Gebauer din Capitală, 
atrăgând curioşii. 147 De la el s-au păstrat până în ziua de astăzi doar 
două picturi: Primul atac la luarea Griviţei , la Muzeul din Calafat, 
şi Scena de luptă din războiul nostru de independenţă , la Muzeul 
de Istorie din Craiova. 

Intre aceşti modeşti producători de tablouri cu tematică des¬ 
prinsă din evenimentele recente trebuie înscris şi ALEXANDRU 
ELLIESCU (1850-1889), chiar dacă este prea puţin probabil să se 
fi deplasat la faţa locului, în Bulgaria, ca ceilalţi, în acest sens ne¬ 
existând vreun document de atestare. Activitatea şi biografia lui 
sunt destul de puţin cunoscute, el fiind amintit mai mult ca portre¬ 
tist şi naturmortist. 148 O notiţă din „Familia" îl menţiona alături de 
Sava Henţia - amândoi cu numele greşit scrise - ca autor al unei 
pânze cu o luptă la redute: „Doi pictori români, domnii Iliescu şi 
Hintea (sic), din Bucureşti, au lucrat amândoi câte un tablou ce 
reprezintă eroismul soldaţilor români la Griviţa." 149 Nu încape 
îndoială că sub numele de „Iliescu" trebuie identificat pictorul, 
destul de obscur, Elliescu. De altfel, în acelaşi mod îi este conotat 

numele şi în ziarul „Steaua României 44 atunci când este anunţată 
prezentarea publică a acelei lucrări: „Eroismul soldaţilor români a 
găsit unu talentat interpret în persona d-lui Iliescu. D-sa a lucrat şi 
a espus filele acestea în magasinul Gebauer de pe calea Mogoşoiei 
un tablou care represintâ cel mai strălucit episod din luarea Gri- 
viţei. Soldatul Grigore Ionu, din batalionul I de venători, e repre- 
sintat în momentul când repune pe purtătorul stindardului turc. 
Vioiciunea şi mişcarea ce'nsufleţesc acest tablou ne face se augu- 
răm un frumos viitor tenerului pictor. Fotografia acestui tablou, fă¬ 
cută cu îngrijire şi cu multă bună-voinţă de d. fotograf Reiser, se va 
vinde în profitul răniţilor. 44 * 50 Din această reclamă poate fi aflat 
subiectul exact al picturii, dar şi faptul că execuţia ei a avut şi o 
finalitate filantropică, din beneficiul reproducerilor fotografice 
realizate de A.D. Reiser urmând a fi ajutaţi soldaţii răniţi. Cum, la 
fel, oferă preţioasa informaţie că, în acea vreme, multiplicarea unor 
opere de artă ce nu putuseră fi litografiate, se făcea şi prin fotogra¬ 
fie, mai ieftină şi mai populară. Astfel, puteau avea acces la artă şi 
cei nevoiaşi. 

Nici un document contemporan nu îl menţionează pe 
HENRI TRENK (1818-1892) între participanţii la război în calitate 
de corespondent al vreunui periodic. Totuşi, în revista ilustrată „Die 
Gartenlaube 44 no. 45/1877 este tipărită o gravură lucrată după un 
desen de el: Plecarea la Plevna a unui transport românesc de vite 
şi medicamente (p. 761). In legendă apare specificarea: „După un 
original de H. Trenk din Bucureşti 44 . Pe uliţa unui sat trece un car 
tras de doi bivoli conduşi de un ţăran ce merge alături de ei; în car 
sunt încărcate lăzi pe care sunt cocoţaţi alţi doi ţărani şi un cazac. 
Mai mulţi cazaci călări, cu ceacourile lor înalte acoperite cu 
muşama, mână cu nagaicele nişte vite. Femeile strânse la fântână 
privesc această procesiune. în dreapta trec, la pas, nişte dorobanţi 
care fac semne prieteneşti localnicilor adunaţi în cerdacul unei case 
mai arătoase - poate un han - unde fusese arborat drapelul tricolor 
cu o coroană de verdeaţă în vârf. Un copil se chinuieşte să ţină un 
câine care latră la convoi în vreme ce un altul se repede la picioa¬ 
rele vitelor. Desenul îşi bazează efectele pe anecdotica personajelor 
mărunte pierzând forţa ansamblului c£ nu poate fi observat dintr-o 
ochire din cauza agitaţiei dată de detaliile amuzante ce trebuie par¬ 
curse independent unele de altele. Maniera de lucru este vetustă, ră¬ 
mânând pendinte de stilul documentarist al generaţiei anilor 40 şi 
50 ai secolului al XlX-lea în care se formase Trenk. Deja avansat 
în vârstă şi fără o mare disponibilitate plastică - fiind mai degrabă 

un excelent reproducător decât un imaginativ de talent - Trenk nu 
reuşise să îşi depăşească limitele şi să lucreze cu largheţea şi vibra¬ 
ţia picturală a timpurilor modeme pe care le apucase. 

Alături de expunerea în vitrinele magazinelor cunoscute din 
Capitală a celor mai recente lucrări inspirate de război, un alt mijloc 
de informare imagistică a cetăţenilor erau panoramele care îşi 
aveau deja un public constant şi entuziast. Deşi incumbau aportul 
unor artişti specializaţi în acest tip de pictură iluzionistă de mari 
dimensiuni, valoarea artistică era minimă, iar executanţii nişte 
mediocri mânuitori ai penelului, ale căror nume nu s-au păstrat. 
Totuşi, aceştia erau destul de prolifici pentru a reînnoi cât se putea 
de repede imaginile, în conformitate cu evoluţia războiului şi deru¬ 
larea bătăliilor importante, aşa cum demonstrează şi reclamele pe 
care şi le făceau în presă. Şi totdeauna ultimele evenimente erau 
scrise cu majuscule spre a atrage atenţia asupra recentei schimbări 
a panoramei: bombardarea Vidinului şi a Rusciukului 151 , cucerirea 
cetăţii Nicopole şi trecerea Dunării de trupele ruseşti lângă 
Brăila 152 , bătălia de la Plevna de pe 30 iulie.' 53 Pentru a avea dever, 
proprietarul - un anume Franz Josef Fischer- promitea şi un cadou 
inclus în preţul de intrare. 

Peste 22 de ani, asemenea distracţii erau căutate încă, iar 
tematica Războiului de Independenţă - veche de tot atâţia ani - nu 
era perimată şi mai putea suscita interes. De data aceasta, pentru a 
sublinia autenticitatea lucrării erau date numele autorilor, ca nişte 
celebrităţi miincheneze care se documentaseră pe câmpul de luptă 
şi respectaseră toate caracteristicile reliefului: „MAREA PANO¬ 
RAMĂ NAŢIONALĂ / Representând Luarea Griviţei la 30 August 
1877 Tablou circular colosal, esecutat de renumiţii pictori artişti din 
Miinchen / PUTZ / KREGER / FROSCH / RORSH / şi / NEU- 
MANN / După ridicări făcute la faţa locului / Deschisă de la orele 
9 dimineaţa până la 6 seara / Preţul de intrare: 1 leu de persoană, iar 
pentru şcolari, studenţi copii şi militari de grade inferioare, 50 
bani.“ ,M Anunţul era ilustrat cu un dorobanţ în mare ţinută şi cu tot 
echipamentul, care ţinea în mână un mare drapel tricolor bătut de 
vânt. Dintre cei cinci artişti menţionaţi ca autori ai panoramei, doar 
pe doi i-am putut identifica: austriacul LUDWIG PUTZ (1866-?), 
născut la Viena, dar cu studii la Miinchen, plastician complex ce 
practica pictura de scene istorice şi batailliste, peisajul şi portretul, 
litografia şi gravura în acvaforte şi HANS NEUMANN (1873-?), 
pictor şi gravor din Miinchen. 

Au existat şi alţi artişti germani care au contribuit la icono¬ 
grafia războiului. Unul dintre ei este FRIEDRICH KAISER 
(1815-1890) specialist în tematică bataillistă. Subiectele sale 
predilecte erau suscitate de războaiele din 1864, 1866 şi 1870. Bun 
cunoscător al operei lui Horace Vemet, după ale cărui opere studi¬ 
ase litografia la Paris, se dedică în totalitate picturii la revenirea sa 
la Miinchen. Datorită calităţilor sale de autor de scene istorice 
inspirate din contemporaneitate, este invitat să execute câteva pic¬ 
turi pentru Casa domnitoare a României. în patrimoniul Muzeului 
Naţional de Artă se află patru pânze semnate de el, dar nedatate. 
Primele trei au aceleaşi dimensiuni - 64 x 109 cm (± 1—4 cm) - şi 
este evident că formează o suită ce a decorat cândva Palatul Regal: 
Maiorul Candiano-Popescu prezentând Prinţului Carol I şi 
Marelui Duce Nicolae steagul turcesc capturat la Griviţa (il. 116) 
este o compoziţie închegată, în care sunt plasate portretele bine 
individualizate ale personajelor principale: în spatele domnitorului 
se recunosc aghiotanţii săi, locotenent-colonel Alexandru Schina, 
maiorii T.C. Văcărescu şi Constantin Filitti, locotenent-colonelul 
Constantin Blaramberg. Doi vânători pedeştri care au format garda 
steagului stau drepţi în spatele comandantului lor. în planul secund 
se văd cazacii din garda marelui duce şi , respectiv, roşiorii şi jan¬ 
darmii călări din aceea a domnitorului. în fundal, colina pe care se 
dă lupta este învăluită în fum. Prinţul Carol I in fruntea trupelor 
române defilând prin faţa ţarului şi a Marelui Duce Nicolae cu 
statul lor major (il. 117) este o măreaţă scenă de paradă cu domni¬ 
torul conducându-şi soldaţii într-o frumoasă desfăşurare de unifor¬ 
me şi ţinute. Imediat în urma prinţului călăreşte un maior de vână¬ 
tori urmat de gomiştii care sună în comete şi de trupă. După ei vin 
alte regimente de dorobanţi şi infanterie de linie ce fac o mare buclă 
pe întinsul câmpiei pentru a ajunge în faţa distinşilor privitori. 
Ţarul salută cu mâna la cozorocul şepcii sale albe. întâlnirea prin¬ 
ţului Carol I cu Osman Paşa nu aduce elemente noi faţă de lucrarea 
lui Johann Nepomuk Schonberg: muşirul, ridicat în trăsura sa, 
strânge mâna pe care i-a întins-o domnitorul în a cărui suită apar. 
de astă dată, generalii Alexandru Cemat, Mihail Cerchez şi Carol 
Davila. Roşiorii din gardă au la lănci, în mod greşit, fanioane tri¬ 
colore precum steagul ţării, în loc de bicolore. In prim-plan apare 
aceeaşi căruţă ţărănească, trasă de boi. în plus, în chiar centrul com¬ 
poziţiei este plasat un turc care, cu mâna întinsă, cere ajutor pentru 
camaradul său mort sau muribund, întins pe jos, între resturile de 
arme şi de efecte pierdute, răspândite peste tot. Fundalul este aco- 

perit de fumul luptelor ce s-au încheiat. Ultima lucrare de Kaiser 
este de mai mici dimensiuni - 42,2 x 34,8 cm - şi îl reprezintă pe 
principele Carol I, însoţit de generalul Alexandru Cemat şi de colo¬ 
nelul Victor Creţeanu, călări, trecând în revistă trupele de doro¬ 
banţi. In registrul muzeului apare consemnată drept Carol I la 
Plevna , dar acest titlu este, evident, eronat pentru că nu este vorba 
de o scenă de luptă. Mult mai corecte sunt două inscripţii în germa¬ 
nă aflate pe spatele tabloului*, pe latura stângă este scris cu creionul, 
de mână, Kdnig Cari v. Rumânien mit General Tchernat & General 
Adjutant Cretziano, iar pe o etichetă tipărită şi lipită pe latura 
dreaptă - fapt ce atestă o catalogare în cadrul unei expoziţii sau a 
unei colecţii, fiind aplicat şi un sigiliu de ceară roşie - „147. F. Kaiser: 
Kdnig Carol von Riimanien mit Generalstab“ . Prin dimensiuni şi 
prin subiect, este peremptoriu că această scenă nu face parte din 
acelaşi ciclu cu anterioarele picturi ale lui Friedrich Kaiser ea 
evocând un moment festiv fără legătură directă cu războiul. 

W1LHELM CAMPHAUSEN (1818-1885) din Diisseldorf, 
pictor militar şi bataillist, contribuie la revista „Die Gartenlaube“ 
din Leipzig, cu mai multe portrete ecvestre ale principalilor coman¬ 
danţi din cele două tabere. Seria sa începe cu Prinţul Carol al 
României (no. 37/1877, p. 615) trecând în goană pe lângă nişte 
dorobanţi în marş, urmat la scurtă distanţă de un general şi un ofiţer 
de roşiori în mare ţinută. Urmează Suleiman Paşa (no. 1/1878, 
p. 17), conducând o şarjă - calul său sare peste trupul căzut al unui 
rus. Generalul Skobelev cel tânăr (no. 5/1878, p. 79) pare copleşit 
de efortul campaniei: s-a oprit, în timpul unui urcuş dificil prin 
Balcani, şi-şi şterge fruntea de sudoare, ţinând chipiul în mână; 
calul său pare la fel de ostenit şi stă cu capul plecat - un fes şi o 
lance se află căzute sub picioarele lui. Văzut din spate, Generalul 
Gurko (no. 9/1878, p. 155) priveşte cu precauţie culmile şi văile 
prin care înaintează trupele sale; terenul este accidentat şi alţi doi 
ofiţeri superiori, ceva mai în faţă, studiază drumul şi discută posi¬ 
bilităţile de avansare. în sfârşit, Osman Paşa (no. 12/1878, p. 203), 
surprins dintr-un unghi montant, călare pe un splendid armăsar alb, 
se decupează pe cerul acoperit de nori; în jurul său se află gabioane 
şi lucrări genistice pentru a localiza imaginea în sistemul defensiv 
al Plevnei; în spatele muşirului se află mai mulţi cavalerişti turci. 
Admirabil artist animalier, Wilhelm Camphausen a conferit celeri¬ 
tate şi expresivitate compoziţiilor sale prin felul cum a surprins caii 
pe care sunt încălecate importantele personaje portretizate. Prin 
felul cum a figurat nobilele animale, autorul a voit să sublinieze ca- 

racterul modelelor: principele Carol I alert şi sigur pe el, Suleiman 
Paşa agresiv, Skobelev tenace şi rezistent până la epuizare, Gurko 
precaut, Osman Paşa încăpăţânat, puternic şi încrezător în forţele 
proprii. Chiar dacă nu a luat parte la campanie, artistul german a 
putut realiza nişte compoziţii verosimile, într-un mediu care sugera 
cu exactitate realităţile din teren, şi fără a-i vedea pe comandanţii 
forţelor oponente ori a-i cunoaşte personal în prealabil, prin intuiţie 
şi o bună documentaţie, a reuşit să le facă nişte elocvente portrete 
psihologice, fără a intra în contradicţie cu regulile specifice ale 
tematicii batailliste. 

Un alt slujitor al documentarismului publicistic a fost arhi¬ 
tectul FILIP MONTOREANU (1839-1891) din Bucureşti, care era 
corespondent pentru „Le Monde Illustre 44 . Montoreanu dispunea de 
extinse studii de specialitate: politehnica la Viena apoi, la Paris, 
Şcoala de Arhitectură, Matematici şi Ornamente, urmată de Şcoala 
de Belle-Arte din acelaşi oraş, el însuşi fiind de origine franceză, 
într-un articol al lui Grigore Grandea din 1873 despre Starea litera - 
turei şi artelor în România este făcută o elogioasă prezentare aces¬ 
tui arhitect, alăturându-1 pictorului Nicolae Grigorescu şi conside- 
rându-i pe amândoi oameni de mare viitor - fapt ce posteritatea a 
confirmat numai în privinţa pictorului: „Aceste doă talente, 
Grigorescu şi Montoreanu, sunt singurele cari merit să ţintescă 
atenţia publică, căci întrunind forţa talentului şi forţa studiului, sun¬ 
tem în drept să aşteptăm de la ele flori mult mai strălucite. Suntem 
în drept să aşteptăm... este adeverat; dar când vom înţelege că 
datorim şi recunoscinţă acestor preoţi ai Frumosului cari se sacri¬ 
fic, ca nisce martiri, pentru respândirea luminei în România care de 
cât-va timp a devenit sânul de mamă bună a tot ce este mediocru, 
stupid şi corupt! 44 ' 55 

Aflându-se la Stambul în timpul semnării tratatului de pace 
în primăvara lui 1878, trimite câteva schiţe de la San Stefano, ce 
sunt publicate în „Le Monde Mustre 44 no. 1095/23 Marş 1878, ală¬ 
turi de acelea ale lui Dick de Lonlay, onoare deosebită făcută cola¬ 
boratorului român. în legenda ilustraţiei este precizată paternitatea 
desenelor: San Stefano - Generalul Ignatiev aducând Marelui 
Duce tratatul de pace care fusese semnat de plenipotenţiarii turci - 
Defilarea gărzii în faţa Marelui Duce - Casa ArakeI Bey Dadian, 
cartierul general al Marelui Duce (Desen de Dl. Kauffmann după 
crochiurile D-lor Dick şi Montoreanu) (p. 188). La începutul toam¬ 
nei, lui Montoreanu îi apare alt desen cu un subiect din capitala 

Imperiului Otoman: Patriarhul ecumenic Joachim II expus după 
moarte în biserica patriarhală din Fanar (no. 1123/5 Octobre 1878). 

întors între timp la Bucureşti, asistă la defilarea trupelor vic¬ 
torioase, pe 8 octombrie 1878. O gravură cu acest subiect este 
tipărită în no. 1133/14 Decembre 1878: Intrarea triumfală a arma¬ 
tei române în Bucureşti. Răniţii şi drapelele luate de la turci defi¬ 
lând pe sub arcul de triumf ridicat pe Şoseaua Kisseleff (p. 372) 
(il. 115). Cu dorobanţii răniţi în frunte, alături de alţi camarazi ce 
poartă steagurile capturate, coloana de militari mărşăluieşte acla¬ 
mată de mulţime. Înaintea soldaţilor ţopăie doi copii desculţi, 
agitând buchete de flori în mâini. Coroane şi buchete le sunt arun¬ 
cate de asistenţă bravilor apărători ai ţării. în partea stângă este 
adunat poporul, lumea măruntă; între ei se remarcă o figură ieşită 
din comun prin vestimentaţie şi alură ce ar putea fi un autoportret 
al autorului. Este vorba de un bărbat îmbrăcat într-un raglan 
deschis la culoare, peste care are prins, în bandulieră, un binoclu în 
cutia sa, iar pe cap are o pălărie moale de tweed englezesc. El 
priveşte atent coloana soldaţilor prin ochelarii săi mici, ridicând 
capul şi scoţându-şi astfel în evidenţă barba ascuţită. în dreapta se 
află estrada de pe care principesa Elisabeta asistă la defilare. La 
baza acelei structuri sunt adunate oficialităţile civile, îmbrăcate în 
fracuri, ce salută, cu jobenele ridicate, pe Domnitorul ce trece 
călare, în mijlocul soldaţilor săi, cu mâna la chipiu. în fundal se 
ridică, măreţ, Arcul de Triumf surmontat de o victorie înaripată ce 
ţine în ambele mâini câte o coroană de laur. Corespondenţa înso¬ 
ţitoare - datorată tot lui Montoreanu - este revelatoare: „Acum 
câteva săptămâni, Capitala României era în sărbătoare. O mulţime 
numeroasă se înghesuia pe străzile decorate cu stâlpi cu steaguri tri¬ 
colore şi lungi ghirlande de verdeaţă. Faţadele caselor pur şi simplu 
dispăreau sub drapelele, coroanele de laur şi bogatele tapiserii cu 
care erau ornamentate. Chiar şi vremea lua parte şi un minunat 
soare de toamnă îşi răspândea razele peste populaţia în haine de 
sărbătoare, care se pregătea să primească armata română la 
întoarcerea ei din greaua, dar glorioasa campanie din Bulgaria. 

în câmpia Bănesii, la 30 de minute în afara oraşului şi în 
locul unde a fost anul trecut tabăra rusească, se ridica un altar 
improvizat în jurul căruia se înşiraseră 12 000 de oameni în ţinută 
de campanie împreună cu cele 80 de tunuri Krupp şi stindardele 
luate de la turci. La amiază, A.S.R. Prinţul Carol I, comandantul 
suprem al armatei, s-a aşezat în faţa frontului şi a început serviciul 
divin. Imediat după aceea, armata, în coloane, s-a pus în mişcare şi 

a pomit pe larga şi frumoasa Şosea Kisseleff la al cărei rond, muni¬ 
cipalitatea a ridicat un magnific arc de triumf înconjurat de tribune 
vaste, de formă circulară; pe o estradă bogat decorată, se afla Prin¬ 
cipesa Elisabeta înconjurată de domnişoarele de onoare, toate pur¬ 
tând frumosul şi pitorescul costum naţional. Curând, urale frenelice 
au anunţat sosirea bravilor combatanţi de la Griviţa şi Rahova. 

In frunte defilau răniţii, precedaţi de cinci dorobanţi purtând 
drapelele musulmane; apoi venea Prinţul Carol înconjurat de statul 
său major. Dl. Procopie Dimitrescu, primar al Capitalei, s-a dus în 
faţa Alteţei Sale Regale căreia i-a oferit pâine şi sare. După seria 
inevitabilă a discursurilor oficiale, armata şi-a reluat marşul şi a 
intrat în oraş pe podul Mogoşoaiei, în sunetul aclamaţiilor şi sub 
coroanele de flori. Ajuns în Piaţa Teatrului, prinţul s-a oprit, lăsând 
armata să defileze prin faţa lui. 

La căderea nopţii întregul oraş a fost cuprins de lumina 
focurilor bengale şi de mii de lumini licărinde care, astfel, salutau, 
ca într-un magnific tablou apoteotic, întoarcerea glorioşilor copii ai 
patriei române.** 156 

După încheierea păcii prin care României îi fusese alipită 
Dobrogea, erau aşteptate informaţii despre acest nou teritoriu. 
Pentru a valorifica propensiunea pentru documentarism a lui Filip 
Montoreanu, acesta este invitat să însoţească trupele ce treceau în 
Dobrogea să o ia în stăpânire în toamna anului 1878. aşa cum 
anunţa ziarul „Resboiul**: „D-nul Montorenu, cunoscutul nostru 
arhitect, care s’a întors de cât va timp din Constantinopol, a plecat 
a-seră în suita M.S. Domnitorului cu însărcinarea d’a face un album 
din momentele armatei nostre în Dobrogea. Escursia artistului nos¬ 
tru va ţinea o lună, dupe care, întorcându-se în capitală, va reîncepe 
profesia sa de arhitect constructor.* 4 '* 7 Experienţa şi aventurile sale 
din timpul acestei expediţii sunt date publicităţii într-un lung serial 
de douăzeci şi unu de articole, extinse pe parcursul a tot atâtor 
numere ale ziarului „Pressa**, între 18 ianuarie şi 23 februarie 1879, 
sub titlul O escursiune in Dobrogia .' 5lf Redacţia semnala apariţia 
acestui foileton ca o însemnată contribuţie a cunoscutului arhitect 
în paginile periodicului: „Atragem totă atenţiunea cititorilor noştri 
asupra importantului foileton ce publicăm, intitulat «O escursiune 
in Dobrogia», datorit penei maestre a domnului Ph. Monturenu, 
architect, care a avut estrema bună voinţă a ne da câte-va schiţe şi 
descrieri despre teritoriul dobrogian, anexat nouă prin tratatul de la 
Berlin.* 4 '* 9 

Aflându-se la Tulcea împreună cu oficialităţile care preluau 
administraţia din mâinile notabilităţilor ruseşti, autorul are prilejul 
să vadă mai multe arcuri de triumf şi monumente triumfale ridicate 
de municipalitatea locală şi de comunităţile elenă, israelită şi ro¬ 
mână, pe care le descrie cu lux de amănunte. în special cel româ¬ 
nesc este interesant prin abundenţa de simboluri şi inscripţii pictate 
pe pânza ce acoperea structura de lemn - ele par nişte producţii 
naive, la graniţa cu kitsch-ul care, însă, corespundeau mesajului 
patriotic ce îl doriseră realizatorii şi beneficiarii. Independent de 
aceste producţii discutabile din punct de vedere artistic, primirea şi 
peisajul în care se desfăşoară ceremonia oficială sunt grandioase şi 
arhitectul Montoreanu regretă că nu se afla acolo şi Nicolae Gri- 
gorescu pentru a surprinde, cu talentul său deosebit, mulţimea de fi¬ 
guri şi tipuri umane adunate la festivitate: „(...) A doua <^li, Sâmbătă 
18 Noembre, cele d’ânteiu raze ale sorelui m’au deşteptat, anun- 
ţându-mi un timp splendid. M'am îmbrăcat cu nerebdare şi am eşit 
pe câmpul unde sta arangiată, în mare ţinută, armata nostră, ce 
debarcase noptea. Spre amiază a sosit d. general Angelescu şi, după 
ce a inspectat trupele, s’a pus în capul lor şi a pornit spre oraş.(...) 
Aci armata fu întâmpinată de clerul român, grec, armean, hogia, 
hahamul secundat de duoi cântăreţi. Fie-care în parte şi în limba lor 
au făcut serviciul divin. Deputaţii musulmani au citit în limba turcă 
un discurs. Israeliţii au citit şi ei un discurs în limba română. 
Tabloul a fost admirabil, şi ar fi fost şi mai complect, dacă clerul 
bulgar ar fi luat parte la acestă solemnă primire. Am regretat că re¬ 
numitul nostru pictor, d. Grigorescu, nu s’a aflat aci în acele fru- 
mose momente; căci numai fericitul seu penel ar fi putut esprima 
culorile şi espresiunile ce s’au ve^ut aci.(...) 4 ' ifa0 

Dar, la acea dată, NICOLAE GRIGORESCU (1838-1907) 
era deja ocupat în atelierul său cu finisarea marilor pânze pentru 
care făcuse schiţe în timpul campaniei. Asupra activităţii din război 
a maestrului - perioadă bine definită în cadrul creaţiei sale - s-au 
oprit mai mulţi autori, fie cu interesul contemporanului pentru un 
compatriot de talent, precum Frederic Dame, fie cu sentimentalis¬ 
mul poetic al literatului şi prietenului intim, precum Barbu Şte- 
fânescu Delavrancea şi Alexandru Vlahuţă, fie cu spiritul analitic al 
istoricului de artă. precum N. Petraşcu, Virgil Cioflec, G. Oprescu 
şi Remus Niculescu. M 

Publicul era dornic de astfel de memento-uri artistice şi se 
interesa îndeaproape de ultimele producţii plastice legate de război. 
Pictorii ce fuseseră pe front erau înconjuraţi cu simpatie şi, de 

aceea, ziarele dădeau cât puteau de des informaţii despre ei. în tim¬ 
pul campaniei ele erau mai succinte şi anunţau doar prezenţa - sau 
absenţa — de la teatrul conflictului ori stadiul în care se aflau cu 
lucrul, /^lătiţri de Szathmari - care era şi colaborator al ziarului - 
celălalt pictor aflat în graţiile redacţiei „Resboiului 11 era Grigo- 
rescu. Mişcările sale ofereau subiecte constante pentru cronica 
măruntă a gazetei: „Pictorul Grigorescu se află la cuartirul general 
român, unde a fost chiămat să schiţeze diferitele mişcări ale armatei 
nostre, mai cu semă trecerea grosului ei peste Dunăre, care va fi în 
curând. 11 ’ 6 ' ^cest anunţ din 30 iulie 1877 a f° st urmat de un altul, 
peste d9uă săptămâni: „Pictorul Grigorescu s’a întors în capitală 
pentru doă tfile şi va pleca, iar a urmări armata nostră în mişcările 
ei. 11 ' 63 Informaţii foarte importante legate de evoluţia luptelor 
captează atenţia redactorilor în următoarele luni, aşa că abia anul 
următor reîncep să fie date ştiri despre apreciatul artist, exact atunci 
când şi opinia publică se interesa mai mult de artă, uşurată fiind de 
grija evenimentelor de pe front, care nu mai puteau aduce nimic 
spectaculos şi îngrijorător pentru aliaţi, înspre care coborâse 
balanţa succesului. însuşi domnitorul nu-şi putea aşcunde dorinţa 
de a vedea ce a selectat pictorul din imaginile de pe câmpul de luptă 
pentru a transpune pe pânză în formă definitivă: V M.S. Domnitorul 
a făcut, în <^ioa de 1 } ale curentei, o visită la atelierul de pictură al 
stimabilului nostru artist Grigorescu. Măria Sa a privit aici cu o 
deosebită plăcere diferite tablouri în curs de esecuţie, representând 
episode memorabile ale resboiului actual, precum şi diferite schiţe 
privitore la armata română, pe cari d. Grigorescu le-a desenat cu 
multă fidelitate şi cu recunoscutul talent, după natură şi chiar pe 
câmpul luptelor în Bulgaria, unde artistul a urmat operaţiile armatei 
române. 1 ' 164 „Familia 11 îşi ţinea, şi ea, la curent cititorii transilvăneni 
cu evoluţia activităţii maestrului: „Pictorulu Grigorescu în Bucu- 
resci lucră la mai multe tablouri cari represintă diferite episode ale 
armatei române de pe câmpulu de luptă în Bulgaria. La } J/23 febr. 
Domnitorulu a visitatu atelierulu artistului şi a privitu cu deosebită 
plăcere tablourile în esecutare. 11,65 

Nu mult după aceea, plasticianul recurge la o prezentare 
publică a unor prime lucrări finisate în vitrina lui Gebauer, după 
metoda practicată, fără rezervă, de mulţi alţi confraţi. Era o bună 
formă de publicitate, cât şi de satisfacere a curiozităţii generale, pe 
care jurnalul opoziţiei nu o scapă din vedere, cu specifica-i omni¬ 
prezenţă şi atenţie acordată artiştilor de renume: „Reputatul nostru 
artist, d. Grigorescu, care a urmărit armata românescă în campania 

ei peste Dunăre, a început a espune dintre tablourile şale lucrate 
după schiţele militare ce a cules în Bulgaria. înteiele doă tablouri 
sfârşite sunt espuse la magasinul de muzică Gebauer, calea Mogo- 
şoe. Unul înfăţişază un transport de provisiipentru armata română 
prin mijlocul nămolurilor şi mlaştinilor Bulgariei; cel-alt înfaţişază: 
O năvală de tunuri şi călârime română Ia atacul Opanezului .“ lf * 
Din cele de mai sus se observă că artistul, preocupat să-şi 
concretizeze cât mai repede impresiile de pe front în compoziţii 
finite, fusese destul de expeditiv în a termina câteva pânze chiar din 
vremea când amintirile îi erau proaspete, iar interesul general era 
încă strâns legat de evenimentele războiului recent încheiat. Do- 
cumentarismul lui Grigorescu este însă de natură picturală apelând 
la un repertoriu formal personal pe care numai el îl putea fructifica, 
fără a se adresa, în acel stadiu, marelui public. Dezinvoltura cu care 
îşi aştemea schiţele nu avea nimic din rigorismul documentarismu- 
lui publicistic, obligat să informeze şi să folosească un limbaj co¬ 
mun cititorilor dornici de noutăţi exacte şi mai puţin de efecte artis¬ 
tice. Pentru Grigorescu, notele de front constituiau documentaţia 
preliminară pentru mari compoziţii de istorie actuală care, deşi pal¬ 
pitau de nervul execuţiei „in situ“, nu ar fi putut avea acelaşi efect 
asupra publicului obişnuit cu tablouri finite. Ce i-ar fi putut trans¬ 
mite acestuia un detaliu de mână ce ţine sabia sau un picior sus¬ 
pendat în aer, surprins în acea fracţiune de secundă a pasului aler¬ 
gător (sau „pas gimnastic* 4 , după cum era cunoscut în comenzile 
armatei din acea vreme), analizat prin descompunere cinematică? 
Ce mesaj ar fi putut avea pentru un privitor neiniţiat o căciulă de 
călăraş ori un cap cu chipiu, văzut din spate, fără a fi evidente 
trăsăturile portretistice? Sau diversele studii de mişcare pentru 
poziţia de tragere ori atacul la baionetă, diseminate pe aceeaşi pa¬ 
gină, aparent fără o ordine firească, sau minuscule, pierdute într-un 
colţ pe imaculatul unei coli întregi, neatinsă în rest şi care, poate, 
fusese păstrată pentru o compoziţie mai amplă? Ele ar fi rămas, fără 
îndoială, lipsite de noimă pentru publicul neavizat, ca nişte desene 
bizare, incomprehensibile şi inutile. Fără o educaţie artistică solidă 
şi cu un gust încă în derivă, acest public românesc nu putea aprecia 
aceste schiţe pregătitoare, aceste note fugare menite să-i furnizeze 
artistului detaliile de uniformă, alură şi mişcare necesare com¬ 
punerii unor mari lucrări, în atelier. El aştepta lucrări terminate şi 
nu crochiuri în creion, în peniţă, cărbune sau chiar ulei. Pentru ama¬ 
torul de artă din acea perioadă amănuntele de uniformă erau mai 
importante chiar decât ansamblul. Dar Grigorescu nu mai putea 

lucra în maniera tablourilor istorice ale lui Mişu Popp, Constantin 
Lecca sau chiar Theodor Aman, cu reconstituirea iluzorie a unor 
epoci apuse. Maestrul era confruntat cu imortalizarea unor evenii 
mente contemporane, care captaseră curiozitatea generală şi la care 
oricine se putea referi în cunoştinţă de cauză - căci mulţi bărbaţi 
fuseseră combatanţi peste Dunăre şi asistaseră personal la unele 
dintre lupte sau văzuseră locurile la care se refereau lucrările pic f 
torului - compoziţiile lui fiind, deci, oricând amendabile din punct 
de vedere al corectitudinii dacă s f ar fi întâmplat să nu se bazeze pe 
realitate. De aceea, participarea direct sub foc a lui Grigorescu îi 
dădea girul realizării unor imagini veridice pe care opinia publică 
le aştepta cu nerăbdare. Autenticitatea acestor mari pânze - San¬ 
tinela, Dorobanţul , Alarnţa (numită şi Gornistul ), Spionul , Vedeta 
şi Atacul de la Smărdan cu multele sale variante - erau, de fapt, 
rezultatul acestor mici desene executate în bivuacuri şi tranşee, 
unde putuse studia în voie uniforma, armamentul, gestica, fizionoi 
mia oamenilor, peisajul şi terenul unde aveau să se desfăşoare 
luptele. Fusese atent şi la ţinuta soldaţilor, reglementată de ordine 
date expres în acest sens. Analizând acest aspect al creaţiei sale 
cercetătorul rămâne impresionat de exactitatea detaliilor pe care 
chiar documentariştii de presă le neglijau de multe ori, fie din 
neştiinţă, fie nefiind prezenţi la eveniment şi lucrând din imaginaţie 
sau după descrieri făcute de terţi, fie pur şi simplu îmbrăcând per¬ 
sonajele în mare ţinută pentru a obţine o imagine mai spectacui 
loasă, deci mai atractivă şi cu mai mare succes de public, dar total 
neveridică. Atacul de la Smărdan este un demn exemplu în acest 
sens. Marea pânză fusese comandată de Primăria Capitalei şi 
maestrul o acceptase, deşi nu asistase la luptă din cauză că fusese 
bolnav - fapt pe care îl şi recunoaşte.'f Lui N. Petraşcu, pictorul îi 
destăinuise, cu tristeţe: „Am făcut atacul de la Smârdan, singurul la 
care n’am asistat, aşa că am lucrat cu impresii luate de aiurea. 44 '** 
însă, cu tactul caracteristic, în acea pânză nu a inclus vreun obiec f 
tiv care l-ar fi dat de gol că nu cunoştea detaliile terenului şi ale 
localităţii, ci plasează acţiunea în câmp deschis, în afara satului cu 
lunetele sale întărite. Atacatorii sunt infanterişti din Regimentele 4 
şi § de Linie, şi nu dorobanţi cum, în genere, se comite greşeala - 
atât în analiza picturilor cu încleştarea de la Smârdan, cât şi pentru 
cea de la Rahova - preluată, fără discernământ, de lucrări serioase 
şi perpetuată la nesfârşit în comentariile făcute acestor tablouri. 1 ^ 
Printr-o eronată extensie a termenului, dată fiind aura de glorie 
căpătată de dorobanţi, numele lor a fost substituit infanteriştilor de 

linie, deloc mai prejos în bravură şi în acte de sacrificiu suprem. 
Deşi ambele erau arme pedestre, diferenţa majoră era că infanteria 
de linie forma armata permanentă (sau regulată, mai bine dotată şi 
instruită), pe când dorobănţimea, forma armata teritorială (sau 
neregulată, echipată mar simplu şi pe proprie cheltuială, a cărei 
instrucţie era făcută periodic, fără a implica şi cazarmarea con¬ 
stantă a membrilor ei). Existau diferenţe nete şi în privinţa uni¬ 
formei: cei dintâi aveau în dotare chipiu cu pampon sau bonetă de 
cazarmă (purtată după ordin), tunică de postav civit cu paspoale, 
guler, manşete şi contraepoleţi roşii, pantaloni şi manta gri, la două 
rânduri, cu glugă, şi cizme; dorobanţii aveau căciulă din pielicele 
de miel negru cu pene de curcan, cămaşă albă cu manşete, guler şi 
margine albastru deschis, iţari albi şi opinci (înlocuite la începutul 
războiului cu cizme, deşi mulţi vor face întreaga campanie tot în 
încălţările lor tradiţionale) iar mantaua, tot gri, dar la un singur rând 
de nasturi şi fără glugă 170 - în esenţă, ei aveau o vestimentaţie 
menită să amintească de costumul ţărănesc şi să fie uşor de procu¬ 
rat de fiecare cu mijloacele producţiei casnice rurale, căci majori¬ 
tatea erau fii din popor. La Smârdan, în afara unui escadron de 
călăraşi din Judeţul Suceava, grosul trupelor angajate l-au format 
Regimentele 4 şi 6 Infanterie de Linie din armata permanentă, care 
au avut şi aportul principal la victorie şi, deci, meritau omagiul ar¬ 
tistului şi nemurirea într-o pânză de mare celebritate. La 12 ianuarie 
1878, când s-a declanşat atacul, era zăpadă şi, conform regulamen¬ 
tului uniformologic pentru vreme nefavorabilă, soldaţii aveau chi- 
piele acoperite cu husa de muşama neagră, la care se putea aplica, 
în faţă, şi pamponul de lână roşie, aşa cum apar în tabloul lui 
Grigorescu. Nici în privinţa echipamentului nu se observă vreo 
carenţă în pictura analizată, soldaţii având centironul cu port-ba- 
ioneta şi cele două cartuşiere, în faţă şi în spate, iar pe piept încru¬ 
cişate curelele ce susţineau, de-o parte şi de alta, pe şolduri, plosca 
şi traista cu merinde (vizibile doar în anumite variante ale tabloului 
şi, cel mai bine, în Pe Valea Rahovei , ea însăşi o variantă a Smâr- 
danului, cu dezvoltarea scenei de luptă corp la corp). 

Mai există şi alte etichetări eronate: aşa-zisul „roşior“ din 
pânza omonimă sau cavaleristul din Spionul erau, de fapt, călăraşi, 
iar Cerchezul Pl este un cazac de Don, în uniforma şi cu lancea spe¬ 
cifică, total diferite de straiele şi armamentul elegant ale unui cir- 
cazian, aşa cum a fost prezentat mai sus în fotografia lui Franz 
Duschek. Nu e vorbă că greşeli de titulatură vor fi găsite şi la alte 
lucrări, atât ale lui Grigorescu, cât şi ale celorlalţi artişti observatori 

de război. Acestea nu li se datorează, desigur, autorilor care fuse¬ 
seră martori oculari şi puteau oricând deosebi, în mod corect, un 
dorobanţ de un infanterist de linie ori un vânător pedestru şi un 
călăraş de un roşior, cât acelora care, ulterior, s-au hazardat să le 
eticheteze operele ce nu purtau vreo legendă (tocmai pentru că erau 
peremptorii prin ele însele şi nu mai sufereau aşa ceva). De aici şi 
lanţul de încurcături de identificare a unor pânze sau schiţe în lite¬ 
ratura de specialitate sau în registrele şi fişierele muzeelor, între 
care nu există concordanţe. 

Am zăbovit mai mult asupra celei mai cunoscute şi comen¬ 
tate opere a lui Nicolae Grigorescu - Atacul de la Smârdan - toc¬ 
mai pentru a clarifica anumite erori. Această lucrare, ca şi întreaga 
creaţie a artistului în calitate de reporter de front, a fost amplu ana¬ 
lizată de G. Oprescu şi este greu a mai adăuga ceva la pertinentele 
sale studii. Aşa cum sublinia şi acest părinte al istoriei artei româ¬ 
neşti, valoarea maximă a acestei perioade din cariera lui Grigorescu 
stă în desenele pe care le-a executat, cu nervul emoţiei şi sub im¬ 
periul primului impuls. Ca şi în scenele idilice de mai târziu, 
maestrul nu căuta eroismul gongoric, specific litografiilor şi ilus¬ 
traţiilor de revistă, ce inculcaseră un gen factice al artei batailliste, 
care epuizase aproape orice fel de poziţie şi expresie a curajului şi 
grandorii militare aşezând în prim-plan ofiţerii în posturi măreţe 
prin ele însele şi pilduitoare pentru viitorime. El este atras de ele¬ 
mentul uman angajat în război, de existenţa cotidiană, minoră şi 
nespectaculoasă, a combatanţilor de rând, surprinşi individual (san¬ 
tinele, călăraşi, infanterişti, vânători), în campament, sub cort, 
mâncând, odihnindu-se, reparându-şi ori curăţându-şi echipamen¬ 
tul etc., fără a implica cruzimea încleştării. Smârdanul sau Rahova 
au fost cazuri de excepţie, elaborate la comandă, ce poate, altfel, nu 
ar fi fost niciodată abordate, deoarece subiectul nu era pe gustul 
plasticianului, căci el era maestrul necontestat al liniştii, al păcii şi 
calmului de după-amiază, al chietudinii campestre, nu al violenţei 
belicoase. De aceea se apropie cu compasiune de masele umane pe 
care războiul le adunase sub steag, fie ele prietene sau vrăjmaşe. 
Poetul Alexandru Vlahuţă sesizase, în chip admirabil, comuniunea 
creată între Grigorescu şi combatanţii de rând, cu care se identifica 
şi pe care îi înţelegea ca nimeni altul: „în rând cu soldaţii, înfrun¬ 
tând moartea, a privit de aproape toate atrocităţile războiului, a 
înţeles cine sunt adevăraţii eroi, şi lor le-a închinat toată iubirea şi 
toată admiraţia sufletului lui; pe ei, pe opmcarii aceia uscaţi şi 
vânjoşi, cari se asvârliau cu frenezie în braţele morţii, pe ei mai ales 

i-a nemurit în puternica lui operă - cea mai mişcătoare epopee a 
vitejiei neamului nostru. Da. Erau fraţii lui aceia. Şi cum îi 
semănau! Fraţi buni, puindu-şi ca şi el tot sufletul în ceea ce făceau, 
muncind din greu, luptând din greu, jertfindu-se, fără nici un gând 
de răsplată, simţind în tot ceasul, asupra destinului lor, o poruncă ce 
vine mai de departe şi porunceşte mai straşnic decât cea pe care 
le-o strigă împrejurările. în faţa îngrozitoarei tragedii a războiului, 
un pictor nou se deştepta în Grigorescu.“ ,7: 

Convoaiele de prizonieri - ce atât de des le-a lucrat şi care, 
prin obstinaţia cu care apar îl fac pe privitor să intuiască obsesia 
artistului pentru aceste triste cortegii - redau în egală măsură dure¬ 
rea şi suferinţa provocate de iarnă, de campania prelungită şi de 
dorul de casă, atât la învinşi, cât şi la învingătorii care îi escortează, 
fie ei călăraşi ori dorobanţi, toţi la fel de gheboşaţi şi de zgribuliţi 
de frig, la fel de mohorâţi şi de tăcuţi ca şi cei pe care îi au sub pază. 
Simptomatic faptul că, în genere, autorul nu preferă schiţa din faţă 
a grupului, ci tocmai pe cea din spate, pentru a-i accentua evanes¬ 
cenţa, pierderea într-un orizont nebulos, la fel ca şi viitorul incert 
ce se prefigura pentru toţi. Se observă, de altfel, o constanţă a studi¬ 
ilor sale de soldaţi văzuţi din spate sau într-un semiprofil luat din¬ 
spre spate: de la acelea făcute pentru infanteristul de linie care atacă 
la baionetă (folosit ca motiv central în pânzele cu Atacul de la 
Smărdan şi Pe Valea Rahovei de la Muzeul Naţional de Artă), la 
roşiorii şi călăraşii în tunici sau mantale (folosiţi pentru Vedeta , cu 
replicile sale, pentru Convoaiele de prizonieri mai sus amintite) şi 
până la analiza poziţiilor de tragere ale unui vânător pedestru - în 
picioare, în genunchi, pe burtă şi, după aceea, acelaşi model dobo¬ 
rât de gloanţele duşmane - sau a dorobanţului, în cele trei poziţii de 
purtare a puştii în cumpănă, prezentat cu poalele mantalei lăsate 
sau ridicate, pentru comoditatea mersului în timpul marşului. 

De obicei, pictorii bataillişti mizau pe expresivitatea chipu¬ 
rilor dezumanizate de ură, de urlet şi durere din timpul atacului şi, 
de aceea, se plasau undeva între liniile de foc, între cele două tabere 
care se aruncau, cu furie, una spre cealaltă. Dar aceasta, oricât ar fi 
fost de spectaculoasă, rămânea totuşi o compoziţie falsă, ireală, rod 
al interpretării mentale a artistului care nu asistase la luptă sau, în 
orice caz, nu se aflase în punctul de unde se ambiţiona să o descrie 
pentru că, de-ar fi fost aşa, nu ar mai fi putut-o picta. Grigorescu se 
fereşte de a se erija în participant direct la încăierare. El serveşte cu 
toate forţele sale realismul. Aşa că singura poziţie pe care şi-o poate 
atribui este cea adevărată, de observator din urmă al momentului, 

din linia a doua, din rezervă- Analizându-i pânzele cu scene de 
luptă, Vlahuţă sublinia tocmai verismul lor lipsit de emfază: ,,în ta¬ 
blourile lui tfdin campanie», nu ? s mişcări de manevre, nici grupuri 
convenţionale de modele cari pozează- Nimic aranjat, nimic teatral. 
Sincer, ca însuşi faptul pe care-1 priveşte, el te face să vezi, ca la 
lumina unui fulger, în grozăvenia unei clipe, toată zguduitoarea tra¬ 
gedie a războiului; dar aşa de straşnic îţi luminează clipa aceea, şi 
aşa din adânc îţi răscoleşte sufletul cu ceea ce-ţi arată, c 3 ai dintr-o 
dată întreaga privelişte a celor ce au fost şi a celor ce au să fie. 

Toată priveliştea luptei în toiul ei... cine a putut-o vedea 
vreodată? Cine şi-o poate măcar închipui? O panoramă de mişcări? 
Vai, au făcut destui pictori bătălii de acestea reci. încremenite, com¬ 
puse în atelier spre glorificarea cutărui tfmare general». Privindu-le 
te gândeşti liniştit la... talentul pictorului. Ostaşii lui Grigorescu se 
bat, ucid şi mor în chipul cel mai adevărat şi mai serios al vitejiei 
şi al morţii. Bunătatea şi mila acestui suflet de artist au strigat de 
groază Şi de durere în fiecare trăsătură de creion. Ceva din inima lui 
răniţă se simte în fiecare lovitură de pensulă- Toate tablourile lui 
din campanie sunt făcute cu viforul marilor emoţiuni pe cari le dă 
Războiul. Simţi că aşa a trebuit să fie. Simţi că toată această înfio¬ 
rătoare privelişte a măcelului omenesc a trecut prin ochii lui înspăi¬ 
mântaţi, a zguduit adânc sufletul lui de artist şi, ca tăria unui trăs¬ 
net, s’a descărcat prin mâna lui, pe pânză aproape fără Ştirea lui. 

Lucruri trăite. Iţi zici numaidecât, privindu-le; tfEată ceva 
care nu e din închipuire, nici din auzite; ceva care n T a putut să fie 
decât aşa». Le-a vftjyt cu groază Şi cu nespusă milă- (...) Totul e po¬ 
somorât în aceste tablouri: lumina, cerul, aerul - forma şi culoarea 
lucrurilor te înfioară- Nu, nu e o tragedie de teatru. Sunt luptători 
înfierbântaţi cari se asvârl ca fiarele unii asupra altora - şi morţii 
aceia încremeniţi cu mâinile pe armă, sun t morţi în ade\'ăr.“ l7? 

Prin plasarea sa ca observator în planul virtual, în urma ata¬ 
catorilor, Grigorescu evită surprindă trăsăturile dezumanizate de 
frică, ură, groază, furie sau durere provocate de tensiunea luptei - 
toate, desfigurări bestiale ale armoniosului chip uman pentru care 
el avea un cult - pentru a-şi concentra toată atenţia pe mişcarea 
pluriaxială, ca o chintesenţă a efortului şi a încordării. El nu descrie 
omul-vânător şi omul-războinic din epocile primordiale ale umani¬ 
tăţii. căzut pradă instinctelor sălbatice de atac şi distrugere pentru 
supravieţuire, ci pe acei plugari molcomi, veniţi la război pentru că 
îi chemase ţara şi-şi faceau datoria, fără patimă, fa r 3 ur 3 sau răzbu¬ 
nare. jjn eseul ce i-1 închinase maestrului, Frederic Dame accentua 

lipsa de veridicitate a unor scene create de alţi plasticieni şi popu¬ 
larizate foarte mult în epocă, în comparaţie cu lucrările serios docu¬ 
mentate ale lui Grigorescu: „Nimeni n’a uitat acel tablou care avea 
pretenţiunea d’a ne represinta luarea drapelului turcesc de către ser¬ 
gentul Grigorie loan. Cum se vedea cât de colo că pictorul nu ve- 
zuse faptul, că nu scia ce va se zică uă luptă, căci nici nu visase 
măcar ce poate fi atmosfera arzetoare a bătăliei! 44 ' 74 In comentariul 
făcut Atacului de la Smărdan , N. Petraşcu evidenţia aceeaşi impre¬ 
sionantă notă de realitate trăită pe care o conţine tabloul, departe de 
aerul factic al unor pânze de pictori francezi celebri: „(...) La 
Smărdan e o lucrare magistrală unde reînvie în câţi-va metri de 
pânză un întreg eveniment mare din vieaţa noastră contimporană. E 
acolo toată turbarea românului în luptă, e toată străşnicia lui legen¬ 
dară, e toată îndurarea câtă poate să o suporte o fiinţă omenească. 
Iar ca moment, un cer cenuşiu închis, cerul încărcat de Ianuarie, 
pământul acoperit de zăpadă amestecată cu noroi, bătând într’un 
cenuşiu albastru. Tot tabloul îţi lasă o impresie adâncă de viaţă 
reală, de luptă aprigă şi de hotărâre nestrămutată din partea celor ce 
aleargă. Acolo nu e glumă, nu e tablou de pictură, ci e bătae curată. 
E ceea ce au făcut în mai mare pictorii francezi Detaille şi mai cu 
seamă de Neuville spre deosebire de pânzele teatrale şi imaginare 
ale lui Horace Vemet şi ale altora. E acolo încă ceaţa reală de iarnă 
a văilor Bulgariei. 44175 

Grigorescu a fost atras şi de portrete, bust sau figură în¬ 
treagă, luate combatanţilor în momentele de repaus şi lucrate, cel 
mai adesea, în creion, dar şi în cărbune {Turc bătrân) sau acuarelă 
{Un ofiţer de roşiori , Un turc, Prizonieri turci) şi chiar în ulei {Pri¬ 
zonier turc, Capete de prizonieri turci - toate aceste lucrări aflate 
la Muzeul Naţional de Artă). Alături de chipurile soldaţilor simpli 
apar şi prieteni de-ai artistului, ofiţeri şi medici, precum generalii 
Tătărăscu şi Fălcoianu, coloneii Pillat şi Blaramberg, doctorii 
Grecescu şi Mihail, ca şi multe figuri încă neidentificate. Toate 
aceste portrete executate în creion au o linie fină, elegantă, valo- 
raţia fiind făcută prin haşuri nervoase, iar lumina fiind sugerată prin 
subţierea duetului. 

Nu este ignorat nici peisajul, cu sau fără personaje. Artistul 
se simţea structural legat de natură. Practica sa de la Barbizon, 
Fontainebleau sau Vitre şi constantele sale refugii acolo, înainte sau 
după război, îl arătau un împătimit al peisajului. Bulgaria nu prea 
avea ce să-i ofere mai deosebit în zona pe care el a cunoscut-o, cea 
de câmpie întinsă din nordul ţării. Se opreşte, însă, la peisajele cita- 

dine şi rurale, la casele obişnuite sau la rezidenţele princiare - de 
fapt nişte locuinţe mai arătoase ale unor oameni mai înstăriţi pre¬ 
cum Poradim (la Cabinetul de Stampe al Bibliotecii Academiei 
Române) şi clădirea unde a stat domnitorul Carol 1, apoi ţarul, care 
nu avea nimic din impozanţa unui „cartier general 44 fiind doar o 
construcţie modestă, acoperită cu olane, căreia doar steagul ce 
falfaia înaintea ei îi dădea un însemn de prestigiu. La fel de neîn¬ 
semnată era şi Casa unde a fost luat prizonier Osman din patrimo¬ 
niul Muzeului Naţional de Artă. O altă vedere a satului Poradim - 
ce avusese atâta importanţă în cursul războiului, pentru că aici se 
ţineau consiliile ce elaborau planurile strategice şi de aici porneau 
ordinele spre trupele combatante - apare într-un paşnic peisaj cu 
dealuri line şi copaci singuratici, de la Cabinetul de Stampe al 
Bibliotecii Academiei. Şi, în patrimoniul aceleiaşi instituţii există o 
schiţă la fel de liniştită pe care i-a suscitat-o Vederea din Riben la 
asfinţit, cu câteva case ale căror acoperişuri joase şi întunecate se 
confundau cu terenul uşor vălurit. La Nicopole realizează mai 
multe desene cu străzi mici, străjuite de uluci peste care se întind 
ramuri înfrunzite şi care se înfundă în zone cu verdeaţă. Casele au 
câte unu şi două caturi, cu bovindourile specifice; una are în faţă o 
boltă de viţă, chiar spre stradă, formând un fel de umbrar pentru 
prăvălia de la pajler înaintea căreia se disting câteva siluete. Pre¬ 
zenţa românilor este abia sugerată de câte o manta şi o puşcă, fin 
trasate, sau de accentul unei căciuli de dorobanţ. In preajma Nico- 
polei, a văzut şi un grup de ţărani strânşi, seara, în jurul ceaunului 
pus la foc. Toate schiţele prezentate mai sus se află la Cabinetul de 
Stampe al Bibliotecii Academiei Române. 

Nefiind o fire violentă şi neagreând scenele de acest fel, nu 
se va apropia decât arar de poziţiile militare sau materialele de 
luptă pentru a-i sluji de subiect pentru desene. Există, totuşi, şi 
excepţii: Pikel reprezintă un tun singuratic în bateria sa, în dreapta 
căruia se vede gura unui adăpost săpat sub parapet în care se 
ghiceşte prezenţa umană; piesele de artilerie în acţiune apar în 
Baterie la Calafat , desen în cărbune şi cretă, sau în uleiul Baterie 
de artilerie în marş. în ambele, maestrul este creator de sinestezii, 
căci privitorul poate simţi mirosul pulberii şi poate auzi detunătura 
ori poate percepe hurducăturile afetului, alături de servanţi, prin 
hârtoapele câmpului desfundat. 

Artistul este atras şi de cai descriindu-i în toată nobleţea lor, 
fie în legătura interdependentă dintre cavalerist şi bidiviu, formând 
corp comun, ca un centaur modem, fie singulari, paginaţi monu- 

mental, fie în tovărăşia altor cai, păscând liniştiţi pe câmp, în iesle 
sau priponiţi în faţa vreunui han. In desenele sale, calul apare şi în 
postura zguduitoare de cadavru, ca un final firesc al existenţei. Din 
câteva linii, aparent aruncate, artistul figurează silueta calului, 
mândru de omul pe care îl poartă în spate, cu capul ridicat şi urechi¬ 
le ciulite, atent ca şi acesta la orice zgomot, simţind că şi de el de¬ 
pinde misiunea stăpânului. După încheierea acţiunii, acelaşi cal - 
sau altul - paşte în apropierea bivuacului, deshămat şi deşelat, 
obosit, osos, slab şi umil. Un admirabil desen este acela al unei ta¬ 
bere de cavalerie schiţate din vârful creionului şi apărând mică, 
neînsemnată, în spatele căruţei sale, văzută cam de la nivelul 
pământului, unde se plasase artistul: corturile individuale cu lăncile 
înaintea lor, aranjate în piramidă şi fanioanele lor bătute de vânt şi 
câteva siluete de oameni şi cai menite să anime această scenă de 
după-amiază toridă de vara. Pe aceeaşi coală, mai sus, într-un colţ, 
independent de compoziţia cu tabăra, este plasat un călăraş ridicat 
în scări şi mult lăsat în faţă, pe gâtul micului său căluţ, scrutând 
depărtarea cu mâna streaşină la ochi. Şi această lucrare se află tot 
la Cabinetul de Stampe al Bibliotecii Academiei. 

Creionul are un loc aparte în faza 1877 a creaţiei grigores- 
ciene. El îl foloseşte cu o uimitoare măiestrie găsind în el un sum¬ 
mum al mijloacelor de exprimare plastică necesare unei notări 
rapide, mult mai comod decât tuşul, laviul şi cărbunele, deşi nu le 
neglijează nici pe acestea. Mina moale lasă în urma ei un duet ele¬ 
gant modelat, care răspunde fără greş emoţiilor maestrului: poate fi 
când mângâios, când ascuţit şi tăios, poate defini frunzişul mişcător 
sau apa lină, praful sau noroiul drumului, pământul bătut pe para¬ 
petul bateriei sau chirpicii zidurilor bulgăreşti, ceramica olanelor, 
lemnul copt al ulucilor, textura groasă a mantalelor ostăşeşti şi 
muşchii fremătători ai cailor. Linia subţire sau groasă, aplicată cu 
vârful sau cu latul minei, pata compactă sau haşura largă menite a 
obţine griuri de diverse tonalităţi, fac din schiţele în creion ale lui 
Grigorescu nişte capodopere de simţire a materialităţii, de redare a 
expresiei şi poziţiei, readucând desenul, ca operă în sine, la nivelul 
de perfecţiune şi de apreciere din perioada neoclasică, fără însă a 
apela la metodele de lucru ale maeştrilor de atunci. 

Este ciudat cum un cunoscător într-ale artei, cronicar perti¬ 
nent şi versat, cum era Barbu Ştefânescu-Delavrancea - care îi era 
şi prieten apropiat pictorului - dădea dovadă de atâta insensibilitate 
şi nu sesiza calităţile de excepţional desenator ale acestuia, atunci 
când critica tocmai această latură a activităţii sale. Scăderile pe care 

i le atribuie în grafică le pune pe socoteala faptului că era, în primul 
rând, colorist. Este drept că Delavrancea nu analizează în mod spe- 
cial schiţele de război, ci rezultatul lor finit, găsind o plicticoasă 
stereotipie a soldaţilor din marea pânză cu Atacul de la Smărdan şi 
afirmând că, pentru un artist bataillist, esenţial este să fie bun dese¬ 
nator: „Defectul capital la Grigorescu este desenul. Capetile lui 
sunt bine, une ori foarte bine. Trupurile însă sunt aproape toate 
defectuoase. (...) Din causa acestui defect, Grigorescu când a făcut 
o bătălie toţi soldaţii au aceeaşi posiţie, de multe ori o posiţie falsă. 
Trebue să fii foarte tare în desen pentru ca să dai varietate posiţiilor 
într’o învălmăşeală; şi Grigorescu este destul de slab. Exemplul cel 
mai doveditor este marea pânză care se află în salonul şedinţelor de 
la Primărie. în această bătălie nu ve<Ji de cât un singur sergent de 
linie de profil. Toţi cei l’alţi soldaţi, caporali, ofiţeri, dacă sunt, au 
exact aceeaşi posiţie pe un picior, cu cel l’alt în aer, aproape să 
ca<Jă, şi te miri de ce nu cad când centrul lor de gravitate a trecut 
mai în sus de mijloc, în atitudinea pe care o au. Şi ce e şi mai ciu¬ 
dat, toţi au aceeaşi expresie. Lucrul se esplică. Slăbiciune în desen. 
Grigorescu s’a muncit d’a lua o atitudine şi i’a venit mai uşor s’o 
copieze, micşorând sau mărind omul, dupe diferitele planuri în 
care’l pune. Pentru un tablou de composiţie, şi mai ales pentru o 
bătălie, trebue să fii un virtuoso în desen. Şi Grigorescu este un v/r- 
tuoso în colorit.“ 17b 

Dar nu toţi gândeau aşa. Sub titlul Arta in timpul resbelului, 
schiţe pentru schiţe , gazetarul francez Frederic Dame publica un 
eseu apologetic dedicat lui Nicolae Grigorescu şi creaţiei sale din 
campanie. Ca de obicei ziarul „ResboiuU se grăbea să îşi anunţe 
cititorii de noua apariţie: ,,D. Frederic Dame a adunat într’o bro¬ 
şură, frumos tipărită, nisce reflecţii asupra artei naţionale în timpul 
resboiului din 1877-78, în cari ne descrie schiţele tablourilor ce 
pictorul Grigorescu le-a cules pe câmpul de luptă aprope de fumul 
tunurilor şi de ploia glonţelor. Aceste reflecţii şi descrieri sunt fru- 
mose, interesante, scrise bine româneşce şi dedicate d-lui C.A. Ro- 
setti ca semn de devotament, recunoscinţă şi iubire. 44 ' 77 Autorul nu 
face o analiză plastică a lucrărilor, ci doar le enumeră cu o sumară 
prezentare, dar şi aceasta este folositoare pentru cercetătorul con¬ 
temporan, fiindcă schiţele sunt trecute în ordine cronologică, fapt 
ce punctează atât fazele războiului, cât şi prezenţa lui Grigorescu pe 
front de-a lungul întregii campanii. Unele titluri sunt foarte cunos¬ 
cute, altele fie s-au pierdut, fie circulă sub alt nume. Se fac referiri 
şi la cele două pânze terminate la acea oră şi expuse în magazinul 

Gebauer, pe care tot „Resboiul 14 le salutase cel dintâi ca pe nişte 
creaţii remarcabile. Pe lângă calităţile literare şi recompensantele 
excursuri în istoria artei şi a culturii universale - ceea ce îl relevă 
pe Dame ca pe un autor rafinat, eseist de marcă şi „connaisseur 
într-ale plasticii - valoarea broşurii constă în clarviziunea profe¬ 
sorului francez care, în final, lansa ideea ca această operă grafică să 
fie litografiată şi difuzată în albume ce ar aduce o democratizare a 
artei şi o largă cunoaştere a faţetelor mai puţin sau deloc ştiute ale 
războiului, adică exact acea parte a conflictului pentru care artistul 
culesese cea mai substanţială documentaţie. In fond, evoluţia cam¬ 
paniei, luptele, ambuscadele şi asalturile fuseseră cunoscute din 
periodice, prin ilustraţii realizate cu mai multă sau mai puţină inspi¬ 
raţie şi har. Venise momentul ca şi marea artă să prezinte confla¬ 
graţia cu mijloacele ei. Dame spune: „Doresc ca opera d-lui Grigo- 
rescu se se reproducă prin gravuri şi se compună un album, albu¬ 
mul resboiului independenţei române, şi ca, ast-fel, fiă-care, Ro¬ 
mân sau străin, să poată urma pas cu pas istoria însufleţită a aces¬ 
tui resbel. Ori-cine înţelege că mijloacele de care dispune guvernul 
nu’i va permite se cumpere toate operile d-lui Grigorescu. Nu va 
putea se cumpere de cât câteva şi âncă şi pe acestea le va împărţi în 
mai multe locuri. Cele-l’alte tablouri vor fi cumpărate de particu¬ 
lari. Ast-fel opera întreagă, care în cugetul artistului nu se poate 
despărţi, de-şi compusă din elementele cele mai variate, va fi răs¬ 
pândită în toate părţile, şi va perde uă parte din valoarea sea, - nu 
din valoarea sa intrinsecă, dar din valoarea istorică. Aşa cum au fost 
concepute şi executate, aceste tablouri constituie un adevărat mo¬ 
nument istoric. Vă puteţi închipui uă istoriă a României, ale cărei 
pagine ar fi răspândite în sute de mâini? Acela care ar citi faptele 
vitejesci ale lui Ştefan-cel-Mare, n’ar putea citi isprăvile lui Mihaiu 
eroul. Şi d’aceia sper că tablourile d-lui Grigorescu vor fi reproduse 
prin gravuri şi împreunate într’un album.“’ 78 

Grigorescu imprimă pe cheltuiala sa o suită de stampe ce in¬ 
tenţiona să formez t Albumul Războiului Independenţei . Din păcate, 
antrepriza sa nu a avut succesul scontat, guvernul nu a contribuit cu 
nimic la acoperirea investiţiilor, şi artistul a rămas cu tirajul aproape 
integral, fiind obligat să-l mute dintr-un loc în altul. 179 Pictorul se 
deplasase la Paris pentru a supraveghea personal tipărirea făcută 
printr-un procedeu nou - heliotipie sau fotolitografie - în atelierul 
lui Charles Chardon Aîne, cel mai bun meşter în materie al acelui 
moment, fiind calcograful Muzeului Louvre. S-a păstrat corespon- 

denţa purtată de artist cu acesta, ca şi chitanţele de plăţi şi recipi- 
sele de expediere a planşelor terminate. ,M> 

Prima serie este gata în vara anului 1879. Ca şi ceilalţi autori 
şi editori de stampe. Grigorescu face apel la ministrul de Interne - 
care atunci era Mihail Kogălniceanu - pentru valorificarea în pro¬ 
vincie a portofoliului său: „Domnule Ministru / Am onore a depune 
şese lădiţe cu câte 125 gravuri din epizodele resbelului trecut şi ve 
rog, ca sa bine-voiţi a face sa se înainteze D-lor prefecţi ai judeţelor 
Iaşi, Covurlui, Brăila, Prahova, Argeşiu, Doljiu, spre a face sa se 
vândă amatorilor. Preţul fie quaria esemplar este patru franci sau 
seria de quinqui de două <^eci franci. (...) iiiM Ministerul se grăbeşte 
să expedieze lucrările la prefecturile menţionate de autor, împreună 
cu circulara nr. 14530/19 iulie 1879 182 şi, peste două luni, în judeţele 
Botoşani, Ialomiţa şi Constanţa, prin adresa nr. 19264/21 septem¬ 
brie 1879 - la acestea impunând achiziţionarea seriilor integrale de 
cinci planşe. 183 

Autorul făcuse reclamă şi în presă pentru ca acest prim tiraj 
să aibă o răspândire cât mai mare. In anunţurile cu texte identice 
apărute în mai multe numere ale ziarelor „Pressa“ şi „Telegra- 
phulu“ se dau detalii asupra subiectelor planşelor, a preţului, a 
locurilor de desfacere din Capitală şi provincie, precum şi a inten¬ 
ţiilor artistului de a oferi şi exemplare de lux celor dornici de a avea 
piese deosebite: „Pictorul Grigorescu, chiămat de guvern a urmări 
mişcarea trupelor Române şi campania din Bulgaria, a întreprins a 
reproduce tablourile sele care represintă diferite episode ale res¬ 
belului, în nisce frumose gravuri de cea mai perfectă esecuţiune 
destinate pentru public şi cari sunt menite a forma un: ALBUM AL 
RESBOIULU1 INDEPENDENŢEI. Acest album se va compune 
din trei părţi fie-care de <^ece tablouri. Fie-care parte este subdi- 
visată în broşuri de câte cinci tablouri. Din prima parte a apărut 
deja prima seriă de cinci tablouri şi anume: 1. A.S.R. Carol 1/2. 
Santinela / 3. Defilarea primilor prisonieri din Plevna înaintea 
A.S.R. Carol I / 4. Atacul Opanesului / 5. Transportul de provisiuni 
în Bulgaria / Este der prevenit publicul că le pote găsi în Bucuresci 
la mai tote librăriile din calea Victoriei cu preţul de duă-(Jeci lei 
moi pentru tote cinci. Se dă şi cu bucata, însă dintr’o altă ediţie de 
un format mai mare, câte şese lei fie-care bucată. 

Deposite în provincie s’au făcut d’o-cam-dată numai la li¬ 
brăria Samitca pentru Craiova şi la librăria Nebunelii pentru Galaţi. 

Tot-de-odată s’au deschis abonamente pentru acei domni 
cari ar voi se aibă o ediţie pe chârtiă de China, fără a adauga la 

preţul de 20 lei cinci esemplare. Aceste abonamente se cer direct de 
la autor în Bucureşti, strada Batiştei, 14 bis; ele se fac pentru o 
parte întregă , compusă din doue serii de câte cinci şi prin urmare 
pentru prima parte de Zece tablouri costul fiind de patruzeci Iei. 
Persona care respunde costul acesta primesce la subscriere seria de 
cinci tablouri deja apărute şi preste puţin va primi şi a doua seriă de 
alte cinci, cari se află sub presă.“ ,w 

La începutul lunii septembrie 1879, ministrul se adresează 
prefecţilor judeţelor unde fuseseră expediate primele serii de lucrări 
ale maestrului, întrebându-i care este cauza întârzierii achiziţionării 
lor: „Ve^end întârzierea ce aţi pus cu desfacerea Tablourilor renu¬ 
mitului nostru pictor Dl. Grigorescu, ce vi s’a înaintat cu adresa 
No. 14530 m’am mirat cum în interval de 2 luni nu aţi desfăcut 
celle 125 tablouri cari au atâta valore şi însemnătate mai ales pen¬ 
tru poporul Român.“ ,8Î Se pare că această interpelare a rămas fără 
răspuns, căci ministrul revine pe 10 noiembrie prin adresele 
nr. 22458 şi 22459, concepute în termeni dojenitori şi somându-i pe 
prefecţi să depună tot efortul de a vinde lucrările până la începutul 
anului următor: „Pe lângă adressa mea No. 14530 de la 19 Iul. tre¬ 
cut v’am trimissu unu numeru de tablouri lucrate de disiinsulu nos¬ 
tru pictorii D. Grigorescu care tablouri represintă differite episode 
din resbelulu pentru independinţâ, şi v’am rugatu a conta se se des¬ 
facă prin vânzare. Am facutu acestă recomandare după ce am osser- 
vatu lucrarea şi am găssit-o forte instructivă şi interessantă. Ţin, şi 
ve rog a crede, că nici uă dată nu făcu recomandaţiuni de cât pen¬ 
tru opere folositore şi de interessu general. Ved însă că până acum 
appelulu meu către Dv. a remassu fără effectu, căci după ce v’am 
repetatu acestă affacere prin ord. No. 16208 dela 7 aug. şi 18353 
dela 4 septembre totuşi pentru multe din acelle tablouri nu s’au 
primirii încă costulu lorii. 

Ve invitu şi prin acesta ca cel mai târZiu penă la 1 Ianuar 
viitor să faceţi a se desface tote tablourile şi să înaintaţi costulu 
loru, ca să se dea D-lui Grigorescu care este în dreptu a se aştepta 
că uă aşa de importantă şi frumossă producţiune să fie cerută eră nu 
să se mai aştepte recomandaţiuni. Aveţi înainte serbătorile când veţi 
putea vedea multă lume; cred că veţi putea obţine unu resultatu 
satisfăcătorii." 18 * 

Dar nici această circulară nu are efect. Se scurge un întreg an 
fără ca artistul să beneficieze de onorariul aşteptat. Prin adresa 
nr. 203/10 ianuarie 1881 li se cere prefecţilor să remită autorului 
sumele obţinute până atunci din vânzarea stampelor, cât şi exempla- 

190 


www.dacoromanica.ro 


rele rămase' 8 ’, revenindu-se în lunile următoare cu alte notificări - 
nr. 3517/5 martie 1881, nr. 4404/20 manie 1881 şi nr.l 1063/26 iunie 
1881 - în care li se atrage atenţia să ambaleze bine planşele rămase, 
spre a fi retumate în perfectă stare. 

Avatarurile lui Grigorescu nu se încheiaseră însă: după şase 
ani de când încredinţase lucrările Ministerului de Interne face o 
nouă adresă către acesta - înregistrată sub nr. 1725/11 iunie 1885 - 
prin care solicita să-i fie trimise încasările şi lotul rămas nevândut 
de către ultimii restanţi: „Domnule Ministru, / în anul 1879 acest 
Onor. minister mi-a făcut onoarea de a accepta propunerea mea 
pentru distribuirea gravurilor mele, ce represintă differite episode 
din ultimul resbel, la prefecturile din ţerră. Până azi toţi D-nii 
Prefecţi cărora se distribuisse acele gravuri au binevoit a trimite 
compturile relative, afară de cei din Jassy şi Covurluiu şi fiind-că 
aş dori a fi fixat asupra Seriei I, pentru a putea distribui pe cea de a 
doua, vin printr- aceasta a vS ruga, Domnule Ministru, să bine-voiţi 
a face ca şi D-nii Prefecţi de Jassy şi Covurluiu sâ-mi restitue 
gravurile rămase neplassate şi banii încassaţi pentru celle plassate. 

^ ytl89 

Ministrul se conformează cererii artistului şi trimite adresa 
nr. 7679/13/20 iunie 1885 celor două prefecturi rău-platnice. 190 Din 
păcate, răspunsul prefecturii ieşene nu este deloc îmbucurător, căci 
un incendiu mistuise mare parte din planşe, precum şi actele refe¬ 
ritoare la încasări; mai pot fi recuperate doar optsprezece stampe, şi 
ele deteriorate. 191 

Nici scăderea preţului de vânzare al gravurilor nu are efect 
asupra virtualilor cumpărători. Războiul trecuse, evenimentele se 
perimaseră, lumea uitase - ori încerca să uite - şi amatorii dispă¬ 
ruseră, aşa că Grigorescu oferă, gratis, Ministerului Cultelor şi 
Instrucţiunii Publice întregul lot rămas, spre a fi distribuit în şcoli, 
în 1902, anul jubileului de 25 de ani de la cucerirea independenţei, 
aşa cum anunţa ziarul „Secolul XX“, într-o minusculă notă pierdută 
printre alte informaţii politice şi administrative: „Pictorul Grigo¬ 
rescu a oferit ministerului instrucţiunei publice 1.613 bucăţi mari şi 
741 bucăţi mici, diferite gravuri istorice din timpul răsboiului. Mi¬ 
nisterul a hotărât să distribue câte o colecţie de 10 din aceste gra¬ 
vuri şcoalelor normale de băeţi şi de fete iar din rest să se dea câte 
1 la fie-care şcoală rurală, şi anume la acelea cari au localuri bune 
şi ai căror învăţători se obligă a le încadra. <tl92 

încercarea lui Grigorescu de a-şi răspândi opera grafică prin 
serii de planşe accesibile publicului larg s-a lovit de indiferenţa 

contemporanilor insuficient educaţi plastic, pentru care litografiile 
fruste ale lui Pappasoglu şi Isler reprezentau maximul de înţe¬ 
legere. Gravurile sale cu înalte calităţi picturale nu s-au bucurat de 
succesul scontat şi, fiind răspândite de autor prin şcoli, au ajuns 
astăzi mari rarităţi, setul complet aflându-se doar la Biblioteca Aca¬ 
demiei Române (A.S.R. Carol 1 (il. 118), Defilarea primilor priso- 
nieri din Plevna înaintea A.S.R. Carol 1 (il. 119), Transport de pro - 
vis iun i în Bulgaria (il. 121), Atacul Opanesuiui (il. 120), O re¬ 
cunoaştere (il. 124), Spionul (il. 123), O vedetă (il. 125), Santinela, 
Alarma, La Smărdan (il. 122), şi parţial la Biblioteca Centrală 
Universitară din Cluj ( O vedetă, Sentinela, Atacul Opanesuiui şi 
Transport de provisiuni în Bulgaria ). 

Nici ceilalţi artişti afiliaţi Ambulanţei Marelui Cartier 
General 193 nu s-au bucurat de mai mult succes, deşi creaţiile lor erau 
mult mai cuminţi şi mai pe gustul amatorilor de artă de atunci. 
Analizând schiţele de front ale lui G.D. Mirea şi Sava Henţia şi 
comparându-le cu acelea ale lui Grigorescu, ele apar modeste, 
mediocre şi neîndemânatice. Ei lucrează crispaţi, parcă temători de 
subiect, nu au curajul de a arunca desenul pe hârtie dintr-o linie, 
dintr-un gest. Este frapant şi felul lor învechit de lucru, căci, deşi 
mult mai tineri decât Grigorescu - Henţia avea 29 de ani, iar Mirea 
abia 25, proaspăt absolvent al Şcolii de Belle-Arte din Bucureşti şi 
câştigător al premiului pentru specializare în străinătate - ei se 
arătau închistaţi într-un retardatarism academic ce nu le permitea să 
lase desenul neterminat, ducându-1 până la detaliul obositor, îmbâc- 
sindu-1 cu linii întrerupte, nesigure, cu umbre şi pete compacte, fără 
transparenţă sau vibraţie. In acest sens, deşi pictori, ei rămân mai 
legaţi de documentarismul publicistic decât Grigorescu, cu toate că 
nici unul nu viza tipărirea lucrărilor sale în periodice. în vreme ce, 
pentru Grigorescu schiţele sunt note în vederea elaborării unor lu¬ 
crări ample, la ei, acestea sunt, cu câteva excepţii, chiar lucrările 
finite, fără intenţia declarată a vreunei reluări în atelier. Poziţia de 
reporteri de front a fost pentru amândoi mai degrabă o vacanţă 
neaşteptată care îi scosese din rutina atelierului şi în timpul căreia 
nu se osteniseră prea mult să folosească timpul la maxim pentru 
strângerea unei documentaţii şi unei experienţe personale unice. 
Rezultatele sejurului lor sud-dunărean sunt uimitor de puţine şi 
executate cu indiferenţa unui subiect ce nu-i captase suficient şi, de 
aceea, nici nu se simţeau obligaţi să lase opere marcante. Poate 
acest lucru se datora şi convingerii că se găseau în preajma a doi 
mari creatori maturi, diferiţi unul de altul, dar amândoi prolifici şi 


192 


www.dacoromanica.ro 


celebri, cu un statut bine definit în concertul artistic al ţării - 
Szathmari şi Grigorescu - aflaţi în graţiile publicului şi ale Curţii 
domneşti, cu care nu se simţeau deloc competitivi.-Acest gând 
putea avea darul de a timora pe orice artist mai tânăr, care nu se 
simţea suficient de stăpân pe sintaxa plastică şi pe mijloacele de 
exprimare elocventă. Un alt motiv de a se simţi handicapaţi îl con¬ 
stituiau şi posibilităţile de deplasare ale acestor maeştri, dotaţi cu 
vehicule care le asigurau o totală independenţă de mişcare, în 
vreme ce ei trebuia să stea mai mult prin tabere şi pe lângă ambu¬ 
lanţe, în linia a doua. 

Nicolae Grigorescu venise cu propria-i trăsură cu trei căluţi, 
care îi oferea tot confortul în timpul existenţei aspre de campanie 
ce impunea efectuarea multor deplasări în teren şi, uneori, înnop¬ 
tarea pe câmp, în condiţii precare. în ea putea mânca, dormi şi lu¬ 
cra, fiind gândită special pentru aceste funcţionalităţi. O fotografie 
făcută, după aprecierile lui Remus Niculescu, după data de 22 sep¬ 
tembrie/4 octombrie 1877, prezintă această droşcă uşoară, cu cor¬ 
pul împletit din nuiele şi acoperită cu o prelată ce se putea ridica 
sau lăsa, după necesităţi, fiind prinsă pe un cadru metalic. Echipajul 
era mânat de un dorobanţ. Compunerea imaginii are un mesaj 
anume, arătându-1 pe pictor - cu chipiu de corespondent, de formă 
militară, învelit în muşama, dar fără cocardă sau vreun însemn - 
luându-şi rămas-bun de la prietenii săi, doctorii Alfred Bemath, 
Vasile Vlădescu, Dimitrie Grecescu şi Vasile Michail. m 

Şi Szathmari - decanul de vârstă al corespondenţilor români, 
venit pe front la etatea de 65 de ani - avea un vehicul identic, poate 
chiar mai sofisticat, lui fiindu-i necesară şi o cameră obscură cu tot 
materialul şi aparatajul fotografic; era, poate, aceeaşi trăsură pe 
care o folosise cu mai bine de două decenii în urmă pe malurile 
Dunării, la Olteniţa şi în împrejurimi, când devenise ţinta artileriei 
turceşti. 

Grigorescu a profitat de campanie ca de o practică necesară 
şi mult aşteptată în care şi-a dezvoltat latura de grafician ce era doar 
în stare de gestaţie. Desenul irumpe în el ca o tehnică abia des¬ 
coperită şi de care se leagă foarte puternic. Campania i-a satisfăcut 
şi propensiunea pentru „plein-air“. Mirea şi Henţia erau pictori de 
interior prin excelenţă, portretişti şi naturmortişti, iar peisajul îi pre¬ 
ocupa într-o măsură total nesemnificativă. De aceea, în operele lor 
nici nu se simte exalând entuziasmul lucrului în plein-air şi cu mo¬ 
dele vii în acţiuni agitate. Iar documentarismul le era la fel de 

străin, ca şi tematica bataillistă pentru care fuseseră cooptaţi între 
observatorii de front. 

Rezultatul acestei activităţi a lui G.D. MIREA (1852-1934) 
îl constituie o mapă cu desene în creion, cu mină destul de tare, a- 
flată la Muzeul Militar Naţional. De altfel, se pare că a petrecut şi 
cel mai scurt interval de timp pe front dintre toţi ceilalţi artişti: din 
septembrie până la finele lui octombrie 1877. 195 Cele câteva colţuri 
de natură - o vedere din satul Poiana, o luntre cu soldaţi la Calafat - 
nu-i evidenţiază capacitatea de a capta pe hârtie specificul naturii 
prin linie şi valoraţie. Postul de Cruce Roşie (il. 126), Postul sani¬ 
tar şi Tabăra armatei române demonstrează carenţele tânărului 
plastician în redarea perspectivei. Imaginile cu grupuri de soldaţi - 
Dorobanţi in avanposturi , Soldaţi odihnindu-se - au un liniarism şi 
o compunere discutabile. Ceva mai reuşite sunt portretele de mili¬ 
tari din diverse arme - un dorobanţ de gardă (il. 125), un toboşar de 
dorobanţi (il. 128), un ofiţer (il. 129), un sanitar şi un călăraş 
(il. 130) - lucrate cu o volumetrie accentuată, în tonalităţi de griuri 
bine modelate, ce sugerează moliciunea catifelată. Se vede clar că 
nu se simţea în largul său decât atunci când avea în faţă un model 
nemişcat, ce îi poza la fel ca în atelier, el neputând surprinde efe¬ 
merul unei mişcări violente sau caracteristicile unui tip uman din 
câteva linii fugare, ca Grigorescu. O încercare de evocare a vitezei 
apare în desenele Roşiori in marş - Calafat 1877 şi Roşiori (schiţă 
preliminară pentru anterioara) (il. 131). Aici apare o eroare pentru 
că toţi cei prezentaţi nu sunt roşiori, ci călăraşi în ţinută de vară, cu 
bluze albe ce aveau pe piept cinci petliţe de pânză roşie, la fel ca şi 
manşetele şi gulerul, iar peste căciulă era pusă coafa albă cu cefar. ,% 
Caii, văzuţi frontal, au picioarele învăluite în praf spre a părea că 
merg la galop. Fanioanele şi cefarele flutură în vânt, ca indicaţie a 
velocităţii cu care înaintează trupa. La Muzeul Naţional de Artă, o 
lucrare în peniţă cu tuş sepia, intitulată Vedetă de cavalerie , pre¬ 
zintă doi cavalerişti văzuţi din spate şi purtând aceeaşi vestimen¬ 
taţie. La aceeaşi instituţie se află un Turc , executat în creion pe 
hârtie gri, cu o excesivă elansare a siluetei filiforme. Modelul po¬ 
zează indiferent, cu mâinile la spate şi o expresie placidă, ştearsă. 

Deformarea anatomică a tuturor personajelor lui Mirea este 
insolită, dar alungirea lor nu este făcută după metoda manieristă a 
lui El Greco, ci parcă ar fi reflectaţi în oglinzi deformante. Toţi sunt 
slabi şi excesiv de înalţi, cu trăsăturile feţei modificate în concor¬ 
danţă, ca rezultat al unei anamorfoze. Nu ar fi imposibil ca, în acea 
epocă, artistul să fi suferit un defect de vedere ce, mai târziu s-a re- 

mediat de la sine, pentru că altfel nu se poate explica de ce recurgea 
la figurarea acestor siluete elansate şi a unui aparent semiprofil — 
deşi toţi soldaţii săi sunt aşezaţi frontal — care deformează nasul, 
gura şi ochii modelelor. Oricum, slabele schiţe ale lui G.D. Mirea - 
ciudate prin poziţionare şi fi li fermitatea lor - nu anunţă cu nimic pe 
distinsul pictor monden de mai târziu, autor de portrete ale proti¬ 
pendadei bucureştene şi de compoziţii idilice ori istorice, bine con¬ 
cepute şi solid construite pentru a susţine o paletă, când sumbră, 
bazată pe efecte de clarobscur, când uşoară, eterică, vibrând sub 
influenţa razelor filtrate de nori, cu învăluiri şi estompări; carierea 
sa ulterioară îl apropie de voga, succesul şi rezultatele lui John 
Singer Sargent, de care era legat stilistic şi temperamental. 

La mulţi ani după război, Mirea concretizează ceva din 
schiţele sale de front într-o pictură cu Bătălia de la Smârdanf 1 Este 
executată tot în genul lui Grigorescu, învăluită în fum, dar nu atât 
de întunecoasă. Punctul de privire este acelaşi ca al maestrului de 
la Câmpina, din spatele românilor porniţi la atac. Drumul este pre¬ 
sărat cu morţi. în centrul compoziţiei este un vânător pedestru, 
aplecat înainte, în avântul atacului la baionetă - pentru această 
figură a întrebuinţat unul dintre crochiurile luate pe teren, în 1877. 
In dreapta, prin fum, se mai distinge o căciulă dorobănţească şi alte 
câteva siluete neclare. Efectul nu este, însă, deloc electrizant, ca în 
pictura lui Grigorescu unde privitorul este acaparat de iureşul in¬ 
fanteriştilor şi trăieşte senzaţia participării directe la atac. 

SAVA HENŢIA (1848—1904) I9K ajunsese deja un pictor cu¬ 
noscut şi solicitat pentru portrete, cam convenţionale, dar de care se 
achita onorabil. Campania a însemnat pentru el o luminare a paletei 
şi o deschidere spre peisaj, pe care abia acum îl descoperea. Lu¬ 
crează cu sârg, atât uleiuri, cât şi desene. Era un bun artist animalier, 
iar prezenţa cailor este frecventă în lucrările lui, precum desenul 
Grup de cai din lagărul Calafat de la Cabinetul de Stampe al Bi¬ 
bliotecii Academiei Române, reluaţi şi dezvoltaţi în uleiurile Cai la 
conovăţ de la Muzeul Naţional de Artă şi Herghelia de la Muzeul 
de Istorie şi Artă al Municipiului Bucureşti. în precedentele com¬ 
poziţii caii apar singuri, fără prezenţa umană; în cele ce urmează, ei 
sunt alăturaţi călăreţilor sau vizitiilor ce au grijă de ei: acuarela 
Întâlnirea (Muzeul Naţional de Artă), în cantonament (Muzeul de 
Artă Craiova) şi Bivuacul (Muzeul de Artă Iaşi). Henţia ştie să tra¬ 
teze caii din orice unghi, chiar şi dintr-un îndrăzneţ racursi asupra 
unui cadavru cabalin din Scena de luptă (il. 132) de la Cabinetul de 
Stampe al Bibliotecii Academiei. Acesta este un crochiu viguros, în 

creion, surprinzând un moment dramatic cu trei soldaţi adăpostiţi în 
spatele unei căruţe: unul trage cu puşca, altul priveşte spre duşman 
abia îndrăznind să îşi ridice capul de după parapetul improvizat şi, 
în acelaşi timp, căutându-şi un glonte în cartuşiera de la spate, în 
vreme ce altul, aflat lângă roată, face semn cu mâna către alţi sol¬ 
daţi ce le vin în ajutor. Lucrarea este centripetată de corpul calului 
doborât lângă căruţa pe care o trăsese până în ultimul moment al 
vieţii. Trupul său alb a rămas elegant şi frumos chiar şi după moar¬ 
te. Militar călare (il. 133) este o altă schiţă de la Cabinetul de 
Stampe al Bibliotecii Academiei ce merită atenţie. Este lucrată în 
creion moale, pe o coală de hârtie ce a primit o fontă de acuarelă 
transparentă albastru prusia. Reprezintă un artilerist încălecat pe 
înaintaşul unei baterii călăreţe. Intenţiona, probabil, să deseneze 
întregul atelaj, căci se vede curelăria hamaşamentului ce trebuia să 
se continue în spate cu ceilalţi cai. Ca model îi folosise una dintre 
fotografiile lui Szathmari din albumul Suvenir din Resbelul 
18 77-78 intitulată Bivuac de artilerie , cu toate că echipajul nu era 
încă deshămat. Soldatul poartă uniforma de mică ţinută, cu boneta 
de cazarmă pe cap. O valoraţie plăcută învăluie totul: cal şi călăreţ 
sunt scăldaţi într-o lumină de prânz, venită de sus, dinspre spate şi 
lateral, ceea ce îi oferă pictorului posibilitatea realizării unor reuşite 
efecte de „contre jour“, cu umbre purtate şi decuparea figurii pe 
fondul luminos. 

Sava Henţia fiind protejatul generalului dr. Carol Davila, 
acesta îi dăduse un act pe care artistul trebuia să îl poarte tot timpul 
asupră-i în perioada campaniei, pentru a primi ajutorul necesar şi 
a-i servi de permis de liberă trecere, dar şi ca mijloc de a-1 proteja 
în faţa eventualelor inconveniente cauzate de handicapul său audi¬ 
tiv. Actul cu nr. 465/5 august 1877 fusese emis de Marele Cartier 
General, Secţia Sanitară, de la Tumu Măgurele şi era semnat de 
însuşi dr. Davila: „Domnulu Hintzea Sava (sic), Professor de 
dessen şi pictură al Asylului Elena Domna şi şcola secundară din 
Bucuresci este ataşat la Ambulanţa Marelui Quartier General, pe tot 
tempul resbelului. Rugăm dar pe tote autorităţile civile şi militare 
se bine voiască a da adjutorul la care va avea trebuinţă pentru înde¬ 
plinirea missiunei selle ca artist. 

Atragem deosebit atenţiunea tutulor personelor cari vor fi în 
relaţiune cu Domnul Hintzea, că D-lui suferă de uă surditate aprope 
complectă şi că această infirmitate pune ore care greutate în rela- 
ţiunile sale; ânsă sciind carte ori ce personă va putea corespunde cu 

D-lui în limba Română. Assemenea vorbind încet Domnu Hintzea 
înţelege forte bine dupe mişcarea buzelor.“ 1?? 

Se pare că artistul fuşese atras de ambianţa unităţilor de arti¬ 
lerie sau, din cauza surzeniei, prefera această armă care facea mult 
zgomot şi o putea auzi şi el în acţiune. în acest sens stau mărturie 
imaginile cu artilerişti ce prevalează în opera sa de pe front. Sce¬ 
nele de bivuac sunt cel mai des întâlnite, precum Bivuacul deja 
amintit de la Muzeul de Artă din Iaşi, cu oamenii umblând pe lângă 
corturi, caii priponiţi, o saca deshămată şi o baterie ce pleacă la lup¬ 
tă, sau Bivuacul de la Muzeul de Artă Cluj, cu soldaţii întinşi la 
umbră, sub corturi, profitând de un meritat repaus. Scene similare 
de campament se găsesc şi în desenele Ziua de sâmbătă in tabăra 
de la Calafat (Muzeul Militar Naţional) şi Repausul ostaşilor în 
lagărul Calafat sau uleiurile Ostaşi la odihnă (il. 134) şi în tabără 
(toate de la Muzeul Naţional de Artă). Cea din urmă descrie un 
cajflpajflent rusesc unde, la malul unui râuleţ s-au strâns soldaţii să 
bea apă din ulcioare şi să stea de vorbă. Toţi sunt îmbrăcaţi în 
rubăşti albe, de vară. Ceva mai încolo se văd câteva bordeie şi o 
chibitcă a unui ofiţer superior. Acesta este şi unul dintre puţinele 
peisaje ale lui Henţia, cu un cer imaculat de zi toridă, iarba arsă, 
îngălbenită de căldură, unde singurul verde intens este al plantelor 
acvatice din prim-plan, de la malul apei. Opusul acestei imagini 
luminoase, de vară, est t Ambulanţa română de la Muzeul Naţional 
de Istorie, a cărei acţiune se petrece iama. în dreapta, aşezată direct 
pe zăpadă, este o brancardă cu un turc căruia dr. Zaharia Petrescu, 
posesor al unei impozante bărbi, îi îngrijeşte rana de la piept, asis¬ 
tat de doi sanitari şi de un medic tânăr; în stânga, alţi sanitari 
coboară dintr-o căruţă un alt tp^c rănit. în fundal sunt întinse patru 
corturi mari, albe, cu cruce roşie pe ele; în faţa lor stau pe jos, în 
jurul focului, turcii care nu au mai încăput înăuntru. Pomii des¬ 
frunziţi îşi ridică spre cerul noros crengile scheletice. Lucrarea are 
mare valoare documentară prin mesajul umanitar pe care îl poartă, 
desprins din realitate: medicii români tratau, fără excepţie, prieteni 
şi vrăjmaşi dacă aceştia erau răniţi, iar în imaginea de faţă era 
redată una dintre ambulanţele unde erau îngrijiţi prizonierii sufe¬ 
rinzi otomani. 

Mai toate picturile în ulei ale lui Henţia sunt dezvoltate pe 
lung, într-un spaţiu dreptunghiular îngust. O excepţie face compu¬ 
nerea pe înalt a unui Călăraş , aflată la Muzeul Militar Naţional 
(il. 135) - în mod greşit intitulată Roşiorul 200 şi preluat sub această 
etichetare eronată în întreaga literatură de specialitate şi iconografie 

dedicată războiului din 1877. Călăraşul este îmbrăcat în ţinută de 
vară, cu bluza albă cu petliţe roşii pe piept, strâns în brâul roşul de 
lână şi ţinându-şi drăgăstos calul, al cărui cap i se sprijină P e umăr. 
Este una dintre acele lucrări duioase care apar rar între creaţiile 
artistice ale războiului. Dar firea blândă a artistului nu putea să nu 
fie sensibilă vederea unei astfel de scene lipsite de grandiloc¬ 
venţă, dar elocventă pentru apropierea dintre om şi animalul cre¬ 
dincios, de care ştia că depinde viaţa şi succesul său în luptă- 

Etichetările sau comentariile eronate se găsesc şi la alte lu¬ 
crări de Henţia. Spre pildă, acuarela întâlnirea de la Muzeul Naţio¬ 
nal de Artă a fost urnită vreme considerată 0 evocare a „frăţiei de 
arme româno-rusă“ :01 , fără a ® observate detaliile inconfundabile 
ale uniformelor care erau elocvente pentru desemnarea naţionali¬ 
tăţii şi apartenenţei personajelor la anumite arme. Cei doi prieteni - 
un roşior şi un artilerist - erau amândoi români şi, încrucişându-se 
în cale, îşi strâng mâinile cu multă căldură, fără a coborî de pe cai. 
Aceasta este una dintre compoziţiile narative, foarte amănunţit tra¬ 
tată, ce îl apropie pe autor de stilul lui Szathmari, fapt ce nu-i era 
atât de propriu, căci el încerca a face o breşă s P re un documen- 
tflrism pictural de bună factură, ceea ce a Şi reuşit în multe dintre 
uleiurile sale lucrate în tuşe largi, cu pete aplicate curajos. 

Rujne în Bulgarja (Muzeul Naţional de Artă) este un mare 
peisaj urban, cu case bombardate, o stradă plină de moloz şi ziduri 
dărăpănate, un de totuşi viaţa continuă; un turc trece călare pe un 
măgăruş, un altul îşi cară î n spate sacul şi chiar o femeie a îndrăznit 
să se aventureze pe drum, învăluită în straiele ei negre şi cu fere¬ 
geaua pe faţă- Pe dealurile ce se ridică în imediat^ apropiere a 
clădirilor stă câte un dorobanţ de strajă, în cămaşa lui albă Ş* cu 
căciula pusă P e '° ureche, semn că totul este în ordine şi locul se 
află su b ocupaţie românească- Pe vârful colinei, se văd un sătuc şi 
un turn de observaţie. Nimic nu tulbură liniştea acestui colţ paşnic: 
lumina este difuză, cerul senin, un stol de păsărele descrie un V pe 
boltă, semn că se apropie toamna, culorile sunt palide, neagresive, 
dezvoltându-se în zona nuanţelor reci - vernil, gri, bleu - totul 
arătând că Henţia este un optimist care nu suferă scenele dezolante 
sau dramatice. De aceea, ruinele surprinse de el pe pânză nu au 
nimic sinistru şi demoralizant. El este mai înclinat spre anecdotic, 
aşa cum sunt scenele de campament mai sus menţionate, cu soldaţii 
care se tund reciproc, îşi cârpesc lucrurile, dorm sau privesc pan- 
sivi, iar pictura bataillistă, încleştările corp la corp, le evită cu pre¬ 
meditare. Dacă pentru G.D. Mirea războiul din 1877 a fost un 

început nesemnificativ şi fără urmări, pentru Sava Henţia a fost 
partea cea mai importantă a activităţii sale care, fără a-1 marca 
definitiv, a reprezentat punctul de apogeu al unei vieţi şi al unei 
opere, el rămânând în istoria artei româneşti nu prin ceea ce făcuse 
înainte şi nici prin ceea ce avea să facă după campanie, ci, în primul 
rând, prin lucrările realizate pe front. 

Multă vreme după încheierea campaniei, aceasta a constitu¬ 
it un opulent subiect de inspiraţie pentru alţi artişti chiar dacă nu se 
documentaseră la faţa locului şi nu aveau experienţa câmpului de 
luptă. OSCAR OBEDEANU (1868-1915) :o: a fost principalul 
epigon al momentului 1877. în acea perioadă el avea doar 9 ani şi, 
evident, nu ajunsese la vârsta conştientizării, aşa că toate referirile 
la evenimentele trecute nu puteau fi făcute decât prin prisma me¬ 
moriei infantile şi a felului de a vedea şi înţelege lumea la acea 
vârstă fragedă. Impresiile nesigure de atunci au fost, probabil, aug¬ 
mentate de relatările tatălui său, colonelul Vasile Obedeanu 
(1834-1902), care avusese o bogată experienţă militară şi de front, 
participând atât la Războiul Crimeii ca tânăr ofiţer, voluntar în 
armata otomană, cât şi în acela din 1877, cu gradul de maior de re¬ 
zervă în cavalerie. 203 

Oscar Obedeanu reprezintă un caz particular de perpetuare a 
unui fals documentarism de război, căci, întreaga sa viaţă şi activi¬ 
tate s-au axat pe ilustrarea subiectelor din Războiul de Indepen¬ 
denţă, majoritatea iluzorii şi livreşti, comportând o naraţiune fan¬ 
tezistă, pastişând opera celor ce văzuseră locurile şi oamenii de a- 
tunci şi perpetuând la nesfârşit o tematică anecdotică legată de 
campanie. Aşa cum se exprima Frederic Dame în eseul dedicat lui 
Grigorescu, referitor la artiştii care nu aveau experienţa frontului, 
Obedeanu face documentarism „(...) de chic (...) adică fără se fi 
vezut chiar de departe fumul bătăliei.“ 2W El reuşeşte să creeze o 
adevărată „industrie 1877“, ce aducea după sine o inflaţie în ma¬ 
terie, demonetizând tematica prin clişee stereotipe cu care asfixia 
piaţa. 

La promiţătorul său debut într-o expoziţie la Ateneu, în 
1889, fiind încă elev la Şcoala de Belle-Arte, tânărul artist îl im¬ 
presionase pe Barbu Ştefanescu-Delavrancea prin lucrarea prezen¬ 
tată - Şarja de la Vadin astfel încât acesta îşi începea cronica 
aducându-i elogii, chiar dacă sublinia faptul că, neavând experienţa 
câmpului de luptă, nu avea pretenţie la originalitate, deoarece era 
evident că se inspirase din opera altor înaintaşi: „(...) Doui elevi mi 
s’au părut că sunt doue mari fagădueli, doue poliţe, cu valori 

însemnate, trase asupra viitorului. Unul este începător la şcoala 
noastră şi altul este în străinătate, pentru a'şi completa studiile: 
Obedeanu şi Vermont . Cel d’întâiu este mişcat de fantasiile mari, de 
mişcările impetuoase, de dramele sângeroase ale războiului. Tânăr, 
copil, un imberb care atacă cu succes ceea ce bănueşte încă, căci 
mă printf că în timpul gloriosului nostru războiu pentru indepen¬ 
denţă avea încă pantaloni scurţi. Bănueşte încă şi cu toate acestea 
să vede în el, cu siguranţă, că într’o zi va fi cel d’întâiu pictor 
istoric, cel d’întâiu poet epic al sângeroaselor scene din războae. 
Mie mi-a făcut plăcere, de şi nuT cunosc, mândria cu care îşi trăgea 
mustăcioara care abia mijeşte în faţa pânzei sale energice, plină de 
mişcare şi aproape cu deplina varietate de atitudini pe care trebue 
s’o găsim în furia şi vârtejul luptei. Nici vorbă că multe din atitu¬ 
dini sunt date de alţii; dar meritul acestui copil de talent stă tocmai 
într’aceasta: din reproduceri, palide şi rele, după Detaille şi 
Neuville, el a izbutit să facă o scenă vie şi mişcătoare. La 18 ani 
este cu mult mai superior de cât profesorii săi: Nu este destul? în 
războae să cere o iuţeală şi o virtuozitate de desen extraordinară. 
Ş’apoi trebue să miroşi earba de puşcă şi să’ţi şuere gloanţele pe la 
urechi. Tânărul pictor nu putea să fie pe deplin original - mai întâiu 
că la 18 ani n’ai timpul material d’a fi stăpân pe desen, şi al douilea 
că n’a avut ocasia d’a se boteza în şcoala realităţei în vârtejul 
cumplit al războaelor. Tânărul Obedeanu s’a slujit de unile atitudi¬ 
ni ale marilor pictori militari şi a făcut o pântfă de valoare. 
«Escadronul regimentului de Gorj atacând pe turci în fugă , dupe 
luarea redutei Vadin » este o pagină vie şi mişcătoare care 
dovedeşte un fenomen foarte rar: un copil maestru 

Cu toate laudele lui Delavrancea, lucrările lui Obedeanu 
erau defectuoase din punct de vedere al detaliilor. Lucrând la 
cumpăna dintre veacuri, este evident că sursele de inspiraţie şi le 
găsea în armata timpului său, ale cărei uniforme şi tipuri umane se 
schimbaseră radical în cele două decenii ce se scurseseră de la răz¬ 
boi: dorobanţilor li se dăduseră tunici în 1879 - căci, la 1877, uni¬ 
forma lor nu prevedea decât cămaşă şi manta (de aceea purtau man¬ 
tale pe vreme mai urâtă, când celelalte trupe erau încă în tunici) - 
iar culoarea pantalonilor se schimbă din gri în albă la 1881; de 
asemenea, se modifică şi forma căciulii din „cucă“ în „ţurcană“, 
partea lăsată fiind prinsă cu o copcă la marginea de jos, iar, din 
1895, partea din spate a chipiului ofiţeresc nu mai este atât de încli¬ 
nată. 206 La fel, se perfecţionase armamentul, în locul puştilor 
Peabody folosite la 1877 introducându-se cele Martini-Henry. Ase- 

200 

www.dacoromanica.ro 


menea arme au dorobanţii figuraţi de Obedeanu în pânza Ultimele 
cartuşe , datată 1888 şi aflată la Cercul Militar Naţional. Fără a 
pomi de la un fapt real, compoziţia sa foloseşte motivul Războiului 
de Independenţă pentru o naraţiune fictivă ce ar fi putut avea loc în 
timpul oricărei alte conflagraţii: la adăpostul gabioanelor, soldaţii 
stau în tranşeele pline de zăpadă şi ochesc spre duşmanul invizibil; 
un ofiţer rănit la cap a luat locul unuia dintre acei doborâţi şi îşi 
încarcă puşca folosind gloanţele din cartuşiera mortului. O scenă cu 
un anumit aer de verosimilitate este cea de la Muzeul Militar Na¬ 
ţional intitulată Maiorul Candiano-Popescu vorbind batalionului 
de vânători înaintea atacului (il. 137). Lucrarea de mari dimensi¬ 
uni - 72x 128 cm - datată 1889 evocă momentul în care comandan¬ 
tul unităţii, călare în faţa frontului, îşi îmbărbătează oamenii şi-i 
îndeamnă să se avânte la atac, arătând cu mâna spre redută. Făcând 
apel la formulele cunoscute ale picturii batailliste, Obedeanu şi-a 
plasat personajul principal în centrul pânzei, ca un ax compozi¬ 
ţional, depăşind pe toţi ceilalţi pentru a atrage atenţia asupra sa. Aşa 
procedează şi în cele câteva desene din patrimoniul secţiei de gra¬ 
fică a Muzeului Naţional de Artă, care îl au pe căpitanul erou Nico- 
lae Valter Mărăcineanu drept erou: el se află totdeauna în mijlocul 
cadrului, cu steagul în mână, îmbărbătându-şi soldaţii, precum în 
cele două variante ale lucrării Valter Mărăcineanu la Griviţa - una 
în conte, alta în creion - sau în Căderea eroică a căpitanului Valter 
Mărăcineanu în peniţă cu tuş sepia. Această ultimă tehnică, uneori 
combinată şi cu laviu, pare a fi fost pe gustul artistului, căci are mai 
multe schiţe executate astfel: Sanitari şi răniţi, Armata română în 
marş , Scenă de luptă din 1877 şi cele trei variante ale Atacului 
redutei Griviţa . Dar şi în cărbune se exprima cu aceeaşi lejeritate, 
aşa cum o demonstrează compoziţia a cărei etichetare se datoreşte 
însuşi autorului şi este scrisă în franţuzeşte: Prise du drapeau turc 
par Ies hussards roumains (batail d’Iskar Dolmitz 77). Dacă, 
totuşi, schiţele sunt pline de vervă şi nerv, picturile sunt conven¬ 
ţionale şi reci şi, de multe ori, expresiile celor reprezentaţi sunt 
nenaturale. Cu certitudine, Dorobanţul în viscol (il. 136) - intitulat 
uneori şi Santinela - i-a fost sugerat de un desen cu aceeaşi temă 
datorat lui Szathmari ce poartă legenda, scrisă chiar de mâna artis¬ 
tului, Kurkan in Schnee. Frigul anotimpului, corbii care zboară 
după pradă, dorobanţul rebegit, strâns în mantaua sa prea puţin 
călduroasă, au o mină lipsită de măreţia celui ce se ştie învingător. 
Aceleaşi traiecte au fost urmate şi de Obedeanu în pânza mai sus 
amintită: soldatul stă drept, la postul său, cu gulerul ridicat şi mâi- 

nile vârâte în mâneci. Doar că, mai tânărul plastician a căutat să 
sugereze cu orice preţ eroismul acestui ţăran ce-şi face serviciul 
militar - faţă de expresia tristă a aceluia desenat de Szathmari, 
acesta are o privire fermă, severă, încruntată, marcată de conştiinţa 
îndeplinirii datoriei şi de măreţia actului de a-şi sluji ţara. Chiar şi 
decuparea siluetei sale pe un fond alb are în intenţie monumen¬ 
talizarea şi glorificarea personajului pe linia impusă de Grigorescu 
în marile sale lucrări Santinela , Dorobanţul sau Alarma. 

Vânător pedesti~u atacând la baionetă , pictură în ulei aflată 
la Muzeul Naţional de Artă, este un exemplu de neînţelegere a 
mişcării şi de necunoaştere a „pasului gimnastic 44 , cauzate de lipsa 
studiilor pe viu, aşa cum procedase Grigorescu analizând fiecare 
poziţie a soldaţilor în timpul asaltului. Dacă soldatul ar fi alergat, în 
realitate, aşa cum l-a figurat Obedeanu, cu siguranţă ar fi căzut 
înainte de a fi ajuns la redută, împiedicându-se în propriile sale 
picioare. Pe lângă aceasta, pe chipul său este întipărită fîiria şi ura 
dezlănţuite ce nu erau specifice blânzilor ţărani în uniformă. 

Lipsa unei experienţe acumulate pe câmpul de luptă, sub 
ploaie, zăpadă sau dogoarea soarelui, în tranşee sau sub foaia de 
cort, dormind pe pământul gol sau în căruţă, mâncând de la cazan 
şi trăind aceeaşi viaţă ca soldaţii în campanie, se simte cu prisosin¬ 
ţă. Creaţia lui Oscar Obedeanu, deşi deloc neglijabilă cantitativ - şi 
uneori chiar calitativ (precum un reuşit portret de infanterist din 
Regimentul 4 de linie, cu chipiul pe ceafa şi gulerul mantalei ridi¬ 
cat, aflat la Muzeul Naţional de Artă) - a făcut un mare deserviciu 
memoriei Războiului de Independenţă şi plasticii afectate acestuia 
prin pervertirea tematicii cu prea multe legende apocrife, oferite de 
o bogată producţie literară şi memorialistică dezvoltată paralel cu 
pictura. De aceea, falsul documentarism al lui Obedeanu se reper¬ 
cutează malign asupra publicului, fiindcă scenele nevăzute şi ne¬ 
trăite direct de artist sunt doar rodul imaginaţiei sale, recompuse 
din lecturi disparate şi cu ajutorul arhetipurilor realizate de adevă¬ 
raţii reporteri şi observatori de front. Astfel, el creează o operă de 
ficţiune, eroică, dar goală, al cărei mesaj şi-a pierdut din intensitate 
o dată cu trecerea timpului. De aceea, judecata de valoare emisă de 
Frederic Dame şi-a găsit confirmarea încă din acea epocă: „(...) 
Sunt lucruri pe care [pictorul] nu le poate inventa, căci fără ele 
opera lui n’ar esista. Nu’i este iertat a zugrăvi cerul dupe închi¬ 
puirea sea, a arunca umbrele cum’i va place, a lipsi de la regulile 
perspectivei, a nu observa efectele luminei asupra armelor, cos¬ 
tumelor, oamenilor etc. Dacă represintă scene contimporane, locul, 

fisionomiile, acţiunea fiindu-ne cunoscute, el va fi ţinut de ele şi va 
trebui se le fi văzut. Va privi natura prin evenimente şi va deosebi 
frumuseţea artistică de vulgaritatea sau de oroarea faptului, trans¬ 
portând-o în sfera artei. în ori-ce cas trebuie se vează cu ochii"™ 1 
(subl.n.) 

Obedeanu nu a fost singurul artist care - fără a participa la 
război, dar folosind documentaţia altora - a executat tablouri cu te¬ 
matică bataillistă. Cunoscutul pictor militar TADEUSZ VON 
AJDUKIEWICZ (1852-1915) 20R , recomandat regelui Carol I de îm¬ 
păratul Franz Iosif în 1896 şi devenit pictor de Curte, inserează în 
albumul Armata Română , editat de I.V. Socec în 1903, o planşă 
reprezentându-1 pe principele domnitor în timpul campaniei din 
Bulgaria. Este o scenă de iarnă, asemănătoare cu aceea imortalizată 
de Emil Volkers în mica sa acuarelă contemporană momentului. 
Domnitorul, îmbrăcat în manta şi cu gluga ridicată peste chipiu, 
înaintează călare prin nămeţi urmat la oarecare distanţă de doi 
ofiţeri de stat-major şi de escorta de cavalerie. Peisajul este dezo¬ 
lant, corbii roiesc peste câmpul plin de cadavre din care se înfruptă 
câinii hămesiţi. Toate aceste elemente ale tragismului războiului 
puteau fi găsite de autor în documentaţia observatorilor de front, 
bine reprezentată la Palatul Regal sau la Castelul Peleş. în pânzele 
şi desenele lui Grigorescu, Szathmari, Schonberg şi Volkers ori în 
fotografiile lui Duschek. 

Pentru celebrarea, în 1902, a sfertului de secol ce se scursese 
de la război, pictorul polonez a fost solicitat să execute o lucrare ce 
urma a fi dăruită suveranului, aşa cum anunţa ziarul „Secolul XX 11 : 
„Cunoscutul pictor d. Adjukievici (sic) care se află în Bucureşti, 
lucrează un tablou intitulat «Apotheosa Regelui Carol I». M.S. Re¬ 
gele este representat călare, cu sabia afară, iar în faţa suveranului 
stă A.A. L.L. R.R. Principii Ferdinand şi micul principe Carol, 
salutând milităreşte pe marele Rege, fondatorul dinastiei heredi- 
tare. Acest tablou va fi oferit Majestăţii Sale cu ocasia serbării jubi¬ 
leului de 25 de ani de la răsboiul independenţei. 41209 

în acelaşi an, COSTIN PETRESCU (1872-1954) realizează o 
pictură simbolică - Regele Carol I la Plevna 2]l) (il. 138). Nici el nu 
avea experienţa frontului, dar urma să şi-o dobândească, din plin, în 
timpul primei conflagraţii mondiale. Pentru acest tablou s-a folosit 
tot de vechea documentaţie adunată de obsei^atorii şi artiştii speciali 
de la 1877, dar, mai ales, a urmat sugestiile şi sfaturile date de însuşi 
suveranul care, în acel an comemorativ, vizitase câmpurile de luptă 
din Bulgaria şi avusese viziunea ridicării din morminte a comba- 

tonţilor ce se jertfiseră pentru patrie. Regele Carol apare reprezen¬ 
tat pe locul unde se dăduseră luptele, iar din pâcla ce îl înconjoară 
se desprind umbrele îndoielnice ale dorobanţilor, ce ies din pământ 
în vreme ce, pe cer, vânătorii pedeştri se avântă la atac, într-un iureş 
glorios. Spaţiul real şi spaţiul virtual se întâlnesc şi se contopesc - 
în spatele regelui, estompate la fel ca şi spectrele foştilor soldaţi, 
apar siluetele membrilor suitei între care se recunosc principele 
Ferdinand, Dimitrie Sturdza, Ionel Brătianu şi colonelul Alexandru 
Averescu. Dialogul mut dintre vii şi morţi se face în mod firesc, iar 
scena, chiar dacă are o uşoară notă lugubră, poartă mesajul mobi¬ 
lizator al gloriei străbune către generaţiile viitoare. 

Documentariştii de război de la 1877 - deja nişte artişti spe¬ 
cializaţi, deprinşi cu sintaxa plastică a notării rapide a evenimen¬ 
telor ce se derulau în faţa lor - au trăit intens viaţa de campanie, au 
simţit deopotrivă bucuria victoriei şi durerea înfrângerii, au gemut 
cu răniţii şi au aclamat steagul ridicat pe parapetul redutelor 
cucerite, fără a precupeţi nimic din curajul, energia şi talentul lor, 
pentru a crea o imagine fidelă a conflictului, făcută cunoscută lumii 
prin ilustraţii difuzate de periodice de mare tiraj şi păstrată pentru 
memoria posterităţii în nepieritoare opere de artă, tezaurizate ca 
piese valoroase ale patrimoniului naţional şi universal. 

NOTE 


1 Acest subiect a fost abordat şi de alţi cercetători înaintea noastră, după 
cum urmează; N, Iorga - Războiul pentru Independenţa României - 
Acţiuni diplomatice şi stări de spirit , Cultura Naţională, Bucureşti 
1927; Idem - Informaţii spaniole despre războiul nostru de indepen¬ 
denţă, Academia Română, Memoriile Secţiunii Istorice, seria III, tom 
VIII, Bucureşti 1928; Idem - Războiul din 1877-78 în ilustraţii , 
„Almanahul graficei române 1929“, Scrisul Românesc, Craiova 1929; 
Idem - jVoi ilustraţii străine ale Războiului 1877-78 , „Almanahul 
graficei române pe 1930“, Scrisul Românesc, Craiova, 1930; Marin 
Nicolau-Golfin - 1877 în imagini , Editura Sport-Turism, Bucureşti 
1977; Mircea Ţoca - Războiul pentru Independenţă în grafica 
artiştilor contemporani , Editura Dacia, Cluj-Napoca 1977.- 

2. „The Pictorial World“ No. 157/March 3rd, 1877, p. 6. 

3. Autor al unor ample articole despre capitalele celor două imperii 
antagoniste apărute în preziua războiului ca frumoase suplimente ale 
lui „The lllustrated London News 44 , sub titlurile; Constantinople as it 
is , în No, 1971 /April 21, 1877, pp. 377-383, şi St, Petersburg as it is , 
în No. 1972/April 28, 1877, pp. 401-407. 

4. F,V, Greene - Sketches of Ar my Life in Russia , Charles Scribner’s 
Sons, New York 1880, pp. 163-165; Paul Cemovodeanu - Războiul de 
Independenţă in lumina rapoartelor ataşatului militar american It. F.V. 
Greene , „Muzeul Naţional* 4 IV, Bucureşti 1978; Idem - Operaţiile tru¬ 
pelor române în Războiul pentru Independenţă în lumina rapoartelor 
ataşatului militar american F.V Greene „Revista de istorie 44 tom 32, 
nr. 5/1979. 

5. Watering horses under difficulties , „The lllustrated London News 44 
No, 1977/June 2, 1877, p, 505; Running the gauntlet: Special 
Correspondents on the Russian side under fire from a Turkish post 
across the Danube , „The lllustrated London News 44 No. 1980/June 23, 
1877, p. 589; Corespondentul Ziarului Times şi desinaforul Ziarului 
The lllustrated London News în momentul d ă intra pe porta cetăţei 
[Ruseiuk], o bombă isbucnesce 'naintea trăsurei lor (August 12 a c.), 
„Resboiul 44 No, 42/3 Septemvrie 1877. 

6. „The lllustrated London News 44 No. 2000/November 10, 1877, p. 441. 

7. Idem , No. 2019/March 9, 1878, p. 211 şi ilustraţie la p. 209. 

8. Vassiîi Vereschagin - Souvenirs. Enfance - lovages - Guerre, Pans 
1888, p. 301: „ (...) La Giurgiu l-am întâlnit pe dl. Forbes care avea de 
făcut o comunicare statului-major al detaşamentului. Acolo eram sin¬ 
gurul care vorbea englezeşte, de aceea am jucat rolul de interpret şi m-am 
străduit să atenuez răceala excesivă cu care l-au pnmit pe el şi 
întrebările sale. Ca să evit reproşurile pentru bunăvoinţa mea în ceea 
ce priveşte «trădătorul englez» m-am abţinut să conversez cu 
dl. Forbes în întâlnirile noastre întâmplătoare/ 1 

9. „Resboiul 11 No. 86/17 Octomvne 1877: „Generalul Teirst, care a servit 
în armata americană, a fost comandant al unei divizii franceze în res¬ 
boiul franco-german, decorat cu Legiunea de Onore pe câmpul luptei, 
fost corespondent al Ziarului New York Times , a fost alungat de auto¬ 
rităţile ruse sub cuvent că a servit în armata turcescă în resboiul 
Cnmeei/ 1 

10. Idem, No. 80/11 Octomvrie 1877: „(...) A doa tfi d. Boyle fiind 
chiămat, s’a înfăţişat Colonelului Hasencamp (sic), fiind faţă şi aju¬ 
torul comandantului, Colonelul Polivanov. D. Hasencamp, întâmpi- 
năndu’l cu totă amabilitatea, îl întrebă cu foia Standard în mână: 

- Marele duce doresce să scie dacă acest articol este al domniei tale? 
D. Boyle răspunse încurcat 

- Da, cred că este al meu. 

- Noă ni se pare că acest pasagiu însemnat cu condeiu este o violare 
directă a îndatoririlor domniei vostre, pe can le aţi luat pe parolă de 
onore! 

- Da, da, permiteţi’mi însă a atrage atenţia că acest articol este încă 
de la 24 August şi de atunci a trecut mult timp şi că... 

- Despre acesta lăsaţi-ne să judecăm noi, eu sper că veţi admite că 
dreptatea este de partea nostră. 

- Da, naturalminte, acesta este dreptul domniei vostre, 

- Nu vi se pare că pnn aceste rendun se propagă ura cea mai lămurită? 
în acest articol se descrie starea generală a armatei cu cele mai negre 
culori, susţinend între altele că armata pere de bole şi conchide cu 
cuvintele: «A! aşi râde şi eu de tote acestea dacă nu m’ar scutura şi pe 
mine frigurile.» 

După ce d. Boyle a citit aceste rânduri, s’a scusat că el e literat, iar nu 
militar; prin urmare, a putut să’i scape ceva din condei, dar fără să aibă 
vr’o intenţie rea. 

- Marele duce a citit articolul şi s’a supărat forte mult de tonul ostil în 
care vorbiţi despre armata nostră; şi fiind că aţi violat îndatoririle luate, 
’mi-a ordonat să ve recomand a ve depărta îndată de la armată şi din 
România. 

- Cum, nici în România nu am voie să remăn? 

- Nu, nici acolo nu puteţi remăne. Marele duce a ordonat Colonelului 
Lipoianu a ve însoţi până la Bucureşti şi a ve trimite înainte pănă la 
hotar. Acum ve rog să’mi daţi semnele de corespondent. (...)“; vezi şi 
A. Mlochowski de Belina - De Paris â Plewma. Journal d un journa - 

liste. De Mai â Decembre 1877 . Paris (f.a.), p. 246; James F. Clarke - 
Some American Obsen'ers of the Russo-Turkish Har. în Stephen 
Fischer-Galaţi, Radu R. Florescu, George R, Ursul (editori) - 
România Betw'een East and West. Hist ori cal Essays in Memory of 
Constantin C. Giurescu , East European Monographs, Bouider, 
Distributed by Columbia University Press, New York 1982, p. 254. 

11. F V. Greene - op, cit., p. 167. 

12. James F. Clarke - op cit., p. 253. 

13. „The Pictorial World" No. 157 Mărcii 3rd, 1877, p. 6. 

14. „The Illustrated London News" No. 1963 February 24, 1877, p. 189; 
No. 1960/February 3, 1877. pp. 97, 109. 

15. Idem, No. 1974/May 12, 1877, p. 438. 

16. Idem, No. 1976/May 26, 1877, p. 486. 

17. Idem, No. 1977/June 2, 1877, p. 510. Faptele au decurs puţin diferit 

decât cele relatate în acest articol, monitorul „Hifzi Raham" fiind lovit 
cu două torpile aflate în vârful unor prăjini. Vezi şi T.C. Văcărescu - 
Luptele românilor in resbelul din 1877-1878 , F. Gobl Fii, Bucuresci 
1887, p. 69; Eugeniu Botez, Nicolae Kiriţescu - Războiul pe Dunăre , 
Bucureşti 1905, pp. 61—63; Ionel Cândea - Un episod al Războiului 
pentru Independentă ilustrat in Muzeul Brăilei , „Muzeul Naţional" IV, 
Bucureşti 1978; Constantin Scarlat - Consideraţii asupra scufundării 
navelor otomane in 1877 pe braţul Măcin , „Muzeul Naţional" IV, 
Bucureşti 1978; Neculai Moghior, Cristian Crăciunoiu - Contribuţii la 
elucidarea unei neclarităţi istorice - Hifzi Rahman sau Duba Seyfi , 
„Studii şi Materiale de Muzeografie şi Istorie Militară" 
Nr. 17-18/1984-1985; Adrian Silvan-lonescu - Luptele purtate pe 
Dunăre in timpul războiului din 1877-1878 in iconografia epocii , 
„Revista Muzeelor şi Monumentelor - Muzee" nr. 5/1989. 

18. „The Illustrated London News" No. 1979 June 16, 1877, p. 558. 

19 . Ibidem. 

20. Idem, No. 1980/June 23, 1877, p, 577. 

21. Idem, No. 1981/June 30, 1877, p. 605. 

22. Idem, No. 1980/June 23, 1877,p. 582. 

23. Al doilea volum al lui „The Illustrated London News" pe anul 1877, 
acoperind perioada iulie-noiembrie, lipseşte din toate bibliotecile pu¬ 
blice ale ţarii noastre. Constatând lipsa acestui preţios material icono¬ 
grafic, N. Iorga făcea apel, în 1929, în articolul său Războiul din 
1877-78 in ilustraţii (op. cit.), la funcţionarii legaţiei române de la 
Londra să caute şi să cerceteze acolo numerele lipsă ale revistei ilus¬ 
trate britanice „(...) care nu se află nici într-o bibliotecă românească", 
îndemnul său se pare că a rămas fără ecou, căci nimeni de atunci în¬ 
coace nu a mai abordat, nici măcar în treacăt, tematica imaginilor le¬ 
gate de Războiul de Independenţă aşa cum o redau foile englezeşti. 

ANEXA 1 


Contract 

între subsemnatul domn Martin Stohr. din însărcinarea specială a 
Alteţei Sale principele Carol I al României, şi domnul Friedrich 
Lachmann ca reprezentant al pictorului, domnul Johann Schonberg din 
Viena. 

Referitor la realizarea a două picturi istorice din campania 
1877-1878, anume Luarea cu asalt a redutei Gririfa în după-amiaza 
de 30 august/1 septembrie 1877 de către trupele armatei române de 
încercuire din faţa Plevnei şi Bombardarea I 'idinul ui la 15/27 mai 
1877 de către bateria Carol din Calafat, s-a încheiat următorul contract: 

I. Domnul Johann Schonberg preia realizarea în ulei a celor 
două tablouri mai sus numite, prin redarea exactă a faptelor de arme ce 
s-au desfăşurat, cu respectarea întocmai a modificărilor transmise, la 
preaînalt ordin, domnului Lachmann a schiţelor în acuarelă ce au fost 
prezentate, în ambele tablouri va trebui să se ţină seama, pe cât va fi 
posibil, de asemănarea portretistică atât a ofiţerilor superiori care s-au 
aflat în suita Alteţei Sale. cât şi a celor de la trupele de acţiune pro- 
priu-zisă. 

II. Ambele tablouri, având dimensiunea de 1.80 metri lungime 
şi o înălţime proporţională, vor fi livrate la Bucureşti, în mâinile 
Alteţei Sale, într-un termen minim de şase şi un termen maxim de 
şapte luni începând cu ziua de azi. 

III. Domnul Schonberg primeşte ca plată pentru fiecare din cele 
două picturi amintite mai sus suma de şase mii franci, adică în total 
douăsprezece mii franci. Ca acont pentru acoperirea cheltuielilor nece¬ 
sare şi pentru asigurarea existenţei, domnului Lachmann i se 
înmânează, pe baza procurii autentificată oficial şi pe care ne-au 
prezentat-o, suma de patru mii de franci, dată sub chitanţă de primire, 
pentru a-i da domnului Schonberg. Această sumă se repartizează în 
părţi egale pe fiecare din cele două tablouri, iar restul de sumă care se 

cuvine a mai fi plătită la predarea acestora va fi dată fie domnului 
Schonberg, în cazul în care acesta va fi de faţă, fie domnului 
Lachmann, ca reprezentant al acestuia. 

Contractul de faţă a fost redactat în două exemplare şi a fost 
semnat şi schimbat în ziua de astăzi. 

Sinaia 10/22 iulie 1878 

Friedrich Lachmann 

(Arhivele Naţionale Istorice Centrale, Casa Regală, dosar 61 1868, fila 3) 


Anexa 2 


Domnul meu! 

Am onoarea să vă aduc la cunoştinţă prin prezenta că Alteţa 
Sa, principele Carol I al României, stăpânul meu absolut, a binevoit 
să dea ordinul ca domnul pictor Schonberg din Viena să mai fie 
încredinţat cu executarea a două schiţe ca model pentru pictura în 
ulei pe care o va executa apoi. 

Prima dintre aceste [schiţe] urmează să trateze momentul când 
generalul Osman Paşa, după ce a fost mai întâi pansat la ambulanţa 
românească din apropierea cunoscutei căsuţe în care, la 28 noiembrie/ 
10 decembrie 1877, s-a desfăşurat capitularea armatei turceşti de 
apărare a Plevnei, fiind transportat într-o căruţă sub escortă de călăraşi, 
s-a întâlnit cu Alteţa Sa pe drumul de retragere spre Plevna. 

A doua schiţă are ca subiect vizita Alteţei Sale la reduta Griviţa 
îndată după ce a fost luată cu asalt de trupele româneşti unite din 
divizia a IlI-a şi a IV-a. 

După preaînalta aprobare a schiţelor urmează încheierea unui 
contract special cu privire la toate detaliile ce mai sunt necesare. De 
aceea, vă rog să binevoiţi să-i solicitaţi de îndată domnului Schonberg 
să indice preţul celor două picturi şi să îi atrageţi atenţia că, potrivit 
celei mai înalte dorinţe speciale, cele patru tablouri - Griviţa, Calafat, 
vizita la reduta Griviţa şi întâlnirea cu Gâzi Osman paşa - vor trebui 
să fie executate în termen de un an. 

în acelaşi timp \ă comunic faptul că Alteţa Sa a binevoit să dea 
aprobarea ca, luarea cu asalt a redutei Griviţa şi bombardarea 
Vidinului, precum şi cele două tablouri ce urmează a fi realizate mai 
apoi să fie transpuse în oleografie, respectiv în cromolitografie, şi 
acestea pot fi făcute accesibile publicului chiar înainte de terminarea 
picturilor originale, pentru a veni astfel cât mai repede în întâmpinarea 
interesului naţional. 

în acelaşi timp puteţi multiplica, în acelaşi mod, şi pictura 
ecvestră a lui Volkers, precum şi portretele Alteţelor Lor, iar apoi va fi, 
in mod firesc, îndatorirea specială a Dvs. să vă îngrijiţi ca pe piaţă să 
ajungă doar realizările recunoscute din punct de vedere artistic. 

în fine. Alteţa Sa a binevoit să aprobe ca, din venitul celor două 
tablouri - Luarea cu asalt a redutei Gri vi {a şi Bombardarea Vidinului 
- o sumă corespunzătoare să fie dată în beneficiul Fondului Văduvelor 
şi Orfanilor armatei române. 

îndeplinindu-mi această însărcinare, vă transmit cele mai bune 
salutări şi semnez cu deosebită stimă. 


al Dumneavoastră 


supus 


[nesemnat] 


P.S. Administraţia Curţii nu ia asupră-şi, fireşte, nici o obligaţie 
cu privire la oleografii, iar realizarea şi toate celelalte costuri cerute de 
acestea vă privesc numai şi numai pe Dvs. 


Preluat spre a fi respectat de către subsemnatul 
Sinaia, 11/23 iulie 1878 


F. Lachmann 


(Arhivele Na(ionale Istorice Centrale, Casa Regală , dosar 67/1878, 
filele 1-2) 

CQ^JCLUZI] 


Procurând material informatiy pentru cititorii publicaţiilor 
ilustrate şi documentaţie pentru pictorii interesaţi de subiecte 
istorice 7 marţiale sau eroice 7 arta documentaristă de nţzboi îşi 
releyă din plin importanţa în plastica secolului al XlX-lea. Fără 
aportul ei 7 memorialele şi impresiile de front nu ar fi fost atât de 
atractiye şi comprehensibile în descrierile de locuri, oameni şi 
acţiuni insolite. Lipsite de bagă documentari^ pânzele cu tematică 
bataillistă ar fi apărut false 7 nefireşti şi nu şi-ar fi putut atinge sco¬ 
pul de formare şi educare a sentimentului patriotic. S-ar fi pierdut 
amintirea unor forme de yiaţă tradiţională rurală şi de comporta¬ 
ment al unei societăţi urbane în plină transformare 7 căci observa¬ 
torii de front nu erau exclusiyişti în interesul lor 7 ci abordau şi 
aspectele etnografice şi sociale în opera lor cu yaloare mnemonică* 
Dacă nu ar fi ayut această aplecare firească spre toate sectoarele 
yieţii din ţinuturile în care îi adusese soarta războiului; ar fi riţmas 
necunoscută pentfy restul Europei ciyilizaţia urbană a României de 
acum un yeac 7 atât de închegată şi reprezentatiyă pentru melanjul 
de forme orientale 7 occidentale şi ancestral autohtone. 

Genul documentarist a impus cristalizarea unui stil specific 7 
rapid în exprimare şi uşor decodificabil 7 dominat de grafie 7 pentru 
că acesta era mai uşor de executat pe front şi de reprodus în reyiste. 
Liniaritatea 7 schematismul 7 caracterizau lucrurile din primele faze 
ale războaielor pentru ca 7 spre sfârşitul lor 7 să apară lucrările de 
interpretare, mai ample 7 mai sofisticate şi cu tendinţă s P re picturali¬ 
tate, precum schiţele foarte elaborate ale lui Richard Caton 
Woodyille tipărite în 77 Th|e Illustrated London News* 1 sau picturile 
lui Johann Nepomuk Schonberg 7 Saya I^enţia şi J^icolae 
Grigorescu din 1878 şi anii următori Războiului de Independenţă; 
elaborate în tih^na atelierului. 

Dacă în prima jumătate a secolului al XlX-lea documen- 
tarismul de război fusese practicat de neprofesionişti - în marea lor 
majoritate militari, precum Hector de Beam sau locotenentul 
Montagu O’Reilly din Marina Regală Britanică - care, având 
cunoştinţe de desen, doriseră să imortalizeze pentru ei înşişi ima¬ 
gini de pe front, ca un memento al unor clipe trăite pe care, mai 
apoi, s-au gândit să le împărtăşească şi semenilor prin paginile 
periodicelor ilustrate în deceniile şase-opt se ajunge la o mare 
specializare şi o profesiune în sine, cu oameni bine pregătiţi atât din 
punct de vedere artistic, cât şi din punct de vedere fizic, rezistenţi 
la greutăţile campaniei şi cu un pronunţat spirit de aventură. 

Fiecare perioadă şi-a avut maniera sa de lucru, în concor¬ 
danţă cu marile curente ce dominau epoca. Bineînţeles, rigoarea 
realismului nu este vreodată abandonată, dar, între viziunea 
mărunţită, avidă de detalii, ce stăpânea prima jumătate a veacului - 
în virtutea modei portretului miniatural ce încă se practica la 
1840-1850 - şi aceea integratoare, axată mai mult pe ansamblul 
îndrituit cu mari calităţi picturale, ce evita redarea amănunţită a ele¬ 
mentelor componente, din a doua jumătate, este o mare diferenţă. 
Felul de consemnare a impresiilor plastice nu se modifică totdea¬ 
una de la o generaţie la alta, deşi, uneori, se observă schimbări radi¬ 
cale în opera aceluiaşi artist, urmărită pe parcursul a mai multor 
etape ale campaniei. 

Felul de tratare a motivului depindea şi de interesul fiecărui 
plastician în parte: unii erau atraşi de peisaj şi ambianţa urbană 
(Ladislaus Eugen Petrovitz, Themistocles von Eckenbrecher), alţii 
de chipurile şi aspectul combatanţilor (Auguste Langon), alţii de 
uniforme, tehnică militară şi scene de luptă (Dick de Lonlay, 
Johann Nepomuk Schonberg), în sfârşit, alţii de felul de viaţă şi 
activitatea corespondenţilor de presă (Jose Luis Pellicer). 

Pictorii aveau, evident, alt fel de abordare a motivului decât 
graficienii cu activitate publicistică în presa ilustrată. Limbajul lor 
era cu totul altul, la fel ca şi finalitatea. Activitatea observatorilor 
de front din 1877-1878 a accentuat această diferenţă cu atât mai 
mult cu cât, în timpul acestui conflict armat, s-a şi ajuns la maximul 
specializării acestor corespondenţi. în această campanie şi-a per¬ 
fecţionat Nicolae Grigorescu desenul, ajungând la summum-ul 
conciziunii şi expresivităţii plastice. Dar desenele sale erau acelea 
ale unui pictor, petele şi liniile erau vibrate, modelate, diferen- 
ţiindu-se net de acelea clare, curate, cu haşuri regulate - dar reci şi 
impersonale - ale reporterilor cu acreditare redacţională. Grigo- 

rescu îşi facea „note“ în vederea elaborării unor mari compoziţii în 
ulei, iar acestea trebuiau să corespundă emoţiilor de moment, nefi- 
ind destinate publicării şi, deci, unei largi înţelegeri a licenţelor 
plastice la care făcuse apel autorul. Picturile finite realizate de el nu 
mai au nimic din grandilocvenţa scenelor batailliste ale acade- 
miştilor. Siluetele nu mai sunt delimitate strict de contur şi, în 
pozele personajelor, nu caută cu orice preţ exacerbarea eroismului, 
aşa cum procedau cei menţionaţi mai sus. Acea jerfa de sine, acea 
măreţie a atacului rezidă în însăşi veridicitatea mişcărilor, în 
avântul spectaculos al trupurilor aplecate înainte, în masa 
nedefinită a atacatorilor. Chiar mutarea atenţiei de la ofiţeri la 
soldaţii de rând ţine de o viziune modernă. Artistul nu se plasează, 
în mod arbitrar, între linii, pentru a releva ciocnirea din punctul cel 
mai avansat, de lângă comandanţi, ci în spatele şirului de infan¬ 
terişti, aşa cum şi fusese în realitate. Comandanţii nu se mai văd şi 
nu sunt evidenţiaţi de un ecleraj special, după convenţiile presta¬ 
bilite ale picturii batailliste. Grigorescu învăluie, însă, întreaga 
lucrare într-o lumină unitară, difuză. Juxtapunerea petelor de cu¬ 
loare, după procedeul impresioniştilor, compune imaginea, con- 
ferindu-i velocitatea şi agitaţia specifice acelor clipe de tensiune. 
Acest taşism expresiv se găseşte în majoritatea tablourilor sale, dar 
mai pregnant în Vedeta, Pe Valea Rahovei şi Convoi de prizonieri . 

Un exemplu de longetivitate în slujba documentarismului o 
reprezintă Carol Szathmari. Onorând, în egală măsură, ramura 
publicistică şi pe cea artistică, el reuşea să se dedubleze executând, 
după caz, imagini destinate presei şi cadre investite cu valori pic¬ 
turale. Format în al treilea deceniu al secolului, el rămăsese tribu¬ 
tar unei vederi apropiate, miniaturale, fără posibilitatea de a sesiza 
întregul. Dar, pe mici dimensiuni, reuşea adevărate bijuterii în 
transparenţe de acuarelă. în Bulgaria, în timpul campaniei din 
1877, se pare că a avut mai mult timp să lucreze, pe îndelete: mai 
toate acuarelele datând din această perioadă sunt finisate, fără 
goluri ce ar fi urmat să fie acoperite ulterior, faţă de grăbitele notiţe 
de altădată, luate într-un popas al căruţei de poştă sau o pauză a 
călătoriei domneşti, când dorea să reţină evanescentele clipe de 
apus sau răsărit de soare, sau cine ştie ce figuri pitoreşti de ţărani 
sperioşi şi superstiţioşi, cărora nu le mai aplica nuanţele, ci, în 
viteză, le scria pe marginea colii de hârtie. Majoritatea acestor 
schiţe sunt peisaje care conţin şi câte o acţiune sau obiectiv militar, 
dar atât de bine inclus în măreţia naturii, încât acel motiv devine 
doar un pretext ignorabil. Noaptea pe Dunăre de la Cabinetul de 

Stampe al Bibliotecii Academiei Române este o frumoasă nocturnă 
cu efecte de apă şi mixtură de ecleraj natural, de la luna ce aruncă 
o lumină opacă printre noi, şi artificial, de la torţele purtate de 
soldaţii ce se îmbarcă pe un bastiment. Pe dealuri, de asemenea, 
fulgurează focuri de tabără şi făclii. Totul este lucrat din pensulă, 
fără vreo linie de demarcaţie - ceea ce era mai rar pentru 
Szathmari. Chiar şi siluetele negre ale soldaţilor, prea mici pentru a 
se preta la detalii, sunt trasate printr-o simplă atingere verticală cu 
vârful penelului. Preocuparea pentru redarea fluidelor se întâlneşte 
şi în mica acuarelă Trecerea Dunării de la Muzeul Naţional de 
Ană: izolate între apă şi cer, câteva bărci pline cu dorobanţi creează 
un accident întunecat în ambianţa plină de linişte a fluviului. 
Siluetele oamenilor şi ale ambarcaţiunilor sunt la fel de nesigure, 
de învăluite în aburi şi de tremurătoare, ca şi reflexia lor în unde. 
Aici artistul intervine, totuşi, cu linii de creion prin care sugerează 
norii şi accentuează părţile solide ale terenului şi ambarcaţiunilor. 
In patrimoniul aceleiaşi instituţii se păstrează şi lucrarea intitulată 
Bordei in Bulgaria , care i-a prilejuit dezvoltarea dialogului între 
ocru-brun şi verde, dând vibraţie arbuştilor printr-o anumită plasare 
pointillistă a tuşelor. Acelaşi nonfmito îl păstrează şi atunci când 
tratează un Regiment în marş (alfat la Cabinetul de Stampe al 
Bibliotecii Academiei Române), deşi călăreţii sunt destul de 
aproape şi de mari, în prim-plan, pentru a-i individualiza. Probabil 
că artistul a simţit nevoia să-i integreze în peisajul colinar prin care 
evoluează aceştia, de-a lungul unei ape. Aceste forme vii, fără con¬ 
tur precis, pot fi confundate cu bosajele drumului, contopindu-se 
uşor în masa colinelor pictate în tonalităţi de violaceu. 

Unele dintre aceste acuarele erau simple exerciţii, dar altele 
erau, desigur, menite a fi reluate şi aprofundate, mai târziu, pe 
dimensiuni mai mari. Dar, cum Szathmari a fost întreaga-i viaţă în 
competiţie cu timpul care trecea prea repede pentru el, din cauza 
multiplelor pasiuni şi preocupări în care îşi fragmenta vremea, a 
nenumăratelor proiecte începute şi neterminate şi a uşurinţei cu 
care se entuziasma în faţa a nenumărate subiecte, pe care ar fi dorit 
să le abordeze, nici aceste preconizate lucrări nu au ajuns să mai fie 
vreodată finalizate. 

Aportul său nu s-a mărginit doar la plastică stricto sensu, ci 
a avut iniţiativa aducerii pe front a aparatului fotografic, devenind 
astfel un pionier şi un părinte al fotoreporterilor de azi care se află, 
mai totdeauna, între combatanţi, în prima linie, riscându-şi viaţa şi 

nutrind speranţa, că vor fi răsplătiţi cu Premiul Pulitzer pentru cea 
mai bună fotografie de presă. 

Pasionatul artist bucureştean ducea specialitatea sa de docu¬ 
mentarist atât de departe, încât era dispus să practice şi alte tehnici, 
nespecifice artei de şevalet, doar pentru a păstra pentru posteritate 
o imagine, un chip de erou. Astfel, după moartea glorioasă a 
căpitanului Nicolae Lascăr-Bogdan, rănit mortal pe 6 septembrie 
1877 la asaltul redutei Griviţa 2, Szathmari vine la ambulanţa Car¬ 
tierului General spre a-i lua masca mortuară, aşa cum relatează în 
memoriile sale dr. Gheorghe Sabin, pe atunci student medicinist şi 
voluntar în corpul sanitar: „(. *) a venit pictorul domnitorului de l-a 
fotografiat şi i-a luat cu ipsos figura după ce a murit" 1 . 

Fără curajoşii artişti speciali şi reporteri de front nu ar fi fost 
posibilă realizarea istoriilor în imagini ale conflagraţiilor. Nici unul 
dintre editorii planşelor disparate ori ale albumelor inspirate de 
acestea nu şi-ar fi putut închega lucrările lor, fără informaţiile 
furnizate de revistele ilustrate, deservite de admirabilii plasticieni 
aflaţi la teatrul războiului. 

Dimitrie Pappasoglu nu ar fi putut tipări multe din litografi¬ 
ile sale fâră sugestiile furnizate de schiţele lui Szathmari şi de 
gravurile după alţi artişti apărute în revistele ilustrate europene - 
uneori, cu probitate, el dă chiar sursa pe care a folosit-o. Şi nici 
compoziţiile de interpretare sau alegorice ale lui Hipolit Napoleon 
Henryk Dembitzki nu ar fi fost concretizate fără documentaţia ofe¬ 
rită de observatorii de război. 

La scurt timp după încheierea ostilităţilor sunt publicate vo¬ 
lume de istorie care relatează cursul evenimentelor, bazându-se pe 
ilustraţii, unele deja cunoscute, dar altele inedite, precum volumele 
lui A.-H. Dufour, Les Turcs et les Russes. Histoire de la Guerre 
d’Orient (Paris, f.a.), cel al lui Edoardo Sonzogna, Album della 
Guerra Russo-Turca del 1877-78 (Milano 1878), cel al maiorului 
Victor von Strantze, Illusîrirte Kreigs-Chronik gedenkbuch am den 
Rusiscbe-Turkischen Feldzug von 1876-1878 (Leipzig 1878), cel 
al profesorului american de limbi clasice Alexander Jacob Schem, 
The War in the Ea st. An Illustrated Historyf of the Conflict between 
Russia and Turkey (New York Cincinnati 1878) şi tomul apărut 
anonim Russes et Turcs. La guerre d 'Orient (Paris 1877). 

O lucrare de referinţă pentru campania din 1877-1878 este 
cea scoasă la Graz, în fascicole, între 1878 şi 1880, la tipografia lui 
Paul Cisler, de profesorii năsăudeni Artemiu Publiu Alexi şi 
Maxim Pop, intitulată Resbelulu Orientale Illustratu. 2 Şi imaginile 

folosite în ilustrarea ei sunt inspirate de gravuri deja publicate în 
periodice („The Illustrated London News 44 , „Resboiul 44 şi 
„Dorobanţul 44 - cele din urmă în special pentru portretele coman¬ 
danţilor forţelor beligerante şi pentru eroii căzuţi pe câmpul de 
onoare). Trecerea Romăniloru peste Dunăre Ia Nicopole îşi găseşte 
originile într-un desen de Szathmari. Există, însă, şi câteva cro- 
molitografii originale, compuse în concordanţă cu scenele de luptă 
imortalizate de artiştii speciali: Luarea drapelului cavaleriei 
turcesci de unu cavaleristu romănu, Asaltulu Romăniloru asupra 
redutei Griviţa şi Amăgirea militarilor turcesci din redutele de la 
Plevna de către Dorobanţii români asediaţi în tranşeuri. Toate 
aceste planşe dau viaţă şi culoare evocărilor unor memorabile fapte 
de bravură ce aduseseră Independenţa României. Volumul lui Alexi 
şi Pop s-a bucurat de mult succes în epocă şi a fost apreciat, în timp, 
pentru buna sa documentare la care, un aport definitoriu l-a avut şi 
bogata ilustraţie aferentă. 

Evenimentele anului 1877 au fost un motiv de inspiraţie şi 
pentru arta tridimensională: cunoscutul sculptor italian ETTORE 
FERRARI, autorul monumentului lui Ion Heliade-Rădulescu, din 
faţa Universităţii bucureştene, a modelat, încă din primăvara lui 
1878, o statuetă înaltă de 50 cm, ce reprezenta un dorobanţ atacând 
la baionetă. Lucrarea putea fi achiziţionată direct din atelierul artis¬ 
tului de la Roma, în două materiale diferite, teracotă şi ghips, cu 
preţul de 100 şi, respectiv, 60 franci. 3 Statueta a fost cunoscută sub 
mai multe titluri: Romanul la Griviţa 4 , Romanul înaintea Griviţer 
sau Dorobanţul la Grivifa 6 . In decembrie 1878, această operă putea 
fi cumpărată şi la Bucureşti, de la librăria Szollosy în a cărei vitrină 
era expusă. Iniţiatorul ei fusese dr. Mihail Georgiade Obedenaru, 
celebrul medic şi literat care, în acel moment, era agent diplomatic 
al României la Roma. El îl îndemnase pe Ferrari să abordeze acest 
subiect şi-i pusese la dispoziţie, ca material documentar, o suită de 
fotografii cu tipuri reprezentative de soldaţi furnizată de omul de 
cultură şi publicistul G. Dem. Teodorescu, prim-redactor al ziarului 
„Binele Public 4 * ce publica această ştire. 7 

Aprigii dorobanţi, care uimiseră Europa prin bravura lor, 
deveniseră foarte populari, iar uniforma lor simplă, cu specific 
naţional, atrăsese în aşa mare măsură atenţia încât o piesă esenţială 
a ei - căciula de miel cu pene de curcan - devenise, peste noapte, 
un articol vestimentar foarte la modă în rândul doamnelor. Modista 
Aneta Engels confecţionase acest acoperământ de cap pentru 
dame - ce purta numele „pălăria Dorobanţul 44 , fiind dedicată prin- 

cipesei Elisabeta - şi, începând din decembrie 1877, o comercializa 
în magazinul ei de pe Strada Nouă din Bucureşti / Un hâtru cronicar 
al epocii spunea, fără să exagereze prea mult, că „era mai eftină 
carnea decâtu penele de curcanu 44 / Când Regimentul 13 dorobanţi 
s-a întors de pe front, în mulţimea adunată în gara Iaşi pentru a-i 
întâmpina pe vitejii fii ai poporului au fost remarcate multe doamne 
din înalta societate care purtau căciula dorobănţească. 10 La fel de 
repede prinsese această modă şi în Transilvania unde doamnele 
românce o arborau cu dezinvoltură"; de acolo iradiase în restul 
continentului, fiind purtată în acel sezon şi la Paris, Berlin, Londra 
şi St. Petersburg 12 , unde era cunoscută drept „chapeau Griwitza 44 . 
Tot în cadrul articolelor de lux trebuie amintit parfumul „Bouquet 
de Plewna 44 , dedicat armatelor ruso-române şi ţarului Alexandru II 
de către parfumorul Ed. Pinaud din Paris; în ţara noastră era 
desfăcut doar în drogheria Aspasinei Mignot. 13 

La fel cum căciulile „curcanilor 44 au fost adoptate de către 
femeile elegante, în 1878, unii părinţi îşi înveşmântaseră copiii 
şcolari în uniforme asemănătoare acestora. Un an mai târziu, sub 
patronajul generalului dr. Carol Davila, „micii dorobanţi 44 au de¬ 
venit o adevărată organizaţie de tineret, de masă. îmbrăcaţi cu iţari 
şi cămăşuţe albe, încălţaţi cu opincuţe ori cizmuliţe, strânşi la mij¬ 
loc de brâul albastru şi cu o căciuliţă de miel pe cap, împodobită cu 
nelipsitele pene de curcan, „micii dorobanţi 44 făceau savoarea ser¬ 
bărilor şcolare şi a altor evenimente publice, mărşăluind în perfectă 
ordine militară şi făcând exerciţii cu puşti minuscule de lemn, sub 
comanda unui bătrân sergent. Pe data de 24 iunie 1897, „micii 
dorobanţi 44 au defilat chiar prin faţa principelui Carol I, executând 
foarte corect mai multe ordine ale acestuia, spre marea lui satis¬ 
facţie. Apoi, din dealul Cotrocenilor, au coborât încolonaţi şi au 
străbătut arterele oraşului pentru a da onorul, aplaudaţi de 
bucureşteni, în faţa statuii lui Mihai Viteazul, 14 Această organizaţie 
a dăinuit până în preajma primului război mondial, când a fost 
înlocuită de o alta, de sorginte engleză, „cercetaşii 44 . 

Cu ocazia jubileului de 40 de ani de domnie a regelui Ca¬ 
rol I, în 1906 au loc impresionante festivităţi la care sunt invitaţi la 
Bucureşti şi 1 000 de veterani ai campaniei antiotomane spre a 
defila prin faţa suveranului în zilele de 10, 11 şi 12 mai. 1 ' La Expo¬ 
ziţia Generală Română din acelaşi an avea să fie reconstituită că¬ 
suţa de la Poradim unde s-a aflat cartierul general al armatei ro¬ 
mâne, şi locuinţa comandantului ei 16 , iar un ofiţer de geniu, căpi¬ 
tanul Grigorat, a executat o machetă, la scară, cu relieful Plevnei, 

pe care era specificată amplasarea unităţilor şi mişcările de trupe 
care au dus la capitularea fortăreţei. 17 

în sfârşit, primul film artistic românesc, turnat în 1912, a fost 
„Independenţa României 11 , ce a dorit să reconstituie cât mai fidel - 
deşi puţin cam romanţat - campania din 1877. De riguroasa însce¬ 
nare s-a ocupat Grigore Brezeanu, fiul marelui actor Iancu Bre- 
zeanu, care a distribuit în roluri-cheie pe unii dintre cei mai impor¬ 
tanţi tragedieni ai scenei naţionale precum Aristide Demetriad. care 
îl interpreta pe principele Carol I, şi C.I. Nottara, pe Osman Paşa. 
Un salutar concurs a fost primit chiar din partea armatei care a pus 
la dispoziţie echipamentul şi armamentul respective, trupele cu 
care să fie montate scenele de luptă, precum şi consilieri de spe¬ 
cialitate. '* Se putea observa că regizorul se inspirase şi din opera 
artiştilor documentarişti: canonadele peste Dunăre, traversarea flu¬ 
viului, vedetele de cavalerie şi atacurile infanteriei îşi regăseau 
cadrarea şi expresivitatea plastică în schiţele şi picturile lui 
Grigorescu, Szathmari şi Schonberg. 

* 

Artişti cu multiple posibilităţi de expresie plastică, versaţi în 
toate genurile artei de şevalet, pe care le tratau cu egală plăcere şi 
har - de la peisaj la natură statică şi de la portret la scenele de gen 
şi de bătălie - reporterii de front au creat opere de mare forţă evo¬ 
catoare, cu valoare de document istoric de certă perenitate, depo¬ 
zitare ale unor nepieritoare amintiri legate de o lume apusă şi de 
nişte conflicte armate ce au adus schimbări radicale în structurile 
economice, sociale şi politice ale României: Unirea Principatelor, 
Independenţa şi Regatul. Numele acestor dedicaţi slujitori ai pene¬ 
lului vor fi irecuzabil legate de acela al artei documentariste, 
aflându-şi binemeritatul loc în panteonul naţional şi universal. 

„Arhiva Someşană" IV (31 )/l977, Muzeul Năsăudean, Năsăud 1977; 
Grigore Găzdac - Năsăudenii şi Războiul de Independenţă din 1877, 
„Arhiva Someşană" IV (31) 1977, Muzeul Năsăudean, Năsăud, 1977*. 

3. „Familia" no. 32/27 Apriivu/9 Maiu 1878. 

4. Ibidem. 

5. „Binele Publicu" no. 12/25 Decembrie 1878. 

6. „Românulu" 30 Decembre 1878. 

7. „Binele Publicu" no. 12/25 Decembrie 1878. 

8. „Dorobanţul" no. 31/16 Decembrie 1877 şi urm. 

9. E. Baie an - A 4oda. Culegeri Istorice despre îmbrăcămintea Antică, 
Tipografia A. Codreanu, Focşani 1887. p. 33. 

10. „Familia" no. 6/19 Ianuarie/31 Ianuarie 1878. 

11. „Familia" no. 9/29 Ianuarie/10 Februarie 1878. 

12. E. Baican - op. cit. 

13. „Resboiul" no. 310/30 Maiu 1878. 

14. Adrian-Silvan Ionescu - Costumul popular şi militar în moda copiilor 
din secolul al XlX-lea, „Revista Muzeelor" nr. 1/1990. 

15. „Curierul Exposiţiei" no. 29/20 Aprilie 1906. 

16. O vizită la e.xposiţie. Casa de la Poradim . „Curierul Exposiţiei" 
no. 32/18 Mai 1906. 


* Grigore Găzdac - Năsăudenii şi Războiul de independenţă 1877, „Arhiva 
Somoşană" IV (31) 1977. 

Relieful Plevnei şi al împrejurimilor , ,,Curierul Exposiţiei 4 
no. 44-45 13 August 1906. 

18. Adrian-Silvan lonescu - Documentaţia celei de-a şaptea arte , ,,Arta‘ 
nr. 5-6/1982. 

BRUSH AND SWORD 


Special Artists and War Correspondents in the Romanian 
War of Independence 1877-1878 


SUMMARY 


The main concern of 19th century illustrated magazines was 
providing information and images of cuirent events. Most of these 
magazines made their appearance in mid 1840s or early 1850s in 
important cities of Europe and United States. They had correspon- 
dents throughout the world. News of major events reached the edi¬ 
torial office in a few days and were published shortly thereafter. 
Documentary art and its artists were important to these magazines. 

The main features of this art were concisness, clarity and 
correctness. Graphic arts were more appropriate for documentary 
pictures than oii painting. Documentary art is characterized by 
graphic style dominated by contour and the fine line of pencil or 
ink drawings yielding precise details. Watercolors were also appro¬ 
priate due to their transparency and fastdrying quality. They gave 
life to the sketch without changing its informative value. For artists 
whose goal was purely artistic these colored sketches were impor¬ 
tant documents of historic moments which they could later use in 
making large, heroic, oii paintings destined for royal palaces or 
museums. 

Wars which broke too often all ever the world called for spe¬ 
cial artists to witness them, The first known war documentary 
album was made at the Danube during the Russian-Turkish War of 
1828. Itş author was Hector de Beam, a young officer, aide-de- 
camp to the French ambassador to Tzar Nicholas I of Russia’s 
court. But the tzar was then at the head of his armies, in Dobrudja, 

and the Frenchmen joined him there. Hector de Beam published 
later that year an album of lithographs depicting his experience as 
an eyewitness of the war. But ffom here to a specialized war artist 
was still a long way ahead. 

The Crimean War of 1853-1856 and especially the wars.of 
1860s and 1870s (i.e. the American Civil War of 1861-1865, the 
French-Prussian War of 1870-1871, the Servian uprising of 1876 
and the Russian-Turkish War of 1877-1878) installed the special 
artist as an important character between the warriors on the battle- 
field and the civilians at home, eager to have news from the war 
theatre. The special artists were tough, seasoned men, accustomed 
to riding horses and using guns, always ready to share the perils and 
hardships of the campaign along with the soldiers on the line of fire 
in order to do accurate, truthworthy sketches for their magazines 
back home. Some of them were former soldiers themselves. 
Anyway, most of them wore a mixture of military and civilian 
clothes and bore firearms. That was a good precaution because it 
was not unusual for the artists to be overtaken and forced to defend 
themselves. Some artists were assigned to various units or on the 
staff of a commanding officer. That was the case with Dick de 
Lonlay in 1877 who joined a Don Cossacks regiment and with 
Constantin Guys in 1854 who was a member of Iskender Bey’s 
staff. 

Some of the correspondents acted bravely under fire and 
were awarded medals and decorations for their gallant behaviour, 
such as the American Francis Davis Millet and the Austrian Johann 
Lichtenstadt in 1878. Others were rewarded in the same way for 
their valuable work depicting various stages of the war and its com- 
manders, such as the photographers Carol Szathmari and Franz 
Duschek. 

The artists travelled either in a carriage provided with every 
means for living and working or on horseback. Some were even 
accustomed to make their sketches while mounted, as Auguste 
Meylan and N.N. Karasin portrayed themselves. 

Not all those who sent their sketches to the illustrated maga¬ 
zines were professional artists. During the Crimean War some navy 
and army officers and two physicians, such as F. Quesnoy and 
Camille Allard, M.D., contributed their drawings to „LTllus- 
tration“. Sometimes facsimiles were made but more often the 
sketches were redrawn by specialized engravers who tumed them 
into images worthy of printing in elegant magazines. 

While in 1853 there were but few full-fledged special artists 
to witness the campaign, during the war of 1877-1878 almost 
every iilustrated magazine in Europe and even America had at least 
one, if not more, as it was with „The Iilustrated London News“. 
This British magazine sent six artists to both sides of the opposing 
forces: Irving Montagu, W.H. Overend and Frederick Villiers were 
on the Russian side, Melton Prior, Joseph Bell and R.C. Woodville 
were on the Turkish side. In addition, the Austrian, Johann 
Nepomuk Schonberg, was a freelance artist, sending sketches both 
to London and to Paris. The French magazine „Le Monde Illustre 11 
had four correspondents: Gustave Broling in St. Petersburg, 
Frangois-Claude Hayette in Constantinople, Auguste Meylan with 
the Turkish troops south of the Danube and Dick de Lonlay, by far 
the most active of all, with the Russian-Romanian allies. 
„LTllustration“, the other French magazine, sent two artists to the 
allied side only. They were Ladislaus Eugen Petrovitz and Auguste 
Andre Lanţon. Due to his former participation in the Paris 
Commune of 1871, Lan 9 on wasn’t allowed to cross the Danube to 
follow the army on the battlefield. Consequently all his drawings 
depict aspects of military and civilian life in Romania. 

The Spanish magazine „La Ilustracion Espanola y 
Americana 11 had a skillful artist on the battlefield : Don Jose Luis 
Pellicer y Fener. 

Themistocles von Eckenbrecher, Mathes Koenen and Carol 
Szathmari were employed by „Illustrirte Zeitung“. Szathmari, the 
court painter and photographer of Carol I, Prince of Romania, was 
the most prolific of all. His drawings were published almost week- 
ly and he was greatly esteemed by the editors. Some of his sketch¬ 
es published in the German magazine were republished in the 
Romanian newspaper „Resboiur. 

A contract of co-operation existed between the older Szath¬ 
mari and Koenen. The contract stipulated that the former would 
process and stylize the sketches brought by the latter from the 
battlefield and send them to the iilustrated magazines. The draw¬ 
ings would be signed by both of them and the payment shared in 
equal parts. Consequently, a few engravings printed in the German 
magazine bear the two signatures. But each one commonly pub¬ 
lished his own sketches. For instance, Koenen published the only 
images taken after the fall of the Grivitza Redoubt. He was the first 
special artist who entered that redoubt a day after the Romanian 
soldiers defeated its Turkish defenders. He saw dead and wounded 
of both sides, broken weapons and pieces of equipment everywhere 

on the ground. The curious artist even looked in a Turkish haver- 
sack discovered on the spot and noticed that the defenders had good 
rations consisting of rice, coffee and tobacco. Food was not lacking 
to the Turkish garrison as the allies thought. Koenen accompanied 
his sketches taken inside and outside the redoubt with a letter in 
which he gave more details of what he saw there. 

In addition to Szathmari’s drawings sent to various maga- 
zines and a few large watercolors painted for his patron, Prince 
Carol I, the artist took photographs of the Romanian fortifications 
and troops, the prince’s headquarters, his staff, etc. He bound his 
photos in an elegant album entitled Souvenir of the War 1877-78. 

Another photographer from Bucharest joined the army. 
Franz Duschek, Szathmari’s brother-in-law, was assigned to the 
Russian headquarters and took likenesses of the tzar and the grand 
dukes, his sons, and other high ranking officers. He also pho- 
tographed the pontoon bridge over the Danube at Zimnicea, the 
ports of Braila and Galatz, the railway station in Ploieşti decorated 
for the tzar’s reception, the Grand Duke Nicholas’s residence in 
Ploieşti, the tzar visiting the Imperial Guard and other images from 
the Russian câmp. Duschek eventually released an album with this 
pictures entitled The War 1877-78. Some of his photos were 
anonymously published in such magazines as „LTllustration 44 , Le 
Monde Illustre 44 , „The Illustrated London News 44 and „The Pictorial 
World 44 . As a reward for his accomplishments he received a ring 
with a precious diamond from Tzar Alexander II. He was also 
awarded German, Austrian and Romanian medals for his invalu- 
able work as historian with a camera. 

The Russian painter V.V. Verescheaghin joined the army 
without an assignment for a special magazine. After the campaign 
he completed some large paintings inspired by the war. He toured 
Europe with these paintings, displaying them in a special light and 
accompanying the show with Russian soldiers’ choirs and Oriental 
music. The German Kaiser was so impressed with the exhibition 
that he ordered the whole Imperial Guard to visit it in order to 
develop the soldiers’ patriotic sentiments and artistic taste. 

General dr. Carol Davila, the General Inspector of the 
Medical Corps, was a high-minded and far-sighted intellectual. He 
knew the importance of image as a means for illustrating events of 
modem history. He invited three Romanian painters to witness the 
battles and military life during the campaign. These were Nicolae 
Grigorescu, Sava Henţia and G.D. Mirea. They were all assigned 
to the ambulance of the Romanian headquarters. Having his own 

camage Grigorescu was able to move freely in order to document 
the war. By far the most ţfllented and skilled of all, Grigorescu 
improved his drawing techniques during the campaign. He used 
pen and ink, ink wash, charcoal and especially pencil for his draw- 
ings full of vividness. From these sketches he later completed large 
paintings which became landmarks for modem Romanian ajt. 
These are as follows: „The Sentinel 44 , „The Bugler 44 (also known as 
„The Alarm 44 ), „The Vidette 44 , „The Spy 44 , „The Attack of 
Smârdan 44 , „On the Rahova Valley 44 , „Prisoners of War 44 , „Provision 
Wagon Train 44 . Grigorescu’s documenţflry ajt was not meant for 
publishing. His undejtaking was purely ajtistic developing a rich 
pojtfolio of drawings which was later used as a basis for his paint. 
ed compositions. A few years after the war Grigorescu went to Paris 
to make engravings from all his paintings. Unfortynately his enter- 
prise was a complete financial failure because there was no longer 
any interest in this subject. Additionally, prior to the release of 
Grigorescu’s beautiful etchings, others had already published 
cheap lithographs depicting the up.to.date evenţg on the batţlefield. 
One of the authors was Dimitrie Pappasoglu, a retired major very 
fond of history and ajt. But Pappasoglu’s plates lacked both accu. 
racy and ajtistry, being fanciful renderings of unseen evenţj, retold 
by others or inspired by newspaper correspondence. 

In 1878, at the conclusion of the war, the Austrian special 
ajtist Johann Nepomuk Schonberg was commissioned by Prince 
Carol I to make for him six large paintings inspired by the late cam¬ 
paign. The key evenţg selected by the prince to be painted are as 
follows: „Crossing of the Danube 44 , „The Bombardment of Vidin 44 , 
also called „This is the music I like! 44 (after the prince’s words 
when a shell burst near him), „Assault on the Grivitza Redoubt 44 
„The Rutţing Prince Visiting the Grivitza Redoubt 44 , „Prince Carol 
I at the Batţle of Plevna t4 and „The First Encounter between Prince 
Carol I and Osman Pasha after the SurrenderT Schonberg com¬ 
pleted the whole lot in 25 years: the first picture was ready in 1891, 
the last in 1903. The ajtist dated and signed each painting and gave 
additional information cejtifying his presence on the batţlefield as 
witness of the event. These six large paintings were once the pride 
of the Royal Palace in Bucharest. Some of them were used as mod- 
els for color prints which were sold at low prices to those interest. 
ed in such topics. 

Fearless and devoted to their ajt, the special ajtisţg who wit- 
nessed the war of 1877—1878 in which Romania won iţ§ indepen. 
dence left a historic legacy wojthy of study and admiration. 

pe 8 octombrie 1878, 

„Le Monde Illustre " no. 1133/4 Decembre 1878 

116. Friedrich Kaiser - Maiorul Candiano-Popescu prezentând 
Prinţului Carol I şi Marelui Duce Nicolae steagul turcesc capturat la Griviţa, 

ulei pe pânză. 

Muzeul Naţional de Artă 



117. Friedrich Kaiser - Prinţul Carol I în fruntea trupelor române 
defilând prin faţa ţarului şi a Marelui Duce Nicolae cu statul lor major, 
ulei pe pânză, 

Muzeul Naţional de Artă 

118. Nicolae Grigorescu - A.S.R. Caro! I, 
heliogravură, 

Biblioteca Academiei Române 

119. Nicolae Grigorescu - Defilarea primilor prizonieri din Plevna înaintea 
A.S.R. Carol I, heliogravură, Biblioteca Academiei Române 



120. Nicolae Grigorescu - Atacul Opanezului, heliogravură, 
Biblioteca Academiei Române 



121. Nicolae Grigorescu - Transport de provisiuni în Bulgaria, heliogravură. 
Biblioteca Academiei Române 

122. Nicolae Grigorescu - La Smârdan, heliogravură, 
Biblioteca Academiei Române 



123. Nicolae Grigorescu - Spionul, heliogravură, 
Biblioteca Academiei Române 



124. Nicolae Grigorescu - O recunoaştere, heliogravură, 
Biblioteca Academiei Române 

125, Nicolae Grigorescu - O vedetă, heliogravură, 
Biblioteca Academiei Române 



126. G. D. Mirea - Post de Crucea Roşie, creion, 
Muzeul Militar Naţional 

127. G. D. Mirea - Dorobanţ, 
creion, 

Muzeul Militar Naţional 



128. G. D. Mirea - Toboşar 
de dorobanţi, creion, 
Muzeul Militar Naţional 




129. G. D. Mirea - Ofiţer, creion, 
Muzeul Militar Naţional 


130. G. D, Mirea - Călăraş, 
creion, Muzeul Militar Naţional 

132. Sava Henpa - Scenă de luptă, creion, 
Biblioteca Academiei Române 

133. Sava Henţia - Militar călare, creion, 
Biblioteca Academiei Române 



134. Sava Henţia - Ostaşi la odihnă, ulei pe pânză, 
Muzeul Naţional de Artă 

136. Oscar Obedeanu - Dorobanţ în viscol (Santinela), ulei pe pânză. 
Muzeul Militar Naţional 

137. Oscar Obedeanu - Maiorul Candiano-Popescu 
vorbind batalionului de vânători înaintea atacului, ulei pe pânză 
Muzeul Militar Naţional 





138. Costin Petrescu - Regele Carol I la Plevna, 
ulei pe pânză 

Artişti cu multiple posibilităţi de expresie plastică, 
versaţi în toate genurile artei de şevalet, pe care le tratau cu 
egală plăcere şi har de la peisaj la natură statică şi de la 
portret la scenele de gen şi de bătălie reporterii de front 
au creat opere de mare forţă evocatoare, cu valoare de do¬ 
cument istoric de certă perenitate, depozitare ale unor 
nepieritoare amintiri legate de o lume apusă şi de un 
conflict armat ce a adus schimbări radicale în structurile 
economice, sociale şi politice ale României: Independenţa 
şi Regatul. Numele acestor dedicaţi slujitori ai penelului 
vor fi irecuzabil legate de acela al artei documentariste, 
aflându-şi binemeritatul loc în panteonul naţional şi 
universal. 


Adrian-Silvan lonescu 






